
CAPITOLUL I 5 
ENTOMOLOGIA, OBIECT DE STUDIU ȘI IMPORTANȚA 


1.2. Definiția şi obiectul Entomologiei 


Entomologia este ştiinţa care se ocupă cu studiul animalelor 
care au corpul segmentat. Etimologic, termenul de entomologie derivă 
din cuvintele greceşti “entoma” ce înseamnă întretăiat sau segmentat 
şi “logos” ce înseamnă ştiinţă. Precizările ulterioare ale lui Lamark 
(1761) şi Latreille (1832), restrâng această ştiinţă la studiul 
artropodelor cu 6 picioare (Hexapoda, Insecta). 

Entomologia, este o parte specializată a zoologiei, termen 
derivat din cuvintele greceşti zoon = animal şi logos = ştiinţă. O parte 
din acest imens domeniu se ocupă cu studiul încrengăturii arthropoda, 
termen derivat din cuvintele ar/hron = articol şi poda = picior şi se 
referă la animalele cu picioarele articulate, crustacei, miriapode, 
arahnide şi insecte. 

În afară de importanţa entomologiei, din punct de vedere 
teoretic, al cunoaşterii celor peste 1 milion de specii de insecte 
cunoscute până în prezent, cu nenumărate ramuri ale domeniului de 
activitate, întâlnite pentru toate marile grupe de animale: morfologie, 
sistematică, biologie, ecologie, zoogeografie, din punct de vedere 
practic, s-au acumulat, impuse de viaţa şi activitatea omului, un număr 
imens de cunoştinţe cu impact major asupra omului. 

Entomologia aplicată s-a separat în cel puţin 3 discipline 
distincte după domeniul de activitate al fiecăreia: entomologie 
agricolă (studiază insectele ce sunt implicate, pozitiv sau negativ, 
influențând culturile agricole), entomologia forestieră (studiază 
insectele dăunătoare şi utile din păduri) şi entomologia medicală 
(studiază insectele ce inflențează viaţa şi activitatea omului şi 
animalelor, din punct de vedere al stării de sănătate). 

Entomologia agricolă, într-un sens limitat, studiază din punct 
de vedere biologic, ecologic şi al combaterii sau al protecției lor, 
speciile de insecte dăunătoare şi folositoare agriculturii, iar în sens 
lărgit studiază sub toate aspectele enumerate mai sus, speciile de 
animale dăunătoare şi folositoare agriculturii, deci pe lângă insecte, al 
căror număr şi importanță este dominantă şi speciile fitofage de 
acarieni, nematozi, moluşte, păsări şi rozătoare, devenind o zoologie 
agricolă. 

Entomologia agricolă are un pronunțat caracter aplicativ, 
folosind datele furnizate de alte ştiinţe cum sunt: sistematica, 
fiziologia, biogeografia, biochimia, ecologia, etc. 


Această ştiinţă devine din ce în ce mai complexă prin: aplicarea 
unor noi mijloace şi metode noi de studiu a interrelațiilor ce se 
stabilesc în cadrul agroecosistemelor agricole, biocenoze, tot mai mult 
şi mai drastic influențate de activitatea omului; prin evidenţierea 
aproape în fiecare an a unor noi pesticide, ce influenţează puternic 
supraviețuirea dăunătorilor sau tehnologiile de combatere a acestora. 


1.2. Importanţa economică a entomologiei 


Importanţa economică a entomologiei, derivă din însăşi 
importanţa pozitivă sau negativă a insectelor pentru om şi activitățile 
sale. 

Insectele sunt indispensabile pentru polenizarea plantelor 
entomofile, existența acestor plante ar fi imposibilă fără insecte. 

Formarea solului, este un fenomen deosebit de complex ce se 
desfăşoară în timp îndelungat şi implică numeroase organisme, o parte 
a acestora este formată din numeroase specii de insecte. 

Fără existenţa unor specii de consumatori a materiei organice în 
descompunere, lumea întreagă ar fi o masă de gunoaie, dar un număr 
impresionant de specii de insecte, alături de alte grupe de organisme, 
prelucrează şi descompun cu rapiditate deşeurile organice. Funcţia 
sanitară a insectelor decurge din cele arătate anterior. 

Baza populațiilor biocenozelor terestre şi chiar acvatice, ca 
număr de specii, este constituită din numeroasele specii de insecte 
care sunt răspândite în toate biocenozele. 

Insectele se constituie ca o parte însemnată a consumatorilor 
primari sau secundari ai produselor biologice. 

În ultima perioadă, specii de insecte sunt din ce în ce mai mult 
utilizate în combaterea biologică a altor specii de insecte dăunătoare 
folosindu-se specii de paraziți sau prădători. 

În acelaşi timp, activitatea insectelor are şi importante efecte 
negative. Este suficient să amintim că multe specii de insecte sunt 
parazite la om şi animale, vectoare de boli sau creatoare de disconfort 
(puricii, ploşniţele, țânţarii sau muştele). 

Există printre insecte numeroase specii fitofage, specii care 
produc importante pagube culturilor agricole. 

Printre cele mai cunoscute specii dăunătoare amintim: gândacul 
ghebos al cerealelor păioase (Zabrus tenebrioides), gărgărița frunzelor 
de porumb (Tanymecus  dilaticollis),  gândacul din Colorado 
(Leptinotarsa decemlineata),  gărgăriţa sfeclei  (Botynoderes 
punctiventris), filoxera (Phylloxera vastatrix) sau păduchele testos din 
San José (Quadraspidiotus perniciosus). 

O serie de insecte transmit boli plantelor: virusuri transmise la 
diferite plante de cultură de afidul Myzodes persicae, micoplasmoze 
ce determină piticirea cerealelor păioase transmise de cicade şi afide, 

fungi cum ar fi Nigrospora oryzae, răspândită de molia produselor 
depozitate Sitotroga cerealella. 


1.3. Locul şi rolul entomologiei în protecţia plantelor împotriva 
atacului dăunătorilor 


Insectele reprezintă aproximativ 80% din numărul total al 
dăunătorilor culturilor agricole, atât în timpul perioadei de vegetație, 
cât şi al perioadei în care produsele agricole sunt recoltate şi 
depozitate. 

Mărimea pagubelor, care în foarte multe cazuri ajunge până la 
compromiterea recoltei, posibilitatea insectelor de deplasare activă, 
adaptabilitatea şi particularitățile lor biologice, fac ca ele să constituie 
principalul obiectiv urmărit de om în lupta sa pentru a asigura o 
protecţie a plantelor cât mai eficientă. 

La aceasta contribuie şi faptul că pagubele produse de insecte 
sunt mai repede observate de om şi în general sunt mai spectaculoase 
decât cele provocate de agenţii fitopatogeni, ce acționează în general 
în timp. 


CAPITOLUL II 
MORFOLOGIA EXTERNĂ A INSECTELOR 


Corpul insectelor este constituit din 21 segmente (în stadiul 
embrionar), număr ce se reduce la adult, grupate în trei regiuni: cap, 
torace şi abdomen (Figura 1). 


Fig. 1. Schema alcătuirii corpului unei insecte: 
Ve-vertex; Fr-fruntea; Ge-gene; Cl-clipeu; Oc-ochi; Ocl-oceli, Ant-antene; Lbr-buza 
superioară; Lb- buza inferioară; Md-mandibule; Mx-maxile; Prn-protorace; Mzn- 
mezotorace; Mtn-metatorace; Ar-aripi; Pc-picioare; Stg-stigme; Ce-cerci; An-anus; Ov- 
ovipozitor (după Keller). 


2.1. Capul şi apendicii acestuia 


Capul insectelor sau capsula cefalică este alcătuit din 6 
segmente şi anume: acron, antenal, intercalar, mandibular, maxilar şi 
labial. Aceste segmente ale capului sunt vizibile numai în stadiul 
embrionar, în timp ce la adult sunt intim sudate între ele. Totuşi ele 
pot fi evidenţiate deoarece majoritatea posedă apendici şi anume: 

- pe segmentul antenal se găseşte o pereche de antene; 

- pe segmentul mandibular se găseşte o pereche de mandibule; 

- pe segmentul maxilar se găseşte o pereche de maxile; 

- pe segmentul labial se găseşte labium, format din cea de a doua 
pereche de maxile, unite pe linia lor mediană. 


Capul are în general dimensiuni mai reduse decât celelalte părți 
ale corpului. Suprafaţa capului poate fi netedă, uneori putând avea 
excrescențe, coarne, depresiuni, etc. 

Forma capului insectelor este diferită: triunghiulară, alungită, 
ovală, conică (unele coleoptere), lățită (unele himenoptere). 

Pe suprafața capului se găsesc trei suturi şi anume: sutura 
occipitală, sutura coronară şi suturile oculare. 

La cap se deosebesc diferite regiuni, care în general poartă 
aceleaşi denumiri cu cele ale capului animalelor superioare. 

La insecte se găseşte o formaţiune specială numită clipeus, 
situată în continuarea frunții mai mult sau mai puţin dezvoltată. 

După poziția capului faţă de axa corpului se deosebesc trei 
tipuri de cap (Figura 2): 


Fig.2. Forme de cap la insecte: 
a-prognat; b,c-hipognat; d- 
ortognat 
(după Weber) 


- prognat — capul este în continuarea axei corpului, cu piesele 
bucale orientate înainte, ca de exemplu la Forficula auricularia, 
Gryllotalpa gryllotalpa, etc.; 

- ortognat — capul formează cu axa corpului un unghi drept iar 
piesele bucale sunt îndreptate în jos, ca de exemplu la lăcuste, 
cosaşi, greieri, etc. 

-  hipognat — capul formează cu axa corpului un unghi mai mic de 
90° iar piesele bucale sunt orientate înapoi, ca la blatide şi 
cicadide. 


La cap se întâlneşte o pereche de ochi compuşi, o pereche de 
antene şi piesele bucale ce formează aparatul bucal al insectelor. 

Insectele au câte o pereche de ochi compuşi sau faţetați aşezaţi 
în orbitele epicraniului, fiind formaţi din mai multe unități anatomice 
numite omatidii. 

La unele insecte se găsesc şi ochi simpli ce pot fi: 

a) oceli (ochi dorsali) - în număr de 1 — 3 situaţi pe creştetul capului, 
ca la unele viespi din ordinul Hymenoptera; 

b) stemata (ochi laterali) — situați pe laturile capului, ca de exemplu la 
larvele unor insecte dispuşi în diferite poziţii, înaintea ochilor, în 
nişte gropiţe antenale (ordinul Coleoptera) 

Antenele sunt apendici ai segmentului antenal şi au rol senzitiv, 
tactil şi olfactiv, deoarece pe ele sunt dispuse organele mirosului şi de 
pipăit, sub forma unor plăci membranoase, bastonaşe, peri speciali, 
etc. 

La unele insecte antenele servesc şi ca organe prehensile în 
timpul împerecherii (pediculide), drept cârmă în timpul zborului 
(unele himenoptere). Speciile de Hidrous şi Gyrinus se servesc de 
antene pentru a lua oxigenul din apă, iar cele de Notonecta, ca organe 
de echilibru. 

O antenă este formată dintr-un articol bazal numit scapus, pe 
care se găseşte un al doilea articol numit pedicel, iar pe el se 
articulează flagelul sau funiculum, format dintr-un număr variabil de 
articole (Figura 3). 

După forma articolelor flagelului, antenele pot fi: 

1) antene regulate (aequalis), la care articolele flagelului sunt + 
egale; 

2) antene neregulate (inaequalis) alcătuite din articole diferite ca 
formă. 

Antenele regulate sunt de mai multe tipuri şi anume: 

a) antene filiforme, care au articolele aproape de aceiaşi grosime pe 
toată lungimea antenei, ca de exemplu din familiile Carabidae, 
Chrysomelidae, etc. 

b) antene setiforme, la care articolele flagelului se subțiază treptat de 
la bază spre vârf, luând aspectul unui fir de păr, ca la insectele din 
familiile Blattidae, Tettigoniidae, etc. 

c) antene moniliforme cu articolele flagelului asemănătoare unor 
mărgele, ca la insectele din familia Tenebrionidae; 

d) antene serate, la care articolele flagelului prezintă lateral câte o 
excrescență sub forma unui dinte, în ansamblu antena aminteşte de 
dinții unui fierăstrău. Excrescenţele pot fi pe o singură parte 
(uniserate) sau pe ambele părți (biserate), sunt caracteristice pentru 
insectele din familia Elateridae; 

e) antene pectinate, la care articolul flagelului prezintă excrescenţe 
laterale mult mai mari, amintind dinţii unui pieptene. Când 
excrescențele sunt pe o singură parte sunt monopectinate, dacă 
excrescenţele sunt pe ambele părți sunt bipectinate. Se întâlnesc la 
unele lepidoptere; 


f) 


antene penate cu articolele flagelului prevăzute cu peri lungi, 
dispuşi în formă de pană, ca la masculuii din familiile Noctuidae, 
Lymantriidae, Cubicidae; 


Fig.3. Tipuri de antene la insecte: 
a-setiformă (tetigoniide); b-filiformă (carabide); c-moniliformă (termite); d-serată 


(elateride); e,f-pectinate (unele lepidoptere); g-penată (culicide); h-clavată (pieride); i- 
genunchiată (curculionide); j,k-măciucate (silfide); l-lamelată (melolontine); m-antenă de 


a) 
b) 


cicadă; n-antenă de pauside; (după Obenbergen şi Weber) 


Antenele neregulate pot fi: 
antene clavate, la care articolele de la vârful flagelului sunt 
îngroşate ca la insectele din familia Pieridae; 
antene măciucate, cu articolele de la vârful flagelului îngroşate în 
formă de măciucă, ca de exemplu la familia Silfidae; 
antene lamelate cu articolele terminale mobile şi mult dezvoltate 
lateral în formă de lamele, ca la insectele din familia Scarabaeidae; 
antene aristate, formate dintr-un număr de articole bazale 
dezvoltate, prezentând apical pe ultimul articol o setă, ca de 
exemplu la cicade. 

La cap se întâlneşte orificiul bucal care este înconjurat de 


piesele bucale ce alcătuiesc la insecte aparatul bucal. 


În general un aparat bucal este alcătuit din 6 piese şi anume: 
labrum sau buza superioară 
o pereche de mandibule - fălci superioare 
o pereche de maxile - fălci inferioare 
labium sau buza inferioară 
Labrum nu are valoare de apendice a capului, reprezentând o 


răsfrângere a tegumentului. Este o piesă bine chitinizată (la ordinul 

Coleoptera şi Orthoptera), de formă variabilă, executând diferite 
mişcări cu ajutorul unor muşchi abductori. Pe partea sa ventrală se 
găseşte epifaringele, ce ar reprezenta limba sau ligula insectelor, organ 
cu rol gustativ, olfactiv şi tactil. 

Mandibulele sunt apendici ai segmentului mandibular, organe 
mobile, puternic chitinizate, prevăzute cu dinți sau suprafeţe cu 
striațiuni sau rugozități, cu rol de a roade hrana. Mandibulele sunt mai 
dezvoltate la insectele zoofage. Mişcările mandibulelor sunt laterale, 
determinate de doi muşchi mandibulari, unul întinzător (abductor) şi 
altul îndoitor (adductor). 

Maxilele sau fălci inferioare, reprezintă apendici ai segmentului 
maxilar. O maxilă este alcătuită din 5 piese şi anume: 

- partea bazală numită cardo ce fixează maxila la capsula cefalică; 

- corpul maxilei numit stipes pe care se inseră un lob intern numit 

lacinia, un lob extern numit galea şi palpul maxilar constituit din 
4 — 6 articole; 

În general maxilele au funcţie masticatoare dar şi funcţie 
senzorială, tactilă prin palpii maxilari. 

Labium sau buza inferioară este o piesă nepereche care provine 
din unirea pe linie mediană a celei de a doua perechi de maxile. Este 
format din: 

-  Ssubmentum (subbărbie); 

- mentum (bărbie); 

-  prementum (prebărbie). 

Pe prementum se articulează cele două glose — lobi mediani, 
două paraglose — lobi laterali şi doi palpi labiali alcătuiți din 3 — 4 
articole. 

Numai submentum nu provine din unirea celor două maxile (el 
provine din sternitul segmentului labial), celelalte piese provin din 
unirea pe linia mediană a celor două maxile astfel: 

- mentum provine din unirea celor două cardo; 

-  prementum provine din unirea celor două stipes; 

- glosele provin din unirea celor două lacinii; 

-  paraglosele provin din unirea celor două galei; 

- palpii labiali provin din unirea celor doi palpi maxilari. 

Mai există o formaţiune, hipofaringele, care reprezintă o piesă 
internă a labiului având funcție gustativă. 

Aparatul bucal la insecte este foarte variat constituit, 
reprezentând adaptări ale aparatului bucal în funcție de consistenţa 
hranei şi de locul unde se găseşte. 

Astfel, hrana poate fi: 

I. solidă, reprezentată prin: rădăcini, muguri, frunze, flori, fructe, 
seminţe, în care caz insectele prezintă aparat bucal pentru rupt 
şi mestecat sau de tip ortopteroid. Se întâlneşte la insectele 
adulte din 11 ordine (Coleoptera, Orthoptera, Odonata, 

II. 


1. 


a) 
b) 


2. 


a) 


b) 


c) 


Dermaptera, Blattoptera, etc.), precum şi la larvele din 17 

ordine (Lepidoptera, Coleoptera, etc.). 

lichidă ce se poate găsi 
la suprafața țesuturilor, în care caz insectele se hrănesc cu nectar 
sau cu diferite exudaţii. În această situație insectele pot prezenta: 
aparat bucal pentru supt , ca la adulţii de Lepidoptera; 
aparat bucal pentru lins şi absorbit, ca la insectele din ordinul 
Hymenoptera familiile Apidae şi Bombycidae; 
în interiorul țesuturilor, reprezentată de seva plantelor sau 
sângele animalelor. La aceste insecte se pot întâlni următoarele 
tipuri de aparate bucale: 
aparat bucal pentru înțepat şi supt, caracteristic pentru insectele 
din ordinele Heteroptera, Homoptera, Thysanoptera şi unele 
insecte din ordinul Diptera (familia Culicidae şi Anophelidae); 
aparat bucal pentru tăiat şi supt ca la unele insecte din ordinul 
Diptera (familia Tabanidae); 
aparat bucal pentru dizolvat şi supt întâlnit la unele insecte din 
ordinul Diptera (familia Muscidae); 

Aparatul bucal pentru rupt şi mestecat de la Melolontha 


melolontha - cărăbuşul de mai, prezintă următoarea alcătuire (Figura 
4): 


Md. { ` J S \Md. 
2a Ñ | Fig.4. Aparatul bucal pentru rupt şi 
i mestecat la Melolontha melolontha: 
Lbr-labrum;  Md-mandibule; Mx- 
maxile; c-cardo; s-stipes; Pl.m-palp 
maxilar,  g-galea; l-lacinia; Lb- 
labium; sm-submentum; m-mentum; 
prm-prementum;  pg-paraglose; g- 
glose; pl-palp labial 
(original) 


Labrum este bine dezvoltat având pe linia mediană un intrând, 


ce dă aspectul unei piese bilobate. 


Mandibulele sunt piese mari , chitinizate, prevăzute cu dinți şi 


rugozități pentru ros. 


Maxilele sunt bine dezvoltate. O maxilă este formată din: cardo, 


pe care se articulează stipesul, bine dezvoltat, ce constituie pivotul 

maxilei. Pe stipes se articulează lobul intern — lacinia, lobul extern — 
galea şi palpul maxilar alcătuit din 4 articole. 

Labium este format din submentum îngust, pe care se 
articulează mentum mai dezvoltat şi prementum. 

Pe prementum se găsesc glosele situate pe linia mediană (au 
formă triunghiulară şi culoare mai închisă), iar lateral se găsesc 
paraglosele bine dezvoltate şi palpii labiali formaţi din 3 articole. 

Aparatul bucal pentru supt (Figura 5) se întâlneşte la 
lepidopterele adulte (fluturi), deci la insectele care consumă hrană 
lichidă de la suprafaţa ţesuturilor, reprezentată prin nectar sau diferite 
exudații. Acest aparat bucal prezintă următoarea structură: 


Figura 5. Aparatul bucal pentru supt: 
Lbr-labrum; Lb-labium; Tr-trompa; Pl-palp labial 
(după Weber) 


Labrum este redus la o mică placă aşezată la baza clipeului. 

Mandibulele sunt atrofiate sau lipsesc. 

Maxilele au palpii rudimentari iar galeele sunt alungite sub 
forma unui jgheab, unite pe linie mediană, formând o trompă 
nearticulată dispusă în repaus sub forma unei spirale. 

Labium este puţin dezvoltat, cu excepţia palpilor labiali formaţi 
din 3 articole. 


Aparatul bucal pentru lins şi absorbit (Figura 6) se întâlneşte 
la albine şi bondari, prezentând modificări de structură, cu elemente 
lungi datorită necesităţii insectei de a linge şi suge hrana. 


Figura 6. Aparatul bucal pentru lins şi absorbit la Apis melifera: 
Lbr-labrum; Md-mandibule;, Mx-maxile; Ca-cardo; St-stipes; Pm-palp maxilar; Sm- 
submentum; mn-mentum; Pl-palp labial; Pgl-paraglose; Gl-glose (limba) 
(după Boguleanu) 


La Apis melifera aparatul bucal prezintă următoarea alcătuire: 

Labrum este mic. 

Mandibulele sunt mici şi alungite, având la un capăt o 
articulație la capsula cefalică iar la capătul liber nişte zimți. 

O maxilă este alcătuită din: cardo în formă de bastonaş; stipes 
bine dezvoltat sub forma unei plăci lungi şi largi; galea bine 
dezvoltată şi alungită sub formă de sabie; lacinia redusă iar palpul 
maxilar format din 2 articole mici. 

Labium prezintă submentum format din 2 articole în formă de 
bastonaşe unite în V; mentum mic, triunghiular; prementum bine 
dezvoltat. Pe prementum se articulează cele 2 glose alungite şi 
contopite formând limba sau trompa. La capătul liber prezintă o 
formaţiune mobilă numită flabellum sau linguriţă cu care insecta linge 

polenul şi nectarul. Paraglosele sunt reduse iar papii labiali formaţi 
din 4 articole. 

Aparatul bucal pentru înţepat şi supt (Figura 7) sau de tip 
labial se întâlneşte la insectele din ordinul Heteroptera, Homoptera, 
Thysanoptera, deci la insectele care consumă hrană lichidă din 
interiorul țesuturilor. Este aparatul bucal care a suferit cele mai mari 
modificări, având următoarele particularități: 


Figura 7. Aparatul bucal pentru înţepat şi supt: 
a, b- văzut din profil; c-secţiune transversală; Lbr-labrum; Md-mandibule; Mx-maxile; 
Lb-labium; Hp-hipofaringe; Ca-canal alimentar; Cs-canal salivar; Cl-clipeu; Fr-frunte; 
Ve-vertex; Oc-ochi; (după Weber) 


Labrum este redus şi acoperă jgheabul trompei. 

Labium este articulat (heteroptere, homoptere) sau nearticulat 
(diptere), s-a alungit şi s-a transformat într-o trompă alcătuită din 4 
articole la heteroptere şi din 3 articole la homoptere. Trompa este 
prevăzută cu un jgheab în care se găsesc mandibulele şi maxilele sub 
forma unor stileți (2 stileți mandibulari şi 2 stileți maxilari). 

Stileţii mandibulari au rolul de a străpunge țesuturile plantei 
gazdă iar stileţii maxilari au rolul de a suge hrana. 

Stileții maxilari prezintă 2 canale şi anume: un canal alimentar 
în partea superioară prin care suge hrana şi un canal salivar în partea 
inferioară prin care se scurge saliva în țesuturile atacate. 


3.2. Toracele şi apendicii acestuia 
Toracele la insecte este alcătuit din trei segmente: protorace, 


mezotorace şi metatorace. Fiecare segment toracic este alcătuit din 
mai multe plăci chitinoase numite sclerite şi anume (Figura 8): 


Fig.8. Alcătuirea unui segment 
toracic la insecte: Tg-tergit; 
St-sternit; Pl-pleure (original) 


- un sclerit dorsal numit tergit sau notum; 
- un selerit ventral ce poartă numele de sternit sau gastrum; 
- două sclerite laterale numite pleure. 

În general tergitele şi sternitele sunt mai mari şi mai groase, 
deoarece au rol de apărare şi susținere, în timp ce pleurele sunt mai 
mici şi mai subțiri, având funcția de a lega tergitele şi sternitele. 

Între pleure şi tergite sau între pleure şi sternite se găsesc 
membrane de susținere numite “conjunctive” care permit toracelui să- 
şi mărească sau să-şi micşoreze volumul în timpul respirației, 
circulației sângelui, etc. 

Protoracele este mai dezvoltat la insectele alergătoare, săritoare 
şi săpătoare (blatide, ortoptere, unele coleoptere), în timp ce 
mezotoracele şi metatoracele sunt mai dezvoltate la speciile bune 
zburătoare (odonate, himenoptere, lepidoptere, etc.). 

Pe torace se articulează organele de mers — picioarele şi 
organele de zbor — aripile. 

Picioarele la insecte. Insectele prezintă trei perechi de picioare, 
câte o pereche pentru fiecare segment toracic, articulându-se latero- 
ventral în nişte cavități coxale. 

Piciorul tipic al insectei este alcătuit din 5 articole şi anume: 
coxa, trohanter, femur, tibia şi tarsul care se termină cu gheare 
(Figura 9). 

Coxa formează baza piciorului şi este fixată de torace în 
cavitatea cotiloidă prin doi condili. 

Trohanterul este un articol mic ce permite articulația dintre 
coxă şi femur. La unele insecte trohanterul este format din două 
articole: trohanter şi trohanterel (mai ales la himenoptere), permițând 
o mai mare mobilitate a piciorului. 

Femurul este un articol bine dezvoltat (ortoptere, blatoptere, 
coleoptere) de forme şi mărimi variabile şi înzestrat uneori cu dinți, 
peri şi spini. 

Tibia este bine dezvoltată, de mărimi şi forme diferite, 
prezentând marginal spini, pinteni, peri, etc. La unele insecte (grilide, 
tetigoniide) pe tibii este localizat organul auditiv-timpanal. 

Tarsul este alcătuit dintr-un articol la insectele inferioare şi 3 — 
5 articole la majoritatea insectelor superioare. Articolul tarsului situat 
lângă tibie se numeşte metatars, iar ultimul articol al tarsului — 
pretars, care adesea prezintă două gheare laterale, ce pot fi simple sau 
despicate, dinţate sau pectinate. 


Fig.9. Structura şi tipuri de picioare la insecte: 

1. Construcţia piciorului la insecte; c-coxă, tr-trohanter; f-femur, t-tibie; ts-tars; mt- 
metatars; pr-pretars; 2. Picior pentru mers (Melolontha melolontha); 3. Picior pentru sărit 
(Locusta migratoria), 4. Picior pentru săpat (Gryllotalpa gryllotalpa); 5. Picior pentru 
cules polen (4pis melifera);, 6. Picior pentru apucat (Manthis religiosa) (original) 


La unele insecte pretarsul se termină cu apedinci speciali (în 
special cu funcții adezive) ce poartă denumiri diferite: 
-  arolium - o prelungire în formă de lob; 

-  pulvili — două prelungiri în formă de lobi; 
- empodium — o prelungire în formă de păr. 

În general picioarele insectelor sunt conformate pentru mers, 
alergat. La unele insecte picioarele prezintă adaptări legate de modul 
de viață. Astfel se întâlnesc picioare conformate pentru sărit (ordinul 
Orthoptera — lăcuste, greieri, cosaşi), picioare conformate pentru săpat 
(coropişniţa), picioare conformate pentru colectat polen (4pis 
mellifera), picioare pentru apucat (Manthis religiosa), picioare pentru 
înot şi vâslit (Hydrous, Dytiscus), etc. 

Aripile la insecte sunt organe de zbor şi reprezintă expansiuni 
laterale ale tegumentului în regiunea toracelui, articulându-se pe 
mezotorace şi metatorace latero-dorsal. Din punct de vedere anatomic, 
aripile sunt formate din două membrane intim lipite una de alta, 
susținute de nervuri, care formează scheletul de susținere al lor. 
Nervurile sunt tuburi chitinoase, în interiorul lor pătrund nervii, 
traheele şi hemolimfa. 

Forma aripilor este în general triunghiular alungită; unele 
insecte au aripile înguste şi cu franjuri (ordinul Thysanoptera) sau 

aripile despicate în lungul nervurilor (la pteroforide). Aripile variază şi 
ca mărime: la unele insecte aripile anterioare şi aripile posterioare sunt 
egale (ordinul Odonata) iar la alte insecte aripile anterioare sunt mai 
mari decât cele posterioare (ordinul Lepidoptera). 


In funcție de numărul aripilor, insectele se împart în două mari 


grupe şi anume: 


l. 
2: 


a) 
b) 


Apterigote — lipsite de aripi (insecte inferioare); 
Pterigote — insecte cu aripi (majoritatea insectelor). La rândul lor 
insectele pterigote pot fi: 
cu două perechi de aripi la ordinul Coleoptera, Hymenoptera, 
Odonata, Lepidoptera, etc. 
cu o singură pereche de aripi, a doua pereche de aripi fiind 
transformată în “haltere sau balansiere”, ca la insectele din ordinul 
Diptera; 
fără aripi, insecte care primar au prezentat aripi, dar datorită vieții 
parazitare au pierdut aripile — ordinul Aphaniptera, Mallophaga, 
Anoplura. 

La aripi se disting următoarele regiuni (Figura 10): 
porțiunea aripii apropiată de torace se numeşte baza aripei; 
porțiunea aripei opusă bazei se numeşte marginea externă; 
porțiunea de aripă îndreptată înainte se numeşte marginea 
anterioară sau costa, iar porțiunea opusă acesteia se numeşte 
marginea posterioară sau dorsum; 
unghiul dintre marginea anterioară şi cea externă se numeşte vârf 
sau apex; 
unghiul format de marginea externă şi cea posterioară se numeşte 
tornus. 


Fig.10. Regiunile unei aripi: 
b-baza; me-marginea externă; ma-marginea anterioară; 
mp - marginea posterioară; a - apex; t- tornus 
(original) 


Nervațiunea aripilor este caracteristică şi constituie un criteriu 


important în taxonomie. Aripile prezintă nervuri longitudinale şi 
nervuri transversale. Suprafața aripilor înconjurată de nervuri se 
numeşte celulă iar porțiunea dintre două nervuri, care se termină la 
marginea externă a aripilor se numeşte câmp. 

O schemă generală a nervurilor aripilor la insecte arată 
următoarele (Figura 11): existenţa nervurii costale, a nervurii 
subcostale, a trunchiului nervurilor radiale (1 — 5), a trunchiului 
mervurilor mediale (1 — 4), a trunchiului nervurii cubitale (1 — 3) şi a 
trunchiului nervurilor anale (1 — 5). 


Fig.1 1. Schema nervațiunii unei aripi: 
Co-costală; Sb-subcostală;, Ra-radială; Cu-cubitală; An-anală; Ju-jugală; Me-medială; 
Mcu-medio-cubitală (după Weber) 


Nervurile transversale fac legătura între nervurile principale de 
acelaşi fel, ca de exemplu două nervuri radiale şi în acest caz se 
numeşte nervura transversal - radială sau nervurile transversale leagă 
două nervuri transversale diferite, de exemplu o nervură radială cu una 
medială şi în acest caz se numeşte nervura transversal — medio — 
radială. 

Din punct de vedere al consistenţei aripile pot fi (Figura 12): 


Fig.12. Consistenţa aripilor la diferite ordine de insecte: 1 .Orfhoptera; 2. Thysanoptera; 
3.Heteroptera; 4. Homoptera; 5. Coleoptera; 6.Hymenoptera; 7. Lepidoptera; 8. Diptera 
(original) 

l. aripi chitinoase numite elitre — sunt aripi tari, îngroşate (aripile 
anterioare de la insectele din ordinul Coleoptera); 

2. aripi membranoase — sunt aripi fine, transparente (aripile 
anterioare şi posterioare de la insectele din ordinul Hymenoptera, 
Odonata); 

3. aripi pergamentoase numite tegmine — sunt aripi cu consistență 
intermediară între cele chitinoase şi cele membranoase (aripile 
anterioare de la insectele din ordinul Orthoptera); 

4. aripi hemielitre — sunt aripi care mai mult de jumătate sunt 
chitinoase iar la vârf sunt membranoase (aripile anterioare de la 
insectele din ordinul Heteroptera); 

5. aripi membranoase acoperite cu solzi — aripile anterioare şi 
posterioare de la insectele din ordinul Lepidoptera; 

6. aripi membranoase acoperite cu peri - aripile anterioare de la 
insectele din ordinul Trichoptera; 

7. aripi cu 1 — 2 nervuri principale şi cu franjuri pe margini - aripile 
anterioare şi posterioare de la insectele din ordinul Thysanoptera. 

Pentru realizarea zborului aripile anterioare sunt legate de cele 
posterioare prin diferite dispozitive de cuplare şi anume: 

a) sub formă de fire de păr rigide şi groase la insectele din ordinul 
Lepidoptera. 

b) sub formă de cârlige sau hamuli ca de exemplu la unele 
himenoptere; 

c) sub formă de fire de păr rigide şi groase ca la dispozitivul numit 
frenulum, la insectele din ordinul Lepidoptera. 

Ritmul bătăii aripii în timpul zborului variază la diferite grupe 

de insecte, astfel la Pieris brassicae este de 9 bătăi/s; la odonate = 28 

bătăi/s; la unele specii de viespi = 110 bătăi/s; la albină = 190 — 250 

bătăi/s.; la ţânţar Culex pipiens = 594 bătăi/s. 


3.3. Abdomenul la insecte 


Abdomenul constituie cea mai mare parte a corpului la insecte. 
Embrionar abdomenul este constituit din 12 segmente iar la adult 
numărul segmentelor se poate reduce la 5 — 7 (exemplu la insectele 
din ordinul Coleoptera). Ultimul segment al abdomenului se numeşte 
telson. La insectele la care abdomenul este format din 11 — 12 
segmente se diferențiază trei regiuni şi anume: 

a) regiunea pregenitală (segmentele 1 — 7); 
b) regiunea genitală (segmentele 8 — 9); 
c) regiunea postgenitală (segmentele 10 — 12). 

În general segmentele abdomenului sunt la fel constituite ca şi 
segmentele din regiunea toracelui şi anume din sclerite dorsale numite 
notum Sau tergit, din sclerite ventrale numite sternit sau gastrum şi din 
sclerite laterale numite pleure. 

La abdomen se găsesc următoarele orificii: 

- orificiul anal situat pe ultimul segment abdominal; 

- orificiile genitale situate pe segmentele 8 şi 9; 

- orificiile respiratorii numite stigme, care sunt câte o pereche pentru 
fiecare segment abdominal, cu excepția ultimului segment şi sunt 
prezente încă pe mezo şi metatorace, lipsind în regiunea capului. 

Forma abdomenului poate fi diferită: cilindric, conic-cordiform, 
fusiform, etc., iar în secțiune transversală apare triunghiular, oval, 
rotund, în general turtit dorso-ventral. 

Abdomenul se leagă de torace în diferite moduri, deosebindu-se 

trei tipuri (Figura 13): 

a) abdomen sesil — când este legat anterior direct de metatorace 
(ordinul Orthoptera, Coleoptera); 

b) abdomen suspendat — la care primul segment este foarte redus şi 
se contopeşte cu metatoracele, formând segmentul median sau 
propodeum, iar al doilea segment se îngustează mult anterior 
formând o gâtuitură (familia Vespidae); 

c) abdomen pețiolat sau pedicelat la care 1 — 2 segmente ce urmează 
propodeum se îngustează mult, alcătuind un pețiol (Formicidae, 
Ichneumonidae). 

Fig.13. Forme de abdomen la insecte: a,b-sesil (Cossus cossus), c-suspendat (Scotia 
segetum); d,e-peţiolat (Myrmica şi Formica) 
(original) 


Abdomenul insectelor adulte este lipsit de apendici locomotori, 
care de altfel se întâlnesc la larvele polipode. 

La insectele adulte se găsesc apendici cu alte funcționalități şi 
anume apendici genitali, corniculele, cercii şi stilii. 

Apendicii genitali alcătuiesc armătura genitală la adulți, fiind 
situați pe segmentele 8 şi 9. Un apendice genital principal este 
ovipozitorul numit şi oviscapt, tarieră, organ ce serveşte la depunerea 
ouălor. La albină şi bondar ovipozitorul este transformat în acul cu 

venin, în care se scurge conţinutul a două glande acide şi a unei glande 
alcaline. În jurul orificiului genital se găsesc o serie de piese 
chitinoase articulate sau nearticulate, de diferite structuri, care poartă 
numele de gonapofize la femelă şi ganopode la mascul, ce constituie 
organul copulator. 

Corniculele se întâlnesc la păduchii de frunze, dorsal, pe al V- 
lea segment abdominal şi apar ca două piese scurte, tubulare. 
Corniculele pot fi scurte, abia vizibile sau lungi, cilindrice, conice, 
umflate sau turtite, orientate înapoi şi lateral. 

Cercii sunt apendici mobili, articulaţi (ordinul Diplura) sau 
nearticulați (Forficula auricularia), care sunt fixaţi pe segmentul anal. 
Cercii sunt considerați ca organe olfactive sau au rol în împerecherea 
unor insecte (Blatta). 

Stilii sunt apendici mobili, nearticulați, situați de obicei pe 
abdomenul unor insecte inferioare (Diplura, Thysanura) servind în 
locomotie sau cu rol imprecis la Blatta. 

CAPITOLUL III 
ANATOMIA ŞI FIZIOLOGIA INSECTELOR 


Organizaţia internă a corpului insectelor cuprinde 
3.1. Sistemul digestiv 


Sistemul digestiv (Figura 14) la insecte este format din tubul 
digestiv şi organele anexe. Din punct de vedere morfologic sistemul 
digestiv se compune din 3 părți: intestinua anterior (stomodeum), 
intestinul mediu (mezenteron) şi intestinul posterior (proctodeum). 

Intestinul anterior începe cu orificiul bucal în partea anterioară 
a corpului, mărginit de apendici bucali. Orificiul bucal conduce în 
cavitatea bucală în care se deschid glandele salivare. Urmează 
faringele prevăzut cu o musculatură specială, care ajută la înghițirea 
bolului alimentar. Faringele se continuă cu esofagul, un tub lung şi 
subţire care trece într-o porțiune mai dilatată numită guşă. Urmează 
proventricolul ai cărui pereţi groşi sunt căptuşiţi cu chitină, servind la 
fărâmițarea hranei, iar la unele insecte pentru filtrarea ei. 

La locul de trecere dintre intestinul anterior către cel mijlociu se 
află valvula cardiacă, cu rolul de a împiedica întoarcerea alimentelor 
din intestinul mediu în cel anterior. 

Intestinul mediu variază ca structură după modul de hrănire al 
insectelor. Regiunea anterioară a intestinului mediu prezintă o serie de 
excrescenţe numite cecumuri gastrice, care ajută la digestie. 

Peretele intestinului mediu prezintă un strat epitelial alcătuit din 
celule care îndeplinesc funcția de digestie şi absorbție. 

La insectele care se hrănesc cu substanţe solide acest strat este 
acoperit adesea cu o membrană protectoare (membrana peritrofică), cu 
rolul de a separa alimentele de peretele intestinului. 

Intestinul posterior, la majoritatea insectelor este împărțit în 3 
regiuni: pilorul în care se deschid tuburile lui Malpighi (organ 
excretor), valvula pilorică cu rolul de a reglementa trecerea 
conţinutului din intestinul mediu în cel posterior; intestinul subțire în 
care se desăvârşeşte absorbția chilului; recul ultima porțiune a 
intestinului posterior care se prezintă ca o dilatație globulară sau 
piriformă. Pereţii acestuia sunt prevăzuţi cu un număr variabil de 
papile rectale cu rolul de a usca excrementele, absorbind apa din ele. 

La insectele care se hrănesc cu substanţe solide acest strat este 
acoperit adesea cu o membrană protectoare (membrana peritrofică), cu 
rolul de a separa alimentele de peretele intestinului 

Intestinul posterior, la majoritatea insectelor este împărțit în 3 
regiuni: pilorul în care se deschid tuburile lui Malpighi (organ 
excretor), valvula pilorică cu rolul de a reglementa trecerea 
conţinutului din intestinul mediu în cel posterior; intestinul subțire în 
care se desăvârşeşte absorbția chilului; recul ultima porțiune a 
intestinului posterior care se prezintă ca o dilatație globulară sau 
piriformă. Pereţii acestuia sunt prevăzuţi cu un număr variabil de 
papile rectale cu rolul de a usca excrementele, absorbind apa din ele. 

Organele anexe sunt reprezentate prin: glandele salivare şi 
sistemul de enzime (fermenti). 

Glandele salivare sunt în număr de una-două perechi situate pe 
diferite regiuni ale corpului deschizându-se în cavitatea bucală. 

Sistemul de enzime sau fermenți transformă hrana în produşi 
asimilabili organismului fiind specifici pentru fiecare grupă de 
substanţe (proteine, glucide, lipide, etc.). 


Figura 14. Schema tubului digestiv: 

Cb-cavitatea bucală; Gs-glandele salivare; Fa-faringe; Es-esofag; Gu-guşa; Pv- 
proventricol; Ve-valvula cardiacă; Ce-cecumuri gastrice; Mp-membrana peritrofică, Tm- 
tuburile lui Malpighi; Pi-pilor; Vp-valvula pilorică; Vr-valvula rectală; Rc-rectum; 
An-anus 


Hrana insectelor constă din substanţe de natură vegetală sau 
animală, în stare solidă sau lichidă. 

Funcţiile tubului digestiv constau în continuarea masticaţiei, 
prelucrarea chimică a substanţelor cu ajutorul fermențţilor şi absorbția 
substanțelor asimilabile. 

Oricare ar fi substanţele care servesc ca hrană insectelor, ele 
sunt alcătuite dintr-un complex de molecule, care conţin energia 
necesară activităţii vitale ale acestora. 

La multe insecte (afide, coccide, psilide) o parte din hrană 
rămâne nedigerată şi este evacuată odată cu excrementele. 

Acestea conţin de obicei mari cantități de glucide, cunoscute 
sub numele de “rouă de miere”. 

De aceea sunt căutate frecvent de unele insecte care se hrănesc 
cu sucuri dulci (furnici, viespi, albine). 


3.2. Sistemul respirator 


Sistemul respirator (Figura 15) la insecte este reprezentat prin 
trahei — invaginaţiuni ale tegumentului în formă de tuburi ramificate 
arborescent.Traheile se deschid la exterior prin orificii numite stigme, 
situate lateral în perechi în regiunea toracelui şi abdomenului; la cap 
ele lipsesc. 

Stigmele la insectele inferioare conduc direct în tubul traheii, pe 
când la cele superioare, după orificiul de deschidere mărginit de un 
cadru chitinos numit peritrem, urmează o cameră numită atrium 
prevăzută cu perişori şi excrescenţe chitinoase cu rolul de a filtra 
aerul. 

Trunchiul traheii, care pleacă de la camera atrială se ramifică în 
3 părți: una dorsală care merge la inimă, una mijlocie la intestin şi a 
treia ventrală cu ramificații în regiunea lanţului ganglionar. 


Figura 15. Sistemul trahean 
la insecte: 

a — văzut ventral; b — văzut 
dorsal; Tr-trahei,; 
St-stigme 
(după Miall şi Denny) 

Fiecare ramură se divide dicotomic în tuburi din ce în ce mai 
mici numite traheole care pătrund în interiorul celulelor organelor şi 
țesuturilor. 

Traheolele au pereţii permeabili pentru gaze şi lichide la nivelul 
lor făcându-se aerisirea țesuturilor. 

La unele insecte (ortoptere, diptere) tuburile traheene prezintă 
dilatări în regiunea capului şi abdomenului, numite saci aerieni, care 
servesc ca rezervoare de aer în timpul zborului. 

La insecte respirația se face prin sistemul trahean. Pătrunderea 
aerului în sistem are loc pasiv, iar evacuarea lui în mod activ, prin 
acțiunea mușchilor dorso-ventrali şi presiunea sanguină. Difuzarea 
oxigenului în ţesuturi şi evacuarea bioxidului de carbon din organism 
are loc la nivelul traheolelor. Numărul mişcărilor respiratorii variază 
în raport cu intensitatea activităţii şi cu temperatura mediului. 


3.3. Sistemul circulator 


Sistemul circulator (Figura 16) la insecte este deschis şi simplu. 
Organele de pulsaţie sunt reprezentate prin vasul dorsal, alcătuit din 
inimă şi aortă şi două septe fibro-musculare: diafragma dorsală şi 
diafragma ventrală. 

Acestea împart cavitatea corpului în 3 compartimente sau 
sinusuri: dorsal (pericardial), mijlociu (visceral) şi ventral 
(perineural). 


Figura 16. Sistemul circulator la insecte: 
Ao-aorta; Co-inima; Va-valvula; ma-muşchi aliformi 
(după Zander) 

Între diafragme şi pereţii corpului rămân orificii prin care 
circulă sângele. Inima este situată în sinusul pericardial, în regiunea 
abdomenului şi parţial în torace. În partea anterioară se continuă cu 
aorta până în regiunea cefalică. 

Inima este susținută de muşchi numiţi “aliformi” ce determină 
pătrunderea ritmică a sângelui în inimă. 

La insecte, inima este formată dintr-o serie de cămăruţe care 
comunică între ele prin orificii mărginite de valvule îndreptate înainte. 
Prima cămăruță este închisă, restul prezintă pe părțile latero- 
posterioare câte o pereche de orificii numite osteole prevăzute cu 
valvule. 

Sub acțiunea muşchilor pereţii cămăruţelor se contractă şi se 
dilată. În momentul dilatării (diastola), toate valvulele se deschid şi 
sângele pătrunde în inimă. 

Când se contractă (sistola) sângele este împins prin valvula 
anterioară înainte, iar cele laterale se închid. Sângele ajuns în aortă se 
revarsă prin orificiul ei în partea anterioară şi ventrală a cavităţii 
cefalice şi de aici circulă înapoi în tot corpul. Prin contractarea 
diafragmelor se determină mişcarea sângelui de jos în sus şi din partea 
posterioară către cea anterioară. 


3.4. Sistemul excretor 


Organele de excreţiei la insecte sunt reprezentate prin: tuburile 
lui Malpighi (Figura 17), țesutul adipos, celulele pericardiale şi 
glandele labiale. 

Tuburile lui Malpighi sunt principalele organe de excreție 
întâlnite la insecte. Acestea sunt invaginațiuni ale tubului digestiv în 
zona pilorului. Sunt în număr variabil de la 2 la 160. Au un capăt fix 
în pilor, iar celălalt pluteşte liber în cavitatea generală a corpului 
(mixocel). Tuburile lui Malpighi au pereţii semipermeabili. Produşii 
de excreție pătrund prin pereţii tuburilor, ajung la baza acestora, în 
pilor, de unde sunt apoi evacuate, urmând traectul tubului digestiv. 

Deci tuburile lui Malpighi provin din tubul digestiv şi nu au căi 
proprii de evacuare a excrementelor. 

Țesutul adipos (gras) ocupă spaţiile libere dintre organe şi este 
mai dezvoltat la stadiile hibernante. Prezintă celule specializate în 
excreţie. 

Celulele pericardiale sunt celulele situate în jurul inimii, 
specializate în excretie. 

Glandele labiale se întâlnesc la insectele inferioare, având rol în 
excreţie. 

Figura 17. Tuburile lui Malpighi: 
a-Melolontha melolontha; b-galleria mellonella; c-timarcha tenebricosa;Ip-intestinul 
posterior (după Veneziani) 


3.5. Sistemul secretor 


Sistemul secretor la insecte este format din glandele exocrine şi 
endocrine. 

Glandele exocrine secretă substanţe, care pătrund în diferite 
organe prin canale speciale; ele diferă ca origine şi sunt repartizate pe 
diferite regiuni ale corpului: tegument, tubul digestiv, organe genitale, 
etc. Printre acestea se numără: glandele ceriere (secretă ceara), 
glandele sericipare (secretă firul de mătase), glande urticante, glandele 
salivare, glandele producătoare de venin, glandele repulsive 
(respingătoare), glandele atractante, etc. 

Glandele endocrine sunt lipsite de canale speciale de secreție, 
conținutul lor pătrunde direct în sânge prin intermediul căruia este 
transportat în toate regiunile corpului. Produsele secretate sunt 
cunoscute sub numele de hormoni având rol în dezvoltarea larvară, 
metamorfoză, diapauză, etc. Se cunosc 4 grupe de glande endocrine la 
insecte: celulele neurosecretorii ale ganglionilor cerebroizi, glandele 
protoracale, corpora allata şi corpora cardiaca. 

CAPITOLUL IV 
BIOLOGIA INSECTELOR 


Dezvoltarea unei insecte cuprinde totalitatea proceselor şi 
transformărilor care au loc din stadiul de ou şi până la moartea 
fiziologică a adultului. 

În dezvoltarea unei insecte se disting trei etape: dezvoltarea 
embrionară, dezvoltarea postembrionară şi dezvoltarea postmetabolă. 


4.1. Dezvoltarea embrionară 


Dezvoltarea  embrionară sau embriogeneza se referă la 
dezvoltarea embrionului şi începe imediat după fecundarea oului şi 
durează până la apariția larvei. 

În dezvoltarea embrionului se disting 4 faze: 

a) faza de segmentatie; 

b) faza formării foiţelor embrionare sau germinative; 
c) faza formării organelor sau organogeneza; 

d) faza diferențierii histologice. 

Durata dezvoltării embrionare sau incubația variază foarte mult 
în funcție de specie şi de condițiile de mediu, de la câteva ore la un an 
şi chiar mai mult. Astfel, la musca de casă dezvoltarea embrionară este 
de 8 — 12 ore, la unele specii de lepidoptere ajunge la 9 luni, iar la unii 
reprezentanți ai familiei Phasmidae (ordinul Orthoptera) incubația 
durează până la 2 ani. 

În funcţie de locul unde are loc embriogeneza (în mediul extern 
sau în corpul femelei) se disting trei grupe de insecte: 

a) ovipare — dezvoltarea embrionului are loc în mediul extern, ca la 
majoritatea insectelor; 

b) ovovivipare — dezvoltarea embrionului începe în căile genitale 
materne şi se continuă în mediul extern (Eriococcus spurius); 

c) vivipare sau larvipare — dezvoltarea embrionului are loc numai în 
interiorul corpului femelei şi insectele depun larve 
(Quadraspidiotus perniciosus, insectele din familia Aphididae). 


4.2. Dezvoltarea postembrionară 
Dezvoltarea postembrionară începe din momentul ieşirii larvei 


din ou şi se încheie cu apariția adultului. 

Transformările suferite de insecte de la apariția stadiului de 
larvă şi până la adult poartă numele de metamorfoză iar fenomenul 
biologic se numeşte metabolie. 

În funcţie de gradul de metabolie se deosebesc insecte fără 
metamorfoză sau ametabole (Apterygota) şi insecte cu metamorfoză 
sau metabole (Pterygota). 

În funcţie de transformările care au loc, la insecte se întâlnesc 
două mari tipuri de metamorfoză: 

1. Metamorfoză incompletă sau hemimetabolă; 
2. Metamorfoză completă sau holometabolă. 

Metamorfoza incompletă sau hemimetabolă (heterometabolă) 
se caracterizează prin aceia că insectele în cursul dezvoltării lor trec 
prin următoarele stadii: ou — larvă - nimfă - adult (Figura 18). 

Această metamorfoză se caracterizează prin aceia că larvele 
seamănă cu insectele adulte, deosebindu-se de ele doar prin 
dimensiunile mai mici, lipsa sau incompleta dezvoltare a aripilor şi 
incapacitatea lor de a se reproduce 
Această metamorfoză poate fi de mai multe tipuri: 


-  paleometabolă 

-  heterometabolă 

-  neometabolă 

fiind caracteristică insectelor din ordinul Heteroptera, Homoptera, 
Orthoptera, Thysanoptera. 


Fig.18. Dezvoltarea unei insecte hemimetabole (Heteroptera) (după 
Bonnemaison) 

Metamorfoza completă sau holometabolă se caracterizează prin 
aceea că insectele în cursul dezvoltării lor trec prin următoarele stadii: 
ou - larvă - pupă - adult (Figura 19). 

Larvele insectelor holometabole se deosebesc de adulți, atât 

prin forma externă, cât şi prin structura internă. 
Metamorfoza holometabolă poate fi de mai multe tipuri: holometabola 
tipica, hypermetabola, polymetabola şi cryptometabola şi se întâlneşte 
la insectele din ordinele Coleoptera, Lepidoptera, Hymenoptera, 
Diptera. 


Da sa 

Fig.19. Dezvoltarea unei insecte holometabole (Lepidoptera) (după Bonnemaison) 


Larva reprezintă un stadiu activ în dezvoltarea postembrionară 
a insectelor, când ele se hrănesc activ şi înmagazinează în corpul lor 
mari cantități de substanţe hrănitoare. Creşterea larvelor are loc prin 
năpârliri succesive. 

Când larva ajunge la o anumită limită de dezvoltare, îşi schimbă 
cuticula veche (exuvia) cu alta nouă, fenomen cunoscut sub numele de 
năpârlire. Numărul năpârlirilor în general este constant şi specific 
diferitelor grupe de insecte, putând varia de la 1 la Campodea şi alte 
apterigote, până la 40 la efemeroptere. Perioada cuprinsă între două 
năpârliri se numeşte vârstă. Larva apărută din ou se numeşte larvă 
neonată sau larvă de vârsta I-a iar după năpârlire trece în larvă de 
vârsta a Il-a şi aşa mai departe. 

Durata stadiului larvar este diferită fiind în funcţie de specie 
precum şi condițiile de mediu: temperatură, umiditate, hrană, etc. De 
exemplu, la unele diptere dezvoltarea larvară are loc în 3 - 4 zile, la 
Anisoplia segetum în 10 — 11 luni, la Cossus cossus în 2 ani, la 

Agriotes spp. în 3 — 4 ani, iar la unele cicade (Cicadina) şi buprestide 
(Coleoptera) în 10 — 17 ani. 


Fig.20. Tipuri de larve la insectele holometabole: polipode (a,b); oligopode de tip elaterid 
(c); campodeiform (d); melolontoid (e); apodă acefală (f) şi eucefală (g) (original) 


Larvele insectelor holometabole sunt foarte variate ca formă, 

grupându-se în următoarele tipuri (Figura 20): 

a) Larve protopode cu apendicii cefalici şi toracici rudimentari, 
mandibulele fiind bine dezvoltate (larvele unor specii parazitate: 
chalcidele, ichneumonide, etc). 

b) Larve polipode prezintă 3 perechi de picioare toracice şi 2- 7 
perechi de picioare abdominale. Larvele de lepidoptere se numesc 
omizi adevărate (au 2 — 5 perechi de picioare abdominale) iar 
larvele de tenthredinide (Hymenoptera) poartă denumirea de omizi 
false (au 7 — 8 perechi de picioare abdominale); 

c) Larve protopode cu apendicii cefalici şi toracici rudimentari, 
mandibulele fiind bine dezvoltate (larvele unor specii parazitate: 
chalcidele, ichneumonide, etc). 

d) Larve polipode prezintă 3 perechi de picioare toracice şi 2- 7 
perechi de picioare abdominale. Larvele de lepidoptere se numesc 
omizi adevărate (au 2 — 5 perechi de picioare abdominale) iar 
larvele de tenthredinide (Hymenoptera) poartă denumirea de omizi 
false (au 7 — 8 perechi de picioare abdominale); 

e) Larve oligopode au 3 perechi de picioare toracice (majoritatea 
insectelor din ordinul Coleoptera ) acestea pot fi de mai multe 
tipuri şi anume: 

- tipul campodeiform sau carabid , au corpul viermiform, care se 
subțiază spre partea posterioară; capul cu piesele bucale îndreptate 
înainte, cu mandibulele puternice; dorsal pe fiecare segment 
prezintă câte un sclerit mai îngroşat şi mai intens colorat. Aceste 
larve sunt caracteristice pentru insectele din familia Carabidae, 
ordinul Coleoptera; 

- tipul elateriform sau elaterid, care popular se numesc viermi 
sârmă. Prezintă corp viermiform, alungit, cu tegumentul tare, de 
culoare  galbenă-arămie; terminația ultimului segment este 
caracteristică diferitelor genuri. Acest tip de larve se întâlneşte la 
insectele din familia Elateridae, ordinul Coleoptera; 

- tipul scarabeiform sau melolontoid , popular se numesc viermi 
albi. Larvele au corpul înconvoiat sub forma literei C, puternic 
cutat transversal, de culoare albă, cu apendici cefalici şi toracici 
castanii, stigmele brune. Capul este ortognat, mare, picioarele 
inegal dezvoltate; cele anterioare sunt mai scurte, iar cele 
posterioare mai lungi. Ultimul segment abdominal este voluminos, 
pe sternitul acestuia se găseşte un câmp de sete a căror dispoziţie 
este caracteristică diferitelor specii. Larvele de tip melolontoid se 
întâlnesc la insectele din familia Scarabaeidae, ordinul 
Coleoptera. 

f) Larvele apode sunt lipsite de picioare, având sau nu capsula 
cefalică distinctă. Larvele apode pot fi: 

- eucefale sau de tip curculionid. Capsula cefalică este vizibilă, iar 
aparatul bucal este conformat pentru ros. Sunt caracteristice pentru 
insectele din familia Curculionidae, larvele miniere de lepidoptere 
şi pentru unele specii din ordinul Diptera; 

- hemicefale, la care capsula cefalică este pe jumătate introdusă în 
torace, iar aparatul bucal este conformat pentru supt (larvele unor 
specii de diptere); 

- acefale, la care capul este complet învaginat, ca la insectele din 
ordinul Diptera şi la cele din familia Buprestidae (ordinul 
Coleoptera). 

g) Larvele postoligopode se caracterizează printr-o mare asemănare 
cu adulții, atât morfologic cât şi biologic. După aspectul exterior 
sunt la fel ca adulții, având ochii faţetați, rudimente de aripi în 
ultimele vârste şi părțile corpului bine delimitate. Din această 
grupă fac parte larvele tuturor insectelor heterometabole 
(Heteroptera, Homoptera, Orthoptera, Thysanoptera, etc.). 

Larva în ultima vârstă, cu dezvoltarea încheiată, după ultima 
năpârlire se transformă în nimfă (la insectele heterometabole) sau în 
pupă (la insectele holometabole). 

Transformarea în pupă se face în locuri adăpostite. Înainte de 
transformarea în pupă, larva îşi confecționează din fire de mătase sau 
alte materiale (particule de sol, etc.) adăposturi ce poartă numele de 

cocon, ce are rolul de a proteja pupa de acţiunea nefavorabilă a 
factorilor mediului înconjurător. Mărimea, forma şi culoarea 
coconului variază în funcţie de specie. La unele insecte, larvele se 
transformă în pupe în sol în loji pupale. La diptere, larvele se 
transformă în pupe în ultima exuvie pupală, ce se numeşte puparium 
sau cocon fals. Înainte de a se transforma în pupă, larva trece prin 
stadiul de prepupă, în care larvele nu se mai hrănesc, devin imobile, 
se scurtează, se îngroaşă şi năpârlind pentru ultima oară se transformă 
în pupă. 

Stadiul de pupă este un stadiu în care insecta nu se mişcă, 
corpul ei se îngroaşă şi se scurtează. În interiorul corpului pupei au loc 
procese de reducere a unor organe (histoliză) şi de formare a altora noi 
(histogeneză), caracteristice insectei adulte. 

Din punct de vedere morfologic se deosebesc trei tipuri de pupe 
(Figura 21): 


Fig.21. Tipuri de pupe la insecte: 
1. liberă; 2. obtectă; 3. coarctată (original) 


a) pupă liberă, la care apendicii corpului sunt liberi şi pot executa 
mişcări (exemplu la coleoptere, himenoptere, etc.); 

b) pupă obtectă, apendicii sunt lipiţi de corp cu un lichid exuvial şi 
acoperite cu o membrană mai mult sau mai puțin transparentă, 
pupa având aspectul de mumie ce poartă numele de crisalidă (la 
unele lepidoptere) sau se găseşte într-un înveliş format din fire de 
mătase ce se numeşte cocon (lepidoptere); 

c) pupă coarctată este o pupă liberă în interiorul ultimei exuvii 
larvare, care formează un înveliş opac ca un butoiaş, ce se numeşte 
puparium (la majoritatea dipterelor). 

Stadiul de pupă durează de la câteva zile până la câteva luni, 
fiind în funcție de specia de insectă şi de condițiile de mediu. 


4.3. Dezvoltarea postmetabolă 


Dezvoltarea postembrionară începe cu apariția insectei adulte şi 
se încheie cu moartea fiziologică a ei. Insecta adultă nu creşte şi nu 
năpârleşte, dar suferă profunde transformări de maturaţie şi 
îmbătrânire. Astfel, în prima perioadă insecta se maturizează din punct 
de vedere sexual iar în a adoua perioadă intervine moartea fiziologică 
a adultului datorită epuizării substanţelor de rezervă din organism. 

Perioada dezvoltării postmetabole sau longevitatea insectelor 
este foarte diferită, de la câteva minute la câţiva ani. De exemplu 
specia Psyche apiformis — Psychidae (Lepidoptera) trăieşte 32 — 58 
minute, în timp ce unele coleoptere şi lepidoptere au o viaţă de 1 — 2 
ani. Cea mai mare longevitate o au insectele sociale (matca albinelor 
poate trăi până la 5 ani, iar matca unor specii de termite până la 12 — 
15 ani). 


4.4. Generaţii şi ciclul biologic la insecte 


Prin generaţie se înţelege totalitatea indivizilor care se dezvoltă 
din ouăle depuse de femelele unei populaţii adulte a unei specii, într- 
un timp determinat al perioadei de vegetaţie şi în funcție de condiţiile 
de mediu şi până la moartea indivizilor adulți, ce au alcătuit 
descendența respectivă. 

Timpul necesar dezvoltării unei generaţii variază în limite mari 
de la specie la specie. La unele insecte dezvoltarea unei generaţii are 
loc într-un timp foarte scurt (câteve zile sau câteva săptămâni), iar la 
alte insecte dezvoltarea are loc într-un timp mult mai îndelungat (luni 
sau ani de zile). 

În funcţie de timpul necesar dezvoltării unei generaţii faţă de 
durata unui an, insectele se clasifică în următoarele grupe: 

a) insecte monovoltine, care au o singură generație pe an (exemplu la 
Zabrus tenebrioides, Eurygaster spp., Tanymecus  dilaticollis, 
Anthonomus pomorum, Rhagoletis cerasi, etc.); 

b) insecte bivoltine, care au două generații pe an (exemplu la 
Eurydema ornata, Mamestra brassicae, Hyphantria cunea, 
Laspeyresia pomonella, etc.); 

c) insecte trivoltine, care prezintă trei generații pe an (exemplu 
Lobesia botrana); 

d) insecte polivoltine, care prezintă mai multe generații în decursul 
unui an (exemplu Lithocoletis blancardella, Brevicoryne 
brassicae, Trialeurodes vaporariorum, €tc.); 

e) insecte bienale, care prezintă o generaţie la doi ani (exemplu 
Gryllotalpa gryllotalpa, Anisoplia austriaca, etc.); 

f) insecte multianuale, la care dezvoltarea unei generaţii are loc pe o 
perioadă de mai mulți ani (exemplu 3 — 4 ani la Melolontha 
melolontha, Anoxia villosa, 3 — 5 ani la Agriotes spp., etc.). 

Numărul de generaţii, deşi caracteristic diferitelor specii este în 
strânsă legătură cu condițiile de mediu: temperatură, umiditate, hrană, 
etc. Astfel, la aceiaşi specie (Laspeyresia pomonella, Leptinotarsa 
decemlineata, Mayetiola destructor) în regiunile sudice au 3 generaţii 
în timp ce, în regiunile nordice au 2 generaţii. Sunt însă insecte care 
indiferent de răspândirea lor geografică, prezintă întotdeauna acelaşi 
număr de generaţii (exemplu la Bruchus pisorum, Phyllotreta spp., o 
generaţie pe an, iar Anisoplia austriaca o generație la doi ani). 

La unele specii de insecte bivoltine şi polivoltine, la care ponta 
este eşalonată pe o perioadă mai îndelungată, generaţiile se suprapun, 
întâlnindu-se în anumite perioade, diferite stadii ale insectei (exemplu 
la Leptinotarsa decemlineata, Laspeyresia pomonella). Suprapunerea 
generațiilor îngreunează stabilirea momentului optim de aplicare a 
tratamentelor. 

Ciclul biologic. Prin ciclu biologic sau ciclu evolutiv se 
înțelege succesiunea stadiilor sau a generaţiilor unei specii, într-o 
anumită perioadă de timp. 

Fiecare specie de insectă se caracterizează printr-un ciclu 
evolutiv propriu, care poate fi monovoltin, bivoltin, multianual, etc. 

Ciclul evolutiv la diferite insecte dăunătoare poate fi reprezentat 
în diferite moduri prin grafice, tabele sau scheme, în care se folosesc 
semne convenționale pentru fiecare stadiu al dăunătorului sau se 
prezintă direct în succesiune evoluţia stadiilor în raport cu planta 
gazdă (Figura 22 şi 23). 

Fig.22. Schema ciclului evolutiv la ploşniţa roşie a verzei (Eurydema ornata) 
(după Săvescu) 

Figura 23. Ciclul biologic al speciei Tanymecus dilaticollis 
(după Paulian FI., 1971) 


Un ciclu deosebit se întâlneşte la păduchii de frunze (ordinul 
Homoptera, familia Aphididae) deoarece indivizii din generația F, nu 
dau naştere la urmaşi identici generației Fi. 

La aceste insecte, numai după o succesiune a mai multor 
generaţii de diferite forme (Fn), se ajunge din nou la forma generaţiei 
de la care s-a pornit. 

Înmulțirea afidelor este Holociclică deoarece unele generaţii se 
înmulţesc sexuat iar alte generaţii se reproduc partenogenetic. Afidele 
prezintă specii nemigratoare cu ciclu evolutiv monoecic, care se 
desfăşoară pe o singură plantă gazdă sau pe mai multe plante gazdă 
din aceiaşi familie botanică şi specii migratoare care au ciclul evolutiv 
diecic. 

La speciile diecice ciclul biologic se desfăşoară pe două plante 
gazdă şi anume: 

a) o gazdă primară sau inițială, care este reprezentată prin specii 
lemnoase; 
b) o gazdă secundară, reprezentată prin specii ierboase. 

Ciclul evolutiv la speciile nemigratoare (Aphis pomi, Schizaphis 
graminum, etc.) este următorul (Figura 24). 

Insecta iernează sub formă de ou depus pe ramurile subţiri. În 
primăvară din oul de iarnă apare femela apteră numită fundatrix sau 
matca. Femelele fundatrix pe cale partenogenetică, dau naştere la 
câteva generații de femele numite fundatrigene, aptere şi aripate. 


39 


Fig.24. Ciclul biologic al speciilor de afide cu dezvoltare holociclică, monoecică 
(Aphis pomi): 
1. Ou de iarnă; 2. fundatrix; 3. fundatrigene aptere şi aripate (3 — 4 G); 4.virginogene 
aptere şi aripate (8 — 12 G); 5. sexupare; 6-7. sexuaţi: masculi şi femele 
(original) 


La rândul lor, fundatrigenele se înmulţesc partenogenetic şi dau 
naştere la femele aripate numite virginogene aripate şi femele 
nearipate, virginogene nearipate, care se dezvoltă pe aceiaşi plantă- 
gazdă sau pe plante gazde înrudite, succedându-se 8 — 12 generaţii în 
cursul unei perioade de vegetaţie. Spre sfârşitul verii, apare ultima 
generație de femele partenogenetice aripate numite sexupare. 
Femelele sexupare depun două feluri de ouă din care apar masculi şi 
femele, ce constituie forma sexuată, iar după copulaţie femelele depun 
oul de iarnă, încheindu-se astfel ciclul biologic. 

Ciclul evolutiv al speciilor de afide migratoare (Myzus cerasi, 
Myzus persicae, Hyalopterus pruni, Aphis pomi) este următorul 
(Figura 25). 

Toamna, femelele din forma sexuată, depun ouă de iarnă (de 
rezistență) pe ramurile plantelor gazdă-primară (cireş, vişin). 
Primăvara din ouăle de iarnă apar femele fundatrix, care se înmulţesc 
pe cale partenogenetică şi dau naştere la câteva generații de 
fundatrigene (3 —4), cu femele aptere şi aripate, formând colonii pe 
organele atacate (frunze). În sânul coloniei respective, ultima 
generație de fundatrigene aripate numite migrans allata mută colonia 
pe plantele gazdă secundare (co/onicus exulens). Acestea se înmulțesc 

partenogenetic în tot cursul perioadei de vegetaţie dând naştere la o 
serie de generaţii virginogene aptere şi aripate. 

La sfârşitul verii în cadrul coloniei de virginogene apar 
sexuparele, care cuprind femele aripate ce reântorc colonia pe plantele 
gazdă primare. 

Formele sexupare depun două feluri de ouă, din care iau naştere 
formele sexuate, masculi şi femele. 


Fig.25. Ciclul biologic al speciilor de afide cu dezvoltare holociclică, diecică 
(Myzus cerasi): 

1. ou de iarnă; 2. fundatrix; 3.fundatrigene; 4.migrante; 5-8. virginogene aptere şi aripate; 
9. sexupares; 10-11. sexuați: masculi şi femele; gazda primară: cireş şi vişin; gazda 
secundară: Galium sp. şi Asperula sp. 

(original) 


După copulație femelele depun ouăle de iarnă şi astfel ciclul 
biologic se încheie. 


4.5. Diapauza 


Diapauza este o întrerupere temporară care intervine în timpul 
dezvoltării insectelor, constituind o adaptare a acestora la condițiile 
neprielnice ale mediului (temperaturi scăzute sau prea ridicate, 
uscăciune, lipsa hranei, etc.) 

Diapauza este caracteristică diferitelor specii şi poate apare în 
orice stadiu de dezvoltare. Astfel, diapauza poate să apară în stadiul de 
ou (Entomoscelis adonidis, Malacosoma neustria, diferite insecte din 
familia Acrididae, Lymantria dispar), în stadiul de larvă (Zabrus 

tenebrioides,  Oscinella frit Ostrinia nubilalis,  Laspeyresia 
pomonella, etc.), în stadiul de pupă (Scotia segetum, Mamestra 
brassicae, Eupoecilia ambiguella, Hyphantria cunea, Rhagoletis 
cerasi, etc.) sau în stadiul de adult (Eurygaster spp, Leptinotarsa 
decemlineata, Tanymecus dilaticollis, Sitona lineata, etc). 

După modul cum se manifestă, diapauza poate fi obligatorie sau 
facultativă. 

Diapauza obligatorie a apărut ca rezultat al tendinței de 
adaptare la condițiile nefavorabile de dezvoltare şi în acest caz face 
parte integrantă din fondul genetic al speciei. 

Diapauza facultativă apare ca rezultat al influenței unuia sau 
mai multor factori nefavorabil ai mediului. 

În timpul diapauzei, procesele fiziologice din corpul insectei se 
reduc la minimum şi se desfăşoară pe seama lipidelor şi a altor 
substanţe de rezervă acumulate anterior. Astfel, la larvele de Ostrinia 
nubilalis conţinutul în lipide scade de la 56,6% s.u. (la închiderea 
dezvoltării şi intrării în diapauză) până la 31,8% s.u. (la sfârşitul 
diapauzei). 

Diapauza este reglementată de glandele endocrine ale 
sistemului nervos, iar dintre factorii de mediu, care determină intrarea 
în diapauză sau ieşirea din această stare sunt: temperatura, lumina, 
umiditatea, hrana etc.; aceşti factori pot acționa independent sau în 
complex. 

Temperatura influențează atât prin scăderea, cât şi prin ridicarea 
ei peste anumite limite. La temperaturi scăzute, insectele se retrag în 
adăposturi, care le oferă o protecție mai mult sau mai puțin sigură 
împotriva temperaturilor joase, intrând astfel într-o diapauză hiemală. 
În regiunile temperate, diapauza hiemală face parte integrantă cu 
ciclul biologic al insectelor. 

La marea majoritate a insectelor, diapauza hiemală are loc 
întotdeauna în acelaşi stadiu şi obişnuit în aceleaşi locuri (lăcustele 
acridide iernează în stadiu de ou în sol, gândacul ghebos şi buha 
semănăturilor hibernează ca larve în sol, buha verzei şi musa cireşelor 
iernează ca pupe în sol iar adulții gândacului din Colorado şi gărgărița 
cenuşie a sfeclei iernează ca adulţi în sol). 

Cunoaşterea stadiului de hibernare prezintă o importanță 
deosebită în aplicarea diferitelor măsuri de combatere. 

La temperaturi ridicate, peste limita optimă de dezvoltare, unele 
insecte intră într-o diapauză de vară sau estivală (exemplu la gândacul 
roşu al rapiţei, gărgăriţa florilor de măr, au diapauza estivală în stadiul 
de adult iar la cotarul verde diapauza estivală este în stadiul de pupă). 

Lumina constituie un factor determinant în apariţia sau evitarea 
diapauzei la unele insecte. Rolul hotărâtor îl are lungimea zilei sau 
fotoperioada. 

In funcție de reacția faţă de lumina zilei, insectele se clasifică 


1. Insecte de zi lungă, la care dezvoltarea se desfăşoară normal, fără 
întrerupere, în condiţiile zilelor de vară, a căror perioadă de lumină 
este de 14 — 17 ore, în timp ce în condiţiile zilelor scurte de 
toamnă, intervine diapauza (exemplu la Leptinotarsa decemlineata, 
Scotia segetum, Cydia pomonella, Pieris brassicae, etc.); 

2. Insecte de zi scurtă, dezvoltarea lor are loc numai în condițiile 
zilelor scurte, sub 13 -—16 ore, în timp ce zilele lungi determină 
apariția diapauzei (exemplu la Bombyx mori, Stenocarus 
fuliginosus, etc.). 

3. Insecte neutre sau intermediare (Ostrinia nubilalis, Leucoma 
salicis, etc.) dezvoltarea continuă se produce numai în limitele a 18 
— 20 ore lumină din 24 ore, în timp ce în condițiile zilelor mai 
scurte sau mai lungi se declanşează diapauza. 


Umiditatea ridicată sau scăzută are un rol important în apariția 
diapauzei la insecte. Astfel, vara la umiditate relativă scăzută, 
pupariile muştei de Hessa (Mayetiola destructor) rămân în diapauză 
până în toamnă sau chiar în anul următor, când umiditatea este 
favorabilă evoluţiei insectei. La fluturele alb al verzei (Pieris 
brassicae) declanşarea diapauzei are loc la o umiditate atmosferică 
ridicată. 

Hrana, atât sub raport cantitativ cât şi calitativ, poate determina 
apariția diapauzei la unele insecte. Astfel, larvele insectei Diatraea 
lineolata intră în diapauză atunci când ele sunt obligate să se 
hrănească cu tulpini de porumb uscate. 

CAPITOLUL V 
ECOLOGIA INSECTELOR 


Ecologia insectelor este disciplina care studiază complexul de 
factori care influiențează modul de viaţă a unei specii de insectă sau 
a unei bioceneze de insecte, de pe un anumit loc. Un astfel de studiu 
conduce la cunoaşterea cauzelor care influiențează numărul insectelor, 
stabileşte condițiile de variație numerică, adică dinamica înmulțirii în 
masă şi răspândirea insectelor. 

În decursul timpului, insectele s-au adaptat la diferite condiţii de 
mediu, fiecare specie dezvoltându-se în anumite biotipuri, favorabile 
pentru ea. În concordanţă cu condiţiile de mediu în care s-au format, 
fiecare specie manifestă o selectivitate față de condiţiile locului de 
trai, având un anumit standard ecologic, câştigat în decursul evoluţiei 
sale istorice şi care se transmite la urmaşi, particularitate ce are un 
caracter conservator. 

Diferitele specii de insecte se comportă diferit față de influența 
nefavorabilă a factorilor de mediu având o anumită plasticitate 
ecologică ce reprezintă gradul de adaptabilitate a speciei față de 
oscilațiile factorilor de mediu şi are un caracter progresiv. Speciile 
care au o mare plasticitate ecologică se adaptează mai uşor la noile 
condiţii de mediu, în care urmează să se dezvolte. În felul acesta se pot 
crea condiţii nefavorabile, care să depăşească limitele plasticității 
ecologice, distrugându-se speciile dăunătoare. 


5.1. Factorii care influenţează dezvoltarea insectelor 


Factorii care influiențează în general viața organismelor dintr- 
un ecosistem oarecare, pot fi sistematizați în cinci grupe: climatici, 
edafici, biotici, tehnici şi antropoici. 


5.1.1. Factori climatici 

Factori climatici sau condiţiile meteorologice cuprind influența 
temperaturii, umidității, luminii şi a curenților de aer asupra 
dezvoltării insectelor. 

În primul rând s-a studiat temperatura şi umiditatea, întrucât 
aceşti factori influențează răspândirea geografică şi intensitatea 
înmulţiri în masă a insectelor. 

În ultimul timp se acordă o mare importanță factorului lumină, 
care influențează diapauza insectelor. 

5.1.1.1. Temperatura 

Insectele au temperatura corpului variabilă, în raport cu 
temperatura mediului în care trăiesc, fiind organisme heteroterme sau 
poikiloterme. În general insectele au temperatura corpolui mai mare cu 
0,5 — 1°C față de mediul înconjurător. Cu cât temperatura corpului 
este mai ridicată, cu atât şi procesele fiziologice se desfăşoară mai 
rapid, deci durata dezvoltării diferitelor stadii depinde de condiţiile de 
mediu în care trăieşte insecta (Figura 26). 


ZONA LE TALA(MORTALA) 
PRAGUL BIOLOGIC SUPERIOR_ 17) 


ZONA 
BIOLOGICA 


ZONA LETALA(MORTALA) 


Fig.26. Zona biologică de dezvoltare a insectelor (original) 


Activitatea vitală a insectelor are loc la temperaturi cuprinse 
între 5 — 40°C. Fiecare specie de insectă are limitele sale proprii de 
temperatură între care se dezvoltă. Astfel există o limită inferioară de 
temperatură, denumită prag biologic inferior sau temperatură minimă 
(to) şi o limită superioară, denumită prag biologic superior sau 
temperatură maximă de dezvoltare (T). În afară de aceste două limite 
organismele mai au un prag de prolificitate (0) - temperatura la care 
sexele devin fertile şi un prag termic optim (0.). Între limitele 
pragurilor inferior şi superior are loc dezvoltarea mai mult sau mai 
puțin normală a speciei respective. Zona cuprinsă între aceste două 
limite (pragul inferior şi superior de dezvoltare) se numeşte zona 
biologică de dezvoltare. Sub pragul inferior şi deasupra pragului 
superior se găseşte zona letală sau mortală, în care specia nu poate 
trăi (Figura 26). 

La temperaturi scăzute, sub pragul inferior, insectele îşi pierd 
treptat mobilitatea şi în cele din urmă cad într-o stare de amorţeală. 
Moartea insectelor la temperaturi scăzute survine datorită proceselor 
de deshidratare a protoplasmei, precum şi din cauza înghețării apei 
libere şi a formării cristalelor de gheaţă. Moartea insectelor prin îngheţ 
survine numai atunci când temperatura scade sub o anumită limită, 
denumită prag termic critic, la care toată apa din corpul insectei 
îngheaţă. Până la atingerea acestei limite, procesele vitale încetează şi 

intervine aşa numita stare de anabioză din care, în condiţiile creşterii 
treptate a temperaturii mediului înconjurător, insecta poate fi readusă 
la viaţă. În perioada de iarnă, unele insecte suportă temperaturi de 
până la — 21°C şi chiar mai scăzute. Rezistența insectelor la 
temperaturile scăzute depinde de conţinutul în grăsimi, precum şi de 
modul cum apar temperaturile joase; dacă temperatura scade treptat, 
insectele pot suporta temperaturi mai joase, fără a îngheţa. 

La temperaturi ridicate, peste pragul superior, activitatea 
insectelor încetează treptat, datorită coagulării substanţelor proteice. 
Coagularea poate fi parțială (necroză), când insectele îşi pot reveni şi 
totală (paranecroză), după care revenirea la viață nu mai poate avea 
loc. 

Zona biologică de dezvoltare a insectelor se împarte în trei 
subzone: rece, optimă şi caldă. 

a) Subzona rece este cuprinsă între pragul biologic inferior (tọ) şi 
pragul de prolificitate (0). Insectele cresc încet, durata dezvoltării 
se prelungeşte mult, indivizii rămân sterili. Viteza reacțiilor 
biochimice este redusă şi nu se sintetizează substanţe proteice. 

b) Subzona optimă este cuprinsă între pragul de prolificitate (0) şi 
optimul termic (0,). Durata dezvoltării se scurtează, numărul 
generațiilor şi prolificitatea cresc, lungimea corpului rămâne 
constantă. Activitatea de hrănire, mişcare şi schimbul de substanțe 
este maximă. Dezvoltarea insectei are loc într-un număr minim de 
zile. Temperatura optimă de dezvoltare a insectelor este cuprinsă 
între 20 — 30°C. 

c) Subzona caldă este cuprinsă între optimul termic (0,) şi pragul 
biologic (T). Durata dezvoltării creşte, numărul generaţiilor, 
prolificitatea şi lungimea corpului insectelor descresc. 

Pentru dezvoltarea unui stadiu, insectei îi este necesară o 
anumită cantitate de căldură numită constantă termică (K). 

Constanta termică sau constanta de dezvoltare se calculează 
prin însumarea zilnică a temperaturilor de deasupra pragului biologic, 
pe tot timpul de dezvoltare a stadiului respectiv, iar constantele 
dezvoltării insectelor iau aspectul unei curbe hiperbolice (Figura 27). 

Constantele de dezvoltare ale insectelor se calculează cu 
ajutorul ecuaţiei: 

K = Xa (tate) 


în care: K — constanta termică; 
X, - durata dezvoltării insectei; 
ta — temperatura la care are loc dezvoltarea; 
to — pragul inferior de dezvoltare; 
tn — to — temperatura efectivă. 

Fig.27. Hiperbola dezvoltării gărgăriței fasolei (Acanthoscelides obsoletus): 
O, O; - temperatura optimă;to - pragul biologic inferior; T-pragul biologic superior 
(după Săvescu) 


Cu ajutorul elementelor din această ecuaţie se pot calcula: 
pragul inferior (to), constanta termică (K), durata dezvoltării unei 
insecte (Xn) şi numărul de generaţii (g). 

Cunoaşterea constantelor dezvoltării insectelor prezintă o 
deosebită importanţă în ceea ce priveşte elaborarea bazelor teoretice a 
întocmirii schemei ciclului biologic şi a stabilirii ariei de răspândire, a 
perioadei de activitate biologică şi a caracteristicilor ecologice ale 
speciei de insecte 

Temperatura are o influență hotărâtoare asupra duratei de 
dezvoltare a stadiilor embrionare şi postembrionare în condiții 
normale. Cu cât temperatura este mai apropiată de cea optimă, cu atât 
durata de dezvoltare este mai scurtă şi invers. 

Oscilaţiile de temperatură pot fi utilizate în combaterea unor 
specii de dăunători. De exemplu, temperaturi de — 3°C omoară larvele 
de Acanthoscelides obsoletus iar temperaturi de peste 55°C omoară 
gărgăriţa grâului şi orezului (Sitophilus granarius şi Sitophilus 
oryzae). 

Insectele care se dezvoltă între limite mici de temperatură se 
numesc stenoterme (Sitotroga cereallela) iar insectele care se dezvoltă 
între limite largi de temperatură se numesc euriterme şi au un areal de 
răspândire foarte mare (Plusia gamma). 

5.1.1.2. Umiditatea 

Umiditatea are un rol important în creşterea şi dezvoltarea 
insectelor, fund indispensabilă pentru procesele vitale ale insectelor. 
Apa din corpul insectelor poate fi liberă, servind ca solvent al 
sărurilor minerale încorporate odată cu hrana şi apă de constituție ca 
suport al proceselor biologice (creşterea şi dezvoltarea) şi fiziologice 
(reglarea temperaturii corpului). În corpul diferitelor specii de insecte, 
conținutul în apă este diferit, la unele depăşind 50% din greutatea 
totală a lor. Apa liberă din organism se pierde prin evaporare, 
transpirație sau dejecţii. 

Umiditatea relativă a aerului influențează direct conținutul în 
apă al insectelor. Oscilaţiile umidității relative determină profunde 
schimbări în dezvoltarea insectelor. Astfel în verile secetoase ouăle de 
Mayetiola destructor, Pyrausta nubilalis nu se dezvoltă. Larvele de 
scarabeide şi elateride din sol, migrează pe verticală, urmărind stratul 
umed al solului; vara se afundă în sol la umezeală, iar primăvara se 
ridică la suprafață pe măsură ce solul se dezgheață. Reducerea 
umidității relative a aerului şi solului determină intrarea în diapauză a 
multor specii de insecte. Există un optim al umidității relative a 
aerului, care la majoritatea insectelor este cuprins între 45 — 85%. În 
afara limitelor optime de umiditate, activitatea insectelor este 
încetinită sau întreruptă. De exemplu, sfredelitorul porumbului se 
dezvoltă mai bine la o umiditate mai ridicată, în timp ce gărgărița 
grâului evoluează atunci când umiditatea cerealelor scade sub 12%. 

Precipitaţiile favorizează dezvoltarea insectelor, atunci când 
sunt în cantități mici, contribuind la mărirea umidității atmosferice şi a 
solului. Căderea unor cantități mai mari de precipitaţii are o influență 
negativă asupra dezvoltării ouălor, adesea ele fiind spălate de pe 
organele depuse, ca de exemplu în cazul lui Leptinotarsa 
decemlineata, Eurygaster spp, Pyrausta nubilalis, etc. 

Stratul relativ gros de zăpadă oferă un adăpost prielnic pentru 
hibernarea majorităţii speciilor de insecte, în timp ce iernile lipsite de 
zăpadă şi cu geruri mari nu sunt favorabile hibernării, o mare parte din 
formele de rezistenţă pier din cauza înghețului. 

După locurile pe care le preferă, insectele terestre se împart în: 
higrofile, care trăiesc în zone foarte umede (85 — 100%), mezofile, 
care trăiesc în zone cu umiditate moderată (45 — 85%) şi xerofile, care 
preferă regiunile secetoase (umiditatea sub 45%). 

Lumina acționează asupra metabolismului insectelor, 
influențând direct procesele biologice şi fiziologice, precum şi 
comportamentul lor. Orientarea insectelor în funcție de lumină 
constituie o reacție fotochimică, care determină mişcarea. Insectele 
pot fi: fototropic pozitive, care sunt atrase de lumină şi fototropic 
negative , (insecte lucifuge), care fug de lumină. 

O mare parte din insecte sunt active numai ziua ca 
himenopterele, unele coleoptere, majoritatea dipterelor etc., în timp ce 
alte insecte sunt active noaptea, ca fluturii din familia Noctuidae, 
unele heteroptere, coleoptere, etc. 

Lumina acționează împreună cu temperatura şi umiditatea în 
declanşarea diapauzei la insecte. Astfel, omizile multor specii de 
lepidoptere, expuse zilnic la lumină peste 15 — 16 ore nu mai intră în 
diapauză şi se transformă direct în pupă. Apariţia formelor sexuate a 
păduchilor de frunze este dererminată de scăderea temperaturii şi a 
intensității luminii (toamna). 

Radiațiile solare influențează activitatea şi dezvoltarea 
insectelor. Prin energia degajată, radiaţiile solare contribuie la 
ridicarea temperaturii mediului exterior şi la declanşarea reacțiilor 
fotochimice ale organismelor. Astfel, unele insecte parazite 
(Ichneumonidae) sunt mai active sub influenţa razelor solare, 
copulaţia lor având loc numai în zilele însorite. 

Curenţii de aer (vântul) contribuie la intensificarea evaporării 
apei din corpul insectelor, împiedică mişcarea, hrănirea, copulaţia şi 
ponta insectelor, dar favorizează răspândirea lor la mari distanțe. De 
exemplu, omizile cu corpul păros (Hyphantria cunea, Lymantria 
dispar) sunt răspândite cu uşurinţă prin vânt. Curenţii de aer de slabă 
intensitate, dar de lungă durată, împiedică activitatea unor insecte 
(exemplu Ostrinia nubilalis, Mayetiola destructor etc.). 


5.1.2. Factorii edafici 

Factorii edafici sau solul constituie un factor ecologic important 
în dezvoltarea şi răspândirea insectelor. Solul influențează fie direct, 
prin proprietăţile sale fizice şi chimice, fie indirect, prin condiționarea 
vegetației. Pe diferite tipuri de sol se dezvoltă anumite specii de 
insecte. În general, solurile umede şi cu reactie acidă sunt mai putin 
populate decât solurile cu reacţie neutră sau bazică. În solurile sărace, 
cu un conţinut ridicat de humus brut şi cu aciditate, se dezvoltă 
numeroase specii de viermi sârmă, larvele unor diptere şi diferite 
specii de nematozi, ce constituie 85% din fauna solului. În solurile 
argilo-nisipoase, cu reacție uşor alcalină sau neutră se întâlnesc larve 
de cărăbuşi şi coropişniţe; speciile de acridide (Locusta migratoria) 
preferă locurile nisipoase iar Phylloxera vastatrix se întâlneşte în 
solurile luto-argiloase. 

În funcţie de preferința insectelor față de natura solului, se 
deosebesc: 
a) insecte pietroțile, care trăiesc în soluri pietroase sau cele provenite 

din degradarea rocilor; 
b) insecte psamofile, care populează locurile nisipoase (afide, 
formicide, etc.); 

c) insecte halofile, care preferă soluri sărăturoase, (Cicindela 
elegans, etc.); 

d) insecte indiferente, care populează diferite tipuri de sol indiferent 
de structura şi compoziţia lor. 


5.1.3. Factori biotici 

În categoria factorilor biotici se vor lua în considerare: hrana, 
zoofagii şi epizootiile. 

Hrana este unul din factorii biotici importanți în viaţa 
insectelor, constituind sursa din care insectele îşi procură energia 
necesară pentru desfăşurarea activității biologice: creşterea, 
dezvoltarea, înmulțirea, etc. 

După regimul de hrană, insectele se împart în trei grupe: 
fitofage, zoofage şi pantofage. 

1. Insectele fitofage sau vegetariene se hrănesc cu diferite 
organe verzi sau uscate ale plantelor cum sunt: rădăcini, tulpini, 
ramuri, frunze, flori, fructe, seminţe. 

După organele pe care le consumă, insectele fitofage se împart 


a) insecte xilofage, care se hrănesc cu lemn sau scoarță (carii de lemn 
şi de scoarță); 

b) insecte fitofage, care se hrănesc cu frunze (gândacul din Colorado, 
omizi defoliatoare); 

c) insecte florifage, care se hrănesc cu flori (gândacul păros, 
gândacul lucios al rapiţei); 

d) insecte seminifage sau cletrofage, care se hrănesc cu seminţe 
(gărgăriţele grâului, gărgărița mazării); 

e) insecte micofage sau micetofage care se hrănesc cu ciuperci 
(musca ciupercilor); 

f) insecte saprofage, care se hrănesc cu materii organice în 
descompunere (larvele tinere de melolontine). 

După numărul de specii de plante cu care se hrănesc, insectele 
se împart în: 

a) monofage, care se hrănesc cu plante aparținând unei singure specii 
(gărgărița mazării, gărgărița florilor de măr, viespea neagră a 
prunului); 

b) oligofage, care se hrănesc cu plante care aparțin unei familii sau 
câtorva familii înrudite (gândacul ovăzului, gărgărița frunzelor de 
leguminoase); 

c) polifage, care se hrănesc cu specii de plante ce aparțin diferitelor 
familii botanice (viermi sârmă, viermi albi, omida păroasă a 
dudului, etc.). 

2. Insectele zoofage sau carnivore, se hrănesc cu organisme 
animale vii sau moarte. 
Insectele zoofage se împart în: 

a) insecte harpactofage sau prădătoare, care se hrănesc cu hrană vie 
(specii de carabide, de coccinelide); 

b) insecte parazite, care se hrănesc parazitând organisme vii, la 
exteriorul sau în corpul acestora (specii de vespi, Trichogramma 
spp., Prospaltela spp., sau de muşte, Tachina spp.); 

c) insecte necrofage, care se hrănesc cu cadavrele animalelor (Silpha 
spp., Necrophorus spp.); 

d) insecte coprofage, care se hrănesc cu excrementele diferitelor 
specii de animale (Copris spp., Scarabaeus spp.). 

3. Insectele pantofage sau omnivore au un regim de hrană 
mixt, ele se hrănesc atât cu hrană vegetală cât şi animală (unele specii 
de ortoptere, dermaptere, coleoptere). 

Cantitatea şi calitatea hranei influenţează dezvoltarea insectelor. 
Aşa de exemplu, substanțele proteice din hrană scurtează timpul de 
dezvoltare, iar hidraţii de carbon îl prelungesc. 

Hrana are un rol deosebit în combinație cu temperatura şi 
umiditatea, asupra prolificităţii şi longevităţii. Când hrana se află din 
abundență şi condiţiile de temperatură şi umiditate se află la optimum 
fluturii trăiesc de trei ori mai mult, iar prolificitatea creşte 
considerabil. 

Cunoaşterea regimului de hrană a fiecărei specii de insecte 
prezintă o importanţă practică deosebită, în ceea ce priveşte aplicarea 
unor măsuri profilactice de combatere ca: rotația culturilor, cultivarea 
soiurilor rezistente sau nepreferate de dăunători, etc. 

Între diferitele organisme coexistente într-un biotop pot să se 
stabilească diferite feluri de  conveţuire ca:  prădătorismul, 
canibalismul, simbioza, comensalismul şi parazitismul. 

Prădătorismul este un fenomen biologic natural, întâlnit atât la 
nevertebrate (insecte, păianjeni), cât şi la vertebrate (batracieni, 
reptile, păsări şi mamifere). Prădătorismul presupune conveţuirea 
dintre două organisme, din care un organism numit prădător , care se 
hrăneşte pe seama altui organism numit pradă sau victimă. Între 
prădător şi pradă există un anumit raport de mărime; în general 
prădătorul este mai mare decât prada (de exemplu Coccinella 
septempunctata şi Aphis fabae). 

Parazitismul este un fenomen biologic natural prin care 
speciile parazite trăiesc pe seama altor specii numite gazde. După 
locul unde se dezvoltă, se deosebesc specii: ecroparazite, care se 
dezvoltă la exteriorul corpului gazdei şi specii endoparazite care se 
dezvoltă în interiorul corpului gazdei. Paraziţii sunt întotdeauna mai 
mici decât gazda lor. 

Majoritatea insectelor parazite fac parte din ordinele 
Hymenoptera şi Diptera, care depun ouăle lor în ouăle, larvele, pupele 
sau adulții altor insecte şi tinerele larve apărute se hrănesc pe seama 
gazdei, care în cele din urmă moare. 

La rândul lor prădătorii şi paraziți pot fi parazitați de alte 
specii. Paraziţii speciilor de insecte dăunătoare (fitofage) se numesc 
paraziți primari, iar cei care parazitează paraziții primari, se numesc 
paraziți secundari sau hiperparaziți. Hiperparazitismul joacă un rol 
negativ în menţinerea unui echilibru dorit între speciile fitofage şi cele 
zoofage.Cea mai mare importanță pentru menţinerea echilibrului 
natural, o au speciile oligofage de paraziți deoarece, de la un an la 
altul, densitatea lor numerică se menţine pe o gazdă principală, iar în 
cazul când numărul acesteia scade, ei se înmulțesc pe câteva gazde 
secundare. Speciile monofage, specializate şi cele polifage, întâlnite 
pe diferite gazde, în condiţii naturale, au un rol mai scăzut. 

Insectele parazite au o mare importanță practică atât în 
menţinerea echilibrului biologic natural, cât şi în combaterea biologică 
a dăunătorilor. 

Epizootiile sunt boli la animale cauzate de organisme animale 
(protozoare) sau vegetale (virusuri, bacterii, ciuperci). Bolile produse 
de virusuri se numesc viroze, poliedroze sau boli virotice, cele 
produse de bacterii se numesc bacterioze sau flaserii iar cele produse 
de ciuperci se numesc micoze sau muscardinii. Se cunosc numeroase 
epizootii la insecte şi alte animale dăunătoare. Epizootiile cele mai 
răspândite sunt poliedrozele speciilor de omizi (Mamestra brassicae, 
Chloridea obsoleta), flaseriile unor specii de omizi (Pieris brassicae, 
Hyphantria cunea), muscardiniile larvelor de coleoptere (Melolontha 
melolontha, Bothynoderes punctiventris, €tc.). În condiţii favorabile 
de dezvoltare epizootiile pot provoca îmbolnăviri în masă ale 
dăunătorilor. 

5.1.4. Factorii tehnici 

Utilizarea unor tehnici moderne în cultura plantelor, modifică 
permanent şi radical corelaţiile naturale stabilite între organisme şi 
mediul înconjurător. Astfel, prin lucrările de defrişare, desecare şi 
irigare, luarea în cultură a unor noi terenuri, se schimbă componența 
floristică şi faunistică a regiunii respective. Se crează noi condiţii, 
caracteristice unui mediu artificial de dezvoltare a organismelor. 

În acest mediu artificial numărul speciilor de plante şi animale 
este mai redus, înmulțindu-se speciile monofage şi oligofage de 
insecte, ce devin dăunători de primă importanţă. 

5.1.5. Factorii antropoici 

Factorii antropoici se referă la activitatea desfăşurată de om 
pentru crearea unui mediu favorabil dezvoltării plantelor şi 
nefavorabil dezvoltării dăunătorilor. Cunoscând complexul de relații 
dintre plante, dăunători şi organismele utile, omul dirijează factorii 
care influențează înmulțirea dăunătorilor, în sensul menținerii 
densității numerice a populațiilor de dăunători, sub limitele pragurilor 
economice de dăunare. 


52 


CAPITOLUL VI 
ESTIMAREA DAUNELOR ŞI PAGUBELOR PRODUSE DE 
DĂUNĂTORI 


6.1. Controlul fitosanitar 


Combaterea rațională a dăunătorilor nu poate fi concepută fără 
cunoaşterea exactă a speciilor, a locului unde se găsesc, aria lor de 
răspândire. Cunoaşterea acestor elemente se poate realiza printr-un 
control fitosanitar efectuat periodic. 

Controlul fitosanitar urmăreşte: 

a) punerea în evidenţă a prezenței dăunătorilor comuni sau de 
carantină de pe un teritoriu; 

b) stabilirea densităţii numerice a dăunătorilor; 

c) determinarea gradului de dăunare, respectiv a frecventei, 
intensității şi a pagubelor produse. 

Controlul fitosanitar al culturilor sau al produselor vegetale 
depozitate se poate realiza prin mai multe metode şi anume: 

1. Controlul vizual prin luarea de probe de analiză (adulţi, larve, 
organe atacate, etc.), numărul probelor fiind în funcție de mărimea 
livezii sau suprafeţei cercetate. Probele se pot lua de pe una sau 
ambele diagonale ale parcelei, în zig-zag, şah, chincons. 

2. Controlul prin scuturare sau frapaj, se face prin lovirea ramurii cu 
ajutorul unui baston de lemn cu vârful îmbrăcat în cauciuc şi 
colectarea insectelor în pungi, saci sau umbrele. 

3. Controlul cu capcane aspiratoare, cu care se aspiră insectele din 
coroana pomului. 

4. Controlul prin curse luminoase ce se utilizează la captarea 
insectelor fototropic pozitive. Ca surse luminoase se folosesc 
lămpile cu mercur, lămpile cu lumină ultravioletă sau alte tipuri de 
capcane cu lumină obişnuită sau colorată. 

5. Controlul cu ajutorul capcanelor cu feromoni sexuali specifici, de 
diferite tipuri (Atrapom, Atrafun, Atrabot, etc.). 

6. Controlul cu capcane (momeli) alimentare prin utilizarea 
momelilor alimentare ce atrag diferite specii de dăunători 
(coropişniţe, rozătoare, tortricide, etc.). 

7. Controlul cu ajutorul fileului entomologic pentru studii de 
sistematică. Se fac cosiri cu fileul pe o suprafață de 20 m”. 

8. Sondaje efectuate în sol, toamna şi primăvara devreme pentru 
stabilirea densităţii numerice a unor specii care se găsesc în sol 
(viermi sârmă, viermi albi, rățişoara porumbului, etc.). 

Pe baza datelor obţinute în urma efectuării controalelor se 
stabilesc măsurile de combatere. 


6.2. Daune şi pagube produse de dăunătorii plantelor de cultură 


Dăunarea sau vătămarea este rezultatul acțiunii agresive a 
dăunătorului asupra plantei indiferent dacă dauna apare în urma 
hrănirii sau în urma altor activități (depunerea ouălor, construirea de 
adăposturi pentru hibernare, etc.). Dăunarea are un caracter fiziologic 
şi indică o distrugere în structura organelor plantelor atacate. 

În general, daunele produse la plante, depind atât de modul de 
hrănire al dăunătorului (conformaţia aparatului bucal), cât şi de planta 
atacată. Astfel, insectele rozătoare (au aparat bucal pentru rupt şi 
mestecat), produc dislocări ale ţesuturilor plantelor (a mugurilor, 
frunzelor, fructelor), iar insectele sugătoare (au aparat bucal pentru 
înțepat şi supt) provoacă decolorări şi răsuciri ale frunzelor 
(pseudocecidii), deformări sub formă de hipertrofieri (gale sau 
cecidii), necrozări, etc. În urma atacului dăunătorilor se produc 
modificări profunde în metabolismul plantelor atacate, atât în ceea ce 
priveşte funcțiile fiziologice (respirație, transpirație, etc.) cât şi 
procesul de fotosinteză, determinând reducerea rezervelor de hrană 
(hidraţi de carbon, etc.). Din cauza atacului plantele se dezvoltă slab, 
sunt debilitate, producțiile sunt mici şi de calitate slabă. La pomi, 
arbuşti fructiferi, etc., distrugerea aparatului foliar, determină o 
rezistență mai slabă la temperaturile din timpul iernii şi apariția 
fenomenului de periodicitate de rodire. 

Atacul reprezintă acţiunea dăunătorului asupra plantelor şi se 
exprimă prin daune şi pagube. 

Dauna sau vătămarea este rezultatul atacului în urma căruia 
planta manifestă simptome de suferință, care se caracterizează prin 
reducerea recoltei, fără ca aceasta să se poată evalua în greutate. 

Paguba sau pierderea este expresia cantitativă, economică a 
atacului. 

După modul cum acționează insectele asupra plantelor, se 
disting trei categorii de dăunători: 

a) dăunători principali care atacă plantele şi produsele agricole 
depozitate (majoritatea insectelor); 

b) dăunători secundari care atacă plantele ce sunt debilitate din 
diferite cauze (insectele din familiile Scolytidae, Buprestidae, 
etc.); 

c) dăunători vectori care alături de daunele produse direct, transmit 
unii agenţi patogeni (virisuri, bacterii, ciuperci). 

Dăunătorii pot ataca toate organele plantei, atât pe cele 
vegetative cât şe pe cele generative. Unele insecte atacă numai 
organele aeriene (larvele miniere, omizile defoliatoare, etc.), iar alte 

insecte atacă organele subterane (viermii sârmă, etc.). Alţi dăunători 

produc daune atât organelor aeriene cât şi celor subterane (Melolontha 

melolontha, Phylloxera vastatrix). 
În general, formele de dăunare sunt foarte variate, mai frecvente 

fiind următoarele (Figura 28, 29): 

a) la rădăcini şi alte organe subterane: rosături la puieți şi pomi 
(larvele de Melolontha melolontha), gale (Ceutorrhynchus 
pleurostigma), nodozități şi tuberozități (Phylloxera vastatrix); 
galerii superficiale sau interne (4griotes lineatus), retezări 
(Gryllotalpa gryllotalpa), etc. 

b) la tuplini şi ramuri: galerii (larvele de Ostrinia nubilalis), galerii 
cu orificii (Anisandrus dispar), deformări cancerigene (Eriosoma 
lanigerum), sfredeliri (Cossus cossus), pete colorate 
(Quadraspidiotus perniciosus); 

c) la frunze: roaderea parțială sau totală a limbului (Leptinotarsa 
decemlineata), scheletuirea frunzelor (Pieris brassicae); 
consumarea limbului pe margini în formă de trepte (Tanymecus 
dilaticollis) sau crenelat (Sitona lineatus), ciuruirea frunzelor 
(Phyllotreta nemorosum), răsuciri sau pseudocecidii (4phis 
Jabae), gale sau cecidii (Tetraneura ulmi), minarea parenchimului 
dintre epiderme (Pegonyia betae), răsuciri în formă de țigară 
(Byctiscus betulae), pete divers colorate (Quadraspidiotus 
perniciosus);etc. 

d) la muguri: rosături la exterior (Sciaphobus squalidus), deformări şi 
decolorări (Psilla mali), etc. 

e) la bobocii florali: consumarea organelor interne (Anthonomus 
pomorum); 

f) la flori: zdrenţuirea petalelor (Epicometis hirta); 

g) la fructe: orificii (Ceuthorrhynchus macula-alba), deformarea 
fructelor (Rhynchites bacchus); galerii în fructe (Cydia 
pomonella); 

h) la semințe: distrugerea endospermului (Acanthoscelides 
obsoletus); şi şistăvirea boabelor (Haplotrips tritici). 


55 


Fig.28.Tipuri de dăunări produse plantelor de 
dăunătorii animali 


-la rădăcini: a-rosături; b-gale; c-nodozităţi; 

-la tulpină: d-galerii; e-orificii; f-tuberozități; 

-la frunze: g-distrugerea limbului foliar; h-rosături 
în trepte; i-rosături dantelate (original) 

Fig.29. Tipuri de dăunări produse plantelor de dăunătorii animali 
-la frunze: a-pseudocecidii; b-gale; c-mine; d-ciuruiri; e-țigări; 
-la muguri: f-rosături; 
-la flori: g-cuişoare; 
-la fructe: h,j-orificii; 1-galerii (original) 


6.3. Estimarea densităţii numerice, a daunelor şi pagubelor 


Prin densitatea numerică (Dn) se înţelege numărul de indivizi 
dintr-o specie oarecare raportat la unitatea de suprafaţă, lungime, 
volum sau greutate. De obicei se calculează densitatea numerică la m;, 
prin raportarea numărului total al indivizilor unei specii, găsit în urma 

sondajelor făcute, la numărul sondajelor.Densitatea numerică a unei 
populaţii precum şi gradul de dăunare al culturilor, se poate estima cu 
ajutorul unor scări de estimare. 

Prin scară de estimare se înţelege gradația densităţii numerice, a 
gradului de dăunare sau a pagubelor, pe intervale de clasă, în funcție 
de limitele critice de dăunare. 

Scările de estimare se împart în intervale de clase a căror limite 
au valori ale densității numerice, a gradului de atac sau a pagubelor şi 
sunt specifice fiecărui dăunător. Valorile intervalelor de clase sunt 
specifice fiecărei insecte şi depinde de gradul de dăunare şi de 
particularitățile culturii. 

Densitatea numerică a dăunătorilor dă indicaţii asupra 
necesității aplicării măsurilor de combatere. Astfel, practic se iau 
măsuri de combatere numai atunci când densitatea numerică este 
mijlocie şi mare, ceea ce corespunde cu un atac mijlociu sau puternic. 

Densitatea numerică, gradul de dăunare şi pagubele produse de 
dăunător se exprimă prin 4 intervale de clasă, cu următoarele 
semnificații: 

1. Atacul lipseşte — nu există dăunători, nu există risc; 

2. Atac slab — densitatea numerică este mică, riscul este tolerabil dar 
se poate agrava însă nu se intervine; 

3. Atac mijlociu — densitatea numerică este mijlocie şi poate deveni 
mare, atacul este intolerabil şi se intervine cu tratamente chimice; 

4. Atac puternic — densitatea numerică este mare şi poate deveni 
foarte mare, riscul fiind foarte mare se intervine cu tratamente 
chimice. 


Dauna se exprimă prin gradul de dăunare (Gd%), iar paguba 
prin pierderi de recoltă la unitatea de suprafață (P%).Dăunarea sau 
vătămarea se soldează prin diminuarea recoltei, fără ca aceasta să se 
poată evalua în greutate. 


Gradul de dăunare se calculează după formulele: 


0 0 
Gd% sex în care F% = frecvenţa atacului 


1% = intensitatea atacului 


Frecvența atacului (F%) reprezintă valoarea relativă a 
numărului de plante sau de organe atacate (n) față de numărul de 
plante sau de organe analizate (N), deci: 


F% = x100 
N 

Intensitatea atacului (1%) reprezintă procentul în care o plantă 
sau un organ este atacat sau pierderea de recoltă înregistrată de o 
plantă sau o cultură pe o unitate de suprafaţă (m”, ha). 
Intensitatea atacului se poate calcula după formulele: 
a) expresia calitativă sau relativă a intensității atacului este dată de 
relația: 


1% = 2 


în care: i = procentul de dăunare al plantelor sau al organelor 
atacate; 
f = numărul de plante sau organe atacate cu o anumită 
intensitate; 
n = numărul total al plantelor sau organelor atacate. 
b) expresia cantitativă a intensității atacului se calculează după 
formula: 
Joy, = 22 b 
a 
în care: a — producţia la hectar a plantei sau culturii neatacate; 
b — producţia la hectar a plantei sau culturii atacate. 
Pentru intensitate s-a stabilit o scară convenţională de apreciere 
a intensității atacului, cu 6 intervale de clasă, aşa cum se specifică în 
tabelul de mai jos: 


x 100 


Nr.crt. | Procentul de atac al plantei sau organului analizat Nota intensității atacului 
% 
1 1-3 1 
2 4-10 2 
3 11-25 3 
4 26 — 50 4 
5 51-75 5 
6 76 — 100 6 


Paguba sau pierderea este rezultatul unui atac puternic în urma 
căruia se înregistrează pirderi evaluabile de recoltă. 

Paguba (P%) reprezintă produsul dintre frecvenţa (F%) şi 
intensitatea atacului (1%) în expresia cantitativă şi se calculează după 
formula: 

P% = F>[1- 2100 

a 

Când o cultură este atacată de mai mulți dăunători, paguba 
finală este rezultatul însumării tuturor pagubelor de diferiți dăunători 
în timpul perioadei de vegetație, calculându-se după formula: 

Pt% = P; + P, + P} + ------------- Py; în care: 

Pt — paguba totală 

P; — paguba produsă de un dăunător. 

CAPITOLUL VII 
PROGNOZA ŞI AVERTIZAREA TRATAMENTELOR 
PENTRU COMBATEREA DAUNATORILOR 


Prin prognoză, în protecția plantelor, se înțelege determinarea 
anticipată a momentului apariției probabile a unui dăunător, a 
înmulţiri şi densității numerice a acestuia, într-un anumit areal. 

Prin avertizare se înțelege stabilirea perioadelor optime de 
aplicare a tratamentelor de prevenire şi combatere a dăunătorilor, în 
funcţie de biologia acestora, în corelaţie cu fenologia plantei gazdă şi 
condiţiile climatice locale. Pentru dăunători, criteriul de bază în 
elaborarea avertizărilor este densitatea numerică, respectiv pragul 
economic de dăunare (PED). 

Primele staţii de prognoză şi avertizare au luat ființă în anul 
1927 la Valea Călugărească, Odobeşti şi Nicoreşti din inițiativa 
academicianului Tr. Săvulescu, cu scopul de a combate mai rațional 
mana viței de vie. Cu timpul numărul stațiilor de prognoză şi 
avertizare s-a extins şi sfera lor de activitate a cuprins şi alte boli şi 
dăunători împotriva cărora se emiteau avertizări. 

În anul 1963 reţeaua de prognoză şi avertizare a fost complet 
reorganizată. În prezent sunt 188 de staţii de prognoză şi avertizare, 
amplasate pe întreg teritoriul țării (câte 3 - 7 stații în fiecare judeţ), 
care stabilesc prognoza apariției termenelor optime de aplicare a 
tratamentelor pentru un număr de peste 50 specii de agenţi patogeni şi 
dăunători ai culturilor agricole. 

În prezent reţeaua de prognoză şi avertizare este coordonată din 
punct de vedere administrativ de Laboratorul central de carantină 
fitosanitară din cadrul Ministerului Agriculturii, iar din punct de 
vedere meteorologic este îndrumată de Secţia de prognoză şi 
avertizare din cadrul Institutului de Cercetări pentru Protecţia 
plantelor Bucureşti. 

Elaborarea prognozelor 

Obiectivele urmărite prin prognoză sunt: 

a) prevenirea la timp a apariției dăunătorilor pe un teritoriu dat prin 
aplicarea tratamentelor chimice la momentul oportun, înainte de a 
se produce pagube; 

b) economicitatea lucrărilor fitosanitare. 

Pentru elaborarea prognozelor se folosesc mai multe metode, 
dintre care cele mai utilizate sunt: 

1) Prognoza apariției în masă a dăunătorilor; 

2) Întocmirea hărților de răspândire şi prognoză: 

3) Prognoza înmulțirii dăunătorilor. 

7.1. Prognoza apariţiei în masă a dăunătorilor 


Prognoza apariţiei în masă a dăunătorilor se redă prin hărți în 
care se înscrie densitatea numerică a populaţiei şi poate fi: 

a) Prognoza de lungă durată, prevede cu mult timp înainte (câteva 
luni sau chiar ani) apariția în masă a speciilor de dăunători, în 
condiţii ecologice cunoscute; 

b) Prognoza de scurtă durată, este o estimare reală care se elaborează 
pe baza prognozei de lungă durată şi prevede apariția populațiilor 
sau cu câteva zile înainte. 

La elaboratea prognozelor este necesară cunoaşterea densităţii 
numerice a populațiilor dăunătorilor. În funcţie de scara de estimare a 
densităţii numerice, teritoriul pentru care se prevede apariţia în masă a 
unui dăunător se împarte în zone de densitate numerică sau zone de 
atac. În practică, pentru realizarea acestui scop, este folosită scara de 
estimare a densității numerice (Da) a dăunătorului, care cuprinde 4 
clase, cu următoarele semnificaţii: 

1. atacul lipseşte = 0 indivizi/m?; nu există risc; 

2. atac slab = un număr redus/m?; risc tolerabil (nu se planifică 
tratamente); 

3. atac mijlociu = 
tratamente); 

4. atac puternic = număr mare şi foarte mare de indivizi/m?; risc mare 
(se planifică tratamente). 

Există pentru speciile de dăunători de importanță majoră 
anumite limite sau praguri economice ale densității populației (PEDP) 
de la care volumul pagubelor produse depăşeşte limita daunei 
economice şi impune aplicarea de tratamente. Pentru anumite insecte 
aceste limite sunt stabilite (Tabelul 1): 


i A i pa taie ca 18 : 3 
număr mijlociu de indivizi/m“ (se planifică 


Tabelul 1 
Limitele critice de densitate numerică a unor specii de 
insecte (PEDP) 
Specia Densitatea numerică 
Mică mijlocie mare 
Cydia pomonella < 5% fructe | 5-10% fructe | Peste 10% fructe 
atacate atacate atacate 
Anthonomus pomorum < 20% flori | 20-30% flori | Peste 30% flori 
atacate atacate atacate 
< 10 adulţi/pom | 10-20 adulți/pom Peste 20 adulți/pom 
Rhagoletis cerasi < 5% fructe | 5-10% fructe | Peste 10% fructe 
atacate atacate atacate 
Tanymecus dilaticollis 1 adult/m? 1-3 adulti/m? Peste 3 adulti/m? 
Tetranychus spp. 2 2-6 acarieni/frunză | Peste 6 
Bryobia spp. acarieni/frunză acarieni/frunză 
Hyphantria cunea < 1 cuib/pom 1-2 cuiburi/pom Peste 2 cuiburi/pom 
Leptinotarsadecemlineata | < 0,5 adulţi/m” 0,5-1 adulți/m? Peste 1 adult/m? 

Densitatea numerică a dăunătorilor se mai poate exprima prin 
scări de estimare divizate în intervale de clasă diferite care sunt 
adoptate de unele ţări, organizaţii internaționale sau institute de 
cercetări. 


7.2. Întocmirea hărților de răspândire şi prognoză 


Fiecare specie de insectă dăunătoare îşi are limitele sale 
bioecologice (care corespund intervalelor de clasă) şi cunoscându-se 
aceste limite, se pot elabora hărţile de răspândire şi prognoză. În 
zonele cu atacuri mijlocii şi puternice se va avertiza executarea 
tratamentelor, în timp ce în zonele cu atacuri slabe, nu se aplică 
tratamente. 

Harta de răspândire a dăunătorilor reprezintă harta unui 
teritoriu dat, realizată pe baza densităţii numerice sau a gradului de 
atac, deci este o hartă a arealului de dăunare. 

Harta de prognoză arată densitatea numerică modificată, în 
raport cu condiţiile climatice şi de activitatea zoofagilor din timpul 
perioadei de vegetație. Hărțile se întocmesc obişnuit în urma 
sondajelor efectuate în primăvară. 

Hărțile de răspândire cu arealul de dăunare reflectă prognoza 
probabilă, care poate fi modificată de acţiunea condiţiilor de mediu, în 
timp ce hărțile de prognoză reflectă prognoza reală. 

Factorii meteorologici (ca factori de mediu) şi zoofagii (ca 
factori de reglare) influențează densitatea numerică a speciilor 
dăunătoare. 

În raport de efectul acestori factori se pot stabili trei grupe de 
dăunători şi anume: 

1. Dăunători a căror prognoză se face după ciclul biologic, respectiv 
la apariția adulților (exemplu la Melolontha melolontha, 
Bothynoderes punctiventris, €tc.). La aceşti dăunători harta 
arealului de dăunare corespunde în general cu harta pentru 
prognoza reală. 

2. Dăunători a căror prognoză se stabileşte după echilibru biologic, 
la care data apariției dăunătorului corespunde cu anul în care 
efectivul populaţiei speciei dăunătoare ajunge maxim, în 
comparație cu cel al zoofagilor. Densitatea numerică a 
dăunătorului este reglată de fauna utilă. De exemplu densitatea 
ploşniţelor cerealelor (Eurygaster spp. şi Aelia spp.) este dirijată 
de zoofagii Trissolcus spp., Telenomus spp., iar unele specii de 
lepidoptere (Scotia segetum, Mamestra brassicae, Ostrinia 
nubilalis, etc.) sunt limitate în dezvoltare de viespile din genul 
Trichogramma. 

3. Dăunători a căror prognoză se stabileşte după efectul comun al 
factorilor de mediu. Dintre factorii ecologici, în special 

temperaturile ridicate şi lipsa de precipitaţii favorizează 
dezvoltarea şi reproducerea majorităţii dăunătorilor. În felul acesta 
se explică că cele mai mari pagube se înregistrează în anii şi 
perioadele de secetă. 

În ciclul său evolutiv fiecare specie are anumite etape critice, 
când este mai sensibilă şi mai uşor de distrus (mai ales ponta şi larvele 
în primele vârste). De asemenea prezintă importanţă cunoaşterea 
fenofazelor plantei cultivate şi perioadele lor de sensibilitate la atacul 
dăunătorilor. Astfel, perioada critică pentru porumb şi sfeclă la atacul 
gărgărițelor (Tanymecus şi Bothynoderes) este în faza răsăririi 
plantelor, la in şi cânepă la atacul puricilor (Aphthona, Psylliodes) de 
la răsărire şi până când plantele depăşesc faza de brăduţ. Perioada de 
atac a muştelor cerealelor (Oscinel/la) se eşalonează pe un interval de 
10 — 17 zile de la răsărire până la faza când plantele au 3 — 4 frunze. 


7.3. Prognoza înmulţirii dăunătorilor 


Gradul de înmulţire reprezintă numărul de generaţii pe care o 
specie heterotermă îl poate realiza în condiţii determinante ale 
mediului, grad ce se poate stabili prin termogramele înmulțirii. 

Termograma înmulțirii este o cartogramă care exprimă grafic 
răspândirea şi gradul de înmulţire al unei specii prin efectul 
temperaturii efective. Termogramele se întocmesc plecând de la 
temperaturile medii lunare absolute (t,) care, prin calcul, se reduce la 
echivalentul temperaturilor medii constante corespunzătoare (t',). 
Temperaturile constante din diferite localităţii unite între ele, dacă au 
valori egale, se numesc bioizoterme (t',). 


Bioizotermele se calculează după relaţia: 


Pah Le +) în care 
n 


t = cuantumul de temperatură; 
to = pragul biologia 

tn = temperatura medie lunară 

n = 12 (lunile dintr-un an) 


Termogramele înmultțirii unei specii reprezintă deci o hartă în 
care sunt înscrise izotermele (t',) determinate prin calcul în funcție de 
temperatură (ta) şi de pragul biologic (to). Izotermele stabilite pe hartă 
pentru un teritoriu dat, delimitează zonele în care populația unei specii 
este răspândită sau în care răspândirea ei este posibilă, indicând în 
acelaşi timp şi numărul de generații anuale. Izotermele sunt proprii 
fiecărei specii şi pentru anumite localități. 

Termogramele înmulțirii prezintă o deosebită importanță în 
aprecierea gradului de înmulțire al unei specii, în funcție de condițiile 
meteorologice locale şi sunt adesea folosite ca mijloace de prognoză a 
înmulțirii şi de avertizare a termenelor de apariție. 

Elaborarea prognozelor comportă întocmirea în prealabil a 
hărților de răspândire şi apoi analiza condiţiilor pedoclimatice, ca 
factori de fluctuaţie şi a celor biocenotici, ca factori de reglare. 

Activitatea insectelor dăunătoare depinde de o serie de 
constante de dezvoltare (prag biologic, prag de prolificitate, etc.), a 
căror cunoaştere permite posibilitatea prevederii atacului. 

Dezvoltarea cea mai favorabilă a insectelor are loc numai în 
anumite limite de temperatură, care reprezintă temperatura optimă şi 
este caracteristică fiecărei specii (de exemplu pentru buha 
semănăturilor temperatura optimă de dezvoltare este de 18 — 25°C, 
pentru gărgărița grâului 20 — 23°C, pentru cărăbuşelul viței de vie 16 — 
23°C, etce.). 

Pentru dezvoltarea unui stadiu sau a unei generații, fiecare 
specie are nevoie de o anumită cantitate de temperatură efectivă 
exprimată prin constanta termică (K). 

În raport de constanta termică se poate prevedea apariția 
probabilă a stadiilor dăunătoare ale unei specii şi se poate determina 
numărul de generații dintr-o zonă dată, elemente deosebit de 
importante în prognoză pe termen scurt a dăunătorilor. 

De exemplu,  gândacul din Colorado (Leptinotarsa 
decemlineata) are constanta termică K = 387°, care pe stadii este 
repartizată astfel: pentru stadiul de ou 45°, de larvă 182°, de pupă 
100° şi pentru adult 60°. Pe baza acestor valori se poate prevedea 
evoluţia primei generaţii în orice localitate din ţară, prin calculul 
temperaturilor efective zilnice pornind de la to = 11°. 

Prognoza apariției dăunătorilor se poate face şi după fazele de 
dezvoltare ale plantelor (fenologia plantelor) şi dezvoltarea stadiilor 
dăunătorului. 

De exemplu, adulţii de Scotia segetum apar în fenofaza înfloririi 
ridichii sălbatice iar larvele de Scotia segetum când înspică secara; 
zborul fluturilor de Mamestra brassicae corespunde cu fenofaza de 
înflorire a mărului iar apariția larvelor cu cea de înflorit a teiului; 
Hoplocampa minuta apare la începutul înfloririi mirobolanului, etc. 

Aceste observaţii legate de fenofazele plantelor se pot efectua 
pentru toate stadiile de dezvoltare ale dăunătorului, specificându-se 
perioada de atac şi astfel se întocmesc calendare biofenologice pe 
zone geografice limitate. 

Pe baza observaţiilor biofenologice şi a datelor climatice se 
poate face prognoza din timp a apariţiei stadiilor mai periculoase ale 
dăunătorilor dintr-o zonă dată. 

7.4. Avertizarea aplicării tratamentelor 


Prin avertizare se înțelege stabilirea termenelor de apariție a 


unui dăunător pe un anumit teritoriu, în vederea aplicării tratamentelor 
de combatere. De fapt avertizarea este o prognoză de scurtă durată. 


Pe baza datelor de apariţie, a densității numerice a dăunătorilor 


şi condițiile climatice, specialiştii de la stațiile de prognoză şi 
avertizare emit buletine de avertizare către unitățile agricole asupra 
necesității şi termenelor optime de aplicare a tratamentelor chimice, 
indicându-se pesticidele ce se vor folosi şi concentrațiile acestora. 


În tabelul 2 sunt specificaţi dăunătorii pentru care se emit 


avertizări. 
Tabelul 2 
Lista dăunătorilor pentru care se emit avertizări 

Nr crt Denumirea dăunătorului 

ştiinţifică populară 
1 Scotia segetum Schiff. Buha semănăturilor 
2 Zabrus tenebrioides Goeze. Gândacul ghebos 
3 Eurygaster spp şi Aelia spp. Ploşniţele cerealelor 
4 Agriotes spp. Gândacii pocnitori 
5 Tanymecus dilaticollis Gyll. RățIşoara porumbului 
6 Bothynoderes punctiventris G. Gărgărița sfeclei 
7 Aphthona euphorbiae Sch. Puricele inului 
8 Citellus citellus L. Popândăul 
9 Cricetus cricetus L. Hârciogul 
10 Microtus arvalis Pall. Şoarecele de câmp 
11 Contarinia medicaginis Kieff. Musculiţa galicolă a florilor de lucernă 
12 Apion apricans Herbst. Gărgăriţa florilor de trifoi 
13 Phylloxera vastatrix Planch. Filoxera viței de vie 
14 Lobesia botrana Schiff. Molia verde a strugurilor 
15 Pulvinaria vitis L. Păduchele lânos al viței 
16 Tetranychus urticae Koch. Acarianul comun al viței 
17 Eriophyes vitis Nal. Erinoza viței de vie 
18 Quadraspidiotus perniciosus C. Păduchele din San José 
19 Hoplocampa minuta Christ. Vespea neagră a punelor 
20 Laspeyresia pomonella L. Viermele merelor 
21 Anarsia lineatella Zell. Molia vărgată a piersicului 
22 Laspeyresia funebrana Tr. Viermele prunelor 
23 Anthonomus pomorum L. Gărgăriţa florilor de măr 
24 Hyphantria cunea Drury. Omida păroasă a dudului 
25 Bruchus pisorum L. Gărgărița mazărei 
26 Mamestra brassicae L. Buha verzei 
27 Leptinotarsa decemlineata Say. Gândacul din Colorado 
28 Delia antiqua Meig. Musca cepei 
29 Bryobia rubrioculus Sch. Acarianul brun al pomilor 
30 Panonychus ulmi Koch. Acarianul roşu al pomilor 
31 Operophtera brumata L. Cotarul verde 
32 Lithocolletis blancardella F. Molia minieră a frunzelor de măr 
33 Stigmela malella Stt. Minierul linear 
34 Eulecanium corni Bché. Păduchele țestos al prunului 

Avertizarea aplicării tratamentelor împotriva dăunătorilor se 


face după următoarele criterii: criteriul biologic, fenologic şi ecologic. 


a) 


b) 


Criteriul biologic, constă în stabilirea termenelor optime de 
combatere după anumite caracteristici biologice ale dăunătorilor 
(apariția şi zborul adulților), stabilindu-se curba de zbor. La 
principalele specii de lepidoptere şi diptere dăunătoare pomilor şi 
viței de vie, curba de zbor se stabileşte în funcție de numărul 
adulților capturați zilnic, fie la cuştile de avertizare, la cursele 
luminoase sau la capcanele cu feromoni sexuali specifici. 
Termenele optime de combatere se consideră în general la 2 — 3 
zile de la înregistrarea curbei maxime de zbor. 

Criteriul fenologic, constă în stabilirea datei avertizării după o 
anumită fază fenologică a plantei atacate sau a anumitor plante de 
cultură sau din flora spontană, luate ca indicator. Acest criteriu se 
bazează pe corelaţia care există între apariția stadiului biologic 
păgubitor şi fenofaza plantei gazdă. Astfel, tratamentele pentru 
gărgărița mazării (Bruchus pisorum) se vor avertiza la formarea 
primelor păstăi; tratamentele pentru viespea neagră a prunelor 
(Hoplocampa minuta), când 15 — 20% din petalele soiurilor 
D'Agen şi Tuleu gras s-au scuturat; la gărgărița florilor de măr 
(Anthonomus pomorum) tratamentele se fac când soiurile 
Jonathan, Parmen auriu şi Creţesc au început să înflorească; pentru 
molia verde a strugurilor (Lobesia botrana), combaterea larvelor 
primei generaţii se face când lăstarii viței de vie au 17 — 18 frunze, 
iar pentru larvele generației a doua, când soiul Perlă de Csaba intră 
în pârgă. 

Criteriul ecologic, se bazează pe anumite particularități ale 
dăunătorului ca: durata dezvoltării stadiilor dăunătoare, suma de 
temperaturi efectiv realizate, umiditatea relativă a aerului, etc. 


Metodicile folosite în avertizarea tratamentelor sunt specifice 


pentru fiecare specie. In practica avertizării tratamentelor se ţine 
seama de cel puţin 2 criterii, dintre care cel biologic este obligatoriu. 


Datele celor 3 criterii se înscriu într-un grafic şi prin corelarea 


lor se emit avertizările. 


Prin aplicarea tratamentelor la avertizare se reduce numărul 


acestora ceea ce contribuie în mare măsură la scăderea reziduurilor 
toxice şi la menținerea echilibrului biocenotic. 

CAPITOLUL VIII 
MĂSURILE DE PREVENIRE ŞI COMBATERE A 
DĂUNĂTORILOR 


Protecţia culturilor împotriva dăunătorilor se poate realiza 
numai prin aplicarea rațională a unui complex de măsuri, care după 
caracterul lor se pot grupa în: 

a) măsuri preventive ce constituie profilaxia plantelor, din care fac 
parte: măsuri de carantinc fitosanitară, măsuri agrofitotehnice; 

b) măsuri curative ce constituie terapia plantelor din care fac parte 
măsurile fizice, mecanice, chimice şi biologice. 


8.1. Măsuri de carantină fitosanitară 


Prin carantină fitosanitară se înţelege un complex de măsuri 
care se aplică pentru a preântâmpina pătrunderea în țară a unor 
dăunători periculoşi care nu au fost încă semnalaţi, pentru limitarea 
arealului de răspândire a unor specii existente, sau pentru lichidarea 
unor focare izolate. 

După obiectivul pe care îl urmăreşte, carantina fitosanitară 
poate fi internă şi externă. 

Carantina internă are ca scop împiedicarea răspândirii unor 
specii dăunătoare periculoase (de carantină) în interiorul ţării în zonele 
în care nu au fost semnalate prezenţa lor. Pe plan intern măsurile de 
carantină sunt asigurate de Inspectoratele teritoriale de carantină, care 
organizează şi execută controlul fitosanitar al culturilor pentru 
depistarea eventualilor dăunători de carantină, stabilesc aria de 
răspândire şi măsurile de limitare a extinderii sau de lichidare a lor. 

Carantina externă se referă la controlul tuturor produselor 
vegetale care se importă, se exportă sau sunt în tranzit, în vederea 
împiedicării pătrunderii în ţară a dăunătorilor care figurează pe lista de 
carantină. Controlul se efectuează la vămile feroviare, maritime, în 
aeroporturi. Produsele care se exportă sau se împortă trebuie să fie 
însoţite de certificate fitosanitare, în care se specifică originea 
produsului şi dacă este lipsit de dăunători de carantină. Când se 
depistează dăunători de carantină se iau măsuri prin care, fie că marfa 
se returnează, fie că se supune unor tratamente (gazare, refrigerare, 
etc.), care să asigure distrugerea lor. 

Pe plan internațional, problemele de carantină fitosanitară sunt 
reglementate prin convenţii bi sau multilaterale de protecţie a plantelor 
şi de carantină fitosanitară, precum şi prin condiții contractuale. 

Lista dăunătorilor de carantină diferă de la o ţară la alta după 
specificul faunei dăunătoare. In România, în prezent sunt în vigoare 
listele cu dăunătorii din tabelele 3 şi 4. 


Tabelul 3 


Lista dăunătorilor de carantină fitosanitară externă 
inexistenţi în Europa 


Nr Denumirea populară Denumirea ştiinţifică Ordinul - Familia 
l Tripul palmierului Trips palmi Thysanoptera, Thripidae 
2 Aleurodidul negru al | Aleurocanthus Homoptera, Aleurodidae 
citricelor woglumi 
3 Aphidul tropical al citricelor | Toxoptera citricidus Homoptera, Aphididae 
4 Păduchele fals țestos negru Parasaissetia nigra Homoptera, Lecaniidae 
5 Păduchele țestos lung | Lepholeucaspis Homoptera, Diaspididae 
japonez japonica 
6 Carăbuşul japonez Popillia japonica Coleoptera, Scarabaeidae 
7 Cărăbuşelul oriental Blitopertha orientalis Coleoptera, Scarabaeidae 
8 Puricele cartofului Epithrix tuberis Coleoptera, Halticidae 
9 Gărgărița căpşunelor Anthonomus bisignifer | Coleoptera, Curculionidae 
10 | Gărgărița americană a | Anthonomus grandis Coleoptera, Curculionidae 
capsulelor 
11 Gărgăriţa fragilor Anthonomus signatus Coleoptera, Curculionidae 
12 | Gărgărița prunelor Conotrachelus Coleoptera, Curculionidae 
nenuphar 
13 | Gărgărița andină a cartofului | Premnotrypes spp. Coleoptera, Curculionidae 
14 | Cerambicidul rădăcinilor de | Anoplophora chinensis | Coleoptera, Cerambicidae 
citrice 
15 Molia fructelor Cydia inopinata Lepidoptera, Tortricidae 
16 Vermele cireşelor Cydia packardi Lepidoptera, Tortricidae 
17 | Molia prunelor Cydia prunivora Lepidoptera, Tortricidae 
18 Vermele tomatelor Helicoverpa zea Lepidoptera, Noctuidae 
19 | Vermele sudic Spodoptera eridania Lepidoptera, Noctuidae 
20 | Vermele frunzelor de cereale | Spodoptera frugiperda | Lepidoptera, Noctuidae 
21 Vermele frunzelor de | Spodoptera litura Lepidoptera, Noctuidae 
bumbac 
22 | Molia fructelor de piersic Carposina niponensis Lepidoptera,Carposinidae 
23 Musca mediteraneană a | Ceratitis cosyra Diptera, Trypetidae 
fructelor 
24 Molia cucurbitaceelor Dacus ciliatus Diptera, Trypetidae 
25 Musca stafidelor Epochra canadensis Diptera, Trypetidae 
26 | Muştele fructelor Rhagoletis spp. Diptera, Trypetidae 
27 | Muştele fructelor Anastrepha spp. Diptera, Trypetidae 
28 Muştele fructelor Bacrocera spp. Diptera, Trypetidae 
29 Minierul frunzelor de legume | Liriomyza sativae Diptera, Agromyzidae 
30 Listronotus bonariensis | Diptera, Agromyzidae 
31 Minierul frunzelor de | Amauromyza maculosa | Diptera, Cordiluridae 
crisanteme 
32 | Musca japoneză a cireşelor Euphranta japonica Diptera, 
33 Heterodera glycines Tylenchidae,Heteroderide 
34 Nacobbus aberans Tylenchidae,Pratylenchide 
35 | Nematodul declinului | Radopholus citrophilus | Tylenchidae,Pratylenchide 
citricelor 
36 | Acarianul galicol al | Aculops fuschsiae Acari, Eriophyidae 
cerceluşului 

Tabelul 4 


Lista dăunătorilor de carantină fitosanitară externă 
existenţi în Europa 


Nr Denumirea populară Denumirea ştiinţifică Ordinul - Familia 
crt 
1 Tripsul californian Frankliniella Thysanoptera, Tripidae 
occidentalis 
2 Parabemisia myricae Homoptera, Aleurodidae 
3 Aleurodidul bumbacului Bemisia tabaci Homoptera, Aleurodidae 
4 Păduchele lânos al mărului Eriosoma lanigerum Homoptera, Eriosomatidae 
5 Păduchele din San José Quadraspidiotus Homoptera, Diaspididae 
perniciosus 
6 Gândacul gânelor Trogoderma Coleoptera, Dermestidae 
granarium 
7 Viermele vestic al rădăcinilor | Diabrotica virgifera | Coleoptera,Chrysomelidae 
de porumb virgifera 
8 Gărgărița egipteană Bruchidius incarnatus | Coleoptera, Bruchidae 
9 Gărgărița pătată a năutului Callosobruchus Coleoptera, Bruchidae 
maculatus 
10 | Gărgăriţa chinezească Callosobruchus Coleoptera, Bruchidae 
chinensis 
11 | Gărgăriţa cu ciocul lat Caulophilus latinatus | Coleoptera, Bruchidae 
12 | Gărgăriţa braziliană Zabrotes subfasciatus | Coleoptera, Bruchidae 
13 | Molia cartofului Gnorimoschema Lepidoptera, Gelechiidae 
operculella 
14 | Molia bananului Opogona sacchari Lepidoptera, Gelechiidae 
15 | Torticidul mediteranean al | Cacoecimorpha Lepidoptera, Tortricidae 
garoafelor pronubana 
16 | Tortricidul sud-african al | Epichoristodes Lepidoptera, Tortricidae 
garoafelor acerbella 
17 | Viermele egiptean al | Spodoptera littoralis Lepidoptera, Noctuidae 
bumbacului 
18 | Musca mediteraniană a | Ceratitis capitata Diptera, Thrypetidae 
fructelor 
19 | Minierul sinuos al frunzelor Liriomyza Diptera, Agromyzidae 
huidobrensis 
20 | Nematodul sfeclei Heterodera schachtii Tylenchidae, Heteroderidae 
21 | Nematodul auriu al cartofului | Globodera Tylenchidae, Heteroderidae 
rostochiensis 
22 | Nematodul alb al cartofului Globodera pallida Tylenchidae, Heteroderidae 
23 | Nematodul galicol al rădăcinii | Meloidogyne spp. Tylenchidae, Heteroderidae 
24 | Nematodul orezului Aphelenchoides Tylenchidae,Aphelenchidae 
besseyi 
25 | Nematodul căpşunilor Aphelenchoides Tylenchidae,Aphelenchidae 
fragariae 

8.2. Măsuri agrofitotehnice de combatere 


Principalele măsuri agrotehnice sau culturale care au un rol 


important în prevenirea şi combaterea dăunătorilor sunt: 


a) 
b) 


c) 


alegerea terenului; 

asolamentul; 

lucrările solului: arătura de vară şi de toamnă, grăpatul, discuitul, 
prăşitul, etc. 

aplicarea rațională a îngrăşămintelor şi a amendamentelor; 
stabilirea epocii de semănat, folosirea unei seminţe şi material 
săditor sănătos, neinfestat; 

recoltatul la timp al culturilor; 

cultivarea speciilor, soiurilor şi hibrizilor rezistenți sau toleranți la 
atacul dăunătorilor; 

desțelenitul; 

irigarea sau desecarea terenurilor, etc. 


8.3. Măsuri mecanice de prevenire şi combatere a dăunătorilor 


În general, metodele mecanice au o aplicabilitate limitată, 


deoarece necesită un volum mare de muncă şi nu asigură o combatere 
eficientă în timp util, comparativ cu alte metode. Din grupa măsurilor 
mecanice mai importante sunt: 


a) 
b) 
c) 
d) 
e) 
f) 
8) 


h) 
i) 
J) 


adunarea insectelor cu diferite aparate; 

şanţuri capcană; 

inele cu clei; 

brâie capcană; 

omizitul; 

momeli capcană pentru atragerea şi distrugerea dăunătorilor; 
scuturarea pomilor şi distrugerea dăunătorilor prin diferite 
procedee; 

însăcuitul fructelor; 

igiena culturală; 

răzuirea scoarţei şi tăierea ramurilor uscate sau puternic atacate. 


8.4. Metode fizice de combatere a dăunătorilor 


In această grupă sunt cuprinse diferite procedee fizice în 


combaterea insectelor şi altor animale dăunătoare şi anume: 


a) 
b) 


folosirea temperaturilor ridicate sau scăzute (temperaturi letale) 
pentru combaterea dăunătorilor din depozite, magazii şi sere; 

focul se foloseşte pentru distrugerea prin ardere a diferitelor resturi 
vegetale, în care se găsesc unele insecte dăunătoare; 

c) lumina este utilizată în capturarea insectelor cu fototropism pozitiv 
(diferite specii de noctuide, tortricide, carabide, etc.), cu ajutorul 
curselor luminoase; 

d) capcanele vizuale, reprezentate de vase, plăci, etc., diferit colorate, 
se folosesc mai ales în avertizare şi mai puțin în combaterea 
insectelor; 

e) pulberile deshidratante sunt utilizate pentru deshidratarea corpului 
insectelor din depozite; 

f) razele X şi Y sunt utilizate din ce în ce mai mult în protecția 
plantelor. Razele X se folosesc în depistarea infestărilor ascunse la 
diferite specii de insecte. Razele Y se utilizează la distrugerea 
directă a insectelor prin metoda autocidiei (sterilizarea masculilor). 


8.5. Metoda chimică de combatere a dăunătorilor 


Metoda chimică sau chimioterapia constă în combaterea 
dăunătorilor, agenților patogeni şi buruienilor cu ajutorul poduselor 
fitofarmaceutice sau pesticide. 

Avantajele utilizării metodelor chimice de combatere a 
dăunătorilor sunt: 

a) în caz de invazie a unui dăunător sau lichidarea unui focar este 
singura metodă care asigură distrugerea dăunătorului într-un 
interval scurt; 

b) posibilitatea aplicării mecanizate a tratamentelor, utilizându-se 
mijloace moderne cu aparatură terestră de mare capacitate, 
generatoare de aerosoli, elicoptere şi aviația utilitară în locuri în 
general inaccesibile; 

c) reducerea numărului de tratamente datorită posibilității de 
combinare a diferitelor pesticide (compatibile din punct de vedere 
chimic şi biologic). 


8.5.1. Condiţionarea produselor pesticide 


Produsele fitofarmaceutice nu se aplică sub formă de substanțe 
pure, ci diluate cu diferiți ingredienți inerți (apă, solvenţi organici, 
uleiuri minerale, etc.) pentru realizarea unei repartizării uniforme pe 
organele tratate, cu cantităţi reduse de substanţă activă. 

Produsele fitofarmaceutice sunt condiționate sub diferite forme 
şi anume: pulberi de prăfuit (PP); pulberi umectabile (PU), utilizate 
pentru pregătirea suspensiilor;, pulberi solubile (PS) şi concentrate 
solubile (CS), folosite pentru prepararea soluţiilor; concentrate 
emulsionabile (CE) pentru emulsii; soluţii concentrate (SC), care în 
loc de solvenți petrolieri, utilizează apa şi alți ingredienți; produse 
pentru tratamente cu volum ultra redus (VUR), condiţionate în mod 
special pentru a putea fi aplicate fără diluare cu apă; granule (G) 

utilizate în combaterea unor dăunători prin tratamente la sol şi la 
plantă; produse pentru tratarea seminţelor (PTS), condiționate special 
pentru seminţe. Există şi alte forme de condiţionare ca aerosoli (A), 
tablete (T), pastile (P), momeli (M), etc. 


8.5.2. Clasificarea produselor fitofarmaceutice 


Produsele fitofarmaceutice pot fi clasificate după mai multe 
criterii şi anume: după acțiunea pe care o manifestă, după grupa 
sistematică de dăunători împotriva cărora se utilizează, după grupa 
chimică din care fac parte, după starea lor fizică, etc. 

În funcţie de grupa sistematică de dăunători împotriva cărora se 
folosesc, produsele toxice se clasifică în : insecticide folosite în 
combaterea insectelor; acaricide utilizate în combaterea acarienilor; 
nematocide pentru combaterea nematozilor;, moluscocide pentru 
combaterea melcilor; raticide (rodenticide), pentru combaterea 
rozătoarelor; substanțe repelente (corvidee, iepurifuge şi cervidee); 
substanțe atractante (atractanţi de nutriție şi sexuali), substanțe 
adjuvante. 

Insecticidele, după modul lor de acțiune, se clasifică în: 

a) insecticide de contact, care acţionează direct asupra dăunătorului; 

b) insecticide de ingestie, care acționează asupra insectelor după ce 
sunt introduse în tubul digestiv, o dată cu hrana; 

c) insecticide asfixiante (gazoase sau fumigante), care produc 
asfixierea insectelor prin aparatul respirator. 

Unele insecticide au acţiune complexă: de ingestie, de contact şi 
chiar asfixiantă. Aceste produse sunt cunoscute sub denumirea de 
pesticide mixte. 

După natura chimică, pesticidele pot fi: anorganice, organo- 
minerale, organice de sinteză, biologice. 

În funcţie de valoarea DLso, pesticidele se împart în: 

a) grupa I-a — produse foarte toxice, când DLsy este sub 50 mg/kg 


corp; 

b) grupa a Il-a — produse puternic toxice, când DLso= 50-200 mg/kg 
Corp; 

c) grupa a I-a — produse moderat toxice, când DLsy= 200-1000 
mg/kg corp; 


d) grupa a IV-a — produse cu toxicitate redusă, când DLsy >1000 
mg/kg corp. 


8.5.3. Insecticide anorganice şi de origine vegetală 


Din această grupă fac parte: 
a) compuşi ai arseniului: arseniaţi şi arseniţi. Sunt produse foarte 
toxice cu DL = 2 mg/kg corp, folosite în prepararea momelilor 

toxice pentru combaterea unor insecte (coropişniţe, lăcuste) şi a 
rozătoarelor; 

b) compuşi ai bariului - polisulfura de bariu — pulbere de culoare 
cenuşie — verzuie, cu miros neplăcut. Se foloseşte în tratamentele 
de iarnă (6 — 8%), în plantațiile de pomi şi viță de vie, precum şi în 
tratamentele din timpul perioadei de vegetaţie (în concentrație de 
1%). Are eficacitate împotriva păduchilor ţestoşi, afidelor, puricilor 
meliferi, etc. precum şi pentru unii agenți patogeni (făinare, rapăn). 
Are mai multe denumiri comerciale, între care cele mai uzitate 
sunt: Polybar, Polybaril, Selebar, Solbar, etc.; 

c) compuşi ai sulfului : zeama sulfocalcică sau zeama californiană de 
28 — 30*Be (pentru 10 litri de zeamă sulfocalcică concentrată este 
nevoie de 2,8 kg sulf şi 1,5 kg var nestins). Este un lichid de 
culoare roşie — sângerie, cu miros de hidrogen sulfurat. Zeama 
sulfocalcică are o puternică acţiune insecticidă, acaricidă şi 
fungicidă, are o toxicitate redusă faţă de om şi animale. În 
tratamentele de iarnă se foloseşte în concentrație de 20% iar în 
tratamentele din timpul perioadei de vegetaţie 2 — 3%. 

Proprietățile insecticide ale unor specii de plante au fost 
cunoscute din cele mai vechi timpuri. Insecticidele de origine vegetală 
nu prezintă toxicitate pentru om şi animalele folositoare, deci nu se 
pune problema reziduurilor pe produsele tratate. 

Deşi insecticidele vegetale sunt scumpe, unii autori (Beratlief, 
1989) consideră că în viitor aceste produse vor ocupa un rol important 
în combaterea insectelor dăunătoare. 

Principiile active ale insecticidelor vegetale sunt reprezentate 
prin diferiţi alcaloizi, ce au acţiune de contact sau de ingestie asupra 
insecticidelor. Principalii alcaloizi cu acţiune insecticidă sunt: 

Nicotina — alcaloid prezent în plantele de tutun cultivat 
(Nicotiana tabacum), dar mai ales în tutunul sălbatic (Nicotiana 
rustica). Nicotina în stare gazoasă pătrunde prin cuticula insectelor, 
acționând prin paralizia aparatului locomotor. 

Se recomandă sub formă de stropiri pentru: păduchii de frunze, 
puricii meliferi, tripşi, larve defoliatoare în primele stadii, molia 
verzei, puricii de pământ, viermele mărului, molia strugurilor, 
musculița albă de seră. 

Anabazina extrasă din Anabasis aphylla, folosită în combaterea 
afidelor. 

Sabadella conține un complex de alcaloizi (veratrina, 
sabadillina, sabadina şi cevadina) ce se găseşte în endospermul, 
embrionul şi pericarpul seminței de Veratrum album. Se utilizează 
împotriva muştelor şi a insectelor animalelor de producție. 

Rotenona este un principiu insecticid conţinut de unele 
leguminoase ca Derris elliptica, Tephrosia, Millettia, plante ce trăiesc 
în regiunile tropicale. 

De asemenea şi alte plante conţin principii toxice față de 
insecte: Amorpha fruticosa, Dryopteris felix-max, Quassia amara, 
Rhodendrom molle, Juniperus virginiana, Piper nigrum (Beratlief, 
1989). 

În prezent, cea mai largă folosire o au produsele pe bază de 
“piretrum” extrase din plantele de Pyrethrum cinerariefolium, 
Pyrethrum rosoeum, Pyrethrum carneum. 

Substanțele active din piretru numite Piretrina I şi Piretrina II 
sunt lichide vâscoase, nevolatile, insolubile în apă, care se descompun 
uşor sub influenţa aerului, luminii şi umidității. Acţionează asupra 
sistemului nervos al insectelor pe cale de ingestie şi respirație, având o 
puternică acțiune de şoc. 

Se folosesc în combaterea insectelor din serele de legume, a 
insectelor din depozite şi din sectorul zootehnic. 


8.5.4. Piretroizi de sinteză 


Piretroizii de sinteză sunt produse obţinute pe cale sintetică, a 
căror substanţe active sunt asemănătoare cu a piretroizilor naturali. Au 
stabilitate 7 — 15 zile. Acţionează asupra sistemului nervos al 
insectelor pe cale de contact, ingestie şi respiraţie, având o puternică 
acțiune de şoc. Unele produse au şi acțiune acaricidă. Fac parte din 
grupa a III-a şi a IV-a de toxicitate. Timpul de pauză variază de la 1 — 
3 zile până la 3 săptămâni. Au un spectru larg de acţiune, selectivitate 
scăzută şi pot forma rase rezistente de dăunători. 

În Codexul produselor de uz fitosanitar omologate pentru a fi 
utilizate în România (1999) şi omologările ulterioare sunt prezentați 
următorii piretroizi de sinteză: Agrothrin 10 EC — 0,2 lha; 
Cypermethrin 25 EC — 0,1 l/ha, Cypermethrin 10 EC — 0,02%; 
Cypersan 200 EC — 0,02%; Polytrin 200 CE — 0,015%; Sherpa 25 CE 
- 0,02%; Supersect 10 CE — 0,03%; Alphaguard 10 CE — 0,015%,; 
Decis 25 Flow — 0,0125% - 0,05%; Decis ULV — 2 l/ha; Decis 2,5 
CE — 0,0125 — 0,05%; Efenal 20 EC — 0,03%; Sanvalerat 200 CE — 
0,02 — 0,05%; Sumicidin 20 CE — 0,02 — 0,1%; Sumialpha 2,5 CE — 
0,015 — 0,04%; Fury 10 CE — 0,02%; Isathrine 0,05%; Chinmix 5 EC 
- 0,03%; Buldock 025 EC — 0,05%; Fastac 10 CE — 0,015 — 0,02%; 
Karate 2,5 CE — 0,01 — 0,04%; Mavrik 2 E — 0,03 — 0,05%; Meotrin 
20 CE — 0,025%,; Talstar 10 CE — 0,035 — 0,05%. 


8.5.5. Insecticide organoclorurate 


Sunt produse pe bază de hidrocarburi clorurate, care acționează 
asupra insectelor prin contact şi ingestie, mai rar prin respirație. 
Afectează sistemul nervos şi produce moartea prin paralizie. 

Toxicitatea variază între moderat toxice şi puternic toxic. Au 
remanenţă mare şi persistentă în sol (6 — 10 ani), precum şi 
posibilitatea de a cumula în organismele vegetale şi animale de pe 
toate nivelele trofice. 

În prezent se utilizează preparatele pe bază de lindan şi 
endosulfan şi anume: Lindan 400 SC - 2,5 l/t sămânță; Lindan 75 TS — 
1,3 l/t sămânță; Thiodan 35 EC — 0,15 — 0,2%; Thionex 35 CE — 0,2%; 
Thionex 25 ULV — 3 l/ha; Thionex 50 WP — 0,15%. 


8.5.6. Insecticide organofosforice 


Aceste insecticide au la bază esteri ai acidului fosforic, esterii 
acizilor tiofosforici, esterii acidului ditianoperofosforic, derivați ai 
acidului pirofosforic. Se caracterizează printr-un spectru larg de 
acțiune, nu se cumulează în organismul omului, al animalelor şi al 
plantelor. Au o persistentă redusă în sol, plante şi apă. Prin 
descompunere formează de regulă substanțe mai puţin toxice. 
Acţionează prin contact, ingestie şi respirație asupra sistemului 
nervos, ca inhibitori ai colinesterazei, producând moartea prin 
paralizie. Unele produse sunt sistemice. Au toxicitate variată, de la 
foarte toxice până la produse cu toxicitate redusă. Timpul de pauză la 
majoritatea produselor este de 12 — 15 zile; la unele produse poate 
ajunge până la 40 zile iar la altele este numai de 5 — 7 zile. 

Sunt avizate a fi utilizate următoarele produse organofosforice: 
Actellic 50 CE — 0,05 — 0,2%; Carbetox 50 CE — 1,5 — 4,5 lha; 
Carbetox 37 CE 0,3 — 0,5%; Onefon 90 — 0,15%; Diazinon 60 EC — 
0,15%; Diazol 60 EC — 0,15%; Basudin 60 EC — 0,15%; Dursban 480 
CE — 0,2%; Reldan 40 CE — 0,1 — 0,15%; Murfotox 68 EC — 0,1%; 
Nogos 50 EC — 0,1%; Onevos 35 CE — 0,15%; Sumithion 50 CE — 
0,1 — 0,2%; Ultracid 20 CE — 0,15 — 0,2%; Zolone 25 WP — 0,25 — 
0,3%; Zolone 35 CE — 0,15 — 0,2%; Sinoratox 35 CE — 0,1 — 0,2%; 
Sinoratox 10 G — 25 — 30 kg/ha; Sinoratox 5 G — 50 — 60 kg/ha; 
Perfection 40 EC — 0,1%. 


8.5.7. Insecticide carbamice 


Produsele carbamice sunt esteri ai acidului carbamic. Au 
acțiune rapidă de şoc, acţionând în principal pe cale de contact şi 
ingestie, iar unele produse au acţiune sistemică. Produc moartea prin 
paralizie, acționând asupra sistemului nervos. Cu unele excepții 
(Carbaril din grupa a II-a şi Victenon din grupa a IV-a), majoritatea 
insecticidelor carbamice au o toxicitate mare, făcând parte din grupele 
I şi a Il-a. Timpul de pauză variază între 7 — 60 zile. Produsepe pe 
bază de carbofuran, furatiocarb, etc., au o bună persistență în sol şi 

sunt eficace în combaterea viermilor sârmă, viermilor albi, viermilor 
cenușii. 

Sunt avizate următoarele insecticide carbamice: Sevin 85 WP — 
0,15%; Lannate 90 WS — 0,05%; Metomex 90 SP — 0,05%; Larvin 
375 — 0,15%; Insegar 25 WP — 0,03 — 0,04%; Furadan 35 ST — 28 1/t 
sămânță; Carbodan 35 ST — 28 l/t sămânță; Diafuran 35 ST — 28 1/t 
sămânță; Furadan 5 G — 40 kg/ha; Furadan 10 G — 20 kg/ha; Marshal 
25 EC — 0,1%; Padan 50 DP — 0,1%; Pirimor 25 WG — 0,1%; Promet 
400 CS — 25 l/t sămânță; Victenon WP — 0,05 — 0,075%. 


8.5.8. Produse acaricide 


Acaricidele sunt produse folosite pentru combaterea acarienilor 
fitofagi. Unele produse organofosforice (Sinoratox, Carbetox, etc.) şi 
piretroizi de sinteză (Karate, Meotrin, Talstar) au efect şi pentru 
acarieni. Acţionează pe cale de contact şi mai rar prin asfixiere. 
Toxicitatea lor faţă de om şi animale variază de la redusă până la 
puternică. Cele mai folosite acaricide sunt următoarele: Kelthane 18,5 
EC — 0,2%; Mitigan 18,5 EC — 0,2%; Sintox 40 EC — 0,1 — 0,2%; 
Pennstyl 25 WP — 0,05 — 0,1%; Torque 550 SC — 0,05%; Apollo 50 
SC — 0,04%; Demitan 200 SC — 0,05 — 0,07%; Nissorun 10 WP — 
0,05%; Nissorun 5 CE — 0,08%; Omite 570 EW — 0,1%; Ortus 5 SC — 
0,1%; Pyranica 20 WP — 0,025%; Rufast 15 EC — 0,04%; Sanmite 20 
WP — 0,05 — 0,075%; Danirun 11 CE — 0,06%; Neoron 500 EC — 0,05 
— 0,1%. 


8.5.9. Produse nematocide 


Combaterea nematozilor plantelor de cultură constituie o 
problemă importantă, deoarece ei sunt larg răspândiți şi produc 
pierderi mari de producție. Pe lângă atacul direct, unele specii de 
nematozi sunt vectori ai virusurilor determinând boli virotice grave, 
iar alte specii trăiesc parazit în corpul omului şi animalelor. Pentru 
combaterea nematozilor s-au sintetizat produse specifice numite 
nematocide, care au o eficacitate ridicată mai ales pe suprafeţe 
restrânse (sere, solarii). 

Produsele nematocide recomandate a fi folosite în ţara noastră 
sunt următoarele: Basamid granule — 500 kg/ha, Mocap 10 G — 50 — 
75 kg/ha; Vydate 10 G — 30 — 150 kg/ha; Vydate 24 L — 0,2%. 


8.6. Metode biologice de combatere 


Aplicarea metodelor biologice de combatere a dăunătorilor aşa 
numita “luptă integrată”, cuprinde un ansamblu de măsuri care se 

aplică în scopul distrugerii organismelor animale dăunătoare plantelor 
cultivate, omului şi animalelor. 

Lupta biologică nu este ceva nou, empiric ea a fost folosită de 
oameni cu secole în urmă. În China de sud, prin anii 900, oamenii 
cumpărau cuiburi de furnici din specia Oechophylla smaragdina 
pentru a le pune în livezile de pomi fructiferi şi a preântâmpina astfel “ 
viermănoşirea fructelor”, aproximativ în acelaşi timp într-o altă zonă 
geografică, Yemen, în acelaşi scop se utiliza o altă specie de furnici. 

Odată cu descrierea fenomenului de parazitism de către 
Aldrovandi în lucrarea sa” De animalibus insectae”, începe cercetarea 
ştiinţifică a mijloacelor şi metodelor de combatere biologică, cu accent 
special asupra fenomenului de parazitism. 

În 1734, Reaomur recomandă introducerea ouălor de neuroptere 
în sere pentru combaterea afidelor. Pentru prima dată o realizare 
practică a combaterii biologice este menționată oda cu introducerea în 
1762 în insulele Mauriţius a pasării insectivore “maina” Acridotes 
tristis pentru combaterea lăcustei roşii a trestiei de zahăr, reuşindu-se 
ca în 1770 dăunătorul să fie sub control. 

Ciuperca Metarrihizium anisopliae ca mijloc de combatere 
microbiologică a cărăbuşeilor este semnalată în Rusia de Mecinicov 
şi Krasilscik în 1886. 

În România introducerea parazitului Aphelinus mali din Franţa 
în 1923 de W. Knechtel combate păduchele lânos (Eriosoma 
lanigerum). Combaterea păduchelui din San Jose, într-o primă etapă s- 
a realizat cu ajutorul speciei parazite introduse în ţară (Prospaltella 
perniciosi), care ulterior a putut fi crescută în masă la stațiunea 
Pângăraţi. 

Lupta biologică are drept scop principal reducerea densităţii 
numerice a populațiilor dăunătoare sub limita pragului economic de 
dăunare. Prin schimbarea raporturilor dintre dăunători şi totalitatea 
factorilor biologici care contribuie la reducerea sau limitarea 
populației dăunătorului, se contribuie la stabilirea unui nou nivel de 
echilibru biocenotic. 

În comparaţie cu celelalte metode de control ale dăunătorilor, 
metoda biologică nu prezintă pericol pentru om sau animale, 
protejează fauna utilă, nu determină apariția fenomenului de 
rezistență, în unele cazuri este economică, iar în cazul utilizării 
biopreparatelor, acestea sunt în general compatibile cu multe 
insecticide. 

Mijloacele de luptă împotriva dăunătorilor incluse în lupta 
biologică sunt: 
folosirea microorganismelor patogene; 
folosirea zoofagilor (prădători şi paraziți); 
lupta autocidă; 
lupta hormonală; 

- lupta genetică; 
- lupta fiziologică,etc. 

Zoofagii sunt nevertebrate şi vertebrate care se hrănesc cu 
dăunătorii animali ai plantelor agricole, iar din rândul lor fac parte 
specii aparținând grupelor de nematozi, acarieni, miriapode, insecte, 
batracieni, reptile, păsări şi mamifere. 

În cadrul capitolului de ecologie s-au prezentat fenomenele de 
parazitism şi prădătorism, zoofagii se împart aşadar în paraziți şi 
prădători. 

Paraziţii sunt organisme animale ce se dezvoltă pe seama altor 
organisme, care se numesc gazde, acestea din urmă având corpul mai 
mare decât al paraziților. Diferitele specii de paraziți existente, se pot 
dezvolta (pot parazita) pe diferite stadii de dezvoltare ale dăunătorilor: 
ou, larvă, pupă sau adult. 

Paraziţii de ouă (ovifagii), au o importanță practică deosebită 
deoarece prin distrugerea stadiului de ou se întrerupe toată dezvoltarea 
dăunătorului şi nu se mai produc pagube, ținând seama de faptul că 
oul în sine sau depunerea lui provoacă cele mai mici pagube, fără 
importanţă economică. 

Dintre ovifagi, cea mai mare importanţă practică se pare că o au 
viespile parazite din genul Trichogramma. În prezent sunt cunoscute 
peste 200 de specii ale genului, dar cele mai cunoscute sunt: 
Trichogramma evanescens, Trichogramma maydis, Trichogramma 
embriofagum şi Trichogramma pretiosum, pentru care se apreciază că 
sunt utilizate pe suprafețe considerabile în lume, peste câteva milioane 
de hectare. În România sunt cunoscute 8 specii de paraziți ai ouălor de 
ploşniţa cerealelor (Eurygaster integriceps),din care cele mai 
importante sunt Trissolcus grandis şi Telonomus shloropus. Specia 
Anastatus bifasciatus este printre puținii paraziți ai ouălor 
lepidopterelor defoliatoare din păduri (Dendrolimus pini, Malacosoma 
neustria etc.). 

Aphidius matricariae în sere, este parazitată de Myzus persicae. 

Encarsia formosana este parazit pe musculița albă de seră 
(Trialeurodes vaporariorum). 

Paraziții de larve sunt foarte numeroşi ca specii şi este remarcat 
că larva unui dăunător poate fi parazitată de mai mulți paraziți, dar în 
foarte puţine cazuri simultan de mai mulți paraziți din specii diferite. 

Larvele de Ostrinia nubilallis sunt parazitate de Microbracon 
brevicornis, Synophorus  crassifemur (Hymenoptera) şi Lydella 
thomsoni (Diptera). 

Larvele de Pieris brassicae sunt parazitate de Apantheles 
glomeratus (Hymenoptera). Prospaltella perniciosi (Hymenoptera), 
parazit al larvelor păduchelui din San José, poate fi înmulțit în 
laborator şi răspândit în livezi unde distruge până la 90% din larvele 

dăunătorului. Aphelinus mali, parazitează între 80-100% din larvele 
păduchelui lânos (Eriosoma lanigerum). 

Paraziţii de pupe sunt în general mai puţin numeroşi şi cu 
importanţă practică ceva mai redusă deoarece larvele care în general 
produc cele mai mari pagube, nu sunt afectate. Importanţa lor este că 
reduc populaţia dăunătorilor. Pimpla instigator (Hymenoptera), 
parazitează diferite pupe de specii de lepidoptere din care cea mai 
cunoscută este Pieris brassicae, parazitată şi de Pteromalus puparum. 
Pentru dăunătorii pădurii se remarcă Brachymeria intermedia care 
parazitează  crisalidele speciilor: Aporia crataegi, Euproctis 
chrysorrhoea, Lymantria dispar etc. 

Paraziții de adult sunt specii de insecte care atacă stadiul de 
adult. Dipetrul Phasia (Alophora) crassipennis parazitează adulții 
hibernantți sau cei din noua generație a ploşniţei cerealelor (Eurygaster 
spp.). 

*După locul de instalare a paraziților gazde, aceştia pot fi 
ectoparaziți, când se dezvoltă la exteriorul gazdei şi endoparaziți, când 
se dezvoltă în interiorul gazdei. Speciile ectoparazite aparțin în 
majoritatea cazurilor ordinului Diptera, fiind cuprinse în familule 
Tachinidae şi Larvevoridae şi dezvoltându-se pe corpul larvelor. 

Din punct de vedere sistematic, în afară de insecte, paraziți ai 
insectelor sunt şi specii din clasa Nematoda. Specia Mermis 
migrescens, cauzează o mortalitate de 60% a acarienilor, Agamermis 
decaudata, parazitează  cărăbuşul japonez  (Popilia japonica), 
Howardia benigna parazitează puricii cruciferelor iar Trichinema 
oscinellae parazitează adulții muştei suedeze. 

Clasa Insecta cuprinde cei mai mulți paraziți ce sunt cuprinşi în 
ordinul Hymenoptera, fiind încadrate îndeosebi în familiile: 
Chalcididae, Thrichogrammatidae, Aphelinidae, Pteromalidae şi în 
ordinul Diptera, familia Tachinidae. 

Prădătorii sunt organisme animale care se hrănesc cu pradă vie, 
aceştia având în general corpul mai mare ca al victimei. 

Din punct de vedere sistematic, diferitele specii de prădători 
aparțin la clasele: Arahnida, Miriapoda, Insecta, Amfibia, Reptile, 
Păsări şi Mamifere. 

Dintre arahnide (păianjeni), ordinul acarina, speciile din 
genurile:Phytoseiulus sp. „prădătoare ale diferitelor stadii ale 
păianjenului roşu comun (Tetranichus urticae) şi Typhlodromus spp., 
prădător al diferitelor stadii ale păianjenilor brun şi roşu al pomilor. 

Din clasa Miriapoda cele mai importante specii prădătoare din 
grupul Chilopode sunt: Scolopendra spp. şi Lithobius spp.. 

Speciile prădătoare din clasa Insecta aparțin ordinelor: 
Neuroptera, din care face parte Chrysopa perla, care se hrăneşte cu 
acarieni, afide şi coccide; Hetetoptera, din care cităm speciile Perillus 
bioculatus, răpitoare a diferitelor stadii de dezvoltare a gândacului din 

Colorado, Nabis spp., răpitoare ce se hrăneşte cu ouă, larve şi adulți ai 
diferiților  dăunători  accesibili, în special afide; Coleoptera, 
reprezentat prin numeroase specii de Carabidae (Carabus spp.), 
prădătoare de omizi defoliatoare, Coccinelidae (buburuza, Coccinella 
7-punctata) prădătoare în special de afide şi cocide; Diptera, oferă 
specii încadrate în familia Syrphidae (Syrphus pyrasti, Syrphus 
bifascinatus), prădătoare în special de afide, etc. 

Amfibienii (broaştele), în special broasca râioasă (Rana 
temporara) şi reptile (şerpi, vipere) se hrănesc în mare parte cu insecte 
şi alte specii de animale dăunătoare. 

Păsările insectivore joacă un rol deosebil în distrugerea 
diferitelor stadii de dezvoltare ale insectelor dăunătoare. Printre 
speciile cele mai importante din acest punct de vedere se numără: 
pițigoiul, graurul, cucul, ciocănitoarea, striga, şorecarul, cucuveaua 
etc. 

Mamiferele joacă un rol important în reducerea numărului de 
insecte rozătoare dăunătoare agriculturii. Dintre acestea se remarcă 
activitatea folositoare a liliacului, ariciului, nevăstuicii, dihorului, 
bursucului etc. 

Succinta prezentare a principalilor paraziți şi prădători redă 
numai parțial rolul şi imensul potențial pe care îl au zoofagii în 
menţinera unui echilibru biologic în biocenoze în general şi în 
agrocenoze în special. Este suficient să amintim că nu există specie de 
dăunător agricol care să nu aibă paraziți şi să fie atacată de dăunător. 
Existenţa zoofagilor nu înseamnă automat reducerea sau menţinerea 
sub control a dăunătorilor, deoarece ei sunt interconectaţi în cadrul 
lanțurilor trofice şi nivelul populațiilor oscilează cu amplitudini mai 
mici sau mai mari în jurul unui nivel de referință. 

Lupta biologică presupune două aspecte distincte atât prin 
modul de abordare cât şi prin consecințele cu valoare practică ce 
rezultă. Pe de o parte este vorba de cunoaşterea locului şi rolului 
zoofagilor în cadrul biocenozelor, a stabilirii condițiilor care limitează 
sau favorizează activitatea şi pe baza acestor cunoştinţe instituirea 
unor măsuri sau tehnologii care să protejeze sau să favorizeze 
activitatea acestora, introducerea de noi paraziți şi prădători provenind 
din alte regiuni. Pe de altă parte este vorba de producerea în unități 
experimentale sau în biofabrici a unor paraziți sau zoofagi, pentru care 
s-au elaborat metode şi tehnologii de producție, lansarea în câmp în 
anumite culturi şi pentru anumiţi dăunători, în scopul de a combate un 
anumit dăunător. 

Cunoaşterea factorilor care influenţează interrelația dinamică 
dintre paraziţii oofagi şi ploşnița cerealelor, a determinat schimbări în 
tehnologia de combatere a dăunătorului (PED, momentul aplicării 
tratamentelor şi produselor chimice utilizate). 

O cale relativ simplă de luptă biologică o constituie 
introducerea într-o anumită zonă a unui zoofag dintr-o zonă 
îndepărtată, eventual zona de origine a dăunătorului, urmată de 
înmulțirea în condiții strict determinate, aclimatizarea şi apoi lansarea 
în câmp. Această metodă a dat rezultate spectaculoase în următoarele 
cazuri: Prossaltella perniciosi — păduchele din San José; Aphelinus 
mali — păduchele lânos. Dar există cazuri când speciile importante nu 
s-au putut adapta (Perillus bioculatus prădător al gândacului din 
Colorado în Europa, Lydella thomsoni —parazit al sfredeltorului 
porumbului în S.U.A.). 

Cele mai spectaculoase rezultate s-au obținut şprin creşterea în 
masă urmată în câmp de colonizarea periodică sau lansarea masivă 
prin metoda inundație. 

Faţă de cele peste 200 specii potenţiale de a fi utilizate, citate în 
literatura de specialitate, în practică cele mai importante sunt: 
Trichogramma spp., utilizată în China, Rusia, Bulgaria, Germania, 
Franța, România şi experimental în S.U.A., pentru combaterea unor 
lepidoptere dăunătoare la porumb, sfeclă pentru zahăr, varză, viţa de 
vie etc.. Principalul atu al acestui parazit oofag, este faptul că s-a 
reuşit creşterea în instalații numite “biofabrici” pe gazde de substituție 
(ouă de Sitotroga cerealella, ouă de Ephestia kuhniela sau chiar ouă 
artificiale). Norma de lansare depinde de cultură, fiind în general 
cuprinsă între 50 — 100 000 exemplare/ha, în 2-3 tratamente. 
Principalul neajuns al metodei îl constituie faptul că specia este slab 
zburătoare, fiind necesară instalarea manuală a plăcuțelor cu paraziți, 
care în general conţin 800 exemplare, din 7 în 7 m, ceea ce presupune 
o imensă muncă manuală, dar sunt realizări în ceea ce priveşte 
mecanizarea lansării. 

Prospaltella perniciosi, utilizată în combaterea păduchelui din 
San Jose a fost aclimatizată cu succes în România fiind importată din 
Franţa. În prezent parazitul este înmulţit în cantităţi suficiente pe 
gazda naturală Quadraspidiotus perniciosus crescută în masă pe 
dovleci suspendaţi în plase. Dovlecii cu larve gazdă parazitate sunt 
instalați în livezile atacate pentru a reduce populaţia dăunătorului. 

Acarianul Phytoseilus persimilis, utilizat în combaterea în sere a 
acarienilor fitofagi, este crescut în sere speciale sau spații limitate 
dintr-o seră pe gazda naturală şi se lansează în proporție de 1 la 20-50 
exemplare de dăunători. 

Encarsia formosana, utilizată pentru combaterea musculiței 
albe de seră, este crescută la temperatura de 27-30*C, lumină 14-17 
ore/zi, produce 115 ouă şi se lansează în sere pentru combaterea 
dăunătorului în norma de 2 exemplare/m?. 

Rezultate deosebite s-au obţinut prin colectarea din natură a 
prădătorilor şi lansarea lor pentru protejarea unor culturi, de obicei în 
spaţii închise. 

Alte specii ce în anumite momente şi zone, au fost sau sunt 
utilizate cu succes sunt: prădătorii Chrysopa sp., Perillus bioculatus 
(pentru Leptinotarsa decemlineata) şi paraziţii Lydella thomsoni în 
S.U.A. (pentru Ostrinia nubilallis) şi  Trisolcus grandis sau 
Telenomus chloropus în Iran (pentru Eurygaster integriceps). 

Microorganismele patogene sau produsele lor metabolice 
constituie principiul activ al unor produse utilizate în combaterea 
dăunătorilor. Aceste produse sunt cunoscute sub numele de insecticide 
microbiologice sau mai generic spus biopreparate. 

După natura microorganismului utilizat, biopreparatele pot fi pe 
bază de :virusuri, bacterii, fungi sau alte organisme patogene pentru 
dăunători cum sunt sporozoarele. 

Preparatele virale sunt, în general, produse pe bază de virusuri 
poliedrice, care se obţin prin infestarea gazdelor sau a culturilor 
celulare provenite din acestea şi extragerea ulterioară, de obicei prin 
centrifugare, a corpusculilor virali multiplicaţi. Bolile provocate 
insectelor de către virusuri poartă entomopatogene, cele mai 
numeroase fiind cele nucleare, dar şi citoplasmatice sau granulare, iar 
unele virusuri nu produc poliedre (particula vira este învelită într-o 
capsulă proteică). 

Dintre produsele comercializate în diferite ţări multe sunt bazate 
pe virusuri poliedrice şi dintre ele menţionăm: ELCAR, BIOTROL, 
VIREX etc. 

O însuşire deosebit de valoroase a virusurilor poliedrice este 
înalta lor specifitate, îmbolnăvesc şi determină moartea numai la 
specia țintă. Sunt deosebit de utile în declanşarea unor epizootii. 
Printre dezavantajele preparatelor virale sunt: preţul de cost pentru 
producerea lor; faptul că nu acționează în timp scurt asupra 
dăunătorului; slaba lor rezistenţă la acţiunea ultravioletelor. 

Preparatele bacteriene sunt produse pe bază de bacterii 
entomopatogene. Bolile provocate de bacterii insectelor, poartă 
numele de bacterioze sau flaşerii. Primul care s-a ocupat de studiul 
bolilor produse de bacterii la viermii de mătase a fost Pasteur. 

Se cunosc numeroase specii de bacterii care provoacă diferite 
boli la diferite specii de insecte, dar cele mai cunoscute, care au o 
importanță practică deosebită, fiind aplicate pe scară largă în 
combaterea unor dăunători sunt: Bacillus thuringiensis (în principal 
utilizat pentru combaterea lepidopterelor, dar există şi tipuri care 
acționează asupra dipterelor) şi Bacillus popiliae (ce determină boli la 
larvele de  melolontine-coleoptere). Capacitatea speciei Bacillus 
thuringiensis de a provoca îmbolnăvirea larvelor de lepidoptere se 
datorează în principal celor două toxine produse de bacterie 
(endotoxina produsă şi depozitată în corpul celulei bacteriene sub 
forma unui cristal proteic şi exotoxina eliminată de bacterie în mediul 
de culură, sau în organismul atacat). Celulele bacteriene ajunse odată 

cu hrana în intestinul larvelor se înmulţeşte eliminând exotoxine ce 
determină paralizia tubului digestiv, iar odată cu moartea celulelor 
bacteriene se elimină şi endotoxina reprezentată prin cristalele 
proteice ce ajunse în intestinul mijlociu sunt solubilizate şi determină 
distrugerea peretelui intestinal invadarea cavității generale cu bacterii, 
deci apariția septicemiei (infecție microbiană generalizată), paralizia şi 
moartea insectei care are în această ultimă fază un aspect caracteristic 
“flasc”, corpul larvei moarte fiind un rezervor de bacterii care prin 
ruperea resturilor învelişului larvei se împrăştie pe plante provocând 
îmbolnăvirea altor larve care consumă hrana contaminată. 

Avantajul deosebit al utilizării bacteriilor în combaterea 
dăunătorilor este faptul că pot fi cultivate în masă, după tehnologia 
utilizată pentru obținerea antibioticelor, prețul de cost este comparabil 
cu al insecticidelor şi au o specifitate relativă ridicată. Dezavantajele 
sunt faptul că acționează relativ lent şi sunt şi ele sensibile la 
ultraviolete, aspect contracarat mai recent prin adăogarea unor 
substanţe protectoare. 

Preparatele microbiene sunt foarte mult utilizate în combaterea 
lepidopterelor defoliatoare din păduri, asigurându-se protecția acestui 
ecosistem deosebit de sensibil. 

Dintre preparatele comerciale bazate de bacterii menționăm: 
Bactospein, Thuricide, Dipel, Entomobacterin, Dendrobacterin, etc. 
Este menţionat că a fost realizat produsul românesc Turingin la fabrica 
de la Calafat, dar în prezent datorită dificultăților economice şi 
supradimensionării instalaţiei de producție, el nu se mai fabrică. 

Preparatele fungice au ca principiu activ sporii unor ciuperci 
entomopatogene ce determină la insectele atacate apariția unor boli 
denumite micoze. Cea mai cunoscută şi mai virulentă ciupercă 
entomopatogenă este Beauveria bassiana. Ca şi preparatele 
microbiene cele fungice se produc prin izolarea unor tulpini virulente 
şi înmulţirea în medii lichide după tehnologia de producere a 
penincilinei. 

Marele dezavantaj al acestor preparate este că ele sunt eficace în 
zonele sau mediile deosebit de umede, unde pot fi active asupra 
larvelor, pupelor şi adulților gândacului din Colorado, gărgăriței 
cenuşii a sfeclei etc. 

Dintre preparatele comerciale amintim pe cele bazate pe 
Beauveria bassiana. 


8.7. Lupta integrată 


Lupta integrată reprezintă un procedeu relativ nou de combatere 
a agenților patogeni şi dăunătorilor plantelor de cultură. Acest 
program a fost elaborat ca o reacție a folosirii excesive a pesticidelor 
organosistemice şi mai ales a celor cloroderivate. 

Lupta integrată reprezintă un concept care utilizează un asamblu 
de metode, care satisface în acelaşi timp exigenţele economice, 
ecologice şi sociologice,  acordându-se prioritate utilizării 
organismelor naturale de limitare, respectându-se pragurile de 
toleranță (Brader, 1974). 

Lupta integrată poate fi definită ca o formă de ecologie aplicată 
(Grison, 1969), de luptă biocenotică, în sensul dirijării populațiilor de 
dăunători şi a dăunătorilor lor naturali din cadrul agroecosistemelor 
reprezentate de diferite culturi, prin influențarea factorilor de mediu 
asupra organismelor vegetale şi animale. 

Obiectivele principale ale luptei integrate sunt: 

1. Diminuarea riscurilor de apariție a rezistenței la pesticide a 
dăunătorilor. 

2. Evitarea creşterii progresive a numărului de tratamente fitosanitare. 

3. Reducerea reziduurilor de pesticide din produsele agricole. 

4. Mentinerea unei stabilități a entomofaunei din agroecosistem. 

Principiile luptei integrate sunt: 

1. Folosirea în complex a celor 6 categorii de măsuri de combatere şi 
anume: prognoză şi avertizare, carantină fitosanitară, măsuri 
agrofitotehnice, fizico- mecanice, chimice şi biologice. 

2. Veriga de bază a luptei integrate o constituie principiul prin care nu 
se urmăreşte eradicarea torală a dăunătorilor, ci menţinerea lor la 
un anumit nivel la care să nu producă pagube (sub pragul de 
dăunare economică), prin aşa zisa “metodă a câmpului murdar”. 

3. Tratamentele chimice se efectuează la avertizare pentru reducerea 
la minimum a numărului lor. 

4. Folosirea măsurilor chimice numai după ce s-au aplicat măsurile 
fizico-mecanice (tăierile de întreţinere şi de rodire în pomicultură 
şi viticultură). 

5. Utilizarea pesticidelor selective şi cu remanență mică pentru 
protejarea entomofaunei folositoare. 

6. Executarea tratamentelor la avertizare pentru reducerea numărului 
acestora. 

7. Limitarea suprafeţei de tratat la un minim necesar. De exemplu se 
tratează numai jumătate din pom sau lanul se tratează numai pe 
margini. 

8. Reducerea la minimum a folosirii insecticidelor organoclorurate 
care au remanență mare şi se descompun greu. 

9. Folosirea pe scară largă a substanţelor piretroide şi a preparatelor 
biologice ce nu lasă reziduuri pe produsele tratate. 

10.Alternarea substanțelor fitofarmaceutice sistemice cu cele de 
contact pentru a se evita apariţia de noi rase fiziologice de agenţi 
patogeni şi dăunători, rezistenți la pesticide. 

11.Folosirea produselor fitofarmaceutice cu toxicitate cât mai mică 
față de om şi animale. 


84 


12.Cultivarea hibrizilor şi soiurilor de plante imune sau rezistente la 
atacul agenților patogeni şi dăunătorilor. 

Elementele necesare pentru aplicarea luptei integrate. 

Pentru a se putea introduce şi folosi cu succes combaterea 
integrată este necesar să fie cunoscute în prealabil o serie de elemente 
şi în primul rând mecanismele naturale ce contribuie la reglarea 
densității numerice a speciilor cu importanță economică, cum sunt: 

a) evidența speciilor dăunătoare pe zone (alcătuirea hărților de 
răspândire a dăunătorilor); 

b) dinamica speciilor dăunătoare împreună cu speciile antagoniste 
(paraziți şi prădători), raportul numeric optim în favoarea 
duşmanilor naturali, exclude folosirea tratamentelor chimice; 

c) ciclul biologic al speciilor dăunătoare dintr-o anumită zonă, în 
strânsă corelaţie cu factorii ecologici; 

d) densitatea numerică la speciile cheie, cu importanţă economică mai 
mare. 

CAPITOLUL IX 
DĂUNĂTORII CULTURILOR DE CEREALE 


9.1. Gândacul ghebos — Zabrus tenebrioides Goeze, 
ordinul Coleoptera, familia Carabidae 


Este răspândit în Europa şi Asia Centrală. În ţara noastră este 
menționat din anul 1887 şi se întâlneşte în toate zonele de cultură a 
cerealelor păioase. 

Descriere. Adultul are 10 — 16 mm lungime, corpul oval- 
alungit, de culoare neagră pe partea dorsală, uneori cu reflexe metalice 
şi brun-roşcat pe partea ventrală. Pronotul este convex dorsal, cu baza 
şi marginile laterale puternic punctate. Antenele, tibiile şi tarsele sunt 
roşcate, iar femurele mai închise (Figura 30). 

Oul este oval de 20 — 35 mm lungime, de culoare albă. 


Fig. 30. Gândacul ghebos — 
Zabrus tenebrioides 
a-adult;, b-larvă; c-plantă atacată 
(după Balachowsky) 


Larva matura are 30 — 35 mm; corpul este uşor turtit, îngustat 
treptat spre partea posterioară, de culoare albă-cenuşie. Capul şi 
toracele sunt brune, iar segmentele abdominale prezintă dorsal sclerite 
brune-deschise. Penultimul inel abdominal este prevăzut cu două 
apofize chitinoase şi păroase. 

Pupa are 18 — 20 mm şi este de culoare albă-cafenie. 

Biologie. lernează în stadiul de larvă în sol şi are o generaţie pe 
an. 

Plante atacate şi mod de dăunare. Atacă în stadiile de adult şi 
larvă. Adulții consumând florile şi boabele în diferite faze de coacere. 
Cele mai mari pagube sunt produse de larve, care atacă frunzele, în 
special la grâul de toamnă. Larvele trag frunzele plantelor tinere în 
galeriile de la baza plantelor, le sfâşie şi rămân numai nervurile, care 
se usucă. Atacul larvelor se manifestă în vetre. La invazii mari, 
culturile pot fi distruse complet. 

Combatere. Rotaţia culturilor; evacuarea baloţilor de paie şi a 
resturilor vegetale; efectuarea arăturii imediat după recoltat şi 
menţinerea terenului curat prin discuiri, pentru a se evita formarea 
samulastrei. 

Tratarea semințelor cu unul din următoarele insectofungicide: 
Tirametox 90 PTS — 3 kg/t, Vitalin 85 PTS — 3 kg/t, Gammavit 85 
PSU — 3 kg/t. 

În cazul apariţiei unor focare se vor executa tratamente cu 
produse organofosforice: Basudin 600 EW — 2,0 l/ha, Dursban 480 EC 
— 2,5 l/ha, etc. 


9.2. Ploşniţele cerealelor — Eurygaster spp. şi Aelia spp ., 
ordinul Heteroptera, familia Scutelleridae 


Ploşniţele cerealelor sunt răspândite în centrul şi sud-estul 
Europei, în vestul Europei, în vestul Europei şi în nord-estul Africii. În 
țara noastră se întâlneşte în toate zonele unde se cultivă cerealele, cu 
densități mai mari în regiunile de stepă şi a pădurilor de stejar. 

Mai importante sunt: Eurygaster integriceps Put., Eurygaster 
maura L., Eurygaster austriaca Schr., Aelia acuminata L. , Aelia 
rostrata Bob. 

Specia Furygaster integriceps Put. este cea mai frecventă şi 
păgubitoare. Speciile genului Aelia sunt predominante în Câmpia 
Transilvaniei. 

Descriere. Speciile genului Eurygaster se deosebesc între ele 
prin următoarele caractere: 

a) mărimea capului adultului; 

b) forma capului; 

c) raportul dintre plăcile maxilare şi clipeus; 
d) marginile laterale ale pronotului. 

Adultul de Furygaster spp. are corpul oval, de culoare variabilă, 
de la galben-brună, până la brun-închis, uneori chiar negru. Scutelum 
este dezvoltat, de lungimea abdomenului. 

Eurygaster integriceps are corpul de 11 — 13 mm lungime, 
capul este rotunjit la vârf, plăcile maxilare nu acopăr clipeul, 
marginile latarale ale pronotului sunt convexe (Figura 31). 

Ouăle sunt de culoare verde deschis, de forma unui butoiaş. Pe 
măsură ce se dezvoltă embrionul, culoarea lor se închide, devenind 
cafenii-roşcate. 

Larvele sunt asemănătoare cu adultul. 

Speciile genului Aelia au corpul eliptic, cu dungi longitudinale 
pe partea dorsală, iar scutelul este triunghiular. Aelia acuminata are 
corpul de culoare galbenă-brună, de 7 — 10 mm lungime şi prezintă 3 
dungi longitudinale pe pronot şi scutel. Pe femurele mediane şi 
posterioare se disting 2 pete punctiforme negre. 

Fig. 31. Ploşniţele cerealelor — Furygaster sp.; Eurygaster integriceps: 
a-adult; b-larvă; c-deosebirea dintre speciile de Furygaster 
(original) 


Biologie. lernează în stadiul de adult în frunzarul 
pădurilor de foioase şi prezintă o generație pe an. 

Factorul limitativ, care influențează mult înmulțirea ploşniţelor 
cerealelor îl constituie paraziţii oofagi Trissolcus grandis Thoms. şi 
Telenomus chloropus Thoms., ce asigură în anii favorabili un grad de 
parazitate de până la 90%. 

Plante atacate şi mod de dăunare. Atacă cerealele păioase. 
Adulții şi larvele atacă toate organele aeriene ale plantelor: frunze, 
tulpini, spice şi boabe. Odată cu înțepătura, insecta introduce în celule 
şi o cantitate de salivă, care are proprietăţi enzimatice foarte active, 
producându-se o degradare a substanţelor. În felul acesta se formează 
o mică proeminenţă ca un con, denumit “con salivar”. Când aceste 
conuri se desprind şi cad, în locul lor rămâne un punct negru, 

înconjurat de o zonă albă-gălbuie sau brună. Atacul adulților 
hibernanţi în primăvară, pe timp secetos şi densități mari, determină 
pieirea plantelor. 

Când atacul se manifestă la spic, la diferite niveluri, se constată 
că partea spicului de deasupra înțepăturii se albeşte, iar acest atac se 
numeşte ““albeaţa spicelor”. 

Atacul cel mai periculos este la boabe, produs mai ales de larve. 
Când boabele sunt înţepate în faza de lapte, ele se zbârcesc complet. 
Într-un stadiu mai avansat de coacere, boabele nu se mai deformează, 
însă în locul înțepăturii apare o zonă galbenă-deschis, în jurul căreia 
se găseşte un punct negru. Boabele atacate au un conţinut redus de 
gluten, din care se obţine o făină de calitate inferioară. 

Combatere. Aplicarea măsurilor agrotehnice: rotația culturilor, 
semănatul timpuriu în terenuri bine pregătite şi fertilizate, cultivarea 
de soiuri precoce şi recoltarea la timp a cerealelor. 

Efectuarea de tratamente chimice la avertizare în funcție de 
valorile PED şi anume: 

- PED =7 adulţi/m”, în culturile cu densitate normală; 

- PED = 5 adulţi/m”, în culturile cu densități mici şi neînfrăţite; 

- PED = 3 adulţi/m”, când primăvara este secetoasă şi călduroasă, 
favorabilă adulților hibernanți. 

În România sunt avizate următoarele insecticide pentru 
combaterea ploşniţelor cerealelor: 

Actellic 50 CE — 1,0 l/ha, Dursban 4 E — 2,0 l/ha, Danex 80 PU 
— 1,2 kg/ha, Onefon 80 PS — 1,2 kg/ha, Ordatox 25 CE — 2,5 l/ha, 
Sinoratox 35 CE — 3,0 l/ha, Marshall 25 CE — 1,0 l/ha, Ultracid 40 CE 
— 2,5 l/ha, Fastac 10 EC — 0,1 l/ha, Supersect 10 EC — 0,1 Iha, 
Polytrin 200 EC — 0,1 l/ha, Cypermetrin 25 CE — 0,060 1/ha, Decis 2,5 
CE — 0,3 l/ha, Sumi-alpha 2,5 CE — 0,4 l/ha, Karate 2,5 CE — 0,1 Iha, 
Fury 10 EC — 0,1 l/ha, Regent 200 SC — 0,075 l/ha, Trebon 30 EC — 
0,250 Iha. 

Pentru adulţi tratamentele se aplică la apariția lor în masă, iar 
împotriva larvelor, când acestea sunt în vârsta a III-a. 


9.3. Gândacii pocnitori — Agriotes Spp., 
ordinul Coleoptera, familia Elateridae 


Aceşti dăunători se întâlnesc aproape în toate regiunile globului. 
În ţara noastră sunt frecvenți în culturile agricole, mai ales în solurile 
podzolice, în luncile râurilor şi Delta Dunării. 

Mai importante sunt următoarele specii: Agriotes lineatus L., 
Agriotes ustulatus Schall. şi Agriotes obscurus L. 

Descriere.  Adultul de Agriotes lineatus L. are 7 — 10 mm 
lungime, este de culoare brună-roşcată, cu elitrele mai deschise. 


89 


Interstriile elitrelor sunt mai late şi prevăzute cu o pubescență deasă 
(Figura 32). 

Ouăle sunt aproape ovoide de 0,5 — 1,5 mm lungime, având 
chorionul tare şi rezistent, de culoare albă. 

Larvele sunt de tip elateriform şi sunt cunoscute sub numele de 
“viermi sârmă”. Larvele au corpul alungit şi cilindric, acoperit de un 
tegument puternic chitinizat, de culoare galbenă-castanie. Picioarele 
sunt scurte şi de aceeaşi mărime. Ultimul segment abdominal este 
conic şi prezintă pe partea dorsală două escavaţiuni ovale. Lungimea 
larvei mature are până la 25 mm. 

Pupa este de culoare galbenă. Unghiurile anterioare ale 
pronotului prezintă excrescenţe chitinizate. 


Fig.32. Gândacul pocnitor — Agriotes lineatus 
a-adult; a,-văzut dorsal; az-văzut lateral; as-văzut ventral; b-ouă; c-larvă; d-pupă. 


Biologie. Iernează în sol ca larve de diferite vârste şi ca adult şi 
prezintă o generaţie la 4 — 5 ani. 

Plante atacate şi mod de dăunare. Adulții de Agriotes spp. au 
un regim de hrană mixt, consumând diferite insecte mici, râme, boabe 
de cereale, etc., iar după unii autori atacă şi frunzele de cereale 
păioase, trifoi, producând mici rozături alungite. 

Atacul larvelor este deosebit de păgubitor, prezentând un 
polifagism accentuat. Ele atacă cerealele (grâul, orzul, porumbul, etc.), 
floarea soarelui, sfeclă, cartoful, legumele (varza, morcovul, tomatele, 
etc.), tutunul, etc., rozând seminţele în curs de germinaţie, părțile 
subterane ale plantelor sau la colet. Plantele atacate se îngălbenesc şi 

se usucă. Viermii sârmă produc pagube mai mari la plantele 

prăşitoare. 

În tuberculii de cartof, rădăcinile de sfeclă, morcov, etc., larvele 
rod galerii, ducând la putrezirea lor. 

Combatere. Importanță prezintă măsurile agrotehnice: 

a) efectuarea arăturilor de vară şi toamnă, ce contribuie la reducerea 
populaţiei de viermi sârmă; 

b) aplicarea de îngrăşăminte chimice şi mai ales pe bază de azot şi 
fosfor, care au o acţiune nocivă asupra larvelor; 

c) administrarea de amendamente pe bază de calciu pe solurile 
podzolice şi drenarea terenurilor cu umiditate ridicată; 

d) cultivarea pe terenurile infestate a unor plante care în general sunt 
mai puţin atacate de larve şi anume: mazăre, fasole, muştar, bob, 
linte, rapiță, coriandru, etc. 

Tratarea semințelor se poate face cu unul din următoarele 
produse: Furadan 35 ST, Carbodan 35 ST, Carbofuran 350, Diafuran 
35 ST, Terrafuran 350, fiecare în doză de 28 1/t, ce se poate reduce la 
25 l/t. De asemenea, se pot utiliza şi produsele Gaucho 70 WP — 20 
kg/t şi Mospilan 70 WP — 50 kg/t. 

La infestări puternice, cele mai bune rezultate în combaterea 
viermilor sârmă, la culturile prăşitoare se obțin prin tratamentul la 
sămânță, completat cu cel la sol, cu insecticide granulate: Furadan 5 G 
— 40 kg/ha, Furadan 10 G — 15 — 20 kg/ha, Basudin 10 G — 20 kg/ha, 
Sinoratox 10 G — 30 kg/ha. În culturile de cartof şi rădăcinoase 
(morcov, pătrunjel, etc.) se aplică tratamente la sol cu produse 
granulate şi anume: Sinoratox 5 G — 50 kg/ha, Sinolintox 10 G — 25 
kg/ha. 


9.4. Gărgăriţa frunzelor de porumb — Tanymecus dilaticollis Gyll., 
ordinul Coleoptera, familia Curculionidae 


Este răspândită în zona de cultură a porumbului din Europa, 
vestul Asiei, Iran, etc. La noi se întâlneşte frecvent, fiind deosebit de 
dăunătoare în zonele din sudul, sud-estul şi estul ţării. 

Descriere. Adultul are corpul oval-alungit de 6,5 — 8,0 mm 
lungime, de culoare brun-cenuşiu, mai deschis pe partea ventrală. 
Solzii şi perişorii, care acoperă elitrele sunt dispuşi longitudinal sub 
formă de dungi. Rostrul este lat şi mai lung, capul asemănător cu un 
cioc de rață, de unde şi denumirea de “răţişoara porumbului”. Pronotul 
este mai lat decât lung (Figura 33). 

Oul este cilindric, rotunjit la ambele capete, de 1 mm lungime şi 
0,5 mm lăţime. La depunere este de culoare galbenă-sidefie, apoi 
devine negru strălucitor. 

Larva matură are 8,0 — 9,0 mm lungime, este apodă, având 
corpul brăzdat de cute. Tegumentul este de culoare albă-lucioasă, cu o 
pubesecență gălbuie. 


Fig. 33. Răţişoara porumbului — Tanymecus dilaticollis: 
a-adult; b-plantă atacată; 
(după Manolache şi Boguleanu) 


Biologie. lernează ca adult în sol, la adâncimi cuprinse între 
40 şi 100 cm. Prezintă o generație pe an. 

Plante atacate şi mod de dăunare. Este un dăunător polifag, 
ce atacă peste 70 specii de plante. În ţara noastră a fost semnalată pe 
34 specii de plante, ce aparțin la 7 familii botanice. Atacă porumbul, 
floarea soarelui, sfecla de zahăr, sorgul, soia, lucerna, grâul, orzul, etc. 
Pagubele cele mai mari sunt înregistrate la porumb. Atacul adulţilor 
începe din faza de răsărire şi durează până la formarea a 3 — 4 frunze. 
Plantele abia răsărite sunt retezate de la colet, iar apoi atacă frunzele 
pe margini în trepte. Larvele se hrănesc cu rădăcinile diferitelor plante 
cultivate (porumb, sorg, etc.) şi spontane (pălămidă, etc.), fără a 
produce daune însemnate. 

Combatere. Rotaţia culturilor şi lucrările solului au un rol 
însemnat în prevenirea şi reducerea atacului. S-a stabilit că rotația 
porumb-mazăre-grâu este corespunzătoare în combaterea rățişoarei 
porumbului şi elimină tratamentele chimice. 

Lucrările de pregătire şi întreţinere a solului contribuie la 
distrugerea florei spontane, în special al pălămidei, asigurând o 
dezvoltare viguroasă a plantelor de porumb, trecând în scurt timp de 
faza critică a atacului dăunătorului. 

În funcţie de densitatea adulţilor/m?, se recomandă diferite 
tratamente. Astfel, până la densitatea de 10 adulţi/m” sunt suficiente 

tratamentele la sămânță, folosindu-se produse carbamice pe bază de 
corbofuran şi anume: Furadan 35 ST, Diafuran 35 ST, Carbodan 35 
ST, Terrafuran 350, în doză de 28 1/t. 

La densități mai mari, tratamentul la sămânță se completează cu 
tratamente la sol cu produse granulate, folosindu-se produsele Furadan 
500 ST — 40 kg/ha, Sinoratox 5 G — 30 kg/ha. 

În timpul perioadei de vegetaţie se avertizează un tratament cu 
un amestec de Sinoratox 35 CE — 3 l/ha şi Decis 2,5 CE (Dimecis) — 
0,2 10 l/ha sau Sinoratox 3,5 CE — 3 l/ha şi Karate 2,5 CE — 0,210 l/ha, 
la densități mai mari de 3 exemplare/m”. 


9.5. Buha semănăturilor - Scotia segetum Schiff., 
ordinul Lepidoptera, familia Noctuidae 


Această insectă este răspândită în toată Europa, în Asia Mică, în 
partea de est a Asiei şi în nordul Africii. În țara noastră se întâlneşte 
pretutindeni, cu o frecvenţă mai mare în Câmpia Dunării. 

Descriere. Adultul are aripile anterioare brune-cenuşii, cu pete 
caracteristice speciilor de Noctuidae (reniformă, orbiculară şi 
cuneiformă), mai deschise şi încercuite cu negru. Câmpul aripilor este 
străbătut de linii fine, brune, transversale, în zig-zag. Aripile posterioare 
sunt albe-sidefii la masculi şi cenuşii la femele. Nervurile şi marginile 
aripii sunt mai închise. Anvergura aripilor este de 35 - 45 mm (fig. 34). 

Oul este sferic, uşor turtit în regiunea micropilului, cu diametrul 
de 0,4 - 0, 5 mm; chorionul este brăzdat de aproximativ 40 de creste, 
dispuse sub formă de raze. Culoarea este albă-sidefie la depunere şi roz- 
gălbuie spre sfârşitul incubație. 

Larva matură este de culoare cenuşie-verzuie, spre deosebire de 
prima vârstă, când are culoarea gălbuie. Capul este brun şi prevăzut cu 2 
macule în formă de semilună. Pe partea dorsală a corpului prezintă 3 
dungi brune, dintre care cea mediană este mai lată. Pe fiecare segment 
abdominal se găsesc 3 - 4 negi mici (sclerite) de culoare cenuşie-închisă. 
Lungimea corpului variază între 45 - 50 mm. 

Pupa este brună-roşcată, prevăzută apical, pe abdomen, cu 2 
spini; lungimea corpului este de 18 - 20 mm . 


Fig. 34 Buha 
semănăturilor — Scotia 
segetum: a - adult; b - 

larvă; 

(după Nichitin) 


93 


Biologie. lernează ca larvă în ultimele vârste în sol şi are două 
generaţii pe an. Primăvara, în luna aprilie, larvele se transformă în pupe. 

Stadiul de pupă durează 2 - 3 săptămâni. Fluturii apar la începutul 
lunii mai, când temperaturile medii ale aerului sunt cuprinse între 14 - 
16°C. Zborul fluturilor este nocturn şi durează până la sfârşitul lunii 
iulie. 

Copulaţia are loc imediat după apariție iar ponta începe la 2 - 3 
zile. Ouăle sunt depuse izolat, frecvent pe partea inferioară a frunzelor 
unor plante spontane ca pălămida, loboda, ştir, nalbă, patlagină şi mai 
rar pe frunzele plantelor cultivate: sfeclă, porumb. 

O femelă depune 500 - 2000 ouă, în funcție de cantitatea şi 
calitatea hranei pe care s-au dezvoltat larvele. Perioada de incubație 
durează 4 - 5 zile. În primele trei vârste, larvele sunt diurne şi se hrănesc 
cu părțile aeriene ale plantelor. 

După a patra năpârlire, larvele se retrag în stratul superficial al 
solului. Dezvoltarea larvară durează 30 - 35 zile, ajungând la maturitate 
la începutul lunii iulie când se transformă în pupe. Stadiul de pupă 
durează 2 - 3 săptămâni, astfel că în iulie-august apar fluturii, care vor 
da naştere la generaţia a doua. 

Larvele acestei generaţii se dezvoltă până în octombrie, când intră 
în diapauză hiemală. 

Ouăle de Scotia segetum sunt  parazitate de viespea 
Trichogramma enanescens, iar larvele şi pupele sunt distruse de 
numeroşii duşmani naturali, dintre care 24 specii de himenoptere, 13 de 
diptere, 2 de nematozi şi 16 specii prădătoare. Mai frecvente sunt 
speciile parazite Apantheles congestus, Meteorus scutellator, Rhogas 
dimidiatus, Histor sp. 

Plante atacate şi mod de dăunare. Este un dăunător polifag, ce 
atacă peste 80 specii de plante. Cele mai mari pagube se înregistrează la 
culturile de cereale: porumb, grâu, orz etc., la sfecla de zahăr, floarea 
soarelui, tutun, rapiţă de toamnă, castraveți, ceapă, varză etc. 

Produce pagube în pepinierele pomicole şi viticole. Larvele rod 
boabele în germinație, retează plantele de la colet, rod frunzele de la 
exterior spre interior. Atacă şi părțile subterane ale plantelor, făcând 
galerii superficiale şi neregulate. Plantele atacate se îngălbenesc şi se 
usucă. 

Combatere. Se aplică măsuri agrotehnice: 

- arături adânci de toamnă pentru distrugerea larvelor hibernante 
etc.; 

- distrugerea buruienilor din culturi, ce constituie plante gazdă 
intermediare; 

- tratamente chimice la sol sau la plante; PED pentru diferite 
culturi sunt următoarele: 8 larve/m? sau 10 % tufe atacate în perioade 
răsăririi la cartof; 0,5 - 1 larvă/m? la plantarea răsadului sau o larvă/m? în 

faza de rozetă la varză; 5 larve/m? înainte de semănat şi la răsărire, când 
plantele de porumb au 1 - 2 frunze. 

Tratamentele chimice se fac la avertizare. Urmărirea zborului 
dăunătorului se face cu ajutorul capcanelor cu feromoni sexuali specifici 
de tip AtraSEG. Aprecierea intensității atacului se face după următoarea 
scară: - zbor normal, 10 - 20 masculi/capcană/săptămână; 

- zbor numeros, 20 - 30 masculi/capcană/săptămână; 

- zbor masiv, peste 30 masculi/capcană/săptămână. 

Importanță prezintă zborul numeros şi zborul maxim al 
dăunătorului. 

Tratamentele se fac cu produse organofosforice, carbamice sau 
piretroizi de zinteză. 

Buha semănăturilor poate fi combătută şi pe cale biologică prin 
folosirea paraziților oofagi sau a biopreparatelor. Pentru distrugerea 
ouălor se recomandă folosirea viespii Trichogramma evanescens, prin 
lansare de 30.000 exemplare/ha, la începutul şi în timpul pontei, 
pentru fiecare generaţie. Se poate utiliza biopreparatul 'Thuringin 
6000 în doză de 1 - 1,5 kg/ha, împotriva larvelor din primele vârste, cu 
eficacitate foarte bună. 


9.6. Sfredelitorul porumbului - Ostrinia nubilalis Hb., 
ordinul Lepidoptera, familia Pyraustidae 


Sfredelitorul porumbului, larg răspândit în Europa, Asia, Africa 
de Nord şi America, este unul din principalii dăunători ai porumbului. 
În ţara noastră se întâlneşte pretutindeni, atacuri puternice 
înregistrându-se în Transilvania, Banat, nordul Moldovei şi în Câmpia 
Dunării. 

Descriere. Adultul prezintă dimorfism sexual. Femela are aripile 
anterioare de culoare galbenă-deschisă, cu dungi transversale fine, din 
care una în formă de zig-zag de-a lungul marginii externe. Aripile 
posterioare sunt galbene cenuşii, median cu o dungă mai deschisă la 
culoare. Anvergura aripilor este de 27 - 32 mm. Masculul are aripile 
anterioare de culoare brună-cenuşie şi prezintă în lungul marginii 
externe 5 - 6 puncte mici, galbene-deschise, iar pe ultima treime o bandă 
transversală galbenă-cenuşie, lățită posterior. Aripile posterioare sunt 
galben-deschis, cu o bandă mediană lată, mai închisă. Deschiderea 
aripilor este cuprinsă între 25 - 30 mm (Figura 35). 

Oul este turtit şi transparent; ponta are aspectul unei picături de 
ceară de diferite forme. 

Larva matură are corpul de culoare cenuşie-gălbuie, uneori cu 
nuanţă roşiatică. Capul, placa pronotală şi segmentul anal sunt brune. 
Segmentele abdominale prezintă dorsal câte 6 sclerite de culoare 
cenuşie-închisă, prevăzute cu peri lungi. Lungimea corpului ajunge până 
la 25 mm. 

Pupa este de culoare brun-deschis şi prezintă în vârful 
abdomenului 4 spini curbați. Lungimea corpului este de 18 - 20 mm. 


d a 


Fig. 35 Sfredelitorul porumbului - Ostrinia nubilalis: 
a - mascul; b - femelă; c - larvă (după Bonnemaison); d,e - mod de dăunare 
(după Beran) 


Biologie. Sfredelitorul porumbului iernează ca larvă matură în 
tulpinile de porumb, cânepă, sorg etc. Transformarea larvelor în pupe 
are loc primăvara, la începutul lunii mai. Apariția primilor fluturi începe 
către sfârşitul lunii mai, iar zborul maxim se înregistrează în ultima 
decadă a lunii iunie şi în prima decadă a lunii iulie. Copulaţia şi ponta au 
loc la 2 - 4 zile de la apariţie. Depunerea maximă de ouă coincide cu 
zborul în masă al adulţilor. Ouăle sunt depuse pe partea inferioară a 
frunzelor, în grupe, obişnuit de 3 - 39 ouă. Majoritatea pontelor sunt 
depuse pe frunzele 3 - 6. O femelă depune între 300 - 350 de ouă, uneori 
mai multe. Incubaţia durează între 3 şi 13 zile, obişnuit între 7 - 8 zile. 
La apariţie, larvele se hrănesc cu inflorescențele şi cu parenchimul 
frunzelor, apoi cu măduva tulpinilor. Într-o tulpină se pot dezvolta mai 
multe larve. Evoluţia larvară durează 20 - 30 zile, timp în care larvele 
trec prin 5 vârste. Ajunse la completa dezvoltare, la sfârşitul lunii iulie, 
începutul lunii august, larvele intră în diapauză hiemală. În zonele 
sudice ale ţării noastre o parte din larve (până la 30 %), obişnuit cele 
provenite din primele ecloziuni, se transformă în pupe, din care apar 
fluturii care dau naştere generaţiei a doua. Aceasta are o evoluție rapidă. 
Prolificitatea adulților este mult redusă, depunând circa 170 ouă, iar 
dezvoltarea larvară se încheie în 20 de zile. Dinamica populaţiei de 
Ostrinia nubilalis Hb. este puternic influenţată de factorii abiotici şi 

biotici. Astfel, temperaturile ridicate din timpul pontei duc la uscarea 
ouălor în proporție destul de mare; de asemenea, ploile şi vânturile 
puternice determină pieirea în masă a larvelor în perioada de ecloziune 
şi până la pătrunderea lor în zona tecii frunzelor şi în tulpinile de 
porumb. 

La reducerea populației acestui dăunător contribuie şi o serie de 
duşmani naturali (diferite microorganisme, paraziți şi prădători), dintre 
care un rol important îl au Microbracon brevicornis  Wesm. 
(Braconidae-Hymenoptera) şi Lydella senilia Rond. (Tachinidae - 
Diptera), paraziți la larve şi Trichogramma evanescens  Westw. 
(Trichogramma-Hymenoptera), parazit oofag. 

Plante atacate şi mod de dăunare. Este un dăunător polifag, ce 
atacă numeroase specii de plante cultivate (porumb, cânepă, sorg, 
hamei, floarea-soarelui etc.) şi spontane (Echinochloa crusgali, 
Arthemisia vulgaris €tc.). Pagubele cele mai mari se înregistrează la 
culturile de porumb. Larvele neonate rod organele florale ale 
inflorescenţelor mascule şi una din epiderme şi parenchimul frunzelor. 
Într-un stadiu mai avansat omizile perforează tulpinile deasupra unui 
nod şi pătrund în interior, unde consumă măduva dintre noduri, 
stânjenind dezvoltarea plantelor, care rămân mici şi se frâng uşor la 
vânt. Larvele se pot localiza şi în peduncul sau în ştiuleți . 

Combatere. Recoltarea mecanică a porumbului cu maşini 
speciale care realizează în acelaşi timp şi tocarea tulpinilor. Tăierea 
cocenilor cât mai de jos, astfel ca larvele hibernante să fie scoase de pe 
teren. Efectuarea arăturilor adânci de toamnă pentru îngroparea 
resturilor de plante care mai conțin larve, arderea resturilor de coceni 
folosiți în hrana animalelor până la sfarşitul lunu aprilie. Adunarea şi 
arderea, tuturor cotoarelor rămase după recoltare; cultivarea de hibrizi 
rezistenți la atacul larvelor; hibrizii timpurii, cu talie mică, cu tulpina 
subțire sunt mai sensibili iar cei semitardivi şi tardivi sunt mai slab 
infestaţi.Rezistenţa este asociată cu prezenţa în plantă a gluconei toxice 
2,4 dihidroxid 7-metoxibenzonazin-DIMBOA. 

Utilizarea unor combinaţii hibride autohtone nou create, mai 
puţin atacate. Aplicarea de tratamente cu produse biologice: Thuringin, 
Thurintox, Entomobacterin, Dipel, etc. reduc densitatea populațiilor cu 
peste 50 %. 

Utilizarea oofagilor Trichogramma evanescens şi Trichogramma 
embryophagum în două reprize de câte 50 mii de exemplare, care reduc 
gradul de infestare, în culturi, înregistrându-se doar 2 - 3 % plante 
atacate. Aplicarea de tratamente chimice la avertizare cu unul din 
produsele Basudin, Malation, Carbofuran, Carbaril, Azodrin. 

Obişnuit se aplică două tratamente: primul la apariția larvelor, 
iar al doilea la 8 - 10 zile. Stabilirea curbei de zbor a adulților se face 
cu ajutorul capcanelor feromonale de tip Atranul. 

CAPITOLUL X 
PRINCIPALII DĂUNĂTORI DIN PAJIȘTI, PĂȘUNI ŞI 
FÂNEȚE NATURALE 


10.1. Buha pajiştilor montane - Cerapteryx graminis L., 
ordinul Lepidoptera, familia Noctuidae 


Este răspândită în Asia Mijlocie. În ţara noastră se întâlneşte 
frecvent mai ales în zona de vest a țării. 

Descriere. Adultul are anvergura aripilor de 23 - 35 mm. Aripile 
anterioare sunt de culoare variabilă, de la galben-brunie până la castanie, 
cu pete alungite, deschise, striuri şi pete punctiforme albicioase, dispuse 
mai ales în câmpul bazal. Aripile posterioare sunt cenuşii brunii, cu 
marginea exterioară mai închisă (fig. 36). 

Larva matură are 24 - 40 mm lungime şi este de culoare brună- 
închis; pronotul şi scleritul anal sunt mai închise, strălucitoare, dorsal cu 
dungi longitudinale de culoare galbenă şi brunie dispuse alternativ. 


Fig. 36 Buha pajiştilor montane — 
Cerapteryx graminis: adult 
(după Vasiliev) 


Biologie şi ecologie. lernează în stadiul de ou şi de larvă de 
vârstele II şi III, sub stratul de muşchi. Are o generație pe an. În 
primăvară larvele se hrănesc cu vegetaţia ierboasă. Dezvoltarea larvelor 
durează 30 - 40 zile. În luna iunie, larvele mature se retrag sub stratul de 
muşchi sau în sol, unde se transformă în pupe în căsuțe pupale. Fluturii 
apar din iulie şi zboară până în septembrie. După împerechere, femelele 
depun ouăle la baza tecii frunzelor. O femelă depune 150 - 200 de ouă, 
mai rar 500 - 600. O parte din ouăle depuse mai târziu rămân în 
diapauză. Din ouăle depuse mai timpuriu apar larve care evoluează până 
în vârstele II şi III, când se retrag în diapauză hiemală. 

Plante atacate şi mod de dăunare. Este un dăunător oligofag, ce 
atacă gramineele din păşuni şi fânețe naturale, în special din zona 

montană. La început larvele rod frunzele plantelor tinere apoi aparatul 
foliar şi vârful tulpinilor, îndeosebi la speciile de Festuca, Poa şi mai rar, 
Phleum etc. În unele cazuri insectele se înmulţesc în masă, ducând la 
distrugerea vegetației din pajiştile naturale. 

Combatere. În cazul apariţiei în masă a larvelor se aplică 
tratamente la avertizare cu produse organogosforice (Dipterex 80 PU - 
1,2 kg p.c./ha) sau piretroide (Decis 2,5 CE - 0,25 l/ha). 


10.2. Omida păşunilor - Penthophera morio L., 
ordinul Lepidoptera, familia Lymantriidae 


Este răspândită în multe regiuni din Europa. În ţara noastră, apare 
în unii ani sub formă de invazii, mai ales în Transilvania. 

Descriere. Insecta prezintă dimorfism sexual. Masculul. are 
corpul de culoare neagră, acoperit cu perişori fini. Aripile anterioare 
sunt late, cu vârfurile uşor rotunjite şi cu franjuri pe margini; culoarea 
aripilor este cenuşie - fumurie. Abdomenul este prevăzut cu dungi 
transversale sub formă de inele, de culoare galbenă-cenuşie (Figura 37). 

Femela are corpul voluminos, de culoare cenuşie-gălbuie, 
prevăzut în vârful abdomenului cu un smoc de perişori alb-gălbui. 
Aripile sunt rudimentare . 


Mee da 

Fig. 37. Omida păşunilor - Penthophera morio: 
a — mascul (după Ubrizsy - Reichart);, b - femelă (după Podeanu şi Alexandri) 


Oul la depunere, este alb-gălbui, apoi devine roz-cenuşiu, având 
diametrul de 1 - 1,2 mm. 

Larva neonată este galbenă-cenuşie; în ultimul stadiu are culoarea 
neagră-catifelată, prezentând dorsal pete dreptunghiulare, iar pe părțile 
laterale benzi late negre. Fiecare segment prezintă câte 6 negi, prevăzuţi 
cu smocuri de perişori albi-gălbui, dispuşi radiar. Capul este negru- 
cenuşiu, cu o pată triunghiulară galbenă. Lungimea corpului în ultima 
vârstă este de 30 - 35 mm. 

Pupa are 16 - 18 mm lungime şi este de culoare galbenă-brunie, 
cu benzi longitudinale închise, acoperită dorsal cu perişori deşi, 
albicioşi. 

Biologie. Omida păşunilor are o singură generație pe an. lernarea 
are loc ca larvă în primele vârste, în sol. Primăvara de timpuriu, când 
temperatura medie a aerului ajunge la 6-8*C, obişnuit la sfârşitul lunii 
martie, larvele îşi încep activitatea, hrănindu-se cu diferite graminee din 
păşuni. Apariţia lor se eşalonează pe o perioadă de 4-5 săptămâni, 
ajungând la maturitate la sfârşitul lunii aprilie sau începutul lunii mai; în 
cursul evoluţiei, omizile năpârlesc de 3-4 ori. Împuparea se face pe 
tulpinile plantelor, în tufele de graminee, în coconi mătăsoşi, de regulă 
lipiţi de frunzele plantelor. Stadiul de pupă durează 8-15 zile. Fluturii 
apar eşalonat, în cursul lunilor mai iunie, fiind mai activi în zilele 
însorite. Ouăle sunt depuse pe tulpinile plantelor de graminee, de regulă 
în grupe, care sunt acoperite cu perişori albi-gălbui, de pe vârful 
abdomenului femelei. Prolificitatea unei femele este de 150-200 ouă. 
Incubaţia durează 14-18 zile. Primele omizi apar pe la jumătatea lunii 
mai şi după o scurtă perioadă de hrănire se retrag în sol, unde intră în 
diapauză estivală care se continuă cu hibernarea. 

Plante atacate şi mod de dăunare. Omida păşunilor se hrăneşte 
cu diferite graminee din păşuni şi fânețe, iar uneori şi cu cele cultivate, 
rozând frunzele, lăstarii şi tulpinile. Frunzele sunt roase de regulă 
dinspre vârful limbului spre bază. În anii de invazii acest dăunător poate 
distruge păşunile sau fânețele pe suprafeţe mari. 

Combatere. Suprafeţele de păşuni şi fânețe puternic infestate cu 
Penthophera morio se recomandă să fie defrişate şi însămânţate cu 
leguminoase furajere, pe care nu se dezvoltă această omidă. La apariția 
omizilor se va face grăpatul şi tăvălugitul parcelelor, iar la invazii mari 
se vor aplica tratamente chimice, stropiri cu produse organofosforice (E, 
Basudin 60 CE, Sinoratox 35 CE în doze de 0,15 %. Pe suprafeţe mari, 
cele mai bune rezultate se obțin prin aplicarea tratamentelor cu avionul 
sau helicopterul. 


10.3. Lăcusta călătoare - Calliptamus italicus L., 
ordinul Orthoptera, familia Catantopidae 


Lăcusta italiană este răspândită în regiunile sudice şi centrale ale 
Europei, nordul Africii şi Asia Occidentală. În ţara noastră se întâlnește 
sub formă de focare izolate, mai ales în Transilvania, Moldova şi 
Dobrogea. 

Descriere. Adultul are culoarea corpului variabilă, de la brună- 
închis până la cenuşie-roşcat, cu mici pete de culoare brună sau cenuşie 
pe partea dorsală. Pronotul este puţin turtit lateral, prevăzut cu o carenă 
mediană evidentă şi două carene marginale, apropiate anterior şi uşor 
îndepărtate posterior, de culoare albă gălbuie. Aripile anterioare sunt 

brune-gălbui, cu pete brun-închis. Aripile posterioare sunt semi- 
transparente, de culoare roşie la bază. Femurele posterioare prezintă trei 
pete brun-închis. Tibiile posterioare sunt roşcate, cu spini roşii la bază şi 
negri la vârf. Lungimea corpului variază la mascul între 18 - 28 mm, iar 
la femelă între 28 - 35 mm (Figura 38 ). 

Oul este cilindric şi rotunjit la vârf. Ooteca este cilindrică, de 30 - 
40 mm lungime, cu diametrul până la 4 mm în partea superioară şi până 
la 6 mm în partea inferioară . 

Larva este asemănătoare cu adultul. În primele două vârste este 
de culoare galbenă-cenuşie sau neagră, cu antenele alcătuite din 13 - 17 
articole. Lungimea corpului variază între 3 - 10 mm. În ultimele vârste, 
are corpul de culoarea adulţilor şi prezintă rudimente de aripi sau aripi 
dezvoltate, care pot ajunge până la jumătate din lungimea corpului. 
Antenele sunt formate din 18 - 23 articole. Lungimea corpului este 
cuprinsă între 10 - 28 mm. 

Biologie. Adulții apar la sfârşitul lunii iunie, începutul lunii iulie 
şi migrează prin zbor, izolat sau în stoluri mari, la distanţe mici. După 1 
- 2 săptămâni de la apariţie are loc copulația, iar la 10 - 15 zile de la 
aceasta începe ponta. Ouăle sunt depuse în ooteci, în sol, la adâncimea 
de 2 - 3 cm. 


Fig. 38 Lăcusta călătoare — Calliptamus italicus: 
a - adult; b - ootecă; c - larvă . (după Volkov) 


O singură ootecă conţine între 20 - 60 ouă, aşezate câte patru, în 
straturi orizontale. O femelă depune între 100 - 200 ouă, formă sub care 
iernează. 

În primăvară, larvele apar eşalonat, obişnuit din a doua jumătate a 
lunii mai. Dezvoltarea larvară durează 30 - 42 zile, timp în care larvele 
năpârlesc de patru ori. 

Lăcusta italiană are o singură generaţie pe an. 

Plante atacate şi mod de dăunare. Insectă polifagă, atacă 
diferite specii de plante spontane şi cultivate ca: timoftica, păruşul, 
pelinul, pălămida, porumbul, grâul, orzul, ovăzul, floarea soarelui, 
sfecla, lucerna etc. La invazii mari plantele pot fi desfrunzite complet, 
rămânând doar tulpinile. 

Combatere. Se recomandă unele măsuri preventive cum sunt: 
supravegherea focarelor de lăcuste, identificarea locurilor de depunere a 
ouălor, urmărirea biologiei insectei, au un rol important în 
preîntâmpinarea înmulţiri în masă a lăcustelor şi deci a unor pagube 
neaşteptate. Ca măsuri curative se recomandă aplicarea împotriva 
larvelor din primele vârste a tratamentelor cu insecticide pe terenurile 
infestate. În acest scop se preferă emulsia de Decis 0,05 %. terenurile în 
pantă se tratează cu ajutorul aviaţiei utilitare. 


10.4. Lăcusta marocană - Dociostaurus maroccanus Thunb., 
ordinul Orthoptera, familia Acrididae. 


Lăcusta marocană este răspândită în sudul şi sud-estul Europei, 
Africa de Nord şi sud-vestul Asiei. În țara noastră apare în unii ani în 
masă, îndeosebi în nordul Moldovei, în Oltenia şi fânețe). 

Descriere. 4dultul are corpul de culoare cenuşie-roşcată, cu pete 
brune. Pronotul uşor îngustat median, prezintă un desen caracteristic de 
forma literei "X", de culoare albă-gălbuie. Picioarele posterioare au 
femurele prevăzute cu 3 pete negre, iar tibiile sunt roşii. Lungimea 
corpului la mascul este de 17 - 26 mm, iar la femelă de 23 - 35 mm 
(Figura 39). 

Oul este alungit, de culoare galbenă-palid, cu lungimea de 4 - 5 
mm. Ooteca este cilindrică, uşor curbată, cu lungimea de 16 - 32 mm. 

Larvele sunt asemănătoare adulţilor. În primele varste sunt de 
culoare brun-închis, cu antenele alcătuite din 13 - 17 articole. Lungimea 
corpului variază între 5 - 10 mm. Larvele din ultimele vârste sunt mai 
deschise la culoare şi prezintă aripi mai mult sau mai puţin dezvoltate. 
Antenele sunt formate din 20 - 23 articole. Lungimea corpului larvelor 
mature este cuprinse între 9 - 22 mm. 

Biologie. lernează în stadiul de ou în ooteci în sol şi prezintă o 
generaţie pe an. Adulții apar la sfârşitul lunii iunie, începutul lunii iulie. 
Adulții se deplasează în stoluri mari, putând parcurge până la 50 km/zi. 
Perioada de hrănire pentru maturaţia sexuală durează 25-30 zile. Ponta 
are loc în lunile iulie-august. 

Ouăle sunt depuse în ooteci, în sol, la circa 4 cm adâncime, de obicei în 
vetre. Numărul ouălor dintr-o ootecă variază între 18 şi 40, fiind aşezate 
pe 3-4 rânduri. O femelă depune 150-200 ouă. În primăvară, larvele apar 
în luna mai, iar dezvoltarea lor durează 30-40 zile, perioadă în care trec 
prin 5 vârste. Din a doua vârstă larvele încep să migreze, parcurgând 
până la 5 km/zi numai ziua, iar în timpul nopții rămân pe diferite plante. 

Fig. 39. Lăcusta marocană - Dociostaurus maroccanus: 
a - adult; b - ootecă; c - mod de dăunare (după Volkov) 


Înmulțirea acestei specii este mult stânjenită de factori abiotici: 
precipitaţiile abundente din primăvară favorizează dezvoltarea unor 
specii de ciuperci (Fusarium sp.), care distrug ouăle. De asemenea, 
uscăciunea împiedică dezvoltarea embrionului şi ouăle se usucă). 

Plante atacate şi mod de dăunare. Este o insectă polifagă, 
adulţii şi larvele atacă gramineele cultivate şi spontane, legumele, 
leguminoasele perene, plantele tehnice etc. Pagubele cele mai mari sunt 
produse la gramineele din păşuni (Lolium, Phleum, Bromus etc.), la care 
rod frunzele, lăstarii şi tulpinile. Uneori atacă şi pomii sau arborii din 
păduri . 

Combatere. Se realizează la fel ca şi la Ca/liptamus italicus. 


10.5. Cosaşul păşunilor - Polysarcus denticaudus Charp.. 
ordinul Orthoptera, familia Phaneropteridae 


Cosaşul păşunilor este răspândit în Europa Centrală şi 
Meridională, îndeosebi în zonele alpine. În ţara noastră se întâlnește 
frecvent în unele regiuni din Transilvania (jud. Braşov, Hunedoara, Cluj 
etc.). 

Descriere. Insecta are corpul de culoare verde, cu pete brunii pe 
partea dorsală şi galbene-palid, ventral. Capul prezintă o protuberanță 
largă, obtuză, între antene. Pronotul are marginea posterioară trunchiată 
şi prevăzută cu linii brune. Tegminele sunt scurte, de culoare verde- 
gălbuie, cu nervuri brune, iar aripile posterioare lipsesc. La masculi 
cercii sunt alungiți şi încrucişaţi posterior, iar la femelă ovipozitorul este 

lung, lățit şi dinţat la vârf. Lungimea corpului variază între 32 - 38 mm 
(Figura 40). 

Larva este asemănătoare cu adultul, fiind doar mai mică,fără 
aripi. 

Biologie. Prezintă o generaţie pe an şi iernează în stadiul de ou, la 
o mică adâncime în sol. Larvele apar la sfârşitul lunii martie sau 
începutul lunii aprilie. Dezvoltarea larvară durează 45 - 60 zile, 
năpârlind de 3 ori. Adulții apar la sfârşitul lunii mai şi la scurt timp 
femelele încep să depună ouă. Pentru pontă sunt preferate păşunile bine 
însorite şi uscate. O femelă depune 50 - 60 ouă. 


Fig. 40 Cosaşul păşunilor - Polysarcus denticaudus: 
a - mascul; b - femelă (după Haulbert) 


Plante atacate şi mod de dăunare. Este un dăunător polifag ce 
atacă diferite plante din păşuni şi culturi învecinate (cereale, sfeclă, 
cartofi etc.), preferă gramincele din păşuni. Adulții şi larvele rod părțile 
aeriene ale plantelor (frunze, lăstari, tulpini), producând uneori daune 
importante. 

Combatere. La semnalarea focarelor de cosaşi se recomandă 
tăvălugirea parcelelor infestate şi aplicarea tratamentelor chimice. Se 
folosesc produse organofosforice: Basudin 60 CE - 0,15 %, Sinoratox 
35 CE - 0,15 % etc. 

CAPITOLUL XI 
PRINCIPALII DĂUNĂTORI Al LEGUMINOASELOR 
PERENE ŞI ANUALE 


Principalii dăunători ai leguminoaselor perene 


11.1. Gândacul roşu al lucernei - Phytodecta fornicata Griigg., 
ordinul Coleoptera, familia Chrysomelidae 


Este răspândit în Europa Meridională şi Estică, în Orientul 
Apropiat, America etc. În ţara noastră se întâlnește frecvent în Câmpia 
Bărăganului, Transilvania şi Moldova. 

Descriere. Adultul are corpul alungit, de 5 - 6 mm lungime, uşor 
convex, în partea dorsală. Capul este negru iar antenele roşcate. Pronotul 
şi elitrele sunt de culoare roşie şi cu macule negre (Figura 41). 

Larva este de 8 - 9 mm lungime, de culoare galbenă-cenuşie. 
Ultimele segmente toracice şi cele abdominale sunt prevăzute cu negi 
dispuşi în rânduri transversale . 

Pupa are 6 - 7 mm lungime şi este de culoare galbenă-portocalie. 


Fig.41 Gândacul roşu al lucernei - Phytodecta fornicata: 
a-adult; b - ouă; c - larvă; d - plantă atacată 
(după Hrisafi ) 


Biologie. Insecta iernează în stadiul de adult în sol. Când 
temperatura aerului ajunge la 8 - 8,5” C gândacii apar în lucerniere şi se 
hrănesc cu frunzele şi lăstarii plantelor. 

După 6 - 8 zile au loc împerecherea şi ponta. Ouăle sunt depuse 
în grupe de câte 2 - 10 pe partea inferioară a frunzelor sau pe pețiolul 
lor, uneori şi pe lăstari. O femelă depune 500 - 600 ouă. Incubaţia 
dureză 5 - 10 zile. Primele larve apar în aprilie sau în mai şi evoluția lor 
durează 3 - 4 săptămâni. La completa dezvoltare ele se retrag în sol, la 5 
- 6 cm adâncime şi în loje speciale, se transformă în pupe. După 10 - 15 
zile apar adulţii din noua generaţie, care se întâlnesc în culturi din prima 
decadă a lunii iunie şi până în august. După o scurtă perioadă de hrănire 
ei se retrag în sol şi intră în diapauză estivală, apoi în cea de hibernare. 
Prezintă o singură generaţie pe an. 

Plante atacate şi mod de dăunare. Această insectă atacă numai 
lucerna, provocând daune atât ca adult, cât şi ca larvă. Gândacii rod 
frunzele pe margini sau le perforează, uneori atacă şi vârful lăstarilor. 
Larvele adesea rod limbul foliar în întregime, nelăsând decât nervurile 
principale. Frunzele atacate se îngălbenesc şi cad. În anii de invazii se 
pot înregistra pagube între 20 - 30 %. 

Combatere. Amplasarea noilor culturi cât mai departe de cele 
vechi; grăparea timpurie primăvara a culturilor pentru distrugerea 
adulților hibernanţi, precum şi grăparea imediată după coasa I-a, pentru 
distrugerea larvelor retrase în sol. 

Delimitarea unor benzi capcane de 40 - 50 cm lăţime, pe care se 
concentrează adulţii şi larvele, după adunarea lucernei cosite, pe care se 
concentrează adulții şi larvele, benzile se prăfuiesc sa se stropesc cu 
insecticide, folosind norme superioare de consum la unitatea de 
suprafaţă. 

Aplicarea tratamentelor chimice la apariția adulților hibernanți, 
utilizând produse organofosforice: Malation, Diazinon, Dipterex, sub 
formă de concentrate emulsionabile sau produse piretroide: Karate, 
Decis - 0,250 Iha. 


11.2. Buburuza lucernei - Subcoccinella 24 punctata L., 
ordinul Coleoptera, familia Coccinellidae 


Este răspândită în Europa temperată şi Meridională. În tara 
noastră se întâlneşte în culturile de lucernă din judeţele Ilfov, Dolj, 
Galaţi, Timiş etc. 

Descriere. Adultul are corpul de 3 - 4 mm lungime, hemisferic, 
partea dorsală convexă şi de culoare roşie închisă, iar partea ventrală 
plană şi de culoare neagră. Pronotul este prevăzut adesea cu 1 - 3 pete 
negre, iar fiecare elitră cu câte 12 pete punctiforme, de culoare neagră, 
de unde şi denumirea de "24 punctata" (Figura 42). 

Larva în ultima vârstă are lungimea de 5 - 6 mm. Corpul este 
oval-alungit, de culoare galbenă-deschis, capul roşcat. Pe partea dorsală 
prezintă şiruri transversale de spini ramificaţi, prevăzuţi cu perişori de 
diferite mărimi . 

106 


Biologie. Buburuza lucernei iernează ca adult în lucerniere şi 
trifoişti, la baza plantelor, pe sub frunzele uscate, şi are 2 generaţii pe an. 


Fig. 42 Buburuza lucernei — Subcoccinella 24-punctata: a - adult, b - ouă; c - larvă; 
d - pupă; e - plantă atacată 
(după Săvescu) 


Apariţia adulţilor hibernanţi are loc la sfârşitul lunii aprilie sau în 
prima jumătate a lunii mai. După o perioadă de hrănire au loc copulația 
şi ponta. 

Ouăle sunt depuse în grupe de câte 2 - 28 bucăţi pe frunzele 
diferitelor plante şi îndeosebi pe cele de lucernă şi trifoi. O femelă 
depune 400 - 600 ouă. Ouăle sunt depuse, de regulă, în fenofaza 
înfloritului lucernei din prima coasă şi se eşalonează pe o perioadă de 8 - 
40 de zile. Incubaţia durează 4 - 14 zile, iar primele larve apar la 
sfârşitul lunii mai. Larvele se hrănesc cu epiderma şi parenchimul 
frunzelor. Dezvoltarea larvară durează 25 - 30 zile. Transformarea în 
pupe are loc pe partea inferioară a frunzelor. Adulții apar la sfârşitul 
lunii iunie sau începutul lunii iulie şi dau naştere la o nouă generaţie 
care se dezvoltă până în septembrie. 

Plante atacate şi mod de dăunare. Produce pagube la 
numeroase specii de plante, dar preferă lucerna şi trifoiul. Adulții şi 
larvele rod epiderma inferioară şi parenchimul frunzelor, lăsând intactă 
epiderma superioară . Larva prezintă un atac specific şi anume: 
desprinde țesuturile fragede ale frunzelor şi le presează, extrăgând sucul 
celular. "Țesuturile rămân astfel lipite de folole şi apar sub forma unor 
creste paralele albicioase, dispuse alături de porțiuni sănătoase. Frunzele 
atacate iau un aspect reticulat, se răsucesc şi se usucă. Pagube mai mari 
se înregistrează la coasa a II-a, când densitatea numerică este mare. 

Combatere. Se recomandă grăparea timpurie a lucernierelor 
pentru a distruge adulții hibernanţi. Se aplică două tratamente, câte unul 
pentru fiecare generație. Tratamentele se aplică la apariția adulților 
hibernanţi şi când larvele se găsesc în primele două vârste. Se pot folosi 
produsele: Sinoratox 35 CE - 1,5 l/ha, Decis 2,5 - 0,4 l/ha, Ripcord 40 
CE - 0,6 l/ha, Fastac 10 CE - 0,25 Iha. 


11.3. Gărgăriţa rădăcinilor de lucernă - Ofiorrynchus ligustici L., 
ordinul Coleoptera, familia Curculionidae 


Este răspândită în toate ţările din Europa, America şi Orientul 
Apropiat. În țara noastră se întâlneşte frecvent în judeţele din Câmpia 
Bărăganului şi Transvilvania. 

Descriere. Adultul are corpul de 10 - 12 mm lungime, convex 
dorsal şi acoperit cu solzi deşi, de culoare cenuşie-cafenie, aceştia 
formând numeroase pete mai închise. Antenele sunt geniculate şi de 
culoare neagră. Pronotul este mai lat decât lung, convex şi prevăzut cu 
solzi deşi şi cu pubescență culcată, iar aripile posterioare atrofiate 
(Figura 43). 

Larva, la completa dezvoltare, este de 10 - 14 mm lungime, de 
culoare albă, cu capsula cefalică brună . 

Fig. 43 Gărgărița rădăcinilor de lucernă - Otiorrhynchus ligustici: a - adult; b - larvă; c - 
plantă atacată (după Săvescu) 


Biologie. lernează în stadiul de adult sau de larvă, în stratul 
superficial al solului şi are o generație la doi ani. Adulții apar în luna 
aprilie. Ei sunt activi în timpul nopţii, când se hrănesc cu limbul foliar al 
plantelor. 

Masculii sunt rari şi din această cauză reproducerea are loc şi pe 
cale partenogenetică. Depunerea ouălor începe în a doua jumătate a lunii 
aprilie şi se eşalonează uneori până la două luni. 

Ouăle sunt depuse în stratul superficial al solului, la baza 
plantelor, în grupe de câte 10 - 20. O femelă depune 400 - 500 ouă. 

Larvele apar după 10 - 15 zile şi se hrănesc cu rădăcinile 
plantelor, până în toamnă. La completa dezvoltare, larvele coboară la 
adâncimi mai mari în sol, unde în loji speciale iernează. În aceste locuri 
larvele rămân în diapauză până în luna iulie, când se transformă în pupe. 
Adulții care apar rămân în sol şi hibernează. 

Ouăle şi larvele tinere sunt foarte sensibile la schimbările 
condițiilor de mediu, pierind uneori în masă în perioadele secetoase. 

Plante atacate şi mod de dăunare. Este un dăunător polifag ce 
atacă leguminoase cultivate şi spontane, preferând lucerna şi trifoiul. De 
asemenea, poate ataca hameiul, viţa de vie, căpşunul, sfecla salata etc. 
Adulții atacă mugurii sau frunzele, iar larvele rădăcinile, săpând galerii . 

Combatere. Aplicarea de tratamente chimice cu produse 
organofosforice: Sinoratox 35 CE, Carbetox 37 CE, Ultracid 20 EC, 
Diazinon 60 EC, etc. Tratamentele se aplică de obicei, la apariția 
adulților hibernanți sau în perioada migrării lor. 


11.4. Gărgăriţa florilor de trifoi - Apion apricans Herbst., 
ordinul Coleoptera, familia Curculionidae 


Insecta este răspândită în întreaga Euroasie şi Africa de Nord. În 
țara noastră se întâlneşte mai ales în Transilvania, în Banat şi nordul 
Moldovei. 

Descriere. Adultul are corpul puternic bombat dorsal, de culoare 
neagră, cu luciu albastru-metalic. Baza antenelor, coxele posterioare, 
toate femurele şi tibiile anterioare sunt de culoare galbenă roşcată. 
Rostrul este lung subțire şi uşor curbat, iar pronotul este fin punctat şi 
mai lung decât lat. Elitrele sunt oviforme, lățite posterior şi prevăzute cu 
striațiuni longitudinale.(Figura 44). 

Oul este oval, de 0,5 mm lungime, la depunere de culoare albă, 
iar mai târziu galbenă-brunie. 

Larva este de tip curculionid, cu corpul de 2 - 3 mm lungime; 
capsula cefalică este de culoare brună, iar restul corpului alb-gălbui sau 
galben-deschis . 

Biologie. lernează ca adult la baza tulpinilor de trifoi, sub diferite 
plante uscate, în sol etc. Prezintă o generaţie pe an. Adulții apar în 
primăvară, când temperatura medie zilnică este cuprinsă între 11 - 13° 
C. Adulții se hrănesc cu frunzele de trifoi. După împerechere, femela 
depune câte 1 - 2 ouă la baza caliciului floral, în interiorul florilor din 
capitulele nedeschise. Într-un capitul pot fi găsite 10 - 11 ouă, depuse de 

mai multe femele. Incubația durează 5 - 6 zile. Larvele care apar se 
hrănesc cu părțile interne ale florilor. Dezvoltarea larvară durează 25 - 
30 zile. Larvele mature se transformă în pupe în interiorul capitulelor. 
Datorită dezvoltării eşalonate a larvelor, adulții apar din iulie şi până în 
septembrie. Temperaturile optime pentru dezvoltarea gărgăriței florilor 
de trifoi sunt cuprinse între 17 - 29* C. 


Fig. 44 Gărgăriţa florilor de trifoi - Apion apricans: 
a - adult; b - larvă; c, d-plantă şi inflorescență atacată (după Săvescu) 


Plante atacate şi mod de dăunare. Atacă diferite specii 
spontane şi cultivate de trifoi, preferând trifoiul roşu. Adulții produc 
perforaţii neregulate în frunze, mai rar se hrănesc şi cu lăstari Larvele 
atacă florile, consumând organele interne . O larvă poate distruge 11 - 
16 flori. Capitulele puternic atacate se brunifică şi apoi se usucă parțial 
sau total. Pagubele produse la culturile semincere se apreciază la 20 - 30 
%. 

Combatere. La infestări puternice se recomandă cosirea trifoiului 
în faza de butoni florali, pentru distrugerea ouălor şi a larvelor abia 
eclozate. Aplicarea de tratamente cu produse organofosforice: Diazinon, 
Dipterex, Carbetox sau piretroide Decis, Fastac etc. 

O combatere eficientă se realizează prin aplicarea a două 
tratamente, primul la 7 - 10 zile de la prima coasă, iar al doilea la 8 - 12 
zile de la primul. Utilizarea produselor sistemice asigură distrugerea 
larvelor tinere din flori. 


11.5. Viespea semințelor de trifoi - Bruchophagus gibbus Boh., 
ordinul Hymenoptera, familia Eurytomidae 


Viespea este răspândită în Europa, America şi nordul Africii. În 

țara noastră se întâlneşte în Transilvania şi nordul Moldovei. 
Descriere. Femela are corpul de 1,7 - 2,3 mm lungime, de 
culoare neagră, cu extremitățile picioarelor gălbui. Profilul abdomenului 

în partea inferioară este puternic bombat. Masculul este ceva mai mic şi 
cu corpul zvelt (Figura 45). 

Larva este apodă şi cucefală, de 1,5 - 2,0 mm lungime, de culoare 
albă, cu capsula cefalică gălbuie . 


Fig. 45. Viespea seminţelor de trifoi - Bruchophagus gibbus: 
a - femelă şi mascul; b - larvă; c, d - mod de dăunare (după Perju) 


Biologie. lernează în stadiul de larvă în interiorul seminţelor de 
trifoi, în depozite sau în câmp. În cursul lunii aprilie are loc 
transformarea larvelor în pupe, în interiorul semințelor infestate. La 
sfârşitul lunii mai, zboară viespile pe primele flori ale plantelor de trifoi 
din flora spontană. Zborul în masă al viespilor are loc de obicei la 4 - 5 
zile după înflorirea trifoiului. Ouăle sunt depuse în seminţele aflate în 
faza de lapte, moment care coincide cu 2 - 3 zile de la înflorirea în masă, 
când toate florile capitulului încep să se ofilească. După 5 - 7 zile apar 
larvele care consumă conţinutul semințelor. Dezvoltarea larvei care 
trece prin 3 - 4 vârste, durează 25 - 30 de zile. Transformarea larvei în 
pupă are loc în sămânţa infestată. După 8 - 40 zile apar adulţii, care dau 
naştere la o nouă generație ce se dezvoltă obişnuit pe culturile 
semincere. 

Are două generaţii pe an, uneori şi o a treia, dar parţială. În 
condiții nefavorabile, pe timp de secetă, un procent ridicat de larve intră 
în diapauză estivală, care se continuă cu cea de hibernare. 

Plante atacate şi mod de dăunare. Atacă diferite specii de trifoi. 
Larvele consumă conținutul semințelor, rămânând numai tegumentul, 
care prezintă orificii pe unde au ieşit adulții . 

În culturile semincere de trifoi, în diferite regiuni ale ţării, 
producția este diminuată în procent de 5 - 10%. 

Combatere. Cosirea timpurie a trifoiului din prima coasă, 
înlătură posibilitatea înmulțirii viespiilor din generaţia I, reducând 
simțitor procentul seminţelor atacate la trifoiul semincer. Astfel la 
varianta cosită, când 50 % din capitule snt înflorite, procentul de 
seminţe sănătoase în parcelele experimentale a crescut cu 5,7 % faţă de 
martorul netratat. În combaterea pe cale chimică rezultate bune se obţin 

prin aplicarea unui tratament prin stropirea culturilor cu produse 
organofosforice: Actellic, Dipterex, Sinoratox sau cu produse piretroide: 
Decis, Fastac, Karate, Sumicidin, Meotrin, în doză de 0,250 Iha. 


Principalii dăunători ai leguminoaselor anuale 


11.6. Gărgărița mazării — Bruchus pisorum L., 
ordinul Coleoptera, familia Bruchidae 


Este răspândită în toată Europa şi America. În ţara noastră se 
întâlneşte începând din zona de stepă şi până în zona pădurilor de fag. 

Descriere. Adultul are 4,0 — 4,5 mm lungime, de culoare 
neagră-cenuşie, acoperit cu peri bruni-cenuşii. Antenele sunt negre, 
setiforme, cu primele patru articole de culoare roşcată. Elitrele 
prezintă dungi longitudinale paralele şi mai multe pete albe şi nu 
acopăr complet abdomenul. Pigidiul prezintă o pubescenţă albicioasă 
şi două pete ovale, negre (Figura 46). 

Oul este oval, de 0,6 mm lungime şi 0,25 mm lăţime, de culoare 
albă-gălbuie. 

Larva neonată are 1,5 — 1,6 mm lungime, de culoare galben- 
roşcat sau cărămizie şi prezintă 3 perechi de picioare. 

Larva matură are 4,0 — 5,0 mm lungime, de culoare albicioasă; 
capsula cefalică gălbuie. Este apodă, deoarece picioarele se reduc la 
nişte negi. 


Fig. 46. Gărgăriţa boabelor de mazăre — Bruchus pisorum: 
a - adult; b - ou; c - păstăi cu ouă; d - larvă în bob; e - pupă în bob; f- boabe atacate 
(după Manolache şi Boguleanu) 

Biologie. lernează ca adult în liziera pădurilor, sub scoarța 
pomilor, sub muşchi sau licheni, în poduri, în crăpăturile pereților sau 
în boabele scuturate şi rămase pe câmp. 
licheni, în poduri, în crăpăturile pereților sau în boabele scuturate şi 
rămase pe câmp.Prezintă o singură generaţie pe an. 

Plante atacate şi mod de dăunare. Sunt atacate diferite specii 
şi soiuri de mazăre. Larvele rod în boabe cavități sub forma unor loji, 
consumând uneori până la 50% din conţinutul lor. Cele mai atacate 
sunt păstăile de la baza plantelor. Caracteristic este faptul că în boabe 
se dezvoltă o singură larvă, iar boabele atacate se recunosc prin 
prezența unui singur orificiu, prin care iese adultul. Atacul variază în 
funcţie de soi; cele mai atacate sunt soiurile semitardive şi tardive. 

Combatere. Folosirea unei seminţe sănătoase, neinfestate. 

In regiunile de invazie se recomandă semănatul cât mai 
timpuriu a mazării, folosindu-se soiuri precoce şi cu o perioadă scurtă 
de înflorire. 

Recoltarea la timp a culturilor pentru a se împiedica scuturarea 
boabelor. Efectuarea de tratamente chimice în câmp, la avertizare, 
când 3 — 5% din plante au înflorit. Se poate folosi unul din 
următoarele produse: Basudin 60 CE — 0,15%, Carbetox 37 CE — 
0,4%, Sinoratox 35 CE — 0,15%, Dimevur 42,5 — 2 — 3 Iha. 

La invazii mari, tratamentul va fi repetat după 10 — 12 zile. 
Spațiile de depozitare se vor dezinfecta cu unul din produsele: 
Carbetox 37 CE — 3%, Nogos 50 CE — 2%, Reldan 50 CE — 0,5 1/ m’, 
K’Othrine 25WP — 0,5 l/m”, Fumitox 10 PF — 30 g.p.c./m°. 

Dacă producția din noua recoltă este gărgărițată se vor face 
tratamente cu Reldan 50 EC — 10 ml/t, Dacphosal 3 — 5 tablete/t , etc. 


11.7. Gărgărița fasolei — Acanthoscelides obsoletus Say., 
ordinul Coleoptera, familia Bruchidae 


Este răspândită în toate continentele. În ţara noastră se 
întâlneşte în toate zonele unde se cultivă, fiind mai frecventă în 
depozite. 

Descriere. Adultul are 3,5 — 4,0 mm lungime, de culoare brună- 
cenuşie. Femurele posterioare, pe partea internă prezintă trei spini, 
unul fiind mai lung. Elitrele sunt roşcate la extremitatea posterioară şi 
nu acoperă pigidiul, care este roşcat-gălbui. Corpul este acoperit cu 
perişori de culoare albicioasă pe torace, verzui pe elitre şi cenușii pe 
partea ventrală (Figura 47). 

Oul este oval de 0,6 mm lungime, de culoare albă. 

Larva matură are 4,0 — 5,0 mm lungime, este apodă şi eucefală, 
albă-gălbuie, capul brun-roşcat. 

Biologie. lernează ca adult în magazii, în boabele infestate sau 
în diferite locuri din spaţiile de depozitare. Prezintă 2 — 3 generaţii/an, 
din care una 
în câmp şi 1 — 2 în magazii. În spaţiile încălzite poate avea 4 generaţii 
pe an. 


Fig. 47. Gărgăriţa boabelor de fasole — Acanthoscelides obsoletus: 
a-adult (după Balachowsky) 
b-larvă (după Boving) 
c-boabe atacate (original) 


Plante atacate şi mod de dăunare. Atacă boabele diferitelor 
specii şi soiuri de fasole, mai rar pe cele de năut, soia şi bob. Boabele 
infestate pot fi complet distruse, într-un bob dezvoltându-se 1 — 29 
larve. 

Boabele atacate prezintă mai multe orificii prin care ies adulții. 
Pagubele mai mari se înregistrează în anii secetoşi, când procentul de 
infestare a boabelor poate ajunge până la 50%. 

În condiţii de depozitare, toate soiurile de fasole sunt atacate, 
gradul de infestare depinde de durata păstrării, ajungând uneori până 
la 100%. 

Combatere. Folosirea la însămânţare a unei seminţe sănătoase, 
neinfestată. 

Cultivarea soiurilor cu o perioadă de vegetaţie mai scurtă. 

Recoltarea la timp a culturilor de fasole şi efectuarea arăturilor 
adânci, pentru a îngropa în sol boabele scuturate. 

Depozitarea fasolei să se facă în spaţii dezinsectizate, cu 
produsele care au fost menţionate la gărgărița mazării. 

Tratamentele chimice se aplică atât în câmp cât şi în depozite, la 
fel ca la gărgărița mazării. 

11.8. Molia boabelor de soia - Etiella zinckenella Tr., 
ordinul Lepidoptera, familia Phycitidae 


Insecta este răspândită în Europa, America, Australia. În ţara 
noastră apare dăunătoare în Câmpia Bărăganului şi Moldova. 

Descriere. Fluturele are anvergura aripilor anterioare de 20 - 26 
mm, aripile anterioare brune-gălbui, având câte o pată galbenă- 
portocalie. Aripile posterioare sunt cenuşii, cu nervuri mai închise. 
Antenele sunt lungi (Figura 48). 

Larva complet dezvoltată este verde-cenuşie sau verde-roşcată, 
având pete negre pe protorace. Pe tot corpul prezintă peri inserați pe 
protuberanțe. 

Fig. 48. Molia boabelor de soia - Etiella zinckenella: 
a - adult; b - păstăi şi boabe atacate (după Gusev) 


Biologie. lerneaă în stadiul de larvă matură într-un cocon 
mătăsos, în stratul superficial al solului. Prezintă două generaţii pe an, 
uneori şi a treia parțială. 

În luna mai larvele se transformă în pupe. Fluturii apar la sfârşitul 
lunii mai şi zboară până la sfârşitul lunii iunie. Zborul lor este nocturn. 

După împerechere, femela depune ouăle şi păstăile în formare ale 
diferitelor plante leguminoase, la baza florilor sau pe pedunculul floral. 
Pe o păstaie este fixat de obicei un singur ou. O femelă depune în total 
până la 600 de ouă. Incubaţia durează 3 - 10 zile. 

Larvele apărute perforează peretele păstăii şi roade boabele. De 
regulă, larvele primei generații se dezvoltă în culturile de mazăre. 
Dezvoltarea larvară durează 30 - 40 de zile, în care perioadă năpârlesc 
de 4 ori. 

Larvele mature migrează în sol, unde într-un cocon mătăsos, se 
transformă în pupe. Apoi apar fluturii care dau naştere la generația a 
doua de larve, care se dezvoltă pe soia, lupin şi alte leguminoase. 
Dezvoltarea lor durează 20 - 25 de zile. Larvele mature se retrag în sol, 
unde îşi tes câte un cocon mătăsos în care iernează. 

Plante atacate şi mod de dăunare. Atacă peste 60 specii de 
leguminoase cultivate şi spontane (soia, mazărea, fasolea, lupinul, lintea 
„salcâmul ş.a.), rozând boabele. 

După distrugerea boabelor dintr-o păstaie larvele migrează în 
altele alăturate. În anii de invazii se pot înregistra pagube până la 60 % 
la culturile de mazăre şi până la 80 % la cele de soia. 

Combatere. Folosirea unor soiuri timpurii de soia. Distrugerea 
leguminoaselor spontane care formează focare de înmulțire a 
dăunătorului. Recoltarea la timp a culturilor pentru distrugerea larvelor 
înainte de retragerea şi transformarea lor în pupe sau pentru hibernare. 
La apariția larvelor se vor aplica tratamente cu produse organofosforice 
sau piretroide. 

Utilizarea de capcane cu feromoni sexuali eficienţi (E-10 DDA) 
poate contribui la reducerea numerică a populației prin eliminarea 
masculilor. 

CAPITOLUL XII 
PRINCIPALII DĂUNĂTORI DIN CULTURILE DE PLANTE 
TEHNICE 


Principalii dăunători din culturile de sfeclă 


12.1. Păduchele negru al sfeclei - Aphis fabae Scop., 
ordinul Homoptera, familia Aphididae 


Păduchele negru al sfeclei este o specie cu o largă răspândire pe 
tot globul, întâlnindu-se şi la noi în toate regiunile, din zona de stepă şi 
până în cea montană. 

Descriere. Femelele aptere, au corpul globulos, de culoare 
neagră-mat sau uşor lucitoare. Baza şi vârful antenelor sunt negre, restul 
articolelor mai deschis, aproape albe. Femurele anterioare sunt de 
culoare brun-deschis, iar cele mediane şi posterioare, precum şi vârful 
tibiilor şi tarsele sunt negre. Tuberculii laterali de pe torace şi de pe al 8- 
lea segment abdominal sunt dezvoltați. Lungimea corpului este de 1,6 - 
2,2 mm (Figura 49). 

Biologie. Este o specie migratoare, cu evoluţie holociclică. Din 
ouăle depuse în toamnă pe tulpinile şi ramurile unor arbuşti ornamentali 
(Viburnum, Evonymus, Philadelphus etc.) apar în primăvară larvele de 
fundatrix (matca), care se răspândesc pe frunze şi pe lăstari; în urma 
înțepăturii şi sugerii sucului produc răsucirea frunzelor (pseudocecidii). 

Ajungând într-o perioadă scurtă la maturitate, ele dau naştere pe 
cale partenogenetică vivipară la 3 - 4 generaţii de fundatrigene, aripate şi 
nearipate. 

De regulă, formele aripate părăsesc arbuştii (plante-gazdă 
primare) şi migrează pe diferite plante ierboase (plante-gazdă 
secundare), colonizând frunzele şi tulpinile. 

Spre toamnă, în coloniile de virginogene apar femele sexupare, 
care dau naştere tot pe cale partenogenetică vivipară la formele sexuate 
(masculi şi femele). Acestea, după împerechere, depun ouăle de iarnă. În 
cursul unei perioade de vegetație se dezvoltă 10 - 12 generații. 

Plante atacate şi mod de dăunare. Păduchele negru al sfeclei 
este polifag, fiind semnalat la peste 200 specii de plante cultivate şi 
spontane, aparținând la diferite genuri şi familii (sfecla, bobul, macul, 
fasolea, spanacul, porumbul, loboda, ştirul etc.). 

Pagubele cele mai mari le produce însă în culturile de sfeclă 
industrială şi la seminceri, la care colonizează frunzele, lăstarii, florile şi 
tulpinile, înțepând şi sugând sucul din ţesuturi. 

Fig. 49. Păduchele negru al sfeclei - Aphis fabae: 
a - femelă aripată; b - femelă apteră , c-ouă; d, e - mod de atac(după Lazăr) 


În urma atacului frunzele se răsucesc se brunifică şi se usucă, 
ceea ce are repercursiuni asupra producției. 

La semincerii de sfeclă păduchele colonizează mai ales lăstarii şi 
inflorescenţele, din care cauză florile avortează şi se usucă; la atacuri 
puternice producția poate fi compromisă. 

În afară de daunele directe, acest afid este cunoscut şi ca un 
periculos transmiţător al bolilor produse de virusuri (viroze) la sfeclă, 
lupin, lucernă, fasole etc. 

Combatere. Distrugerea buruienilor şi mai ales a celor din 
familia Chenopodiaceae (lobodă) şi Compositae (pălămidă), care sunt 
cunoscute ca plante-gazdă intermediare în evoluţia acestui afid. 

Ca măsuri chimice se recomandă aplicarea tratamentelor cu 
produse organofosforice (Ultracid 40 CE - 0,05 %, Carbetox 37 CE - 0,3 
%, Sinoratox 35 CE - 0,1 %, Sumithion 50 CE - 0,1 %, Metasystox 50 
CE - 0,05 %, Basudin 60 CE - 0,15 %, Zolone 30 PU - 0,2 %, carbamice 
(Fernos 50 PU - 0,05 %) sau piretroide (Decis 25 CE - 0,025 %, 
Ambush 25 CE - 0,03 %). Tratamentele trebuie aplicate la apariția 
primelor colonii de afide, înainte de răsucirea frunzelor şi vor fi repetate, 
în caz de invazii mari, la 6 - 8 zile. 

12.2. Puricele de pământ al sfeclei — Chaetocnema tibialis Hl., 
ordinul Coleoptera, familia Chrysomelidae 


Insecta este răspândită în Europa Centrală şi Meridională. În ţara 
noastră este mai frecventă în Câmpia Dunării şi în Moldova, producând 
pagube în anii cu primăveri secetoase, uneori soldându-se cu 
compromiterea culturilor. 

Descriere. Adultul are corpul de 1,5 — 2,0 mm lungime, de 
culoare neagră-brunie, cu reflexe metalice. Capul, între inserția 
antenelor, prezintă o carenă longitudinală. Fruntea are 8 - 10 puncte, 
care limitează o suprafață foarte fin sculptată. Antenele sunt formate din 
11 articole, cele de la bază de culoare roşcată, iar cele de la vârf 
negricioase. Pronotul prezintă o punctuație deasă cu luciu mătăsos. 
Picioarele sunt roşcate, exceptând femurele, care sunt negre. Picioarele 
posterioare conformate pentru sărit. Partea dorsală a tibiilor posterioare 
şi mijlocii, postmedian, au o scobitură pubescentă terminată cu un dinte. 
Elitrele prezintă striuri longitudinale şi interstriuri lucioase, fin punctate 
(Figura 50). 

Larva oligopodă, are corpul de culoare albă, cu capsula cefalică, 
picioarele şi al nouălea segment abdominal galben-brunii. 


Fig. 50. Puricele de pământ al sfeclei — Chaetocnema tibialis: 
a - adult; b - plantulă atacată (după Manninger) 


Biologie. lernează în stadiul de adult sub frunzele uscate din 
culturile de sfeclă, în sol, sub ierburile din culturile de cereale, sub 
scoarța arborilor, în livezile de pomi. Are o generaţie pe an. 

Prin luna aprilie insectele apar mai întâi pe diferite chenopodiacee 
spontane, apoi se concentrează pe culturile de sfeclă, hrănindu-se cu 
aparatul foliar al plantelor abia răsărite. Femelele depun ouăle la baza 
plantelor, în sol. Larvele eclozate se hrănesc cu rădăcinile plantelor 
tinere sau mai dezvoltate. La completa dezvoltare, în cămăruţe mici de 
sol, larvele se transformă în pupe şi apoi în insecte adulte. În mod 

obişnuit insectele apar la suprafața solului şi se hrănesc pe seama 
aparatului foliar al plantelor spontane, până în luna august. După o 
scurtă perioadă de hrănire, adulții din această generaţie se retrag pentru 
hibernare. 

Plante atacate şi mod de dăunare. Insectele rod epiderma 
superioară şi parenchimul frunzelor sub formă de scobituri mici, 
circulare; cu timpul, epiderma inferioară, rămasă intactă, se usucă, se 
rupe, cauzând ciuruirea frunzelor. 

Combatere. Distrugerea buruienilor din culturi prin lucrări de 
întreținere. Cultivarea de benzi-capcană din sfeclă, însămânţate cu 2 - 3 
săptămâni mai târziu; pe aceste fâşii se concentrează cea mai mare parte 
din insecte, de aici distrugându-se apoi prin tratamente chimice. 

Tratarea seminţelor, înainte de semănat, cu Promet 400 CS, în 
doză de 2,5 - 3 l/t de sămânță. Aplicarea de tratamente chimice, pe cale 
de stropire, cu Deltanet 40 CE în doză de 2,5 l/ha, Karate 2,5 CE - 
0,250 Iha etc. 


12.3. Gărgăriţa cenuşie a sfeclei — Bohynoderes punctiventris Germ., 
ordinul Coleoptera, familia Curculionidae 


Gărgăriţa sfeclei este răspândită în diferite regiuni din Europa 
Centrală şi Orientală şi în Peninsula Balcanică până în regiunile Asiei 
Mici. La noi răspândirea acestei gărgăriţe este limitată în general la sud- 
estul țării (Câmpia Română, Dobrogea) şi în unele regiuni din Banat. 

Descriere. Adultul are corpul alungit, de culoare neagră, acoperit 
cu solzi cenuşii, trifizi la vârf. Rostrul prevăzut cu o carenă mediană 
longitudinală. Elitrele prezintă posterior câte o bandă transversală 
oblică, mediană, de culoare închisă şi câte un tubercul albicios, spre 
partea posterioară. Partea inferioară a segmentelor abdominale 2, 3 şi 4 
este prevăzută cu pete negre-lucioase de unde şi denumirea de 
"punctiventris". Lungimea corpului este de 12-16 mm (Figura 51). 


Fig. 51. Gărgăriţa cenuşie a sfeclei - Bothynoderes punctiventris: 
a - adult; b - larvă; c - pupă; d - plantule atacate de adulţi; e - rădăcină atacată de larve 
(după Manninger) 

Oul este oval sau rotund şi este de culoare albă sau alb-gălbuie. 

Larva este apodă şi eucefală, de tip curculionid, de culoare albă- 
gălbuie. Larva matură are 12 mm lungime . 

Biologie. lernează ca adult în sol, în căsuțe pupale, obişnuit la 
adâncimi cuprinse între 20 - 50 cm. Prezintă o generație pe an. Adulții 
încep să părăsească locurile de hibernare primăvara devreme, când în 
stratul superficial al solului temperatura ajunge la 7 - 8° C; maximul 
apariției se înregistrează când temperatura solului depăşeşte 10 - 11* C. 

Fenologic, apariția acestei gărgărițe corespunde cu începutul 
înfloririi corcoduşului, caisului etc. Apariţia adulților are loc eşalonat, 
din luna martie până în luna mai. Gândacii apăruţi la început se 
deplasează în mers, iar la temperaturi de peste 25* C, deplasarea se face 
în zbor; distanţele până la care se pot răspândi ajung la 30 - 40 km. 

În timpul nopţii, când temperatura scade, gândacii se retrag la o 
mică adâncime în pământ şi nu apar decât dimineaţa, când solul începe 
să se încălzească. În această perioadă ei se hrănesc intens pentru 
maturarea organelor sexuale. 

Copulaţia şi ponta încep după 4 - 5 săptămâni de la apariție, de 
regulă în prima decadă a lunii mai şi se continuă până în luna iulie. 
Ponta durează în general 2 luni, numărul maxim de ouă fiind depus la 
temperaturi medii de peste 20* C. Pentru pontă sunt preferate solurile 
afânate, bine lucrate. Ouăle sunt depuse la o mică adâncime în sol (1 - 3 
cm), obişnuit în jurul plantelor de hrană. În perioada ovipozitară, 
numărul de ouă depus variază între 200 - 300, câte 1 - 11 ouă pe zi 
(frecvent 2 - 5). Incubaţia durează între 5 şi 8 zile. 

Larvele apărute se hrănesc cu rădăcinile subţiri (secundare) ale 
diferitelor plante chenopodiacee (sfeclă, lobodă etc.), iar în ultimele 
vârste cu rădăcinile mai groase (rădăcina principală). În timpul 
dezvoltării, care durează 6 - 10 săptămâni, ele năpârlesc de 4 ori; 
obişnuit larvele ajung la maturitate în lunile iulie-august. 

Transformarea în pupă are loc în sol, la adâncimi de 20 - 50 cm, 
într-o celulă de pământ, în apropierea plantelor gazdă. Durata stadiului 
de pupă este de 16 - 18 zile. În general, întregul ciclu evolutiv al acestei 
insecte de la ou, până la adult durează în medie 70 - 82 zile. 

Noii adulți apar începând de la sfârşitul lunii iulie până în august- 
septembrie, însă ei nu părăsesc căsuţele pupale decât în primăvara 
anului următor. 

La limitarea invaziilor acestei insecte contribuie şi o serie de 
duşmani naturali. Astfel, ca prădători se menţionează diferite specii de 
păsări (cioara neagră, potârnichea s.a.) şi insecte (Pterostichus melas 
Creutz., Ophonus griseus Panz., Hister bipunctulatus Schr. etc.), iar ca 
paraziți mai importanți unele muşte (Rondania cucullara R.D.) şi 
ciuperci (Beauveria bassiana Vuill.). 

Plante atacate şi mod de dăunare. Gărgărița sfeclei atacă 
diferite specii din familia Chenopodiaceae (sfecla, loboda etc.) sau din 

familii apropiate (Amaranthaceae), preferând plantele de sfeclă, 
îndeosebi pe cele de-abia răsărite, care deseori sunt retezate de la colet. 

După unii autori o insectă poate distruge pe zi până la 10 - 12 
plante tinere. Într-o fază mai înaintată de dezvoltare a sfeclei adulţii rod 
numai frunzele, parțial sau total , producând pagube mult mai mici. 
Larvele se hrănesc pe rădăcini, săpând galerii de diferite mărimi . 

Combatere. Arătura adâncă; semănatul la timp; întreţinerea în 
condiţii bune a culturilor; administrarea corespunzătoare a 
îngrăşămintelor. Toate aceste măsuri contribuie la o dezvoltare normală 
a plantelor, ceea ce face ca acestea să reziste mai bine la atacul 
gărgăriței. 

Tratarea glomerulelor înainte de semănat cu Promet 400 CS în 
doză de 2,5 - 3 1/100 kg sau Seedox 80 W în doză de 1,2 kg/100 kg. 

Se aplică tratamente în timpul perioadei de vegetație; primul 
tratament se efectuează la începutul răsăririi plantelor, iar al doilea (dacă 
este nevoie), la maximum de răsărire. 

Rezultate bune se obțin prin utilizarea produselor 
organofosforice şi carbamice. Se consideră densitate numerică mijlocie, 
când sunt peste 2 gărgărițe/m?. 


12.4. Răţişoara sfeclei — Tanymecus palliatus F., 
ordinul Coleoptera, familia Curculionidae 


Este răspândită mai ales în centrul şi estul Europei. În ţara noastră 
se întâlneşte în Câmpia Română, sudul Moldovei şi în Transilvania. 

Descriere. Adultul are corpul alungit, de 8 - 12 mm lungime, de 
culoare neagră dorsal şi cenuşie ventral. Rostrul este scurt şi îngroşat, de 
forma unui cioc de rață, iar antenele geniculate. Pronotul este mai lung 
decât lat, cu o ieşitură laterală slab concavă. Corpul adultului este 
acoperit cu solzi şi peri mici brun-cenuşii ce dau insectei un aspect 
pudrat. Elitrele sunt îngustate posterior şi prevăzute cu striațiuni 
longitudinale formate din solzi cenuşii sau bruni. Aripile posterioare 
sunt atrofiate, astfel că adulţii nu pot zbura (Figura 52). 

Larva are 10 - 12 mm lungime, este apodă, de culoare albă, cu 
capul galben-bruniu. 

Biologie. Prezintă o generație la 2 ani; în primul an iernează ca 
larvă, iar în anul al doilea ca adult, în sol la 20 - 50 cm adâncime sau sub 
resturile vegetale din câmp. 

Adulții apar primăvara la sfârşitul lunii aprilie sau începutul lunii 
mai, întâlnindu-se pe diferite plante spontane (pălămidă, susai, scaieți 
etc.), iar apoi trec pe plantele cultivate (sfeclă, floarea soarelui, porumb. 

Adulții sunt activi în zilele călduroase, când atacă plantele, 
hrănindu-se timp de 15 - 20 zile. Apoi adulţii se împerechează iar 
femelele depun ouăle în grupe de 20 - 30 bucăţi în sol, la o mică 
adâncime, mai ales în jurul plantelor. 

Fig. 52. Răţişoara sfeclei - Tanymecus palliatus: 
a — adult (după Manolache şi Boguleanu); b - frunză atacată (după Săvescu) 


Ponta are loc în luna mai şi se prelungeşte până la începutul lunii 
iulie. O femelă poate să depună 250 - 300 ouă, după unii autori până la 
700. Dezvoltarea embrionară durează 7 - 14 zile sau 18 - 25 zile, în 
funcție de temperatura solului şi structura acestuia. 

Apariția maximă a larvelor are loc de obicei către sfârşitul primei 
jumătăţi a lunii iunie. Larvele se hrănesc cu rădăcinile diferitelor plante 
spontane şi cultivate (volbură, lucernă, sparcetă etc.) până în toamnă, 
când coboară la 30 - 100 cm adâncime şi intră în diapauză hiemală. În 
primăvară, larvele îşi continuă dezvoltarea până la sfârşitul lunii iunie, 
când ajung mature. 

Dezvoltarea larvară durează 12 - 14 luni, timp în care ele 
năpârlesc de 9 ori. Larvele mature se retrag în iulie sau august la o 
adâncime mai mare în sol şi în celule speciale se transformă în pupe, 
stadiu ce durează 2 - 3 săptămâni. Adulții care apar rămân în aceleaşi 
locuri până în primăvara următoare. 

Plante atacate şi mod de dăunare. Este un dăunător polifag ce 
atacă sfecla de zahăr şi furajeră, floarea soarelui, porumbul, tutunul, 
macul, leguminoasele, gramineele, etc. La plantele abia răsărite, adulții 
rod complet frunzele sau retează plantele de la colet. 

La plantele mai dezvoltate (cu peste 3 - 4 frunze), adulții rod 
frunzele pe margini, sub formă de trepte . Larvele se hrănesc cu 
rădăcinile diferitelor plante, fără a produce pagube importante. 

Combatere. Se aplică aceleaşi măsuri de combatere ca la 
gărgăriţa cenuşie a sfeclei. 

12.5. Omida de stepă — Loxostege sticticalis L., 
ordinul Lepidoptera, familia Pyralidae 


Acest dăunător este de origine eurosiberiană, fiind mai răspândit 
în Europa Orientală Centrală şi Sudică. În ţara noastră apare sub formă 
de invazii în unele zone din Moldova, Câmpia Română şi Dobrogea. 

Descriere. Fluturele este de talie mijlocie, având corpul subţire, de 
culoare variabilă după generaţii. Astfel, fluturii din prima generație au 
culoarea brun-cenuşie, iar din celelalte generații culoarea mai închisă. 
Aripile anterioare sunt triunghiulare, de culoare brun-verzuie sau brun- 
ruginie, cu reflexe aurii. Ele prezintă o dungă transversală pe marginea 
externă şi două pete în partea mediană, de culoare brun-închis; spaţiile 
dintre ele sunt galbene. Aripile posterioare au culoarea uniformă. 
Anvergura aripilor variază între 18 - 26 mm, masculii fiind mai mici 
(Figura 53). 


Fig. 53. Omida de stepă - Loxostege sticticalis 
a - adult: b - larvă 


Oul este de formă ovală, de 0,8 - 4,0 mm lungime şi 0,4 - 0,5 mm 
lățime. La depunere are culoarea alb-sidefie, apoi capătă culoarea 
gălbuie. 

Larva la apariție are culoarea galben-palid, iar la completa 
dezvoltare este neagră-verzuie, cu dungi dorsale, longitudinale, de 
culoare gălbuie. 

Pupa este de culoare galben-cafenie, cu lungimea de 10 - 11 mm. 

Biologie. lernează ca larvă în ultima vârstă în stratul superficial al 
solului (4 - 7 cm adâncime). Obişnuit are două generații pe an; în unii 
ani se poate dezvolta şi a treia generaţie în lunile septembrie-octombrie. 
Primăvara, în aprilie-mai, larvele se transformă în pupe şi la sfârşitul 
lunii mai sau în iunie apar fluturii. Zborul lor este crepuscular şi nocturn. 
Adulții se hrănesc o perioadă scurtă cu nectarul florilor pentru maturaţie 
sexuală. Are loc copulația şi ponta. 

Depunerea ouălor, are loc pe timp liniştit şi când temperatura la 
suprafața solului este de 17 - 18* C. Ouăle sunt depuse în grupe mici 

(5 - 6) pe frunzele diferitelor plante spontane (volbură, lobodă, ştir, 
etc.) sau cultivate (sfeclă, lucernă, soia, etc.), uneori şi pe rădăcinile 
plantelor uscate de la suprafaţa solului. 

O femelă depune în decurs de 3 - 5 zile un număr de 250 - 400 de 
ouă, uneori până la 600. Incubaţia durează 7 - 12 zile. Larvele apărute se 
răspândesc pe diferite plante şi se hrănesc cu aparatul foliar. După 45 - 
22 zile de hrănire ele ajung la completa dezvoltare şi atunci părăsesc 
plantele de hrană şi se retrag în sol pentru împupare; transformarea în 
pupă are loc într-un cocon mătăsos impregnat cu grăunciori de pământ. 
Stadiul de pupă durează 10 - 30 zile. 

Fluturii apar la sfârşitul lunii iunie sau în iulie şi dau naştere la a 
doua generaţie, care se dezvoltă până în luna august. În unii ani se poate 
dezvolta şi o a treia generație, în septembrie-octombrie. Omizile din 
ultima generaţie, ajunse la completa dezvoltare, se retrag în sol pentru 
hibernare. 

Înmulțirea în masă a acestui dăunător este împiedicată de multe 
ori de acțiunea duşmanilor săi naturali, care îl distrug în diferite stadii 
(ou, larvă, pupă). Astfel, ca paraziți animali mai importanţi se citează 
viespile: Trichogramma evanescens (Trichogrammatidae), Eulimneria 
xanthostoma, Lissonota parallela, Pimpla viduata (Ichneumonidae) şi 
muştele Exorista simulares, Nemorilla floralis (Tachinidae), iar ca 
paraziți entomopatogeni: Bacterium prodigiosum şi Beauveria bassiana. 
Dintre prădători, cu o însemnătate mai mare se menționează unele specii 
de insecte (Calosoma, Pterostichus, Carabus etc.) şi unele păsări 
(ciorile, vrăbiile etc.), care se hrănesc mai ales cu omizi. 

Plante atacate şi mod de dăunare. Omida de stepă este o insectă 
polifagă, atacă numeroase specii de plante (ştirul, volbura, rapita, 
pălămida, muştarul, trifoiul, floarea soarelui, porumbul, tutunul, 
cartoful, salcâmul, gutuiul, mărul, viţa de vie, arțarul, salcia etc.), 
preferând sfecla, lucerna, loboda şi pelinul. Larvele din primele vârste 
rod una din epidermele frunzelor şi parenchimul, iar mai târziu distrug 
frunzele complet, nelăsând decât nervurile principale şi peţiolul; uneori 
se hrănesc şi cu flori, tulpini sau fructe. Atacul are loc de obicei în vetre 
şi deseori după distrugerea unei culturi omizile migrează în masă în 
culturile învecinate, provocând pierderi totale de recoltă pe suprafețe 
întinse, mai ales în anii de invazii. 

Combatere. În combaterea acestui periculos dăunător se 
recomandă un complex de măsuri agrotehnice, fizico-mecanice şi 
chimice. 

Măsuri agrotehnice. Însămânţarea culturilor cât mai timpurie în 
terenuri bine fertilizate. Efectuarea la timp şi în bune condiţii a lucrărilor 
de întreţinere (prăşit, rărit, distrugerea buruienilor etc.). Efectuarea 
arăturilor de vară şi de toamnă, pentru distrugerea stadiilor aflate în sol 
(larve, pupe). 

Măsuri fizico-mecanice. Izolarea culturilor amenințate cu benzi 
late de 15 - 25 m, tratate cu insecticide. Se pot efectua şi şanţuri de baraj 
în timpul migrării larvelor, care se umplu cu apă sau se prăfuiesc cu 
insecticide. De asemenea, în timpul migrării, omizile pot fi strivite în 
mare proporţie prin tăvălugire (pe suprafeţe necultivate sau pe drumuri). 
Captarea adulților cu ajutorul curselor luminoase. 

Măsuri chimice. Aplicarea tratamentelor chimice, prăfuiri sau 
stropiri, la apariția primelor focare, cu produse organofosforice 
(Carbetox 37 CE - 0,4 %, Sinoratox 35 CE - 0,15 %, Basudin 60 CE - 
0,2 %, Dipterex 80 PS - 0,2 %, Zolone 30 PU - 0,15 %, Diptevur 55 
VUR - 4 l/ha. Rezultate mai bune se obțin şi prin folosirea 
biopreparatelor pe bază de Bacillus thuringiensis (Thuringin, Dipel, 
Bactospeine), mai sensibile sunt omizile din primele vârste. 


Principalii dăunători din culturile de cartof 


12.6. Gândacul din Colorado — Leptinotarsa decemlineata Say., 
ordinul Coleoptera, familia Chrysomelidae 


Gândacul din Colorado este originar din America de Nord, din 
podişurile înalte ale statului Colorado, de unde şi denumirea populară 
a dăunătorului. 

În ţara noastră, gândacul din Colorado a fost semnalat prima 
dată în anul 1952, în comuna Săpânța, Judeţul Maramureş. Treptat, 
dăunătorul s-a extins şi în alte regiuni, astfel că în prezent se găseşte 
răspândit în toată ţara. 

Descriere. Adultul are 10 — 12 mm lungime. Corpul este oval, 
bombat dorsal, de culoare galben-portocalie; capul şi pronotul galben- 
roşcate. Pe cap există o pată triunghiulară neagră, iar pe pronot 11 pete 
negre, dintre care cea mediană mai dezvoltată şi de forma literei “ V “. 
Caracteristic este prezenţa pe elitre a 10 dungi negre, mărginite de 
şiruri de puncte, de unde şi denumirea de “decemlineata”. Aripile 
posterioare sunt portocalii. Abdomenul prezintă 3 — 4 rânduri de pete 
negre (Figura 54). 

Oul este oval alungit, galben-portocaliu, de 1,2 — 1,5 mm 
lungime. 

Larva la apariţie, este de culoare roşie-închisă, cu mici 
tubercule negre pe părțile laterale ale mezo şi metatoracelui şi pe 
primele segmente abdominale. 

Larva neonată are 8 — 10 mm lungime, are corpul alungit, 
convex dorsal, de culoare galbenă, cu nuanţe portocalii; capul este 
negru. Toracele şi părțile laterale ale abdomenului sunt prevăzute cu 
pete negre. Picioarele sunt brun - închis. 

Pupa are 8 — 10 mm lungime; corpul este bombat de culoare 
portocaliu - roşcat, exceptând partea posterioară a abdomenului care 
este cenuşie. 

Biologie. lernează ca adult în sol, la adâncimi cuprinse între 10 
— 90 cm şi are două generaţii pe an: prima generaţie se dezvoltă în 
lunile mai şi iunie, iar a doua în lunile iulie şi august. 


Fig. 54. Gândacul din Colorado — Leptinotarsa decemlineata: 
a-adult şi ouă; b-larvă 


Gândacul din Colorado iernează în stadiul de adult, în sol, la 
adâncimi cuprinse între 10 şi 90 cm, după natura solului. În timpul 
iernii o mare parte din adulții hibernanți pot fi distruşi, atunci când 
temperatura solului la adâncimi de 10—40 cm coboară sub 0°C. 

Apariţia adulților în primăvară începe din a treia decadă a 
lunii martie şi se continuă până la sfârşitul lunii mai. Primii adulți 
încep să apară atunci când temperaturile medii zilnice trec de 10%, 
pe o perioadă de 10—12 zile. Maximum de apariție se 
înregistrează obişnuit la sfârşitul lunii aprilie sau începutul lunii 
mai, la temperaturi medii zilnice cuprinse între 14—21*C. La 
majoritatea insectelor copulația începe înainte de intrarea în 
hibernare şi se continuă în primavară. 

Ouăle sunt depuse în grupe (62—95 ouă) pe partea 
inferioară a frunzelor de cartof sau alte solanacee cultivate sau 
spontane (tomate, vinete, măselariţă, etc.); o femelă poate depune 
până la 2 000 ouă. Durata incubaţiei variază între 4—15 zile, în 
raport cu factorii climatici. Larvele apar în a doua decadă a lunii 
mai şi evoluţia lor durează între 14 — 30 zile. În cursul 
dezvoltării larvele năpârlesc de 3 ori, trecând prin 4 vârste. 

La completa dezvoltare larvele părăsesc plantele de hrană şi 
se retrag eşalonat în sol pentru împupare. Ajunse în sol, larvele îşi 
confecționează un cocon din particule de pământ în care se 
transformă în pupe, stadiu care dureaza 8—13 zile. Întreg ciclul 
de dezvoltare de la ou la adult durează în general 22—50 zile. 

Noii adulți încep să apară treptat din a doua decadă a lunii 
iunie. În această perioadă se pot găsi diferite stadii (ouă, larve, 

pupe) din generaţia hibernantă, având loc o suprapunere a 

generaţiilor; aceasta, datorită pontei prelungite în primăvară. 

Adulții după o scurtă perioadă de hrănire cu frunzele de 
cartof încep să depună ouă. Larvele apărute se hrănesc cu 
frunzele de cartof sau alte solanacee, având însă o evoluție mai 
scurtă, cuprinsă în general între 12—21 zile. Ele ajung la 
maturitate la sfârşitul lunii iulie, iar primii adulți din această 
generaţie încep să apară din prima decadă a lunii august. Aceşti 
adulți se pot întâlni până în toamnă târziu (octombrie-noiembrie) 
pe diferite plante solanacee şi mai ales pe vinete, iar odată cu 
răcirea timpului se retrag în sol pentru hibernare. 

La gândacul din Colorado se cunosc şi o serie de prădători 
şi paraziți, care contribuie în unii ani la reducerea populației 
acestui dăunător. Astfel, ca pradători (la oua şi larve) cu 
importanță mai mare sunt speciile: Perillus bioculatus F., Zicrona 
coerulea L., A, Picromerus bidens L. (Heteroptera) şi Calosoma 
sycophanta L (Coleoptera) iar ca paraziți  muştele 
Doryphorophaga doryphorae Riley si Meigenia mutabilis Fall, 
(la larve) şi ciuperca Beauveria bassiana Vuill. (la adulți). 

Plante atacate şi mod de dăunare. Atacă specii de plante 
cultivate şi spontane din familia Solanaceae: tomate, pătlăgele vinete, 
cartoful, ciumăfaia, zârna, măselariţa, mătrăguna. 

Adulții rod frunzele sub formă de orificii neregulate. În unii ani, 
adulţii care apar în vară, pot ataca tuberculii de cartof sau fructele de 
pătlăgele vinete. 

Larvele din primele vârste de dezvoltare perforează frunzele sub 
formă de mici orificii, iar pe măsură ce înaintează în vârstă rod 
frunzele în întregime, uneori şi lăstarii. La atacuri puternice, din plante 
rămân numai resturi de tulpini, culturile putând fi compromise. 

Combatere. Măsuri agrotehnice, ce constau în executarea 
praşilelor în timpul perioadei de vegetaţie şi a arăturii adânci în 
toamnă, pentru distrugerea stadiilor din sol (larve, pupe, adulți) şi 
diminuarea rezervei biologice a dăunătorului. 

Aplicarea tratamentelor chimice ce se fac la avertizare, la 
apariția larvelor de vârsta I-a sau a II-a, pentru ambele generații. 

Pesticidele avizate a fi folosite în ţara noastră pentru 
combaterea gândacului din Colorado sunt: 

a) produse piretroide: Decis 2,5 EC — 0,3 l/ha, Fastac 10 EC — 0,1 
l/ha, Karate 2,5 EC — 0,2 l/ha, Polytrin 200 EC — 0,15 lha, 
Supersect — 0,125 1/ha; 

b) produse organofosforice : Ecalux 25 EC — 0,75 !/ha, Pyrinex 48 EC 
— 1,5 l/ha, Ultracid 20 EC — 1,5 l/ha, Onefon 80 PS — 1,5 kg/ha; 

c) produse carbamice: Sevin 85 WP — 1,0 kg/ha, Padan 50 DP — 1,0 
kg/ha, Marshall 15 EC — 1,5 !/ha, Victenon 50 WP — 0,50 kg/ha; 

d) produse diverse: Nomolt 15 SC — 0,15 l/ha, Consult 10 EC — 0,20 
l/ha, Regent 200 SC — 0,20 l/ha, Mospilan 70 WP — 0,06 kg/ha; 
e) amestecuri de pesticide: Nurelle D 50/500 EC — 0,5 l/ha, Ecalux S 
— 0,6 l/ha. 
Se recomandă ca în timpul perioadei de vegetaţie să se alterneze 
produsele, pentru eliminarea fenomenului de rezistență la pesticide. 


12.7. Nematodul tulpinilor şi tuberculilor de cartof 
— Dytilenchus destructor Thorn., 
ordinul Tylenchida , familia Tylenchidae 


Specia este răspândire în toate ţările din Europa, precum şi în țara 
noastră. 

Descriere. Adultul la ambele sexe prezintă corpul cilindric. 
Coada este relativ scurtă şi rotunjit-conică. Glandele esofagiene acoperă 
partea anterioară a intestinului. Lungimea corpului la femelă este de 0,8- 
1,4 mm iar la mascul de 0,8-1,3 mm (Figura 55). 


Fig. 55. Nematodul tulpinilor şi tuberculilor de cartof — Dytilenchus destructor 
a-adult; b-tuberculi atacați 


Oul este oval, lungimea este egală sau mai mare decât lățimea 
corpului femelei. 

Larva este filiformă, subţire, transparentă, de 0,4-0,6 mm 
lungime. 

Biologie . Are mai multe generaţii pe an, în funcție de zonă, poate 
avea 8-9 generaţii. lernează în stadiul de ou, în tuberculii atacați. Din 
tuberculii infestaţi, plantați în primăvară, o parte din nematozi pătrund în 
tulpina plantei de cartof, iar o parte trec în sol. Odată cu formarea noilor 
tuberculi, nematozii pătrund din tulpini şi din sol în aceştia. Femelele 
fecundate depun circa 250 ouă. Dezvoltarea larvară durează 15-45 zile, 
trecând prin 4 vârste. Durata ciclului biologic, de la ou la adult este 
cuprinsă între 20 şi 68 zile, în funcție de temperatură. 

Acest nematod trăieşte mai ales în straturile mai adânci ale 
solului. În sol poate rezista la temperaturi foarte coborâte. Când solul 
este foarte uscat, nematozii trec în anabioză şi revin la activitatea 
biologică odată cu existența unei temperaturi şi a unei umidități 
corespunzătoare. Dezvoltarea are loc în condiții optime, la temperaturi 
cuprinse între 20 şi 26 °C. 

Plante atacate şi mod de dăunare. Nematodul atacă tuberculii 
de cartof, dalii, gladiole, bulbii de Iris, Tulipa, rădăcinile de hamei, 
liliac, sfeclă pentru zahăr, rizomii de Mentha arvensis, Sonchus arvensis 
etc. 

În ceea ce priveşte simptomele, pe tuberculii de cartof, la 
începutul atacului, prin îndepărtarea tegumentului în zona fixării 
tuberculului de stoloni, din pulpa cartofului apar formațiuni cu aspect 
măciucat şi pete de culoare albă, apoi apar pete plumburii-cenuşii. 
Ulterior petele se unesc. 

În dreptul petelor, epiderma se usucă, crapă şi apare un ţesut 
brun-necrozat. Mai târziu, într-o fază mai avansată a atacului, pe 
suprafaţa tuberculilor apar numeroase crăpături ale tegumentului. 

Prin secționarea tuberculilor atacați, se observă o zonă centrală, 
albă, neinfestată şi o zonă periferică brună. În final țesuturile devin 
spongioase, brune şi se întăresc. Pe ele se pot fixa bacterii, acarieni, 
ciuperci, etc., care duc la distrugerea completă a acestora. 

Combatere. Utilizarea unui material săditor sănătos, neinfestat, 
care să provină din regiuni libere de nematod; respectarea unei rotații de 
3-4 ani, distrugerea buruienilor, adunarea şi distrugerea resturilor 
vegetale rămase în câmp după recoltare, arături adânci după recoltare; 
plantarea cartofului în zonele infestate numai după minimum 10 ani; 
recolta obținută de pe terenurile infestate se va utiliza doar pentru 
consum, cultivarea de soiuri rezistente. 

Tratamente chimice la materialul de plantat, prin îmbăierea 
tuberculilor în zeamă sulfocalcică, timp de 30-60 minute. Înainte de 
plantare, terenurile infestate vor fi tratate cu produse nematocide: 
Basamid G 98-500 Kg/ha, Dazomet 90 G- 600 Kg/ha etc. 


12.8. Nematodul auriu al cartofului — Globodera rostochiensis Wall 
ordinul Tylenchida, familia Heteroderidae 


Nematodul este răspândit în țările din Europa, fund originar din 
Rostok (Germania). În ţara noastră a fost pus în evidenţă în ultimii ani, 
el figurând încă pe lista dăunătorilor de carantină (Deheleanu şi 
Romaşcu, 1973). 

Descriere. Femela are corpul globulos, de 0,5 - 0,8 mm lungime 
şi de culoare aurie, apoi brună, cu gâtul scurt. Vulva este slab marcată. 
Cuticula prezintă un mare număr de punctuații dispuse în rânduri 
(Figura 56). 

Masculul este filiform, are corpul de 1,0 mm lungime, iar spiculii 
sunt scurți. 

Larvele sunt mai mici, având corpul filamentos, de 440 - 460 
microni lungime. 


Fig. 56. Nematodul auriu al cartofului - Globodera rostochiensis: 
a - mascul; b - femelă (după Kirianova); c - mod de dăunare 
(după Obrien); d - femele pe rădăcini (după Kirianova) 


Biologie. Nematodul auriu al cartofului iernează în stadiul de 
femelă (chişti) în sol şi are o generație pe an. 

Larvele eclozează la temperatura solului de peste 12* C. Apărute, 
larvele migrează şi se localizează la vârful radicelelor şi pe tuberculi în 
formare ai plantelor-gazdă. 

După fixarea lor pe organele vegetative are loc prima năpârlire, 
cea de-a doua năpârlire are loc la un interval de 8 zile. Completa 
dezvoltare a femelelor se eşalonează pe 6 - 10 săptămâni. 

Evoluează în condiții favorabile pe terenuri mai uşoare. 

Plante atacate şi mod de dăunare. Este un dăunător oligofag, ce 
atacă diferite plante cultivate şi spontane, preferând pe cele din familia 
Solanaceae (Solanum tuberosum, Solanum nigrum, Solanum 
dulcamara, Atropa belladonna). 

Plantele atacate au o creştere mai redusă, frunzele se decolorează, 
iar cele bazale se ofilesc şi se usucă; frunzele din etajul superior se 
pătează în bruniu, îndeosebi spre vârful acestora. 

Rădăcinile atacate, pe care se fixează nematozii, se ramifică 
anormal şi se brunifică. La o analiză atentă, pe radicelele atacate se 
disting femelele juvenile aurii sau femelele ajunse la completa 
dezvoltare (chişti). Nu formează gale. 


131 


Combatere. Evitarea plantării cartofului în zonele infestate pe o 
perioadă de 10 ani. 

Sortarea riguroasă a materialului de plantare şi eliminarea a tot 
ceea ce nu corespunde (îndeosebi cel provenit din import), preferând 
material din zone neinfestate de acest nematod. 

Utilizarea de soiuri relativ rezistente la atacul nematodului. Nu 
există practic la această dată soiuri rezistente, întrucât genele de 
rezistență, toate sunt poli-factoriale, ceea ce face ca procesul de selecție 
să fie de lungă durată şi dificil (Migniery şi colab., 1988). 

Tratarea solului înainte de plantare cu nematocide: Nemafos, 
Nemagon, Temik, sub formă de granule, în doză de 25 - 40 kg/ha 
(Szabo, 1994). 


Principalii dăunători din culturile de floarea soarelui 


12.9. Gândacul pământiu - Opatrum sabulosum L., 
ordinul Coleoptera, familia Tenebrionidae 


Gândacul pământiu este răspândit în toată regiunea palearctică, 
dar mai frecvent în regiunile 

Europei Centrale şi Orientale. În ţara noastră se întâlneşte mai 
ales în Câmpia Română şi sudul 

Moldovei. 

Descriere. Adultul are corpul alungit, uşor bombat dorsal, de 
culoare neagră, acoperit dorsal cu resturi de pământ, de unde şi 
denumirea populară de "pământiu"”. Clipeul, anterior prezintă o 
adâncitură, iar pronotul mici tubercule. Elitrele sunt prevăzute cu 
interstrii intermitente, puțin convexe şi mărginite de tubercule 
lucioase, plate, aşezate longitudinal (Figura 57). Pronotul prezintă o 
punctuație deasă şi regulată. Lungimea corpului variază între 7 - 10 
mm. 

Oul este oval, albicios, de 0,9 mm lungime. 

Larva are corpul acoperit de un tegument puternic chitinizat 
(tare), de culoare castanieînchis, pe partea ventrală mai deschis 
(gălbuie). Ultimul segment abdominal are formă obtuză, cu vârful 
ascuţit şi prevăzut cu 16 - 22 peri . Larva matură are 15 - 17 mm 
lungime. În general, larva este foarte asemănătoare cu aceea de 
Agriotes, de unde şi numele de "vierme sârmă fals". 

Biologie. lernează în stadiu de adult în sol şi are o generaţie pe 
an. Adulții apar în luna aprilie şi se hrănesc pe plantele spontane sau 
cultivate; longevitatea lor poate să ajungă până la 2 ani. Ouăle sunt 
depuse în sol, fiind preferate terenurile uşoare, nisipoase. 

O femelă depune 100 - 150 ouă. Larvele apar după 5 - 7 zile şi 
se dezvoltă în stratul superficial al solului, hrănindu-se cu părțile 
subterane ale diferitelor plante ierboase. Evoluţia larvară se desfăşoară 

aproape două luni. Larva ajunsă la maturitate la sfârşitul lunii iulie sau 
în august, se transformă în pupă într-o căsuță din pământ. Durata 
acestui stadiu este de 14 - 16 zile. Adulții care apar rămân în sol, unde 
iernează. 


Fig. 57 — Gândacul pământiu- Opatrum sabulosum: 
a - adult; b -larvă; c - pupă 


Plante atacate şi mod de dăunare. Este un dăunător polifag, 
ce atacă porumbul, orzul, sfecla, tutunul, lucerna şi alte plante 
cultivate, producând pagube mai mari la culturile de floarea soarelui. 
Adulții atacă plantele în faza de răsărire, la care rod frunzele de-abia 
formate sau le retează, ceea ce duce la uscarea plantelor. 

Larvele atacă rădăcinile diferitelor specii de plante, provocând 
uneori aceleaşi daune ca şi viermii sârmă. 

Combatere. Distrugerea sistematică a buruienilor şi a resturilor 
vegetale. Mobilizarea repetată a solului în cursul perioadei de 
vegetaţie. Efectuarea arăturilor imediat după recoltare şi a arăturilor 
adânci de toamnă. Se recomandă tratarea achenelor cu produse 
carbamice: Carbodan 35 ST, Diafuran 35 ST în cantitate de 25 l/tonă. 
Primăvara, la apariția adulților, când se depăşeşte PED se aplică 
tratamente cu produse organofosforice, cum ar fi: Sinoratox 35 CE - 
0,2 %, Carbetox 37 CE - 0,4 % etc. 

În cazul unor sole puternic infestate se recomandă tratamente la 
sol aplicate odată cu semănatul, folosindu-se produse granulate: 
Furadan 10 G - 15 kg/ha, Sinoratox 5 G - 15 kg/ha etc. 


12.10. Molia florii soarelui - Homoeosoma nebulella Hb., 
ordinul Lepidoptera, familia Phycitidae 


Este răspândită în Europa Centrală şi Orientală. În ţara noastră 


este semnalată în unii ani mai ales în regiunile din Câmpia Română şi 
în Moldova. 

Descriere. Adultul are anvergura aripilor de 22 - 26 mm; aripile 
anterioare sunt de culoare galbenă-cenuşie, prezentând sub marginea 
anterioară o bandă albicioasă, iar în mijlocul câmpului patru puncte 
negre. Aripile posterioare sunt de culoare cenuşie, cu nervuri închise 

(Figura 58). 

Oul este oval-alungit, de culoare albă-lucitoare. Are 0,8 mm 
lungime şi 0,4 mm lățime. 

Larva matură are 14 - 16 mm lungime. Corpul este de culoare 
brun-gălbuie, cu protoracele galben-bruniu iar restul corpului cenuşiu- 
verzui. Dorsal prezintă trei dungi longitudinale, de culoare purpurie- 
violacee; stigmele sunt negre. 

Pupa are 9 - 12 mm lungime şi este de culoare castanie. 


Fig. 58 Molia florii soarelui - Homoeosoma nebulella: 
a - adult ; b - larva 


Biologie. Acest dăunător iernează ca larvă în ultima vârstă, în 
sol, într-un cocon albicios, acoperit cu particule de pământ. Împuparea 
are loc în primăvară şi acest stadiu durează 16 — 17 zile. Fluturii apar 
la sfârşitul lunii aprilie sau începutul lunii mai şi au zborul nocturn; în 
timpul zilei ei stau retraşi pe sub diferite plante. În general, apariţia lor 
corespunde fenologic cu începutul înfloririi florii soarelui. Ouăle sunt 

depuse în florile diferitelor plante composite, frecvent câte un ou în 
fiecare floare. Numărul total de ouă depus de o femelă variază între 
200 - 300. Incubaţia durează 4 - 5 zile. Larvele apărute se hrănesc la 
început cu organele florale, apoi cu semint, năpârlind în cursul 
evoluţiei lor de 3 ori. Ajunse în ultima vârstă larvele coboară de pe 
plante şi pătrund în sol. Aici ele îşi confecționează câte un cocon din 
fire de mătase în care se transformă în pupe. Durata acestui stadiu 
variază între 13 - 16 zile. Fluturii apăruţi dau naştere la generaţia a 
doua, care evoluează în iulie-august până la recoltarea florii soarelui. 
O mare parte din larvele generaţiei I-a nu se transformă în pupe, ci 
rămân în interiorul coconilor, în diapauză estivală, care se continuă cu 
hibernarea. În acest caz, numărul fluturilor care formează a doua 
generaţie este foarte redus. 

Plante atacate şi mod de dăunare. Se dezvoltă pe plante 
spontane sau cultivate din familia Compositae (Arctium, Arthemisia, 
Cirsium, Carduus, Carthamus, Tanacetum €tc.)., producând pagube 
mai mari la floarea soarelui. 

Larvele din primele vârste se hrănesc cu polen sau cu organele 
florale, iar din vârsta a treia perforează peretele achenei şi pătrund în 
interior, hrănindu-se cu semințele. Larvele pot ataca bracteele 
calatidiilor, în care sapă numeroase galerii. În aceste galerii pătrunde 
cu uşurinţă apa, care favorizează instalarea diferitelor 
microorganisme, ducând la putrezirea calatidiilor şi a achenelor. 

Combatere. Efectuarea arăturilor de toamnă pentru distrugerea 
larvelor sau pupelor hibernante. Praşilele manuale şi mecanice duc la 
distrugerea compositelor spontane, care sunt plante intermediare 
pentru dezvoltarea acestui dăunător. Cea mai eficientă măsură pentru 
prevenirea atacului acestui dăunător este cultivarea soiurilor şi 
hibrizilor de floarea soarelui rezistenți la atac a căror achene prezintă 
stratul carbonogen mai gros, ce nu poate fi străbătut de larve. 


Principalii dăunători din culturile de in şi cânepă 


12.11. Puricele inului - Aphthona euphorbiae Schrank, 
ordinul Coleoptera, familia Chrysomelidae 


Este răspândit în multe ţări din Europa, producând pagube mai 
mari în regiunile din Europa Centrală şi Orientală. În ţara noastră, 
puricele inului este mai frecvent în Transilvania şi Moldova. 

Descriere. Adultul are 1,5 - 2,2 mm lungime; corpul este de 
culoare neagră, cu reflexe verzui-metalice. Antenele sunt de culoare 
galben-roşcată, cu ultimele 3 articole castanii-închis sau negre. 
Picioarele posterioare sunt adaptate pentru sărit (Figura 59). 

Larva are 3,5 - 4 mm lungime, de culoare albă-gălbuie, cu 
capsula cefalică castanie deschis. 

Fig. 59 Puricele inului — Aphthona euphorbiae: 
a - adult; b - mod de dăunare 
(după Manolache şi Boguleanu) 


Biologie. lernează ca adult în frunzarul pădurilor, pe sub 
plantele uscate sau în straturile superficiale ale solului. Prezintă o 
generație pe an. Apariţia adulţilor în primăvară este în funcție de 
regiune. 

Astfel, în regiunile sudice (Câmpia Română), adulţii apar la 
sfârşitul lunii martie sau în aprilie, când temperatura medie a aerului 
este de 9 - 12° C, iar în regiunile nordice, gândacii hibernanți apar 
mult mai târziu, în luna mai. La apariție, insectele se întâlnesc pe 
unele plante spontane (Euphorbia, Cirsium, Sisymbrium) sau cultivate 
(cereale, lucernă etc.) de pe care migrează în culturile de in, de curând 
răsărite. Obişnuit, migrarea are loc când temperatura aerului ajunge la 
14 - 16° C. După 6 - 7 zile de hrănire începe copulația, obişnuit din a 
II-a decadă a lunii aprilie, iar ponta la începutul lunii mai. Ouăle sunt 
depuse în sol, în jurul plantelor- gazdă, uneori chiar pe rădăcinile 
plantelor. Perioada ovipozitară durează până la 5 săptămâni, de regulă 
până în prima decadă a lunii iunie. O femelă depune în medie 120 - 
130 ouă. Incubaţia variază între 15 şi 30 de zile. Larvele apar în 
regiunile sudice ale ţării în a doua jumătate a lunii mai, iar în cele 
nordice în luna iunie. Dezvoltarea lor durează 30 - 32 zile; în regiunile 
cu soluri mai umede şi reci evoluția este mai întârziată. Transformarea 
în pupă se face în sol la adâncimea de 2 - 5 cm. Durata acestui stadiu 
este aproximativ de 2 săptămâni. Noii adulți apar de regulă, la sfârşitul 
lunii iulie şi după o hrănire intensă de 2 - 3 săptămâni se retrag la 
iernat. 

Plante atacate şi mod de dăunare. În afară de in, adulţii atacă 
şi unele specii de Euphorbia. Primăvara, adulţii hibernanţi atacă la 
plantele de in abia răsărite frunzele cotiledonale în care produc mici 
perforaţii sau le rod marginal, din care cauză plantulele în scurt timp 
se usucă; în anii cu primăveri secetoase culturile de in pot fi 
compromise, ceea ce necesită reînsămânțarea. La plantele într-o fază 
mai înaintată de dezvoltare, care au trecut de 5 - 6 cm înălțime şi la 
precipitații abundente, daunele sunt mult mai mici; de obicei plantele 
se refac în cea mai mare parte. Adulții apăruți în vară rod frunzele şi 
tulpinile de in, uneori şi capsulele. La atacuri puternice se 
înregistrează atât pierderi calitative prin deprecierea fibrelor de in, cât 
şi pierderi cantitative prin scăderea producției de sămânță. 

Larvele atacă rădăcinile de in, mai ales pe cele laterale, în care 
rod mici galerii. 

Combatere. Arătura adâncă după recoltare, pentru distrugerea 
larvelor aflate în sol sau în capsulele scuturate. Însămânţarea mai 
târzie micşorează întrucâtva dăunarea capsulelor, dar acestea nu 
compensează pagubele care se înregistrează ca urmare a suferinței 
plantelor în perioada de secetă. Recoltarea şi treieratul la timp al 
culturilor. Adunarea şi arderea tuturor plantelor care în mod curent 
rămân după recoltare. 

Aplicarea de măsuri chimice de combatere pe cale de stropire a 
culturilor cu produse organofosforice, carbamice şi piretroide 
împotriva insectelor adulte şi larvelor tinere. 

În acest scop, se utilizează produse sistemice cum sunt: 
Sinoratox 35 CE - 1,5 l/ha, Deltanet 40 CE - 1,5 - 2 l/ha sau piretroide 
- Karate 2,5 CE - 0,250 l/ha, Decis 2,5 CE - 0,250 l/ha. 


12.12. Puricele cânepii - Psylliodes attenuata Koch., 
ordinul Coleoptera, familia Chrysomelidae 


Este răspândit în toate regiunile Europei, fiind mai frecvent în 
Europa Centrală. În ţara noastră, puricele cânepii este întâlnit mai ales 
în Transilvania. 

Descriere. Adultul are 1,8 - 2,6 mm lungime; corpul este ovoid, 
de culoare verde sau bruniu, cu marginea posterioară şi extremitatea 
roşcată. Fruntea este prevăzută cu două striuri în forma literei "X", iar 
elitrele cu striuri longitudinale, pronunţate. Antenele sunt formate din 
10 articole, de culoare galbenă-roşcată. Picioarele posterioare sunt 
adaptate pentru sărit (Figura 60). 

Oul este oval, de culoare galbenă-palid, de 0,4 - 0,5 mm 
lungime 

Larva are 3 - 4 mm lungime, are corpul cilindric-viermiform, de 
culoare alb-gălbuie, capul brun, iar picioarele negre. Dorsal, corpul 
este prevăzut cu numeroase macule de culoare închisă. Placa anală 

este brun-închis, cu marginea posterioară rotunjită şi prevăzută cu 
perişori. 


Fig. 60 Puricele cânepii - Psylliodes attenuata: 
a - adult; b - mod de dăunare (după Săvescu) 


Biologie. Puricele cânepii are o singură generație anuală. 
lernează ca adult sub bulgării de pământ, sub resturi vegetale (tulpini, 
frunze etc.) sau la o mică adâncime în sol. Adulții părăsesc locurile de 
hibernare la sfârşitul lunii aprilie sau începutul lunii mai. După câteva 
zile de hrănire au loc copulaţia şi ponta. Depunerea ouălor începe în 
luna mai şi se continuă până la sfârşitul lunii iunie. Ouăle sunt depuse 
în sol, de regulă, în apropierea rădăcinilor: o singură femelă depune 
până la 300 ouă. Incubaţia variază între 8 - 15 zile, în unele regiuni 
mai mult. 

Larvele apărute se dezvoltă în rădăcini, săpând mici galerii 
superficiale. La completa dezvoltare ele părăsesc rădăcinile şi se 
retrag în pământ, unde în căsuțe pupale se transformă în pupe. 

Durata acestui stadiu este de 15 - 20 zile. Noii adulți apar în 
luna iulie sau în august şi după o perioadă de hrănire se retrag pentru 
diapauza hiemală. 

Plante atacate şi mod de dăunare. În afară de cânepă, atacă 
hameiul şi urzica. 

Primăvara devreme, la răsărirea plantelor, adulţii rod frunzele 
abia apărute, consumând epiderma şi parenchimul, lăsând intactă 
epiderma inferioară. În caz de invazii şi mai ales în anii cu primăveri 
secetoase, plantele stagnează în dezvoltare, rămân mici sau se usucă, 
diminuându-se producția de fibre sau de sămânță. Noii adulți se 
hrănesc tot cu frunze, iar uneori atacă şi inflorescenţele de cânepă sau 
de hamei, producând daune mai mici. 

Combatere. Se aplică măsurile de prevenire şi combatere ce au 
fost specificate la puricele inului. 

CAPITOLUL XIII 
PRINCIPALII DĂUNĂTORI DIN CULTURILE DE PLANTE 
MEDICINALE 


13.1. Gărgăriţa capsulelor de mac — Ceuthorrhynchus macula-alba 
ordinul Coleoptera, familia Curculionidae 


Gărgărița capsulelor de mac este răspândită în Europa Centrală 
şi Orientală, în Asia, iar la noi în ţară se întâlneşte mai ales în 
Moldova, Transilvania şi Banat. 

Descriere. Adultul are 3,5 — 4,5 mm lungime, corpul de culoare 
neagră, acoperit cu peri solziformi de culoare cenuşie. Pe pronot 
prezintă 3 dungi longitudinale înguste formate din solzi albi. Antenele, 
tibule şi tarsele sunt roşcate. Marginile laterale ale elitrelor sunt albe 
(Figura 61). 

Larva are 5 — 6 mm lungime, corpul uşor curbat, de culoare 
albă, iar capul este de culoare galben-castaniu. 


Fig. 61. Gărgăriţa capsulelor de mac — Ceuthorrhynchus macula-alba: 
a-adult; b-larvă; c-capsulă atacată de larve. 


Biologie. Gărgăriţa capsulelor de mac iernează în stadiul de 
adult în sol şi are o generație pe an. Adultul părăseşte locul de 
hibernare la jumătatea lunii mai, când temperatura ajunge la 14 - 15*C, 
fenologic când macul are 4 frunze (Boguleanu, 1980). Zborul maxim 
se înregistrează în luna iunie eşalonându-se până în luna iulie şi chiar 
august. Are loc împerecherea ce corespunde fenologic cu îmbobocirea 
şi înflorirea macului. 

Ouăle sunt depuse în cavitățile roase de femele cu ajutorul 
rostrului în bobocii florali, uneori şi în tulpini. Locul de depunere a 
ouălor este acoperit cu o secreție (latex) care în contact cu aerul se 
înnegreşte. Incubaţia durează 4-7 zile, la o temperatură de 19-20*C, iar 
perioada larvară este de 14-20 zile. 

La maturitate, larvele părăsesc capsulele de mac şi se retrag în 
sol unde îşi confecționează un cocon, din particule de sol, în care are 
loc transformarea în pupă. Adulții apăruţi în toamnă, rămân în aceleaşi 
locuri până în primăvară. 

Plante atacate şi mod de dăunare. Gărgărița atacă mai ales 
macul cultivat (Papaver somniferum) şi macul sălbatic (Papaver 
rhoeas) preferând soiurile de mac cu flori albe. 

Adulții la începutul atacului produc rosături pe nervurile 
frunzelor sau pe tulpină, iar părțile atacate prezintă numeroase pete 
brun-negricioase datorită latexului care în contact cu aerul se 
brunifică; pot ataca bobocii florali, florile şi capsulele în formare. 

Pagube mari produc larvele care distrug seminţele; de asemenea 
produc şi pagube indirecte prin excrementele lăsate de larve pe care se 
grefează microorganisme care duc la putrezirea acestora. Prin 
orificiile făcute de adulți se favorizează atacul de Dassyneura 
papaveris (musculița macului). 

Combatere. Pentru combaterea acestui dăunător se recomandă 
rotația culturilor, asolamentul; arături adânci imediat după recoltare 
pentru distrugerea căsuţelor pupale; cultivarea de soiuri mai tardive şi 
cu flori colorate, care sunt mai rezistente; pe loturile mici adunarea 
capsulelor atacate şi distrugerea lor înainte de a fi părăsite de larve,ete 

Ca măsură chimică se recomandă aplicarea tratamentelor cu 
unul din produsele: Sinoratox 35CE — 0,15%; Dipterex 80PS — 0,2%; 
%, Zolone 30 PU - 0,15 %, Actellic 50 CE — 0,05%, Decis 2,5CE — 
0,02%, etc. Se aplică 2 tratamente: la îmbobocire (tratament 
obligatoriu) şi în timpul înfloritului (cu produse selective). 


13.2. Gărgăriţa rădăcinilor de mac — Stenocarus fuliginosus Marc 
ordinul Coleoptera, familia Curculionidae 


Gărgărița rădăcinilor de mac este răspândită în Europa şi Asia, 
iar la noi în ţară se întâlneşte mai ales în Moldova şi Transilvania. 

Descriere. Adultul are 2,5 — 3,0 mm lungime, corpul de culoare 
neagră (Figura 62). 

Larva are 3 — 4 mm lungime, corpul uşor curbat, de culoare 
galben-albicioasă. 

Biologie. Gărgărița rădăcinilor de mac iernează în stadiul de 
adult în sol şi are o generaţie pe an. 

Adultul părăseşte locul de hibernare la jumătatea lunii mai, când 
se hrăneşte cu plantele de mac, are loc împerecherea şi depunerea 
ouălor izolat, sub epiderma frunzelor bazale sau în regiunea coletului. 

Incubaţia durează una — două săptămâni, iar eclozarea larvelor 
are loc eşalonat, până la sfârşitul lunii iunie. 


Fig. 62. Gărgărița rădăcinilor de mac — Stenocarus fuliginosus: 
a-adult; b-larvă; c-mod de atac (după Hoffman) 


Larvele mature părăsesc rădăcinile atacate şi îşi construiesc un 
cocon în care are loc transformarea în pupă, stadiu care durează 10 — 
12 zile. Noii adulți rămân în căsuţele pupale din sol, în diapauză 
estivală şi apoi în diapauză hiemală. 

Plante atacate şi mod de dăunare. Gărgăriţa atacă numeroase 
specii ale macului (Papaver somniferum, Papaver rhoeas) şi apoi alte 
plante ca Cirsium, Taraxacum, etc. 

Adulții rod frunzele tinere sub forma unor orificii sau produc 
rosături marginale. Pagube mari produc larvele care în primele vârste 
sunt miniere, rozând rădăcina principală, apoi formează galerii 
neregulate descendente. Pe o rădăcină se pot întâlni 1 — 49 larve. 

În urma atacului frunzele se îngălbenesc, rădăcinile se brunifică 
iar plantele se usucă. 

Combatere. Pentru combaterea acestui dăunător se recomandă 
rotația culturilor; asolamentul; arături adânci imediat după recoltare 
pentru distrugerea căsuțelor pupale; etc. 

Ca măsură chimică se recomandă aplicarea de 2 tratamente 
primul la apariția adulților cu unul din produsele: Sinoratox 35CE — 
0,15%; Dipterex 80PS — 0,2%; %, Zolone 30 PU - 0,15 %, Actellic 50 
CE — 0,05%, Decis 2,5CE — 0,02%, etc., iar al doilea tratament la sol, 
la apariția larvelor cu produse granulate. 

13.3. Viespea coriandrului — Systole coriandri Nicol., 
ordinul Hymenoptera, familia Chalcididae 


Viespea coriandrului se întâlneşte în Europa, Africa, Asia, în 
țara noastră fiind frecventă în zonele de cultură a coriandrului. 

Descriere. Adultul are 1,9 — 2,5 mm lungime, corpul de culoare 
neagră-lucioasă. Piesele bucale, tibiile şi tarsele sunt brun-deschis, iar 
capul şi toracele prezintă puncte rare (Figura 63). 

Larva are 2 — 2,5 mm lungime şi este de culoare albă. 


Fig. 63. Viespea coriandrului — Systole coriandri 
a-adult; b-mod de atac (după Săvescu şi Manolache) 


Biologie. Viespea coriandrului iernează în stadiul de larvă în 
interiorul seminţelor de coriandru şi are 2 generaţii pe an. 

Primăvara are loc transformarea în pupă şi apoi în adult în 
interiorul semințelor de coriandru. Adulții apar în luna mai, în 
fenofaza de înflorire a coriandrului. După perioada de zbor, are loc 
împerecherea şi depunerea ouălor în seminţele de coriandru, care sunt 
încă verzi. După 5-8 zile apar larvele care la completa dezvoltare se 
transformă în pupă şi apoi în adult. Întreaga evoluţie durează 20-30 
zile. 

Plante atacate şi mod de dăunare. Este o specie monofagă. 
Pagube produc larvele, care consumă interiorul fructului şi mai ales 
semințele. Acestea au o germinaţie scăzută iar producția de ulei este 
redusă. Pagubele pot ajunge la 10-50% din producția de sămânță. 

Combatere. Fiind un dăunător monofag se recomandă: 
asolamentul şi rotația culturilor; utilizarea de sămânță sănătoasă, 
neinfestată, la semănat; recoltarea la timp pentru a evita scuturarea 
semințelor; distrugerea resturilor vegetale după treierat, etc. 
Tratamentele chimice se aplică în culturile puternic infestate, utilizând 
produse organofosforice: Sinoratox 35CE — 0,15%; Dipterex 80PS — 
0,2%; %, Zolone 30 PU - 0,15 %, Magic 20CE — 0,3%, etc., produse 
aplicate în fenofaza îmbobocirii culturii, la apariţia viespii şi depunerii 
ouălor. 

CAPITOLUL XIV 
PRINCIPALII DĂUNĂTORI DIN CULTURILE DE LEGUME 


14.1. Coropişniţa — Gryllotalpa gryllotalpa Latr., 
ordinul Orthoptera, familia Gryllotalpidae 


Este o insectă comună, cunoscută ca dăunătoare la diferite 
plante din cele mai vechi timpuri. Este răspândită în Europa, nordul 
Africii şi Asia Occidentală. În ţara noastră se întâlneşte frecvent, mai 
ales în zonele cultivatoare de legume. 

Descriere. Adultul are corpul de 50,0 — 60,0 mm lungime, este 
robust, aproape cilindric, dorsal de culoare brun-închis, iar ventral 
brun-gălbuie, cu aspect catifelat, acoperit cu perişori deşi, scurți. 
Capul este rotunjit, pronotul globulos şi îngustat anterior. 

Picioarele anterioare sunt adaptate pentru săpat. Aripile 
anterioare sunt pergamentoase iar cele posterioare bine dezvoltate şi 
membranoase, cu o reţea de nervuri evidente. Abdomenul este format 
din 10 segmente, ultimul fiind terminat cu o pereche de cerci lungi 
(Figura 64). 

Oul este elipsoidal de 3,0 — 3,5 mm lungime, de culoare 
galbenă, cu luciu verzui. 

Larva la apariţie este de culoare albă, apoi devine castanie- 
negricioasă, deosebindu-se de adult prin dimensiunile mai mici ale 
corpului şi lipsa aripilor. 

Biologie. lernează în primul an ca larvă, iar în al doilea an ca 
adult, în sol şi are o generaţie la doi ani. 

Primăvara larvele se ridică în straturile superficiale ale solului 
hrănindu-se cu părțile subterane ale plantelor. Toamna, în cel de-al 
doilea an, apar adulţii, care se retrag în sol pentru hibernare. În sere , 
răsadniţe, adulții apar în lunile februarie — martie, iar în câmp în 
aprilie — mai. Împerecherea are loc în luna iunie, când se observă şi 
zborul acestora, mai ales în nopțile senine. 

Ouăle sunt depuse grupat în cuiburi, în sol, câte 300-400 ouă. 
După 14-20 zile apar larvele care rămân grupate în cuib sub ocrotirea 
femelei timp de 2 — 3 săptămâni, apoi se răspândesc săpându-şi galerii 
proprii. 

La sfârşitul lunii august, începutul lunii septembrie, populația 
de coropişniţe este alcătuită din larve de diferite vârste şi adulţi care se 
retrag pentru iernare. 

Fig. 64. Coropişniţa — Gryllotalpa gryllotalpa: 
l-adult; 2-larvă; 3-ou; 4-ootecă; S-plante atacate 
(după Lazăr) 


Plante atacate şi mod de dăunare. Este un dăunător polifag, 
ce atacă plantele cerealiere (grâul, orzul, porumbul, etc.), plantele 
tehnice (floarea-soarelui, sfecla, tutunul, etc.). 

Cele mai mari pagube sunt produse la culturile legumicole : 
varză, conopidă, tomate, pătlăgele vinete, ardei etc.Adulţii şi larvele 
rod părțile subterane ale plantelor. 

În rădăcinile mai groase de sfeclă, morcov sau în tuberculii de 
cartof sunt roase galerii mari, în care se dezvoltă diferite 
microorganisme, care determină putrezirea organele respective. 
Rădăcinile subțiri sunt retezate, înregistrându-se pagube deosebite la 
răsadurile de varză, conopidă, pătlăgele roşii, etc., care trebuie 
înlocuite de mai multe ori. 

Combatere. Efectuarea arăturilor adânci şi a praşilelor repetate 
pentru distrugerea galeriilor, în care se găsesc coropişniţele. Gropi 
capcană (50/50/50 cm) executate în toamnă, înainte de retragerea 
coropişniţelor pentru iernat. Aceste gropi sunt umplute cu gunoi 
proaspăt de cabaline. Gropile se desfac în timpul iernii şi coropişnițele 
sunt adunate şi apoi distruse. 

La semnalarea atacului, solul se tratează printre rândurile de 
plante cu produsele Sintogrill 5 G — 30 kg/ha sau Sinolintox 5 G — 25 
kg/ha, Gryllosin 5 G — 30 kg/ha, Mesurol 4G 3 — 6 kg/ha, Counter 5G 
— 40 kg/ha. 

Se pot folosi şi momeli toxice, care se prepară din boabe de 
cereale (întregi sau sfărâmate), în amestec cu untdelemn sau melasă (5 
%), la care se adaugă un insecticid (3 %). Momelile pregătite se 
împrăştie în grămezi mici sau se încorporează în sol, la adâncimi de 2 
— 5 cm, în cantitate de 60 kg/ha. 


14.2. Păduchele cenuşiu al verzei — Brevicoryne brassicae L., 
ordinul Homoptera, familia Aphididae 


Este răspândit în Europa, America, Asia etc. În ţara noastră 
apare în unii ani sub formă de invazii, mai ales în regiunile de stepă şi 
a pădurilor de stejar. 

Descriere. Prezintă două forme: 

a) femela apteră are corpul globulos de 1,8 — 2,5 mm lungime, verde- 
gălbui, acoperit cu o secreție abundentă, ceroasă, de culoare 
cenuşie-albăstruie. Antenele şi corniculele sunt de culoare mai 
închisă. Coada este tot atât de lungă ca şi corniculele, cu câte 3 peri 
pe fiecare parte (Figura 65). 

b) femela aripată are corpul de 1,6 — 2,3 mm lungime; capul şi 
toracele brun-închis, iar abdomenul galben-verzui; corpul este 
acoperit cu o secreție ceroasă, de culoare cenuşie Antenele sunt 
verzui-negricioase şi aproape tot atât de lungi ca şi corpul. 
Corniculele sunt scurte şi umflate median. Coada este mai lungă 
decât corniculele (Figura 65). 


Fig. 65. Păduchele cenuşiu al verzei — Brevicoryne brassicae: 
a-femelă apteră; b-femelă aripată; c- plantă cu colonie de păduchi 

Biologie. lernează în stadiul de ou, depus în toamnă pe tulpinile 
sau pețiolurile frunzelor diferitelor plante crucifere cultivate sau 
spontane. Într-un an poate avea 15 — 16 generaţii. La temperatura 
optimă (18 — 20°C), o generaţie se dezvoltă în 10 — 14 zile. 

În lunile martie, aprilie apar larvele, iar în luna mai apare 
fundatrixul care formează colonii de fundatrigene, pe partea inferioară 
a frunzelor. În luna iunlie apar virginogenele, cele aripate migrând pe 
culturile de crucifere. Într-o vară afidul poate avea 16 generaţii. În 
luna august apare forma sexupară şi în septembrie forma sexuată. La 
începutul lunii octombrie fiecare femelă depune oul de iarnă. 

Cei mai importanți prădători care limitează coloniile de afide 
sunt: Coccinella spp., Adalia spp., Scymnus spp., iar dintre paraziți: 
Aphidius spp. şi Diaeretiella rapae. 

Plante atacate şi mod de dăunare. Păduchii formează colonii 
masive pe diferite crucifere: varză, conopidă, hrean, gulii, ridichi, etc., 
înțepând şi sugând seva din tesuturi. 

Datorită atacului, pe frunze apar pete galben-deschis sau rozii, 
astfel că plantele stagnează în creştere, rămân pipernicite sau se usucă. 
Pot fi atacați şi semincerii, astfel că tulpinile florifere se colorează în 
albastru-verzui, iar florile avortează sau se usucă. Sunt atacate şi 
semințele, care rămân nedezvoltate, astfel că producția este redusă cu 
30 — 40%. 

Combatere. Adunarea şi distrugerea tuturor resturilor de plante 
rămase după recoltare, pe care se găsesc ouăle hibernante ale 
păduchelui. Distrugerea buruienilor din familia Cruciferae, ce 
constituie gazde intermediare în dezvoltarea dăunătorului. 

Efectuarea de tratamente chimice la apariția primelor colonii de 
păduchi, cu unul din următoarele produse: Actellic 50 CE — 0,05%, 
Basudin 60 CE — 0,15%, Pirimor 25 WG — 0,1%, Sumithion 50 CE — 
0,1 %, Fernos 50 PU —0,05%, Decis 2,5 CE — 0,05%, Polytrin 200 EC 
— 0,015 %, Sumicidin 20 EC —0,025%, Supersect 10 EC — 0,03% etc. 


14.3. Ploşniţa roşie a verzei — Eurydema ornata L. 
ordinul Heteroptera, familia Pentatomidae 


Este răspândită în Europa, Africa de Nord şi Asia Mică. La noi 
se întâlneşte în toate regiunile de stepă, până în zona fagului. 

Descriere. Adul/tul are corpul turtit dorso-ventral, de culoare 
roşie, având capul de culoare neagră. Pronotul este prevăzut cu 6 pete 
negre iar scutelul cu o pată neagră caracteristică, având baza de 
culoare roşie. 

Aripile prezintă câte o pată neagră alungită. Abdomenul este de 
asemenea de culoare roşie, având ultimele două segmente de culoare 
neagră. Lungimea corpului este de 6,0 — 10,0 mm (Figura 66). 

Fig. 66. Ploşniţa roşie a verzei — Eurydema ornata 
a-adult, b-plantă atacată 


Oul este caracteristic, având formă cilindrică, de culoare 
cenuşie, prevăzut la cele două extremităţi cu două benzi circulare de 
culoare neagră. 

Larva este asemănătoare cu adultul. La apariţie are culoarea 
galben-roşcată, apoi devine roşie-cărămizie. 

Biologie. lernează în stadiul de adult, în frunzarul din păduri, în 
resturile vegetale, etc. Adulții părăsesc locurile de iernare primăvara 
devreme, prin luna martie. La început se întâlnesc pe cruciferele 
spontane, apoi trec pe cele cultivate. Ouăle sunt depuse în grupe de 
12-14, rareori până la 36, dispuse în două rânduri paralele, pe partea 
inferioară a frunzelor. Larvele apărute ajung la maturitate prin luna 
iunie. Prezintă 1-2 generaţii, în funcție de regiuni. 

Plante atacate şi mod de dăunare. Atacă în stadiul de adult şi 

în stadiul de larvă plantele de crucifere, când înţeapă şi sug sucul 
celular din frunze. La culturile semincere, atacă florile, lujerii 
seminceri şi seminţele. 
Combatere. Se aplică măsuri agrotehnice: pregătirea corespunzătoare 
a terenului; plantarea timpurie a răsadurilor; lucrări de întreţinere a 
culturilor, etc. Tratamente chimice în timpul perioadei de vegetație 
utilizând produse organofosforice sau piretroide. 


14.4. Fluturele alb al verzei — Pieris brassicae L., 
ordinul Lepidoptera, familia Pieridae 


Este răspândit în Europa, Asia (Japonia) şi nordul Americii. În 
ţara noastră se întâlneşte frecvent în toate regiunile de la şes şi până la 
munte. 

Descriere. Adulții au anvergura aripilor de 50 — 65 mm, 
masculii fiind mai mici decât femelele. Corpul este negru, acoperit cu 

perişori albi-gălbui. Aripile anterioare şi posterioare sunt de culoare 
albă, prevăzute cu macule negre. 

La femelă, aripile anterioare prezintă o maculă neagră în vârful 
superior, două macule rotunde în mijlocul câmpului şi una alungită pe 
marginea posterioară; aripile posterioare au câte o maculă punctiformă 
numai pe marginea lor anterioară (Figura 67). 

La mascul, aripile anterioare prezintă o singură maculă neagră 
în unghiul extern, iar cele posterioare sunt prevăzute cu câte o maculă 
punctiformă pe marginea anterioară. 

Oul are 1,10 — 1,25 mm lungime, de formă conică, de culoare 
galbenă, cu striații longitudinale. 

Larva neonată este de culoare galbenă cenuşie, capul negru, iar 
larva matură are culoarea verde sau galben-verzuie, cu puncte negre. 
Corpul este acoperit cu perişori albicioşi şi prezintă dorsal o dungă 
longitudinală, iar lateral două dungi mai late, de culoare galbenă. 
Larva are 40 — 50 mm lungime. 

Pupa este carenată, de culoare cenuşie sau galben-verzuie, 
maculată cu negru. 

Fig. 67. Fluturele alb al verzei — Pieris brassicae: 
a-mascul; b-femelă; c-larvă 


Biologie. lernează în stadiul de pupă pe trunchiul arborilor sau 
arbuştilor, pe pereţii caselor, pe garduri, pe stâlpi, etc. Are două 
generații pe an, uneori şi a treia generaţie, care se dezvoltă pe varza de 
toamnă. 

Fluturii apar primăvara în luna mai ; femelele după copulație 
depun ouăle izolat sau în grupe (15-20 ouă) pe partea inferioară a 
frunzelor. Incubaţia durează 6-14 zile. Larvele în primele vârste stau 
grupate, iar la sfârşitul lunii iunie se retrag pentru transformarea în 
pupă. Adulții generaţiei de primăvară apar în luna iunie. Generaţia de 
vară se eşalonează în lunile iulie şi august, iar generaţia de toamnă din 
august până în luna mai, anul următor. 

Plante atacate şi mod de dăunare. Produce pagube mari în 
culturile de crucifere, în special de varză şi conopidă. La apariţie, 
larvele stau grupate, rozând numai epiderma inferioară şi parenchimul 
frunzelor. Mai târziu, larvele se răspândesc pe plante şi rod toate 

frunzele, lăsând doar nervurile mai groase, aspect ce poartă numele de 
scheletuirea frunzelor. 

Combatere. Răsadul de varză să se planteze cât mai timpuriu, 
în terenuri bine pregătite, pentru a obține plante viguroase, mai 
rezistente la atac. Distrugerea buruienilor crucifere în cursul perioadei 
de vegetaţie, pe care se înmulţeşte dăunătorul. Efectuarea arăturilor 
adânci după recoltare, pentru a diminua rezerva biologică a 
dăunătorului. 

La semnalarea atacului se vor aplica tratamente cu unul din 
următoarele produse: Actellic 50 CE — 0,15%, Carbetox 37 CE — 
0,4%, Ekalux S — 0,1%, Ekamet 50 CE — 0,07%, Sinoratox 35 CE- 
0,15%, Zolone 35 CE — 0,2%,Total 60 — 0,15%, Senthion S0EC — 
0,1%, Decis 2,5 CE — 0,04%, Karate 2,5CE — 0,04%, Sumi-alpha 5 
CE — 0,03%, Sumicidin 20 CE — 0,05%,Talstar 10 CE — 0,035%, 
Dimilin 25WP — 0,05%, etc. Se pot folosi şi biopreparate ca Dipel WP 
— 0,1%, Foray — 0,1 % etc. 

Tratamentele trebuie aplicate, pe cât posibil, împotriva larvelor 
din primele vârste şi vor fi oprite înainte de învelirea căpăţânii. 


14.5. Buha verzei — Mamestra brassicae L., 
ordinul Lepidoptera, familia Noctuidae 


Buha verzei este răspândită în toată Europa, în Asia, etc. La noi 
în țară, se întâlneşte în toate regiunile, de la şes şi până la munte. 

Descriere. Fluturii prezintă dimorfism sexual, femela fiind mai 
mare decât masculul. Femela are aripile anterioare brun-cenuşii, 
prevăzute cu linii transversale mai închise la culoare. În mijlocul 
câmpului, se află o pată reniformă bine distinctă, înconjurată cu dungi 
alb-gălbui, sub forma literei “W”. 

Aripile posterioare sunt cenuşii, cu marginile mai închise la 
culoare. Anvergura aripilor este de 40,0 — 50,0 mm (Figura 68). 

Oul este emisferic, cu diametrul de 0,6-0,7 mm, de culoare alb- 
gălbuie. Prezintă numeroase striuri, care se unesc în regiunea polului 
exterior. 

Larva este de culoare variabilă, de la verde-deschis până la 
brun-cenuşiu. Capul şi protoracele sunt de culoare neagră. Pe toată 
lungimea corpului, dorsal prezintă o dungă mediană deschisă, iar 
lateral dungi oblice gălbui. Lungimea corpului, la maturitate este de 
35,0 — 40,0 mm. 

Biologie. Buha verzei are două generaţii pe an şi iernează în 
stadiul de pupă în sol. Adulții apar în mai-iunie şi au un zbor 
crepuscular sau nocturn. 

Ouăle sunt depuse în grupe, pe parte inferioară a frunzelor. 
Larvele care apar se dezvoltă pe plantele care au apărut sau pe plantele 
învecinate. La completa dezvoltare, părăsesc plantele şi se retrag în sol 

pentru transformarea în pupă. Fluturii apar prin luna iulie şi dau 
naştere la o nouă generaţie de larve, care se dezvoltă până în luna 
septembrie. 


Fig. 68. Buha verzei — Mamestra brassicae 
a-adult; b.c-larvă şi mod de dăunare 


Plante atacate şi mod de dăunare. Este o specie polifagă. 
Larvele, la început rod epiderma inferioară şi parenchimul frunzelor 
apoi perforează limbul frunzelor, sub forma unor orificii neregulate. 
Pagube mai mari produc omizile din ultimele vârste care pătrund în 
căpăţânile de varză şi rod galerii. În aceste galerii se adună resturile de 
hrană şi excrementele larvelor, pe care se dezvoltă ciuperci şi bacterii 
producând putrezirea acestora. 

Combatere. Răsadul de varză să se planteze cât mai timpuriu, 
în terenuri bine pregătite, pentru a obține plante viguroase, mai 
rezistente la atac. Distrugerea buruienilor crucifere în cursul perioadei 
de vegetaţie, pe care se înmulţeşte dăunătorul. Arături adânci după 
recoltare, pentru a diminua rezerva biologică a dăunătorului. 

Tratamente chimice cu unul din produsele: Actellic- 0,15%, 
Carbetox-— 0,4%, Ekalux— 0,1%, Ekamet- 0,07%, Sinoratox - 
0,15%,Zolone-— 0,2%, Total-0,15%, Senthion — 0,1%, Decis- 0,04%, 
Karate — 0,04%, Sumi-alpha — 0,03%, Sumicidin- 0,05%, Talstar-— 
0,035%, Dimilin — 0,05%, etc. 

Tratamentele trebuie aplicate, pe cât posibil, împotriva larvelor 
din primele vârste şi vor fi oprite înainte de învelirea căpăţânii. 

14.6. Musca verzei — Delia brassicae Bche., 
ordinul Diptera, familia Anthomyidae 


Este răspândită în Europa, America de Nord, etc. În ţara noastră 
este frecventă în zonele cultivatoare de legume. 

Descriere. Adulții au corpul de 5-7 mm lungime şi prezintă 
dimorfism sexual. Masculul este cenuşiu, pubescent, cu trei dungi 
negre pe pronot şi una dorsală pe abdomen. Femela este mai mare, 
mai deschisă la culoare şi slab pubescentă. Antenele şi picioarele sunt 


de culoare neagră (Figura 69). 

Fig. 69. Musca verzei — Delia brassicae 
a-adult; b-larvă şi mod de dăunare; c-plante atacate 


Oul are 0,8-1,1 mm lungime, prezintă formă de butoiaş şi este 
de culoare albă-lucioasă. 

Larva are 7-8 mm lungime, corpul este fusiform, alb-gălbui. 
Regiunea posterioară a abdomenului este trunchiată oblic şi prezintă 6 
perechi de formațiuni digitiforme, dintre care cele două mediane sunt 
mai dezvoltate. 

Pupa are 6-7 mm lungime, corpul este eliptic, de culoare 
castanie. În regiunea posterioară are 1-2 formaţiuni digitiforme. 

Biologie. Insecta prezintă 2-3 generaţii pe an. lernează în 
stadiul de pupă în sol, la adâncimi de 5-10 cm, mai rar în cotoarele de 
varză şi conopidă. Adulții apar primăvara, la sfârşitul lunii aprilie, 
când se plantează în câmp răsadurile de varză. După 2-3 zile de la 
apariţie, au loc împerecherea şi ponta. Ouăle sunt depuse izolat sau 
grupat, în zona coletului. Incubaţia durează 7-10 zile. În luna iunie, are 
loc transformarea larvelor în pupe. Stadiul de pupă durează 1-3 
săptămâni, uneori şi mai mult. Adulții apar în a doua jumătate a lunii 
iunie. Femelele, după împerechere, depun ouăle pe plantele de varză 
de toamnă sau pe seminceri. 

În zona de câmpie sau colinară, acest dăunător are trei generaţii 
pe an: G; în aprilie-iunie ; G) în iunie-august şi G3 în august-aprilie 
anul următor. 

În zona de dealuri, specia este bivoltină cu evoluţia generaţiilor 
astfel : G; în aprilie-iunie şi Gz iunie-aprilie anul următor. 

Plante atacate şi mod de dăunare. Musca atacă cruciferele 
cultivate şi spontane, varza, conopida, rapiţa, muştarul, etc. Larvele 
apărute pătrund în colet şi în rădăcini, unde formează galerii 
longitudinale. Plantele atacate au frunzele verde-închis, lăsate pe sol. 
Acestea stagnează în creştere, rămân pipernicite, se îngălbenesc, se 
usucă şi se smulg uşor. Larvele transmit şi unele bacterii (Erwinia 
carotovora), care determină putrezirea rădăcinilor. Producția poate fi 
diminuată în unii ani cu până la 60 %. 

Combatere. Adunarea şi distrugerea resturilor vegetale după 
recoltare; însămânţarea şi plantarea cepei mult mai timpriu. În zonele 
infestata, culturile se vor amplasa pe soluri cu pH mai ridicat. Pentru 
colectarea pontelor se vor folosi benzi capcană din arpagic semănat de 
timpuriu. Se vor face controale periodice, iar plantele atacate se vor 
smulge şi distruge. Sămânţa şi arpagicul se vor trata înainte de 
însămânţare sau plantare cu Etion 25 PU, 80-100 g/ Kg sămânță sau 
200 g/100 Kg arpagic. În perioada pontei sau la apariţia larvelor se vor 
face tratamente cu : Sinoratox 35 CE-0,2 %, Basudin 60 CE- 0,08 %, 
Birlane 50 CE- 0,1 % etc. 


14.7. Musca cepei — Delia antiqua Meig., 
ordinul Diptera, familia Anthomyidae 


Este răspândită în toată Europa şi America de Nord. În ţara 
noastră apare în unii ani, mai ales în regiunile din nordul Moldovei şi 
Munteniei. 

Descriere. Adultul are 6,0-7,0 mm lungime; corpul este de 
culoare cenuşie-gălbuie, cu pete şi dungi negricioase. Pronotul este 
gălbui, cu o dungă mediană mai închisă. Aripile sunt gălbui, iar 
picioarele negre şi prevăzute pe marginea internă a tibiilor posterioare 
cu numeroşi perişori scurți (Figura 70). 

Fig. 70. Musca cepei — Delia antiqua: 
a-adult; b-larvă; c-pupă; d-bulb atacat (după Săvescu) 


152 


Larva matură are 5,0 — 8,0 mm lungime, este de culoare alb- 
gălbuie. Regiunea posterioară a abdomenului este prevăzută cu 12 
mameloane digitiforme şi cu numeroşi spiculi. 

Biologie. lernează în stadiul de pupă în sol, la o adâncime de 10 
— 20 cm. Prezintă 2 — 3 generaţii pe an. 

Primăvara, în lunile aprilie, mai apar adulţii care se hrănesc cu 
nectar şi secreţii dulci de la salcie, plop, etc., după care migrează în 
culturile de ceapă unde au loc copulația şi ponta. Ouăle sunt depuse 
izolat sau în grupe mici pe sol, în apropierea coletului. Larvele care 
apar se dezvoltă în bulbi, după care se retrag în sol, unde are loc 
transformarea în pupă. Noii adulți apar în prima jumătate a lunii iunie. 

Plante atacate şi mod de dăunare. Produce pagube în culturile 
de ceapă, usturoi, praz şi alte liliacee. 

Larvele din prima generaţie atacă frunzele, iar mai târziu 
pătrund în bulbii care încep să se formeze, în care sapă galerii. 

Larvele din generația a II-a şi a III-a atacă numai bulbii, în care 
rod galerii. În aceste galerii pătrund bacterii şi ciuperci, care duc la 
putrezirea bulbilor. Plantele atacate au frunzele îngălbenite, care se 
vestejesc şi se usucă. 

În galeriile formate în bulbi se grefează microorganisme 
(bacterii, ciuperci) care duc la putrezirea acestora în câmp sau în 
depozite. Pagubele pot ajunge la 20-30%. 

Combatere. Strângerea după recoltare a tuturor resturilor 
vegetale şi distrugerea lor prin ardere sau îngropare. 

Însămânţarea sau plantarea arpagicului să se facă cât mai 
timpuriu, în terenuri bine pregătite, asigurându-se în acest fel o 
dezvoltare mai viguroasă a plantelor. În zonele de invazii, unii autori 
recomandă plantarea de benzi curse din arpagic pentru atragerea 
adulților în timpul pontei; după depunerea ouălor, benzile se distrug. 
Culturile de ceapă vor fi controlate periodic, iar plantele atacate vor fi 
scoase şi distruse prin ardere sau îngropate. 

Pentru combaterea adulților din prima generaţie se aplică 
tratamente la avertizare cu produsul Sinolintox 10 G — 4 kg ş.a./ha., iar 
pentru generația a II-a şi a III-a cu Diazol 60 EC — 0,15 %, Basudin 60 
CE — 0,1%o,etc. 

CAPITOLUL XV 
PRINCIPALII DĂUNĂTORI Al PLANTELOR 
LEGUMICOLE DIN SERE 


15.1. Musculiţa albă de seră — Trialeurodes vaporariorum Westw., 
ordinul Homoptera, familia Aleurodidae 


Este originară din zonele tropicale ale Americii, de unde s-a 
răspândit în toate regiunile globului. În ţara noastră se întâlneşte în 
toate zonele pe diferite plante legumicole şi ornamentale din sere, 
solarii, iar pe timp călduros şi în câmp. 

Descriere. Femela are 1,46 — 1,53 mm lungime, iar masculul 
1,15 — 1,43 mm. Corpul este alungit, de culoare albă-gălbuie, acoperit 
cu o secreție pulverulentă, ceroasă, albă, cu aspect făinos. 

Aripile sunt albe, iar ochii, tibule, tarsele şi vârful abdomenului 
brune. Antenele sunt alcătuite din 7 articole (Figura 71). 

Oul este oval - alungit, de 0,22 — 0,24 mm lungime, prevăzut 
cu un pedicel scurt. Oul are culoare variabilă, alb-gălbuie la depunere 
şi negru-violet, cu luciu metalic, înainte de ecloziune. 

Larva neonată are corpul oval, de culoare galbenă-pal, cu ochii 
roşii. Larvele mature au corpul turtit dorso-ventral de 0,7 — 0,8 mm 
lungime, de culoare verde-palid. Pe părțile laterale prezintă o bordură 
de spini scurţi, iar dorsal 15 — 20 de perişori albicioşi. 

Fig. 71. Musculiţa albă de seră - Trialeurodes vaporariorum: 
a-adult; b-frunză de tomate atacată; c-larvă (după Dobreanu Ecaterina şi Manolache) 

Biologie. În condiţii de seră, musculiţa albă are 3 — 4 generaţii 
pe an, uneori şi mai multe, în funcție de factorii ecologici. De regulă, 
generaţiile se suprapun, întâlnindu-se în acelaşi timp diferite stadii ale 
insectei: ou, larvă, adult. 

Depunerea ouălor are loc în grupe (10-50 ouă), pe partea 
inferioară a frunzelor tinere, în formă de cerc. Incubaţia durează 5-10 
zile, în funcţie de factorii climatici. Larvele apărute se deplasează pe 
organele plantei, devin apode după câteva zile, rămâmând pe partea 
inferioară a frunzelor până la transformarea în adulți. O generație 
completă se dezvoltă în 3-4 săptămâni. De regulă generaţiile se 
suprapun, încât se pot întâlni în tot cursul anului diferite stadii ale 
insectei. 

În timpul verii, musculiţa poate migra din sere pe diferite plante 
în câmp, unde se înmulțește până în toamnă. La scăderea temperaturii, 
o parte din insecte se reântorc în sere, reinfestând culturile. 

Plante atacate şi mod de dăunare. Este o insectă polifagă, care 
atacă numeroase specii de plante legumicole: tomate, ardei, pătlăgele 
vinete, castraveți, fasole, etc., precum şi plante ornamentale: garoafe, 
crizanteme, begonii, gerbera, muşcate etc. 

Adulții şi larvele colonizează frunzele, uneori şi lăstarii, 
înțepând şi sugând seva din ţesuturi. Organele atacate sunt acoperite 
de dejecţiile insectei, care favorizează dezvoltarea unor ciuperci 
saprofite din genurile: Alternaria, Penicillium, Fusarium, etc., 
formându-se un miceliu de culoare închisă. Acest lucru duce la 
debilitarea plantelor, reducându-se procesele fiziologice, prin 
micşorarea suprafeței de asimilație. Datorită atacului, frunzele se 
îngălbenesc, se usucă şi cad. 

Combatere. Distrugerea florei spontane din jurul serelor şi 
solariilor, care contribuie la perpetuarea focarelor de infecție. După 
recoltare, toate plantele sau resturile de plante vor fi scoase în afara 
serelor şi distruse prin ardere. Corpurile serelor, libere de plante, se 
vor dezinfecta prin stropiri cu produse organofosforice sau carbamice, 
în doze mărite sau prin fumigări cu aerosoli. 

Se vor efectua tratamente chimice la apariția focarelor de 
infecție, cu unul din următoarele produse: produse organofosforice: 
Actellic 50 EC-0,1%, Ekamet 50 CE-0,05%, Divipan 100 EC-0,05%, 
Nogos 50 CE-0,1%,Onevos 31,5 EC-0,15%, Tamaron 600 LC-0,1%, 
Vapona 48 CE-0,1%; produse carbamice: Unden 50 PU-0,l%, 
Lannate 90 WsS-0,05%; produse piretroide: Decis 2,5 CE-0,05%, 
Fastac 10  EC-0,02%, Karate 2,5 CE-0,04%,etc.; produse 
organoclorurate: Thiodan 35 CE-0,2%, Thionex 35 CE-0,2%, Thionex 
50 WP-0,15%; produse care inhibă formarea chitinei: Rimon 10 EC — 
0,05%. 

Se va stropi mai ales partea inferioară a frunzelor, unde se află 
localizate coloniile de insecte. 

15.2. Nematodul galicol al rădăcinilor — Meloidogyne incognita, 
ordinul Tylenchida, familia Heteroderidae 


Acest dăunător se întâlneşte în toate regiunile globului. În 
zonele calde se dezvoltă în câmp, iar în cele temperate numai în sere, 
fiind o specie iubitoare de căldură. Este considerat cel mai păgubitor 
dăunător al culturilor din sere. 

Descriere. Prezintă un dimorfism sexual accentuat. 

Femela are corpul de 0,47 mm lungime şi 0,32 mm lățime. 
Corpul este de culoare albă, în formă de pară, cu gâtul alungit. În 
interiorul corpului se pot observa prin transparență, grupe de ouă, în 
diferite faze de dezvoltare. În jurul orificiului anal prezintă striaţiuni 
circulare, caracteristice (Figura 72). 

Masculul are corpul cilindric (viermiform), de 1,2 — 2,0 mm 
lungime, acoperit cu o cuticulă inelată transversal. Lateral prezintă 4 
incizii, ce se întind aproape pe toată lungimea corpului. În jurul 
orificiului genital se găsesc 2 spiculi chitinoşi, sub formă de cârlige. 


Fig. 72. Nematodul galicol al rădăcinilor — Meloidogyne incognita: 
a-femelă (după Goodley); b-mascul(după Najakure); c-rădăcină atacată 


Oul este elipsoidal, de culoare albă, acoperit cu o cuticulă 
netedă. 

Larva are corpul viermiform de 0,36 — 0,44 mm lungime, 
acoperit cu o cuticulă subțire, fin inelată. 

Biologie. lernează ca femelă sau larvă în inteiorul rădăcinilor 
diferitelor plante sau în sol. Poate avea 4 — 8 generaţii pe an. 

Durata unei generaţii variază în limite foarte largi, între 25 şi 90 
zile, în funcție de temperatura şi umiditatea solului, hrană, etc. 

Ouăle sunt depuse într-o ootecă alcătuită dintr-o masă 
mucilaginoasă ataşată de corpul femelei. Larvele părăsesc ouăle în 
stadiul doi de dezvoltare, cînd se răspândesc în sol în căutarea 
rădăcinii plantei, perforând țesuturile în zona vârfului de creştere. 

După o perioadă de hrănire, larvele devin imobile şi rămân în acelaşi 
loc până la sfârşitul evoluţiei. 

Odată cu hrănirea, larvele secretă enzime care determină 
hipertrofierea celulelor sub forma unor gale (umflături caracteristice). 
După ultima năpârlire, are loc diferențierea sexelor, larvele mascule 
devin viermiforme iar cele femele devin piriforme. 

Plante atacate şi mod de dăunare. Este un dăunător polifag, 
ce atacă peste 1300 specii, aparţinând la peste 40 familii botanice. 

În ţara noastră, nematodul produce pagube numai în sere, 
îndeosebi la tomate şi pătlăgele vinete, mai puţin la castraveți, salată 
etc. Infestarea plantelor se face imediat după plantarea răsadului, iar 
prezenţa galelor pe rădăcini se semnalează abia după 3 — 4 săptămâni. 

Forma şi mărimea galelor variază după planta gazdă, densitatea 
populaţiei şi condiţiile de mediu. În dreptul galelor se produce 
astuparea vaselor lbero-lemnoase şi circulaţia sevei se întrerupe, ceea 
ce determină putrezirea şi pieirea plantei. Pe rădăcinile atacate se 
instalează diferite ciuperci din genurile Fusarium, Verticillium, etc., 
care grăbesc procesul de pieire a plantelor. Din cauza atacului, 
plantele nu se mai dezvoltă, se îngălbenesc şi se usucă, de la vârf la 
bază. 

Combatere. În serele neinfestate se va da o atenţie deosebită 
măsurilor profilactice, privind împiedicarea pătrunderii nematozilor. 
În acest scop se va supune unui control riguros tot materialul care se 
introduce în sere (răsaduri, pământ, ghivece cu flori), ca să nu fie 
infestate cu nematozi. 

În serele infestate, prin toate lucrările care se aplică solului 
trebuie să se urmărească să nu se favorizeze diseminarea nematozilor. 
La defrişarea culturilor, se recomandă ca scoaterea plantelor să se facă 
cu ajutorul cazmalei şi toate resturile vegetale cu particule de pământ, 
să fie scoase din sere în saci de polietilenă, împiedicându-se astfel 
împrăştierea particulelor de sol infestate. După efectuarea lucrărilor de 
defrişare şi mobilizare, se recomandă ca solul să fie menţinut în stare 
umedă timp de 2 — 3 săptămâni, pentru putrezirea rădăcinilor cu gale. 
Cultivarea soiurilor şi hibrizilor de tomate rezistenți la atacul 
nematozilor. 

Cea mai eficientă metodă de combatere a nematozilor este 
tratarea solului cu nematocide. În ţara noastră sunt folosite 
următoarele produse nematocide: Basamid granule — 500 kg/ha, 
Dazomet 90 G — 500 kg/ha, Dozomet 10 PP — 600 kg/ha, Mocap 10 G 
— 50 — 75 kg/ha, Vydate 10 G - 50 — 60 kg/ha. 

CAPITOLUL XVI 
PRINCIPALII DĂUNĂTORI DIN PLANTAȚIILE 
DE POMI 


16.1. Păduchele ţestos al prunului — Parfhenolecanium corni Bche., 
ordinul Homoptera, familia Lecaniidae 


Dăunătorul se întâlneşte în America, Europa, Asia şi Africa. În 
țara noastră se întâlneşte pe pomii răzleți, cultivați în zonele de 
silvostepă şi în zona pădurilor. O densitate mai mare s-a înregistrat în 
ultimii ani în unele parcele neângrijite de prun, piersic, cais, di 
judeţele Constanţa şi Argeş. 

Descriere. Femela are corpul globulos, de culoare brună, lipsit 
de aripi şi picioare. Lungimea corpului este de 3,5 mm iar lățimea 
este de 1,5-4,0 mm. Antenele sunt formate din 6-7 articole. Masculul 
are corpul alungit, ruginiu, prevăzut cu o pereche de aripi, cu antene şi 
picioare. Aripile sunt transparente, având vârful acestora roşcat. 
Antenele sunt formate din 10 articole. Lungimea corpului este de 1,5- 
2,0 mm. Corpul masculului este acoperit de o carapace oval-alungită, 
de culoare albă (Figura 73). 

Larva de vârsta l-a, are corpul alungit, turtit dorso-ventral, de 
culoare gălbuie, de 0,3-0,4 mm lungime. 

Larva de vârsta a Il-a are corpul eliptic, turtit dorso-ventral de 
cca 1,0 mm lungime, de culoare castanie. Antenele sunt formate din 7 
articule, al III-lea şi al V-lea fiind mai lungi şi păroase. Întreg corpul 
este acoperit cu un strat de ceară, cu rol proptector. 


Fig. 73. Păduchele țestos al prunului — Parthenolecanium corni 
Adult, larvă şi mod de dăunare 

Biologie. Dăunătorul iernează în stadiul de larvă de vârsta a I-a 
pe partea inferioară a ramurilor, în crăpăturile scoarței tulpinilor, 
ramurilor, la baza mugurilor sau în diferite alte adăposturi. Are o 
singură generaţie pe an. În primăvară, larvele îşi încep activitatea 
migrând spre ramurile subțiri, unde încep să se hrănească. După 18-25 
de zile încep să se diferențieze în masculi şi femele. La maturitate, are 
loc împerecherea iar ouăle sunt depuse sub corpul femelei, care după 
ce moare se constituie într-un scut protector. Incubaţia durează 20-30 
zile, larvele încep să apară în a doua jumătate a lunii iunie. După 
apariţie, acestea se fixează mai ales pe partea inferioară a frunzelor, 
de-a lungul nervurilor. La densități mai mari ale acestora, se fixează şi 
pe partea superioară a frunzelor, pe pețiol şi pe lăstari. Hrănirea 
larvelor durează până în luna septembrie, când se produce năpârlirea şi 
apar larvele de vârsta a doua, care pe măsură ce timpul se răceşte, 
încep să se retragă în adăposturi, pentru iernare. 

Plante atacate şi mod de dăunare. Este un dăunător polifag, 
care atacă specii lemnoase ca: prun, corcoduş, piersic, nuc, cireş, 
vişin, agriş, corn, trandafir, salcâm, viță de vie, precum şi o serie de 
plante ierboase: sfeclă, mentă, pătlagină, păpădie, troscot etc. Odată cu 
înțepăturile pe care le face dăunătorul sunt introduse enzime împreună 
cu saliva, care produce necrozarea ţesuturilor scoarţei . Frunzele se 
etiolează parţial sau total şi cad. Pe organele atacate se găsesc dejecţii 
dulci ale păduchelui care favorizează dezvoltarea ciupercii Capnodium 
salicinum, care produce înnegrirea oragnelor atacate. 

Combatere. Se recomandă în general aplicarea aceloraşi măsuri 
ca şi în cazul păduchelui testos din San Jose. 


16.2. Păduchele ţestos din San José — Quadraspidiotus perniciosus 
ordinul Homoptera, familia Diaspididae 


Este originar din China, de unde s-a răspândit prin comerțul de 
material săditor şi fructe, în Japonia, America de Nord, Africa de Sud 
şi Europa. În România a fost semnalat în anul 1933, în judeţele Bihor, 
Arad şi Timiş, de unde s-a răspândit în toate bazinele pomicole ale 
țării. Este considerat ca unul din cei mai importanți dăunători ai 
pomilor şi a altor specii de plante, fiind menținut pe lista dăunătorilor 
de carantină. 

Descriere. Prezintă dimorfism sexual. 

Femela are corpul acoperit cu un scut oval circular, brun- 
cenuşiu, cu exuvia larvară conică, centrală sau puţin excentrică, având 
1,6 — 2,2 mm în diametru. Corpul femelei este cordiform, de 0,8 — 1,2 
mm lungime, de culoare galben-portocalie. Femela este lipsită de ochi, 
antene, picioare şi aripi având numai rostrul bine dezvoltat. Pigidiul 
este prevăzut cu două perechi de palete. Pe o parte şi alta a paletelor 
laterale există câte 3 perechi de piepteni laţi, scurți şi dințați la vârf . 

Este o specie larvipară şi este lipsită de glande circumgenitale. Pe 
partea dorsală a pigidiului există trei grupe de glande tubulare, lungi şi 
subțiri, care secretă mătasea necesară confecționării scutului. 
Masculul are scutul de aceiaşi culoare, oval-alungit, de 1,2-1,5 
mm lungime. Corpul masculului este alungit, de culoare galben- 
portocaliu, de 0,8-0,9 mm lungime. 
Masculul are antene păroase formate din 10 articole, picioare 
bine dezvoltate şi o pereche de aripi membranoase (Figura 74). 
Aparatul bucal este rudimentar deoarece masculul nu se hrăneşte. 
Larva primară (vârsta 1) este ovală, galben - portocalie, de 0,20 
— 0,26 mm lungime; are ochi, antene, picioare şi două sete lungi. 
Larva secundară (vârsta a Il-a) este apodă şi asemănătoare cu 
femela. 


Fig. 74. Păduchele ţestos din San José — Quadraspidiotus perniciosus: 
a- mascul, b-larvă de vârsta a I-a; c-nimfă de mascul; d,e-atac pe ramură, frunză şi fructe 


Biologie. lernează în stadiul de larvă de vârsta I sub scut, pe 
tulpinile şi ramurile pomilor. Are 2 — 3 generaţii pe an, frecvent două 
generaţii, care evoluează astfel: G; = mai — iunie şi Gy = iulie — 
august. 

La începutul lunii aprilie, după o perioadă de hrănire, larvele 
năpârlesc şi trec în vârsta a Il-a, diferențiindu-se în masculi şi femele. 
La sfârşitul lunii aprilie sau începutul lunii mai, apar adulţii, care se 
împerechează, iar femela depune larve, eşalonat, pe o perioadă de 6-7 
săptămâni. Larvele neonate se răspândesc pe tulpini, ramuri, frunze, 

unde îşi introduc rostrul în ţesuturi şi se hrănesc cu sucul celular. În 
acest timp se formează scutul protector din fire de mătase şi ceară, 
care este mai puţin dens astfel încât poate fi străbătut mai uşor de 
diferite substanțe chimice, după care se îngroaşă, se întăreşte şi devine 
mai rezistent. Larvele se hrănesc, năpârlesc şi are loc diferenţierea în 
masculi şi femele. După împerechere, la sfârşitul lunii iulie, începutul 
lunii august, femela depune larvele generaţiei a II-a, a cărei apariție se 
prelungeşte până în lunile septembrie, octombrie. Acestea hibernează 
până în primăvara anului următor. 

Păduchele ţestos din San José are numeroase specii de paraziți 
şi prădători. Ca specii parazite mai importante sunt: Prospaltella 
perniciosi, Prospaltella fasciata, etc. (ordinul Hymenoptera), iar ca 
specii prădătoare: Chilocorus bipustulatus şi Chilocorus 
renipustulatus (ordinul Coleoptera). 

Plante atacate şi mod de dăunare. Este un dăunător polifag, 
ce atacă peste 200 specii de arbori, arbuşti, pomi şi plante ierboase, 
dar preferă speciile lemnoase. Dintre speciile pomicole atacă mărul, 
părul, piersicul, cireşul, etc. Dintre arbori, arbuşti ornamentali şi 
forestieri atacă teiul, plopul, ulmul, salcâmul, salcia etc. Preferă 
păducelul, lemnul câinesc şi gutuiul japonez. Nu s-a semnalat atac pe 
conifere. 

Adulții se găsesc atât pe părțile lemnoase, precum şi pe frunzele 
şi fructele pomilor atacați, înţepând şi sugând sucul celular din 
ţesuturi. Odată cu înţepătura este introdusă şi saliva, care conține un 
complex enzimatic, din care cauză țesuturile se necrozează şi se 
înroşesc în jurul locurilor de fixare, formându-se pete roşii, 
caracteristice. 

Pomii atacați vegetează slab, frunzele sunt etiolate, fructele sunt 
mici şi deformate. La un atac puternic, pomii tineri se pot usca în 2 — 3 
ani, lar pomii în vârstă se usucă în 7 — 10 ani. 

Combatere. La înfiinţarea livezilor se va folosi numai material 
săditor neinfestat, procurat din pepiniere autorizate. 

Efectuarea de tratamente chimice în timpul repausului vegetativ 
şi al perioadei de vegetație. 

În timpul repausului vegetativ se va folosi unul din produsele: 
Ulei Cosmol — 2%, Ulei Spindel — 1,5%, Ulei Oleoekalux — 1,5%, 
Ulei Oleocarbetox — 3%, Aplaudus super — 1,5%, Carbetox 37 CE — 
1%, Polisulfură de bariu 6%, Zeamă sulfocalcică 20%. 

În perioada de vegetaţie tratamentele se fac la avertizare cu unul 
din produsele: Actellic 50 CE — 0,2%, Carbetox 37 CE — 0,4%, Ekalux 
S — 0,1%, Imidan 50 CE — 0,1%, Murfotox 68 CE — 0,1%, Sinoratox 
35 CE — 0,1%, Sumithion 50 CE — 0,1%, Zolone 35 CE — 0,2%, 
Ultracid 40 PU — 0,1%, Fyfanon 50SC — 0,6%, Lannate 25WP — 0,2%, 
Admiral 0,05%, Pallas 0,3%, etc. 

16.3. Păduchele lânos al mărului — Eriosoma lanigerum Hausm., 
ordinul Homoptera, familia Eriosomatidae 


Este originar din America de Nord, de unde a fost introdus în 
Europa(Anglia), în anul 1787 odată cu materialul săditor. La noi în 
țară este frecvent în livezile de măr din toate regiunile pomicole. 

Descriere. Femela apteră, are corpul oviform, bombat, de 
culoare brun-închis, acoperit cu o secreție ceroasă abundentă, care 
formează un înveliş filamentos, de culoare albă. Lungimea 
filamentelor ajunge la 3-4 mm. Antenele sunt formate din 5-6 articole. 
Corniculele sunt reduse şi prevăzute pe părțile lor laterale cu 10-15 
peri. Lungimea corpului este de 1,9-2,1 mm (Figura 75). 

Femela aripată, are corpul oval-alungit, de culoare brun-închis. 
Aripile sunt mai lungi decât corpul. Lungimea corpului este de 1,8-2,3 


Fig. 75. Păduchele lânos al mărului — Eriosoma lanigerum 
a-adult, mod de dăunare: b-pe rădăcini; c- pe lăstari 


Biologie. Specia are un ciclu biologic complet numai în ţara de 
origine (America de Nord), unde are ca plantă gazdă primară, ulmul 
american, iar ca plantă gazdă secundară, mărul. În Europa, evoluţia lui 
este incompletă şi are loc numai pe măr, în cazuri foarte rare pe păr 
sau gutui (evoluție holociclică, monoecică sau anholociclică). Se 
dezvoltă doar forma asexuată. Chiar dacă apare şi forma sexuată, 
larvele de fundatrix, care apar în primăvară, mor înainte de a se 
reproduce. lernează ca larve pe rădăcini sau pe părțile aerine ale 
pomilor. Poate avea 8-12 generaţii pe an. Răspândirea de la un pom la 
altul se face cu ajutorul curenților de aer. 

Plante atacate şi mod de dăunare. Atacă mărul, mai rar şi alte 
specii: gutuiul, părul etc. Păduchii se localizează pe frunze, pe lăstari, 
pe tulpini şi rădăcini, înţepând şi sugând sucul celular. Părțile atacate 
se hipertrofiază şi apar umflături, sub formă de nodozități sau tumori 
canceroase. 

Combatere. Respectarea măsurilor de carantină fitosanitară; 
folosirea de material săditor sănătos; înființarea de noi plantații cu 
soiuri rezistente; Tratamente chimice: 

- în timpul repausului vegetativ cu unul din produsele: Ulei Cosmol 
— 2%, Ulei Spindel — 1,5%, Ulei Oleoekalux — 1,5%, Ulei 
Oleocarbetox — 3%, Aplaudus super — 1,5%, Carbetox 37 CE — 
1%, Polisulfură de bariu 6%, Zeamă sulfocalcică 20%. 

- în perioada de vegetaţie tratamentele se fac utilizând produsele: 
Thiodan, Thionex — 0,15%; Reldan — 0,2%; etc. 


16.4. Păduchele verde al mărului — Aphis pomi De Geer., 
ordinul Homoptera, familia Aphididae 


Este răspândit în regiunile mediteraniene ale Europei, precum şi 
în S.U.A. În ţara noastră este prezent în toate regiunile pomicole. 

Descriere. Prezintă două forme şi anume: 

Femela apteră are corpul piriform de 1,5 — 2,0 mm lungime, 
de culoare verde sau verde gălbui, cu capul galben sau negru. 
Antenele sunt mai scurte decât corpul, articolul al III-lea mai lung 
decât al IV-lea. Corniculele sunt negre, iar coada este brună şi 
aproximativ Y din lungimea corniculelor. 

Picioarele sunt verzi, în afară de vârful femurelor, tibiilor şi tarselor, 
care sunt negre (Figura 76). 

Femela aripată are corpul de 2,0 — 2,5 mm lungime, de culoare 
verde; capul, mezotoracele, metatoracele, corniculele, segmentul anal, 
tarsele, baza tibiilor, a femurelor şi articolele antenale I, II, V şi VI 
negre sau fumurii. Articolele III şi IV antenale sunt galbene, iar ochii 
roşii. 


Fig. 76. Păduchele verde al mărului — Aphis pomi: 
a-femelă apteră; b-femelă aripată; c-lăstar atacat 
(după Manolache şi Boguleanu) 

Biologie. lernează în stadiul de ou de rezistenţă depus pe 
ramurile subțiri, obişnuit la baza mugurilor. Este un afid cu dezvoltare 
holociclică, monoecică, prezentând 8 — 12 generaţii pe an. 

În primăvară, în fenofaza de dezmugurire a pomilor, din ouăle 
de rezistență apar larvele din care vor lua naştere femelele fondatoare 
(fundatrix), care ajunse la completa dezvoltare dau naştere pe cale 
partenogenetică vivipară, la fundatrigenele nearipate şi aripate. 
Acestea continuă să se înmulțească tot partenogenetic vivipar. 

În ultima decadă a lunii septembrie în coloniile de virginogene 
apar sexuparele, care dau naştere la forma sexuată : masculi şi femele. 
După împerechere, femelele depun ouăle de iarnă (de rezistenţă). 

Plante atacate şi mod de dăunare. Atacă frecvent mărul, 
precum şi alte rosacee. Insectele înţeapă şi sug sucul celular din 
ţesuturi. Frunzele se răsucesc, începând de la vârf spre pețiol şi de la 
margini spre nervura principală, rezultând pseudocecidii. Datorită 
atacului frunzele se îngălbenesc şi se usucă. 

Organele atacate sunt acoperite cu dejecţiile păduchilor, care 
formează aşa numita “rouă de miere”, pe care se dezvoltă filamentele 
ciupercii Capnodium salicinum. 

Combatere.Efectuarea tratamentelor de iarnă utilizând 
produsele: Polibar 6% sau Carbetox 37 CE — 1%. 

Primăvara, la apariția primelor colonii de păduchi se vor 
executa tratamente cu unul din produsele: Carbetox 37 CE — 0,4%, 
Sinoratox 35 CE — 0,1%, Nogos 50 CE — 0,1%, Vapona 48 CE — 0,1, 
Sumithion 50 CE — 0,1%, Chess 25WP — 0,1%, Fernos 50 PU — 
0,05%, Ambush 25 CE — 0,025%, Ripcord 40 CE — 0,03%, Karate 2,5 
CE — 0,01%, Mavrik 2F — 0,05%, etc. 


15.5. Păduchele cenuşiu al prunului — Hyalopterus pruni Geoffr., 
ordinul Homoptera, familia Aphididae 


Dăunătorul este răspândit în toate plantațiile de prun din 
Europa, Asia şi Africa de Nord. În țara noastră se întâlneşte în zonele 
de stepă, silvostepă şi în subzona pădurilor de stejar. 

Descriere. Femela apteră are corpul alungit, de 2,0-2,4 mm, de 
culoare verde-gălbuie şi acoperit cu o secreție pulverulentă, ceroasă, 
pulverulentă, de culoare cenuşie. Antenele sunt galben-verzui, cu 
articulele de la bază şi de la vârf, mai închise. Corniculele sunt de 
culoare neagră, dilatate la vârf şi uşor curbate. Coada este mai lungă 
decât corniculele (Figura 77). 

Femela aripată are corpul de 2,0-2,1 mm lungime. Capul şi 
lobii toracici sunt de culoare brun-închisă, iar abdomenul este verde 
palid. Corpul este acoperit cu o secreție ceroasă, pulverulentă, albastră 
cenuşie. 

Fig. 77. Păduchele cenuşiu al prunului — Hyalopterus pruni 
a-femelă apteră; b-femelă aripată; c-mod de dăunare 


Biologie. Este o specie migratoare, cu dezvoltare holociclică, 
dioecică. Planta gazdă primară este prunul iar gazdele secundare sunt 
diferite specii de graminee: Phragmites, Calamagrostis, Agrostis etc. 
lernează în stadiul de ou de rezistență pe scoarţa ramurilor şi tulpinilor 
de prun sau alte specii ale genului Prunus. 

Primăvara la dezmugurirea prunului, din ouăle de rezistenţă 
apar larvele din care vor lua naştere femele fondatoare (fundatrixul), 
care la maturitate, vivipar dau naştere la fundatrigene nearipate. 
Acestea se înmulțesc, tot partenogenetic şi vivipar, dând naştere la mai 
multe generații (3-5)de fundatrigene, până în luna iulie. După primele 
3-4 generaţii apar pe lângă formele nearipate şi forme aripate. Acestea 
migrează pe plante gazde secundare, unde dau naştere pe cale 
partenogenetică şi vivipar la mai multe generaţii de virginogene 
nearipate şi aripate. În ultima decadă a lunii septembrie, în coloniile 
de virginogene apar sexuparele, care se reântorc pe prun, unde dau 
naştere la forma sexuată, masculi şi femele. După împerechere, 
femelele depun oul de iarnă (hibernant), pe planta gazdă primară, 
urmând ca ciclul biologic să se reia în anul următor. 

Plante atacate şi mod de dăunare. Atacă prunul, piersicul, 
caisul, uneori şi migdalul. Păduchii se localizează spre vârful lăstarilor 
şi pe partea inferioară a frunzelor. Datorită atacului creşterea lăstarilor 
este stânjenită, vârful lor se deformează, iar frunzele se etiolează şi nu 
mai asimilează normal. Nu formează pseudocecidii. Pomii atacați nu 
mai vegetează normal. 

Combatere. Se recomandă efectuarea unui tratament în 
perioada repausului vegetativ utilizând: Carbetox-1,0 %, Ulei cosmol- 
2,0 % etc. În perioada de vegetaţie se vor executa tratamente chimice 
cu produsele: Carbetox 37 CE- 0,3 %, Novadim 40 EC- 0,075-0,1 
%4(1,125- 1,5 l/ha), Lannate 90 0,05 %, Mavrik 2 F 0,05 %, Sinoratox 
plus 0,07-0,1 % etc. 


16.6. Acarianul roşu al pomilor — Panonychus ulmi Koch, 
ordinul Acari, familia Tetranychidae 


Este originar din Europa şi este răspândit pe tot globul. În ţara 
noastră se întâlneşte în toate zonele pomicole. 

Descriere. Femela are corpul de 0,32 — 0,54 mm lungime, oval, 
bombat dorsal, de culoare brun roşietic. Dorsal se găsesc 26 perişori 
inseraţi pe 7 rânduri de tuberculi albicioşi, dispuşi perpendicular 
(Figura 78). 


Fig. 78. Acarianul roşu al pomilor — Panonychus ulmi: 
Femelă (după Bagdasarian) 


Masculul are 0,24 — 0,30 mm lungime, corpul este alungit şi 
îngustat posterior, de culoare variabilă, de la galben-portocaliu la 
galben-verzui. 

Oul de iarnă are 0,13 — 0,17 mm lungime, de culoare roşietică, 
striat dorsal şi pedicelat. 

Oul de vară are 0,11 — 0,14 mm lungime, de culoare gălbui la 
început, apoi devine brun-roşcat. 

Larva are corpul de 0,12 — 0,21 mm lungime. La ecloziune este 
galben-portocalie, apoi devine galben-brunie. 

Protonimjfa şi deutonimfa au corpul brun. 

Biologie. lernează în stadiul de ou pe ramurile pomilor, obişnuit 
în crăpăturile scoarţei sau pe solzii mugurilor şi are 5 — 6 generaţii pe 
an. Durata unei generaţii variază între 20 — 36 zile. 

166 


Apariţia larvelor are loc în prima jumătate a lunii aprilie şi se 
eşalonează pe o perioadă de 15 — 20 zile. Larvele colonizează mugurii, 
frunzele şi florile, înțepând şi sugând seva. 

Adulții apar în luna mai, se împerechează şi depun ponta pe 
diferite specii de pomi. Dezvoltarea embrionară durează 10-20 zile, 
într-un an evoluează 5-6 generaţii. Prezenţa ouălor de iarnă se observă 
din lunile iulie, august. 

Plante atacate şi mod de dăunare. Este un dăunător polifag ce 
atacă mărul, părul, gutuiul, prunul, piersicul, cireşul, migdalul, nucul, 
coacăzul, agrişul, vița de vie, trandafirul, etc. 

Daunele cele mai mari se înregistrează în plantațiile de măr, 
prun, piersic, când densitatea acarienilor pe o frunză poate fi de 140 — 
160. În urma înţepăturilor şi sugerii sucului celular se produc în frunze 
rupturi şi dislocări ale epidermei şi a țesutului lacunar. 

Simptomele atacului variază după sezon. La început apar pe 
frunze pete albe-brunii, care cu timpul confluează iar coloritul se 
schimbă de la alb-argintiu până la alb-roşietic. În urma atacului, 
frunzele se usucă şi cad. 

Combatere. Se aplică tratamente de iarnă şi în timpul perioadei 
de vegetație. Pentru tratamentul de iarnă se foloseşte produsul Polibar 
6%. 

Tratamentele din timpul perioadei de vegetație se aplică la 
avertizare, astfel: 

- primul tratament se aplică la 3 — 5 zile după apariția larvelor din 
pontele hibernante; 

- tratamentul al doilea se execută la căderea petalelor; 

- tratamentul al treilea şi următoarele se execută în funcție de gradul 
de infestare, când densitatea este de 3 — 5 acarieni/frunză. 

Se utilizează unul din următoarele acaricide: Kelthane 18,5 EC 
— 0,2%, Mitac 20 EC — 0,2%, Omite 57 E — 0,2%, Torque 50 WP — 
0,05%, Neoron 500 EC — 0,1%, Nissorum 10 WP — 0,05%, Danirun 
11 EC — 0,06%, Apollo 50 SC — 0,04%, Cascade 5 EC — 0,05%, Bye 
Bye 20EC — 0,03%, Sanmite 20 WP — 0,05%, etc. 


16.7. Gărgărița mugurilor — Sciaphobus squalidus Gyll., 
ordinul Coleoptera, familia Curculionidae 


Este răspândită în Europa Centrală şi Orientală. La noi în ţară se 
întâlneşte des în Moldova, Banat, Timişoara şi Lunca Dunării. 

Descriere. Adultul are corpul oviform, de culoare neagră, 
acoperit cu solzi de culoare brun-cenuşie sau cafenii roşcați. Antenele 
sunt roşcate cu măciucă neagră. Picioarele sunt brun-roşcate lipsite de 
spini. Elitrele sunt ovale mai late decât pronotul şi prevăzute cu striuri 
longitudinale. Interstriurile laterale sunt prevăzute cu solzi deşi albicioşi 

(Figura 79). Aripile posterioare lipsesc, iar lungimea corpului este de 
5,0 - 6,5 mm. 

Oul este oval alungit, albicios, puţin lucios, de circa 1,0 mm 
lungime. 

Larva are corpul de culoare alb-gălbuie, capul galben-brun, 
acoperit cu peri rari şi scurți. Lungimea corpului este de 10 - 12 mm. 


Fig. 79. Gărgăriția mugurilor - Sciaphobus squalidus; 
a - adult; b, c - muguri şi flori atacate de adulți, la nuc şi măr (după Săvescu) 


Biologie. Gărgăriţa mugurilor iernează în stadiul de adult sau 
de larvă în sol şi are o generaţie pe an sau o generaţie la doi ani. 

La sfârşitul lunii martie sau începutul lunii aprilie adulții 
părăsesc locurile de iernare şi se urcă în pomi, unde se hrănesc cu 
muguri, cu frunzele apărute sau cu flori. După o săptămână de hrănire 
are loc împerecherea şi depunerea pontei. 

Femela depune eşalonat 20 - 30 de ouă, pe frunze, pe scoarța 
exfoliată sau pe ramuri, de obicei lipindu-le cu o frunză. Incubaţia 
durează 16 - 18 zile, iar larvele apar eşalonat şi migrează în sol unde 
se hrănesc cu rădăcinile subțiri ale diferitelor plante ierboase. 

Transformarea în pupe are loc în luna august. Larvele apărute 
mai târziu se împupează în al doilea an, iar stadiul de pupă durează în 
mod normal 20 - 30 de zile. Adulții apar în luna septembrie şi rămân 
în aceleaşi locuri până în anul următor. 

Plante atacate şi mod de dăunare. Adulții rod mugurii 
vegetativi şi floriferi la diferite specii de pomi fructiferi (măr, păr, 
prun, cais, etc.) şi arbuşti fructiferi. La atacuri puternice recolta poate 
fi compromisă. 

Combatere. Se recomandă aplicarea de inele cu clei primăvara 
devreme, pentru capturarea adulților, scuturarea repetată a pomilor, 
prăfuirea solului în jurul trunchiurilor, tratamente cu produse 
organofosforice la depunerea ouălor. 

16.8. Gărgăriţa florilor de măr — Anthonomus pomorum L. 
ordinul Coleoptera, familia Curculionidae 


Insecta este răspândită în toată Europa. La noi se întâlneşte în 
toate regiunile pomicole, producând daune mai ales în zona pădurilor 
de stejar, fag. 

Descriere. Adultul are corpul eliptic, de culoare cenuşie-brună. 
Dorsal prezintă o pubescenţă, care formează pete de culoare castanie- 
roşcată. Pronotul prezintă o dungă mediană de peri albicioşi. Elitrele 
sunt lățite posterior şi prezintă două benzi transversale oblice, de 
culoare mai închisă, având spaţiul dintre ele acoperit cu o pubescenţă 
mai deschisă la culoare. Lungimea corpului este de 5,0-6,0 mm 
(Figura 80). 

Oul este eliptic, alb-lucios, având circa 0,70 mm lungime. 

Larva este de culoare alb-gălbuie, arcuită, apodă. Pe partea 
dorsală prezintă opt rânduri longitudinale de peri. La completa 
dezvoltare are până la 8,0 mm lungime. 

Pupa este alb-gălbuie, având corpul alungit, de 3-4 mm 
lungime. 


Fig. 80. Gărgăriţa florilor de măr — Anthonomus pomorum 
a-adult; b-larvă; c-flori antonomate 


Biologie. Insecta are o generaţie pe an. lernează în stadiul de 
adult, în scoarța exfoliată a pomilor sau în alte adăposturi. În martie — 
aprilie, adulții părăsesc locurile de iernare, în primele zile găsindu-se 
pe pomii pe care au hibernat, mai târziu şi pe cei învecinaţi, 
deplasându-se prin mers de la un pom la altul. Pe timp călduros, 
aceştia se deplasează prin zbor, în toată livada. 

Ouăle sunt depuse în organele florale, în interiorul bobocilor. 
Larvele apărute se dezvoltă aici şi tot aici într-un cocon negricios, la 
maturitate se transformă în pupă. Noii adulţi apar în luna iunie. După 
2-3 săptămâni de hrănire, se retrag sub scoarța exfoliată unde intră în 
diapauză aestivală, care în regiunile noastre se continuă cu iernarea. 

Plante atacate şi mod de dăunare. Este o specie monofagă. 
Atacă doar mărul. Adulții hibernanți atacă mugurii vegetativi şi 
floriferi, noii adulţi atacă una din epiderme şi parenchimul frunzelor. 

Cele mai mari pagube însă, produc larvele , care se hrănesc cu 
organele interne ale florilor, atacând bobocii florali.Bobocii florali 
atacați, nu se mai deschid, se brunifică, se usucă şi rămân mult timp 
agăţaţi pe ramuri, fiind cunoscuţi sub denumirea de cuişoare sau flori 
antonomate. 

Combatere. Tăierea ramurilor uscate, răzuirea tulpinilor şi a 
ramurilor şi distrugerea acestor resturi, în care se găsesc adulții 
hibernanţi, prin ardere; la apariția adulţilor în primăvară, scuturarea 
repetată a pomilor; aplicarea de inele cu clei la începutul lunii iunie, 
pentru capturarea adulților; prăfuirea solului în jurul trunchiurilor; 
tratamente chimice cu produse organofosforice în perioada de hrănire 
suplimentară a adulților hibernanți. 


16.9. Viermele merelor — Laspeyresia pomonella L., 
ordinul Lepidoptera, familia Tortricidae 


Este de origine euro-siberiană, răspândit pe toate continentele. 
La noi în ţară se întâlneşte în toate zonele pomicole. 

Descriere. Fluturele are anvergura aripilor anterioare de 15 — 
22 mm, largi, subrectangulare, cenuşii-deschis, cu numeroase linii 
transversale fine, sinuoase, mai închise. Spre marginea externă a 
aripilor se găseşte o pată brună, înconjurată de două linii galbene, cu 
luciu de bronz. Aripile posterioare sunt brun - arămii, cu reflexe aurii 
şi sunt franjurate (Figura 81). 


Fig. 81. Viermele merelor — Cydia pomonella: 
a-adult; b-larvă; c-fructe atacate (după Manolache şi Boguleanu) 

Oul este subcircular, puţin bombat, alb opalescent de 0,8 — 1,0 
mm în diametru. În cursul incubaţiei trece prin faza de “cerc roşu”, 
apoi de “cap negru”, iar înainte de ecloziune are culoarea brun-închis. 

Larva are 18 - 20 mm lungime, este de culoare roz-deschis; 
capul şi placa toracică brune. 

Pupa are 9 — 10 mm lungime şi este de culoare galben-brună 
sau brun-închis. 

Biologie. lernează în stadiul de larvă complet dezvoltată într-un 
cocon alb mătăsos, sub scoarţa pomilor. În mod obişnuit are două 
generaţii/ an. 

În primăvară larvele se transformă în pupă. Primii adulţi apar în 
luna mai şi zborul lor este nocturn şi crepuscular. Are loc 
împerecherea şi depunerea pontei izolat sau în grupe de 2-3 ouă, pe 
ramuri, frunze sau fructe. 

Larvele neonate migrează către fructe rozând cuticula frunzelor 
şi chiar a fructelor; rănile produse se cicatrizează, dar constituie porți 
pentru microorganisme (atac primar). Ajunsă la fruct, larva pătrunde 
în acesta prin depresiunea calicială sau cea pedunculară, roade galerii 
către loja seminţelor hrănindu-se cu acestea (atac secundar). În urma 
atacului fructele nu se mai dezvoltă şi cad. 

La completa dezvoltare, larva părăseşte fructul şi migrează sub 
scoarța pomilor sau în sol, unde ţese un cocon mătăsos în care se 
transformă în pupă. Fluturii generației I-a apar la sfârşitul lunii iunie, 
dând naştere generaţiei a II-a. Femela depune ouăle direct pe fructe. 
Larvele mature părăsesc fructele şi migrează către locurile de iernare. 

Plante atacate şi mod de dăunare. Atacă în special mărul şi 
părul precum şi alte specii pomicole. 

Atacul se prezintă sub două forme: 

a) atac primar, când fructele sunt roase superficial; 

b) atac secundar, când fructele prezintă galerii cu excremente şi 
rosături brunificate în jurul orificiului de perforare, atac cunoscut 
sub numele de “ mere viermănoase”. 

Fructele atacate îşi pierd valoarea comercială şi nu se pot păstra, 
deoarece putrezesc. Pagubele pot ajunge până la 70 — 80%. 

Combatere. Răzuirea tulpinilor şi a ramurilor mai groase de 
scoarța exfoliată, muşchi, licheni şi arderea, împreună cu larvele 
hibernante. 

Strângerea fructelor viermănoase şi folosirea lor în diferite 
scopuri. 

Aplicarea de brâie capcană pe trunchiul pomilor pentru 
capturarea larvelor în perioada migrării. 

Aplicarea de tratamente chimice la avertizare. Se execută 1 — 2 
tratamente pentru fiecare generație. 

Cel mai simplu criteriu pentru aplicarea tratamentelor este 
dinamica zborului adulţilor, stabilită cu ajutorul cuştilor de avertizare, 

capcanele luminoase şi capcanelor cu feromoni sexuali sintetici de tip 
Atrapom. 

Se poate folosi unul din următoarele produse: Carbetox 37 CE - 
—0,4%, Sinoratox 35 CE — 0,2%, Nogos 50 CE — 0,1%, Vapona 48 CE 
— 0,1%, Onevos 80 PS — 0,15%, Magic Super 20CE- 0,2%, Perfection 
40CE — 0,1%, Lebaycid S0EC — 0,15%, Larvin 375 — 0,1%, Diazinon 
60 CE — 0,15%, Basudin 60 CE — 0,15%, Zolone 35 CE — 0,2%, 
Actellic 50 CE — 0,1%, Carbaril 50 PU — 0,15%, Murtofox 68EC — 
0,1%, Decis 2,5 CE — 0,05%, Ambush 25 CE — 0,05%, Karate 2,5 CE 
— 0,01%, Fastac 10 CE — 0,015%, Cidial 50L — 0,08%, Laser 240SC — 
0,06%, Runner 2F — 0,04%, Novadim 40EC — 0,075%, etc. 

Se recomandă folosirea de preparate biologice pe bază de 
Bacillus thuringiensis (Thurintox) şi Bacillus cereus (Thuringin) în 
concentraţie de 0,1%, Dipel - 0,1%, Bactospeine — 0,3% precum şi a 
viespilor oofage Trichogramma embryophagum prin lansări de 20.000 
— 60.000 viespi la hectar. 


16.10. Viermele prunelor — Grapholitha funebrana Tr., 
ordinul Lepidoptera, familia Tortricidae 


Viermele prunelor este răspândit în majoritatea plantațiilor de 
prun din Europa, Nordul Africii, America de Nord, Asia Mică, Asia 
Centrală, Extremul Orient şi Australia. În ţara noastră este prezent în 
toate bazinele pomicole situate în zonele de stepă şi silvostepă, 
precum şi în subzonele stejarului şi fagului. 

Descriere. Fluturii sunt mici, având corpul brun-cenuşiu de 6 — 
9 mm lungime. Anvergura aripilor este de 13 — 15 mm. 

Aripile anterioare sunt brun-cenuşii, mai îngustate spre bază. 
Pe margini prezintă dungi transversale brun-închis, care alternează cu 
dungi cenuşii. Pe vârful aripilor se găseşte o pată plumburie, străbătută 
de 4 linii brun-negricioase dispuse longitudinal. Aripile posterioare 
sunt brune-cenuşii, cu franjuri scurte, albicioase (Figura 82). 


Fig. 82. Viermele prunelor — Grapholitha funebrana: 
a-adult; b-larvă; c,d-fructe atacate (după Rogojanu) 

Oul este eliptic, lenticular, translucid, apoi galben. 

Larva are 10 — 12 mm lungime, corpul de culoare roşu- 
cărămiziu pe partea dorsală şi  roz-pal, ventral. Capul este brun 
închis; placa toracică şi cea anală sunt brun-gălbui-deschis, prevăzute 
cu puncte mai închise. 

Pupa are 6,2 — 6,6 mm lungime şi este de culoare brună. 

Biologie. lernează în stadiul de larvă matură într-un cocon 
mătăsos, sub scoarța exfoliată a pomilor sau în alte adăposturi şi are 2 
generaţii/ an. 

În primăvară, la sfârşitul lunii martie sau începutul lunii aprilie, 
larvele se transformă în pupe. 

Primii fluturi apar la sfârşitul lunii aprilie sau în prima decadă a 
lunii mai (în zonele de stepă şi silvostepă), odată cu începutul 
scuturării petalelor la soiurile cu înflorire timpurie. Fluturii au zbor 
crepuscular şi numai în zilele când temperatura aerului depăşeşte 
10*C. Zborul adulților se eşalonează pe o perioadă de 5 - 7 săptămâni 
şi corespunde fenofazei când fructul are mărimea unui sâmbure de 
măslină. 

Ouăle sunt depuse în proporție de 70 - 90% pe calota inferioară 
a fructelor. După o scurtă perioadă de migrare, larva neonată pătrunde 
în fructe, sapă o galerie spre peduncul, secționând vasele libero- 
lemnoase şi oprind, astfel, parțial sau total circulația sevei. 

Din această cauză fructul atacat nu se mai dezvoltă, capătă o 
culoare violacee şi cade înainte ca larva să ajungă la completa 
dezvoltare. Căderea fructelor infestate corespunde căderii fiziologice 
normale din luna iunie. La o încărcătură mare de fructe pe pom, atacul 
produs de larvele generației I-a nu prezintă importanță economică. 
Larvele se hrănesc în continuare, în fructele căzute; durata acestui 
stadiu este de 25 - 32 zile. 

Larva complet dezvoltată părăseşte fructul printr-o galerie 
laterală şi se retrage în crăpăturile scoarței pomilor, unde îşi 
construieşte un cocon din fire de mătase, în interiorul căruia se 
transformă în pupă. 

Fluturii din generația I apar, în prima decadă a lunii iulie , are 
loc împerecherea şi depunerea ouălor numai pe fructele verzi, de 
mărime aproape normală, fiind preferate soiurile tardive sau 
semitardive. 

Larvele care apar pătrund în fructe şi produc galerii în jurul 
sâmburelui. Dezvoltarea larvelor din generația a Il-a durează 16 - 25 
zile, astfel că la sfârşitul lunii august sau începutul lunii septembrie, 
larvele se retrag pentru iernare. 

Ouăle de Grapholitha funebrana Tr. sunt parazitate de 
Trichogramma  embriophagum, iar larvele de unele specii de 

Ichneumonidae şi Chalcididae, precum şi de ciuperca Beauveria 
bassiana. 

Plante atacate şi mod de dăunare. Larvele atacă fructele la 
prunul sălbatic şi cultivat, precum şi fructele de cireş, piersic şi cais. 
Fructele atacate se recunosc după prezenţa picăturilor gomoase ce se 
scurg prin orificiul de pătrundere a larvelor. Fructele se maturează mai 
devreme, cad şi adesea putrezesc. 

Pierderi mari se înregistrează la generația a II-a, ajungând la 50 
— 80% din recoltă. Foarte sensibile sunt soiurile: D'Agen, Tuleu gras, 
Vinete româneşti, Gras românesc, Vinete de Italia, etc. 

Combatere. Se fac tratamente la avertizare ținându-se seama de 
rezerva biologică, soiul cultivat, condițiile climatice din perioada 
dezvoltării şi înmulțirii dăunătorului. Se urmăreşte curba de zbor a 
adulților la capcanele cu feromoni sexuali sintetici de tip Atrafun. Se 
utilizează unul din insecticidele: Actellic 50CE — 0,1%; Carbetox 
37CE — 0,4%; Decis 2,5CE — 0,05%; Dursban 4E — 0,2%; Larvin 375 
— 0,1%, Ecalux S — 0,075%; Fastac 10CE — 0,015%; Nogos 50 CE — 
0,1%; Sinoratox 35CE — 0,15%; Thiodan 35CE — 0,15%; Zolone 
35CE — 0,2%; Dimilin 25WP — 0,04%; Nomolt 15SC — 0,05%; 
Meotrin 20CE — 0,03%, Laser 240SC — 0,06%, Novadim 40EC — 
0,075%, Runner 2F — 0,04%, etc. 


16.11. Viespea seminţelor de prun — Eurytoma schreineri Schr., 
ordinul Hymenoptera, familia Eurytomidae 


A fost descrisă pentru prima dată în Rusia, în anul 1908 de 
Schreiner. 

În ţara noastră, viespea seminţelor de prun a fost identificată de 
Peiu şi Perju, în anul 1979, în livezile de prun din judeţele Iaşi şi 
Botoşani. 

În ultimii ani, viespea seminţelor de prun a devenit un dăunător 
deosebit de periculos în livezile de prun din judeţele Argeş, Buzău, 
Dîmboviţa, Prahova, Cluj, Bistriţa Năsăud, etc. 

Descriere. Masculul are 4,0 — 6,0 mm lungime, iar femela 7,0 — 
7,5 mm, de culoare neagră, cu luciu pronunţat pe abdomen. Pe cap şi 
torace se găsesc perişori albicioşi. Antenele sunt alcătuite din 13 
articole. Aripile au numai o nervură longitudinală. Abdomenul este 
scurt, pendunculat şi neted. Ovipozitorul femelei este gălbui (Figura 
83). 

Oul este oval, de 0,3 mm şi prevăzut la una din extremități cu 
un pedicel alungit. 

Larva matură are 6 — 7 mm lungime, apodă, de culoare albă, 
având corpul bombat la mijloc şi subțiat la extremități. Capsula 
cefalică este alb-gălbuie, iar mandibulele brune. 

Pupa este albă, având aripile şi picioarele alipite de corp. 

Fig. 83. Viespea seminţelor de prun — Eurytoma schreineri: 
a-adult; b-larvă; c-sâmburi atacați 


Biologie. lernează în stadiul de larvă matură în sâmburii 
prunelor căzute pe sol sau în fructele rămase în coroana pomilor şi are 
o generaţie pe an. 

În primăvară, la sfârşitul lunii aprilie, când temperatura aerului 
depăşeşte 10°C, larvele se transformă în pupe. Acest stadiu durează 10 
- 20 zile, astfel că în prima decadă a lunii mai (la 5 - 10 zile după 
scuturarea petalelor) apar viespile. Zborul lor este lent şi de scurtă 
durată. După copulaţie, perforând pulpa fructelor verzi cu ajutorul 
ovipozitorului, femelele depun câte un ou în semințele verzi. Ponta 
durează 15 - 30 zile, perioadă în care o femelă depune până la 120 
ouă. Incubaţia durează câteva zile, astfel că, la sfârşitul lunii mai, apar 
larvele. Dezvoltarea larvară durează 15 - 20 zile. La completa 
dezvoltare, odată cu căderea fructelor infestate, larva intră în diapauză 
şi rămâne în acest stadiu până în primăvara următoare sau până în 
primăvara celui de-al doilea an sau al treilea. Mortalitatea naturală a 
larvelor este mare, ajungând în unele cazuri de 60 - 80%. 

Plante atacate şi mod de dăunare. Este un dăunător polifag, 
ce atacă seminţele diferitelor specii de sâmburoase: prun, porumbar, 
mirobolan, vişin. 

Larvele se hrănesc cu conţinutul seminţelor, care se brunifică. 
Fructele atacate sunt mai mici şi au o culoare mai deschisă, cad, se 
zbârcesc şi se mumifiază. 

Combatere. Se recomandă săpatul solului pe rândul de pomi 
sau în jurul pomilor pentru reducerea rezervei biologice. Pe suprafeţe 
mici se recomandă strângerea şi distrugerea fructelor atacate. 

În perioada de zbor în masă a adulţilor, înainte de infestarea 
fructelor, se vor efectua stropiri (3), la interval de 7 — 9 zile, cu unul 
din produsele: Sinoratox 35 EC — 0,1%, Carbetox 37 CE — 0,4%, 
Onefon 80 PS — 0,15%, Chinmix 10 CE — 0,03%, Karate 2,5 CE — 
0,03%, Talstar 10 EC — 0,04%, Cipertrin 10EC — 0,015%, Thuringin — 
0,2%o,etc. 

16.12. Musca cireşelor — Rhagoletis cerasi L. 
ordinul Diptera, familia Trypetidae 


Este răspândită în multe ţări din Europa Centrală. La noi în ţară 
este prezentă în toate zonele pomicole. 

Descriere. Adultul are corpul de 4,0-6,0 mm lungime, de 
culoare brun-închis, lucios, în afară de cap, scutel şi vârful femurelor, 
care sunt galbene-roşcate. Pronotul prezintă dungi longitudinale 
galbene şi negre. Aripile sunt prevăzute cu patru benzi transversale , 
late, de culoare brun-închisă (Figura 84). 

Larva matură are 5,0-6,0 mm lungime, este apodă şi acefală, de 
culoare albă,având corpul alcătuit din 13 segmente, puternic îngustate 
spre cap. 

Pupa are formă de butoiaş, de 2,5-4,0 mm lungime. 

Fig. 84. Musca cireşelor — Rhagoletis cerasi 
a-adult; b-larvă şi mod de dăunare 


Biologie. Are o singură generaţie pe an şi iernează în stadiul de 
pupă în stratul superficial al solului, mai ales în jurul pomilor. Adulții 
apar aproape cu o lună înainte de coacerea cireşelor şi vişinilor. După 
circa 2 săptămâni de la apariție, când fructele de cireş şi vişin sunt în 
pârgă, începe ponta. 

Femela depune sub cuticula fructelor un ou, mai rar două, 
obişnuit în apropierea pedunculului. 

Larva apărută pătrunde în interiorul fructelor. La maturitate, 
larva părăseşte fructul, migrează în sol, la 4-5 cm, unde se transformă 
în pupă. 

Plante atacate şi mod de dăunare. Atacă fructele de cireş, mai 
rar de vişin consumând pulpa acestora. Fructele atacate devin moi, se 

închid la culoare, în scurt timp putrezesc şi cad. Sunt mai sensibile la 
atac soiurile cu coacere semitârzie şi târzie. 
Combatere 

- săparea solului în jurul pomilor; 

- prăfuirea solului cu diferite insecticide, înainte de ieşirea adulților 
din sol; 

- tratamente chimice, împotriva adulţilor, utilizînd următoarele 
produse: Nogos- 0,1%, Vapona- 0,1%, Onefon- 0,2%, Ecalux-— 
0,1%, Zolone — 0,2%, Decis- 0,04%, Ambush- 0,05%, Karate- 
0,02%, Ripcord- 0,05%, etc. 


16.13. Cotarul verde — Operophthera brumata L., 
ordinul Lepidoptera, familia Geometridae 


Este răspândit în toată Europa şi Asia Centrală. La noi în ţară se 
întâlneşte mai ales în zona pădurilor de stejar. 

Descriere. Specia prezintă un dimorfism sexual accentuat. 
Masculul are aripile normal dezvoltate, în timp ce femela are aripi 
rudimentare, neputând zbura. Anvergura aripilor anterioare de la 
mascul este de 20,0-25,0 mm, de culoare brun-cenuşie, cu câteva linii 
sinuase, mai închise la culoare. Aripile posterioare sunt alb-cenuşii 
(Figura 85). 


Fig. 85. Cotarul verde — Operophthera brumata 
a-mascul; b-femelă;c-larvă 


Oul este oval-alungit, reticulat, verde-pal la depunere şi de 
culoare roşie înainte de ecloziune. 

Larva, are la maturitate 25,0-30,0 mm lungime. Capul este 
verde-închis, restul corpului este galben-verzui, cu o linie dorso- 
mediană mai închisă şi cu alte două laterale mai deschise la culoare. 
Are doar două perechi de picioare abdominale, din această cauză 
mersul este sacadat, ca şi cum ar măsura cu cotul, de unde şi 
denumirea de „cotari”. 

Pupa, este de culoare brună, într-un cocon învelit cu particule 
de pământ. 

Biologie. Insecta are o singură generație pe an şi iernează în 
stadiul de ou depus pe ramurile subțiri, mai ales la locul de bifurcare a 
acestora. Adulții apar prin luna octombrie sau noiembrie obişnuit după 
căderea brumei, pe vreme rece şi umedă. Ei sunt mai activ în nopțile 
senine şi cu brumă. 

După împerechere, femela depune ouăle în grupe de 2-3, la 
locul de bifurcare a ramurilor, la baza mugurilor sau în crăpăturile 
scoarţei, fiind lipite cu un lichid vâscos, care se întăreşte în contact cu 
aerul. 

Larvele apar eşalonat, în primăvară, din martie până în aprilie. 
Acestea ajung la maturitate în a doua jumătate a lunii mai, trecând 
prin 5 vârste. Omizile complet dezvoltate părăsesc coroana pomilor şi 
pătrund în sol, la adâncimi de 5-15 cm, unde are loc transformarea în 
pupe. În acest stadiu rămân în diapauză până în toamnă. 

Plante atacate şi mod de dăunare. Este o specie polifagă. Sunt 
dăunătoare larvele, care atacă peste 70 de specii pomicole şi silvice: 
cireş, păr, măr, cais, prun, ulm, stejar, fag, frasin etc. La invazii mari 
omizile pot distruge masa foliară în întregime, din care cauză pomii se 
debilitează şi devin sensibili la boli şi dăunători, iar fructele rămân 
mici şi nu se coc. Uneori sunt atacate şi fructele, mai ales cele de cireş 
ŞI Vişin. 

Combatere. Săparea solului în jurul pomilor în timpul verii, 
pentru distrugerea pupelor aflate în sol. Instalarea de benzi cleioase la 
sfârşitul verii pentru capturarea femelelor care nu zboară, dar se urcă 
în coroana pomilor pentru depunerea ouălelor. 

Tratamente chimice aplicate în cursul perioadei de repaus, cu 
aceleaşi produse recomandate şi în cazul altor dăunători sau 
tratamente chimice aplicate în cursul perioadei de vegetaţie utilizând 
unul din produsele: Carbetox 37 CE- 3,0 l/ha, Diazol 60 EC- 0,15 %, 
Sinoratox 35 CE- 0,1 %, Fastac 10 CE RV- 0,008 %, Fastac 10 EC- 
0,008 %, Fastac ULV- 1,0 l/ha, Sumi alpha 0,5 ULV- 2,5-3,0 Iha, 
Dimilin 45 EC- 50 ml/ha etc 


16.14. Inelarul — Malacosoma neustria L., 
ordinul Lepidoptera, familia Lasiocampidae 


Inelarul este răspândit în toată regiunea palearctică, iar la noi 
este frecvent mai ales în livezile din vecinătatea pădurilor. 

Descriere. Fluturele are anvergura aripilor de 20,0-35,0 mm. 
Corpul este voluminos şi păros. Aripile anterioare sunt brune-gălbui, 
traversate de o bandă lată, trapezoidală, oblică, mai închisă, iar aripile 
posterioare sunt brune-închis. 

Oul este brun cenuşiu, aproape sferic. 

Larva la maturitate are 40,0-50,0 mm lungime. Capul este de 
culoare albastră, restul corpului este cenuşi, acoperit cu perişori fini, 

deşi. Dorsal prezintă o dungă mediană de culoare albă, mărginită de o 
parte şi de alta de linii roşcate, care alternează cu linii de culoare 
albastră (Figura 86). 

Pupa este de culoare brun-închis, adăpostită într-un cocon de 
culoare albă. 


Fig. 86. Inelarul — Malacosoma neustria 
a-adult; b-ouă; c-larveşi mod de dăunare 


Biologie. Insecta are o singură generaţie pe an şi iernează în 
stadiul de ou pe ramurile pomilor. Apariţia larvelor are loc în mod 
eşalonat, din luna aprilie, până în luna mai. În primele vârste, larvele 
trăiesc grupate, formându-şi cuiburi din fire de mătase şi frunze. 
Gregarismul lor se atenuează când depăşesc 10-12 mm lungime, trăind 
izolat în coroana pomilor. 

După 40-50 zile, perioadă în care năpârlesc de 5 ori, larvele 
ajung la maturitate, la sfârşitul lunii mai sau la îceputul lunii iunie. 
Pupa se dezvoltă în interiorul unui cocon mătăsos, alb, ţesut de către 
larve ître frunze, pe tulpini, ramuri etc. După o perioadă de 10-15 zile, 
apar fluturii, spre sfârşitul lunii iunie sau începutul lunii iulie şi au un 
zbor nocturn. 

După împerechere, femelele depun ouăle pe ramurile subțiri, 
mai multe la un loc, sub formă de inele, de unde şi denumirea de 
„inelar”. Fiecare pontă cuprinde 50-200 ouă. 

Plante atacate şi mod de dăunare. Este un dăunător polifag. 
Atacă larvele care pot defolia complet pomii sau arborii atacați. Atacă, 
dintre pomi, mai ales mărul părul, prunul, etc. 

Combatere. Iarna, odată cu tăierea în uscat a pomilor se 
recomandă înlăturarea pontelor şi distrugerea lor. De asemenea se 
recomandă aplicarea de tratamente chimice în cursul perioadei de 
repaus utilizând: Carbetox - %, Polibar- 6 %, Zeamă sulfocalcică — 20 
%, ulei spindel, ulei cosmol 1,5-2,0 % etc. 

În cursul perioadei de vegetaţie, la se,mnalarea atacului se 
recomandă aplicarea de tratamente chimice utilizând unul din 
produsele: Carbetox 37 CE- 0,4 %, Diazol 60 EC- 0,15 %, Sinoratox 
35 CE- 0,1 %, Fastac 10 CE- 0,008 %, Fastac ULV- 1,0 l/ha, Dimilin 
25 WP- 50-100 g/ha plus 1,5-3,0 1 motorină. 

De asemenea se recomandă combaterea biologică a 
dăunătorului, utilizând produse biologice: Dipel, Bactospeine, 
Thuringin etc., în dozele recomandate şi la alți dăunători, mai ales în 
cazul speciilor defoliatoare. 


16.15. Cărăbuşul de mai — Melolontha melolontha L., 
ordinul Coleoptera, familia Scarabaeidae 


Este răspândit aproape în toate ţările din Europa. În ţara noastră 
se întâlneşte frecvent în regiunile de antistepă, a pădurilor de stejar 

Descriere. Adultul are 20,0 — 25,0 mm lungime; capul, pronotul 
şi scutelul sunt negre, obişnuit cu reflexe verzui; elitrele, antenele, 
piesele bucale şi picioarele sunt castanii. Antenele sunt alcătuite din 
10 articole, din care ultimele 7 articule la mascul şi ultimele 6 articule 
la femelă sunt lamelate. Elitrele sunt castanii — roşcate, cu patru coaste 
longitudinale, uneori cu o pubescenţă albă. Abdomenul este negru, 
prevăzut pe părțile laterale cu şase pete albe, triunghiulare; pigidiul 
este conic (Figura 87). 


Fig.87. Cărăbuşul de mai — Melolontha melolontha 
a-adult; b-larvă 

Oul este alb-gălbui, suboval, de 1,5 — 2,0 mm lungime. 

Larva, popular se numeşte vierme alb, are corpul de culoare 
alb-gălbuie; capul şi picioarele galbene. Larva este de tip oligopod- 
melolontoid, cu corpul puternic cutat şi prevăzut cu peri şi stigme de 
culoare brună. Larva matură are 40 — 50 mm lungime. 

Pupa este de culoare galben-palid şi prezintă în vârful 
abdomenului doi peri scurți, spiniformi. 

Biologie. lernează ca larvă şi adult în sol şi are o generaţie la 
trei sau patru ani, după regiuni. 

Adulții apar în luna mai iar zborul începe pe înserat şi încetează 
la căderea nopţii. Se disting patru faze de zbor la cărăbuşi: 

- faza de apariție, când insectele ies din sol şi se îndreaptă spre 
arbori; 

- faza zborului primei hrăniri şi a copulaţiei; 

- faza dispersiei locale; 

- zborul de pontă. 

Ouăle sunt depuse în sol la adâncimi cuprinse între 10-12 cm, în 
grupe de 20-40 ouă. 

Larvele apar în lunile iulie şi august şi se hrănesc cu rădăcinile 
subțiri, iar în anul al doilea cu rădăcinile mai groase. Evoluţia larvelor 
durează 2-3 ani în funcţie de regiune. 

Spre toamnă, larvele coboară în sol la adâncimi de 40-80 cm, 
unde iernează. Larva ajunsă la completa dezvoltare în cel de al treilea 
an, la sfârşitul lunii iulie, coboară la o adâncime mai mare în sol şi se 
transformă în pupă. Acest stadiu durează 4-8 săptămâni, după care 
noii adulți rămân în aceleaşi locuri până în primăvara următoare. 

Plante atacate şi mod de dăunare. Este un dăunător polifag. 
Adulții atacă frunzele la diferite specii de arbori şi pomi, preferând 
stejarul, ulmul, fagul, mesteacănul, carpenul, prunul, cireşul şi nucul; 
mai puțin atacați sunt merii, perii, viţa de vie. Atacă diferite specii de 
arbuşti: trandafirul, păducelul, lemnul câinesc, etc., precum şi unele 
specii de plante ierboase. Frunzele sunt complet distruse, rămânând 
numai nervurile principale. 

Larvele atacă rădăcinile plantelor ierboase: cereale, plante 
tehnice, plante legumicole sau lemnoase, producând pagube mari în 
pepinierele pomicole şi viticole. Rădăcinile subțiri pot fi distruse 
complet iar la cele lignificate, larvele rod țesutul cortical. La tuberculi, 
rizomi şi bulbi, în galeriile roase de larve se localizează diferite specii 
de acarieni, nematozi, bacterii, etc., care produc putrezirea organelor 
respective. 

Combatere. Adunarea şi distrugerea adulților. La invazii mari 
se pot aplica tratamente chimice împotriva adulţilor, cu unul din 
produsele: Carbetox 37 CE — 3,5 l/ha, Sinoratox 35 CE — 2,5 Iha, 
Dursban 48 CE — 2 Iha, etc. Combaterea larvelor se face prin: 
efectuarea arăturilor de vară şi toamnă; discuirea repetată a terenului 

prin care sunt distruse larvele; în terenurile infestate să se cultive 
hrişca, plantă ce nu este atacată de viermii albi; tratarea solului cu 
produse granulate şi anume: Sinoratox 10 G 20 — 25 kg/ha, Sinoratox 
5 G 35 — 40 kg/ha; la infestări puternice şi în terenuri cu umiditate mai 
mare pot fi folosite şi preparate biologice ca Muscardin A 45M şi 
Doom. 


16.16. Omida păroasă a dudului — Hyphantria cunea Drury., 
ordinul Lepidoptera, familia Arctiidae 


Este originară din America de Nord. În Europa a fost semnalată 
pentru prima dată în Ungaria, de unde s-a răspândit şi în alte ţări din 
sud-estul Europei. La noi a fost observată în județul Bihor în anul 
1949, de unde s-a răspândit în toate regiunile țării. 

Descriere. Fluturii au anvergura aripilor anterioare de 28 — 38 
mm, masculii fiind mai mici.Corpul este de culoare albă, abdomenul 
verzui la femelă şi gălbui la mascul, acoperit cu perişori albi. Antenele 
sunt brun-castanii, filiforme la femelă şi pectinate la mascul. 
Picioarele sunt galben-brunii, cu tarsele mai închise. 

Aripile sunt albe, cele anterioare prevăzute cu puncte negre, 
dispuse neregulat, mai frecvent la masculi (Figura 88). 

Oul este galben-verzui, cu suprafaţa fin granulată. 

Larva matură are 22 — 30 mm lungime, dorsal de culoare brun- 
închis, iar ventral verde-bruniu, acoperit cu numeroşi peri brun-închişi 
sau negri, urticanţi. Capul, scutul toracic şi picioarele sunt negre. 


Fig. 88. Omida păroasă a dudului — Hyphantria cunea: 
a-femelă; b-mascul; c-larvă în ultima vârstă; d- mod de dăunare (după Boguleanu) 


Pupa are 8 — 10 mm lungime, de culoare galben-verzuie, apoi 
devine brună-închis. 

Biologie. lernează în stadiul de pupă în locuri foarte diferite: 
sub scoarța exfoliată a pomilor, prin scorburi, pe garduri şi pereții 
clădirilor, în stratul superficial al solului. În mod obişnuit are două 

generații pe an, iar în unii ani poate să apară şi a treia generaţie 
parțială. 

Fluturii apar eşalonat, începând din decada a doua a lunii aprilie 
şi până în luna iunie, având un zbor nocturn. După împerechere, 
femela depune ouăle în grupe, pe partea inferioară a frunzelor 
diferitelor specii pomicole. Larvele se hrănesc cu epiderma şi 
parenchimul frunzelor, formând cuiburi din frunze înfăşurate în fire de 
mătase. Din a patra vârstă, larvele se dispersează pe ramuri şi îşi 
confecționează cuiburi din frunze şi fire de mătase. 

La sfârşitul lunii iunie începutul lunii iulie, larvele complet 
dezvoltate se retrag în diferite locuri, unde în coconi mătăsoşi se 
transformă în pupe. După 7 — 14 zile apar fluturii, eşalonat, care dau 
naştere la a doua generaţie de larve, care se dezvoltă până în luna 
septembrie, octombrie, când se transformă în pupă, stadiu în care 
iernează. 

Plante atacate şi mod de dăunare. Este un dăunător polifag ce 
atacă peste 200 specii de plante lemnoase şi ierboase ca: dudul, 
arțarul, mărul, părul, prunul, cireşul, vişinul, gutuiul, nucul, viţa de 
vie, coacăzul, zmeurul, căpşunul, floarea soarelui, porumbul, etc. 

În primele vârste larvele rod epiderma şi parenchimul frunzelor, 
iar în ultimele vârste rod limbul foliar, din care rămân resturi de 
nervuri. La invazii puternice pomii şi arborii sunt defoliați. 

Combatere. Strângerea şi distrugerea prin ardere a cuiburilor 
cu larve, când aceste cuiburi sunt mici. Se aplică 1 — 2 tratamente 
chimice pentru fiecare generație cu unul din următoarele produse: 
Carbetox 37 CE — 0,4%, Sinoratox 35 CE — 0,15%, Dipterex 80 PS — 
0,2%, Actellic 50 CE — 0,1%, Nogos 50 CE — 0,1%, Vapona 48 CE — 
0,1%, Onefon 80 PS — 0,2%, Ecalux 25 CE — 0,1%, Zolone 35 CE — 
0,2%, Decis 2,5 CE — 0,04%, Ambusch 25 CE — 0,05%, Karate 2,5 
CE — 0,02%, Ripcord 40 CE — 0,05%, etc. 

Tratamentele se vor aplica când majoritatea larvelor se găsesc 
în vârsta a III-a şi se repetă după 8 — 10 zile, în cazul densității mari de 
larve. Se pot folosi şi preparate biologice şi anume: Thuringin — 0,3%, 
Dipel — 0,1%, Bactospeine — 0,15%. 

Nu se vor trata duzii în perioada recoltării frunzelor pentru 
hrana viermilor de mătase. 

CAPITOLUL XVI 
PRINCIPALII DĂUNĂTORI DIN PLANTAȚIILE DE VIŢĂ DE 
VIE 


17.1. Filoxera viței de vie — Phylloxera vastatrix Planch., 
ordinul Homoptera, familia Phylloxeridae 


Filoxera este originară din America de Nord (regiunea Alegani), 
unde şi astăzi trăieşte pe numeroase specii de viță sălbatică (Vitis 
riparia, Vitis rupestris etc.). În Europa, filoxera a fost semnalată prima 
dată în anul 1863 în Anglia (în serele din jurul oraşului Londra) şi în 
Franţa (în împrejurimile localităților Pujoutt şi Bordeaux). Treptat, 
filoxera s-a răspândit şi în alte ţări. În ţara noastră a fost semnalată 
pentru prima dată în anul 1884 la Pietroasele, în podgoria Dealul 
Mare, de unde s-a extins în toate regiunile viticole, producând pagube 
considerabile la viţa indigenă. 

Descriere. Filoxera (Figura 89) se prezintă sub 4 forme 
morfologice şi anume: 

1) forma galicolă apteră; 

2) forma radicicolă apteră; 

3) forma sexupară; 

4) forma sexuată. 

Forma galicolă apteră se prezintă sub două tipuri: 

a) fundatrixul are corpul piriform de 1,5 — 2,0 mm lungime, de 
culoare brună, lățit, uşor bombat dorsal şi cu abdomenul subțiat 
spre partea posterioară ; 

b) fundatrigenele au corpul globulos, de culoare galben-portocalie de 
1,5 — 1,8 mm lungime şi 1,0 — 1,2 mm lăţime; capul şi toracele 
lățite, abdomenul uşor îngustat apical. Dorsal are un aspect rugos şi 
este lipsit de tuberculi. Rostrul este lung, ajungând până la coxele 
posterioare. Antenele sunt formate din 3 articule, dintre care 
ultimul este cel mai dezvoltat, cu vârful îngroşat . 

Forma radicicolă apteră (virginogenă) are corpul oval 0,8 — 1,0 
mm lungime, de culoare variabilă, după anotimp: vara, galben-roşcat, 
iar iarna castaniu-închis. Dorsal prezintă aproximativ 70 de tuberculi 
mici, dispuşi în rânduri simetrice. Antenele sunt formate din 3 
articule, ca la formele galicole. 

Forma sexupară are corpul mai alungit de 1,0 — 1,3 mm 
lungime, de culoare galben-portocalie, în afară de mezotorace, care 
este brun. Este singura formă aripată. Aripile sunt mai lungi decât 

corpul, transparente, cu reflexe irizante. În afară de ochii compuşi 
există şi 3 oceli. 

Forma sexuată (femela şi masculul) au corpul alungit, de 
culoare galbenă, fiind lipsite de aripi şi aparat bucal. Femela are 
corpul de 0,45 — 0,50 mm lungime, iar masculul de 0,21 — 0,30 mm. 

Oul de iarnă este eliptic, având chorionul gros, reticulat, de 
culoare galbenă la depunere, iar mai târziu devine brun-deschis. 
Lungimea oului este de 0,27 — 0,38 mm. 

Oul de vară este eliptic, galben, de 0,18 — 0,22 mm 


Fig. 89. Filoxera viței de vie — Phylloxera vastatrix: 
a-femelă virginogenă aripată; b-femelă virginogenă apteră; c-gală cu ouă; d-larvă; e-lăstar 
atacat (după Lazăr) 


Biologie. Filoxera prezintă două cicluri bine distincte: 

a) un ciclu complet pe viţele americane (Vitis riparia, Vitis rupestris 
etc.) sau pe hibrizi, prezentând cele 4 forme morfologice; în acest 
caz iernează ca ou de rezistenţă şi larve pe părțile subterane ale 
viței de vie; 

b) un ciclu incomplet pe vitele europene (Vitis vinifera), fiind 
reprezentată în principal prin forma radicicolă, care se dezvoltă pe 
părțile subterane ale viței de vie (rădăcini, radicele) şi mai puţin 
prin forma galicolă, care nu prezintă importanţă economică. 

Plante atacate şi mod de dăunare. Filoxera este un dăunător 
specific genului Vitis, trăind pe diferite specii sălbatice şi cultivate: 

Vitis riparia, Vitis rotundifolia, Vitis californica, Vitis candicans etc. 
Toate aceste specii nu sunt atacate în aceeaşi măsură. 

Millardet emite ideea că rezistența la atacul filoxerei este o 
însuşire ereditară a unor specii şi soiuri de viță de vie; singura specie 
imună la filoxeră este Vitis rotundifolia. Viola şi Ravaz au stabilit o 
scară în 20 de puncte, notând cu zero Vitis vinifera (cea mai sensibilă) 
şi cu 20 Vitis rotundifolia (imună). 

Formele radicicole înțeapă şi sug seva din rădăcini. În locurile 
atacate, țesuturile se deformează şi se hipertrofiază apărând umflături 
denumite “nodozităţi”. Nodozităţile sunt produse pe rădăcinile subțiri, 
iar tuberozitățile apar pe rădăcinile mai groase, având 4 — 10 mm 
lungime şi 1 — 3 mm grosime. 

Rădăcinile cu nodozități se usucă total, iar în cele cu 
tuberozități, țesuturile se necrozează şi se rup, formându-se porți 
pentru pătrunderea diferitelor microorganisme. 

Viţele atacate se debilitează, au frunze vestejite, dau producții 
din ce în ce mai mici şi în decurs de câţiva ani se usucă. Atacuri mai 
puternice se constată la viţele europene, cultivate pe soluri grele, 
pagubele pot ajunge la 70 — 90%. 

Forma galicolă determină apariția pe partea inferioară a unor 
gale, sub forma unei urne neregulate, de mărimea unui bob de 
măzăriche sau de mazăre, la început de culoare galben-verzuie, apoi 
ruginie. 

Combatere. Pentru combaterea formei radicicole cea mai 
importantă măsură este altoirea soiurilor de viţă europeană pe portaltoi 
americani sau pe hibrizii lor. Înfiinţarea plantațiilor de viţă de vie pe 
rădăcini proprii este posibilă numai în terenurile nisipoase (cu peste 
60% SiO2), unde filoxera nu se poate dezvolta. În focarele izolate, 
butucii se scot, iar solul se tratează cu diferite substanţe gazoase: 
dicloretan, bromură de metil etc. 

În ultimul timp, se foloseşte preparatul Phyllodien R, aplicat la 
sol în două etape: 

a) primăvara, înainte de dezmugurit; 
b) în prima jumătate a lunii iunie. Pentru fiecare tratament se aplică în 
doză de 180 — 200 kg/ha. 


17.2. Molia verde a strugurilor (eudemisul) - Lobesia botrana Den 
et Schiff., ordinul Lepidoptera, familia Tortricidae 


Molia verde a strugurilor este considerat ca cel mai important 
dăunător al viței de vie, fiind răspândit mai ales în regiunile viticole 
din Europa Central-Meridională, în Africa de Nord, Asia Mică, India, 
Japonia, etc. În ţara noastră este frecventă în toate podgoriile, 
producând pagube de 30 — 50% la toate cele trei generaţii, începând cu 
înfloritul viței de vie şi până la recoltatul strugurilor. 

Descriere. Fluturii au corpul galben-cenuşiu de 6 — 8 mm 
lungime. Aripile anterioare au anvergura de 14 — 18 mm, sunt de 
culoare cenuşie cafenie, cu 3 macule brune (bazală, mediană, apicală), 
ce alternează cu dungi albastre-cenuşii, cu franjuri fine pe margini. 
Aripile posterioare sunt cenuşii-deschis şi cu franjuri lungi(Figura 90). 

Oul are formă eliptică, de culoare gălbuie la depunere şi verzuie 
înainte de ecloziune. 

Larva are 10 — 12 mm lungime, de culoare verde-cenuşie; 
capul, pronotul şi picioarele sunt brune. 

Pupa are 7 — 9 mm lungime, brun-verzuie sau cărămizie. 


Fig. 90. Molia verde a strugurilor — Lobesia botrana: 
a-adult; b-larvă; c-pupă; d,e-inflorescenţe şi boabe atacate (după Lazăr) 


Biologie. lernează în stadiul de pupă într-un cocon mătăsos sub 
scoarţa butucilor sau a coardelor viței de vie, mai rar sub resturile 
vegetale şi în crăpăturile solului. 

În ţara noastră, molia verde a strugurilor are 3 generaţii pe an şi 
anume: 


- G- de primăvară (mai-iunie); 


- Gy- de vară (iulie-august); 
-  Gm- de toamnă (septembrie — aprilie). 

Fluturii apar la sfârşitul lunii aprilie, zborul lor eşalonându-se 
până în luna mai. După o perioadă de hrănire, are loc împerecherea şi 
femela depune ouăle izolat, pe bobocii florali sau ramificaţiile 
inflorescențelor şi mai rar pe lăstari şi frunze. 

Larvele apar la începutul lunii iunie, iar dezvoltarea lor durează 
28-30 zile, la temperaturi de 20-25*C. În ultima vârstă, larvele îşi 
confecționează un cocon mătăsos în cuiburile de pe ramificațiile 
inflorescenţelor, în care se transformă în pupă. 

La începutul lunii iulie apar fluturii generaţiei a I-a care depun 
ouăle pe boabele strugurilor, iar evoluția larvelor durează până la 
sfârşitul lunii iulie. 

La începutul lunii august, apar fluturii generației a III-a, 
generaţie care produce cele mai mari pagube. 

Larvele atacă boabele, iar pierderile sunt mărite şi de 
mucegaiurile care se dezvoltă pe sucurile zaharate ce se scurg din 
boabele în pârgă sau coapte. 

Plante atacate şi mod de dăunare. Este un dăunător polifag, 
care atacă peste 20 specii de plante lemnoase şi ierboase (Cornus mas, 
Viburnum lantana, Ribes spp., Rhus glabra, Convolvulus arvensis, et). 

Atacul este diferențiat în funcție de generație. Astfel, larvele 
generației I-a rod bobocii florali şi inflorescențele; o larvă distruge 2 
— 3 boboci pe zi, deci 60 — 80 boboci în timpul dezvoltării sale. 

Larvele generaţiei a II-a atacă boabele verzi sau în pârgă (la 
soiurile timpurii), consumând o parte din pulpă. 

Larvele generaţiei a III-a rod boabele în pârgă sau coapte. 

Organele atacate sunt înconjurate cu fire mătăsoase albe, sub 
forma unor cuiburi. Totodată se creează microleziuni, prin care se 
scurge sucul zaharat, ce constituie un mediu foarte favorabil pentru 
dezvoltarea ciupercii Botryotinia fuckeliana. 

Soiuri sensibile la atacul moliei verde a strugurilor s-au dovedit: 
Perlă de Csaba, Muscat Hamburg, Muscat Ottonel, Chardonnay, 
Riesling italian, Tămâioasă românească, Pinot gris, etc. 

Combatere. Noile plantaţii să fie înființate pe spalieri din beton 
şi la distanţe corespunzătoare între rânduri şi pe rând, pentru o bună 
aerisire şi iluminare. 

Efectuarea în condiții optime a lucrărilor de întreţinere cum 
sunt: legatul lăstarilor, copilitul, cârnitul, distrugerea buruienilor. 

Tratamentele chimice se fac la avertizare prin urmărirea curbei 
de zbor a adulților la capcanele cu feromoni sexuali sintetici de tip 
Atrabot sau cu ajutorul capcanelor alimentare. PED este de 100 fluturi 
masculi capturați/ săptămână/capcană. 

Schemele de tratament se aplică în funcție de intensitatea 
atacului. Se pot adopta schemele: 1+1+1; pi i Rap în 
1+2+1; 2+2+1. 

La soiurile cu coacere timpurie nu se mai aplică tratamente 
pentru generația a III-a. 

Pentru larvele din generația I-a şi a II-a se pot folosi produsele: 
Actellic 50 CE — 0,1%, Carbetox 37 CE — 0,4%, Ekalux 25 CE — 
0,1%, Nogos 50 CE — 0,1%, Vapona 48 CE — 0,1%, Zolone 35 CE — 
0,2%, Decis 2,5 CE — 0,03%, Ripcord 40 CE — 0,03%, Karate 2,5 CE 
— 0,025%, Rufast 15EC — 0,03%, Pilot 480EC — 0,1%, Larvin 85WP — 
0,1%, Sevin 85WP — 0,15%, Insegar 25WP — 0,03%, Bulldock 025EC 
— 0,05%, Bestseller 100EC — 0,01%, etc. 

Pentru larvele generaţiei a III-a se folosesc produse biologice: 
Dipel 2X WP — 0,1%. 

Se poate face şi combatere biologică prin lansarea viespii 
Trichogramma embryophagum, în două reprize, asigurându-se o 
eficacitate de peste 90%. 


17.3. Molia brună a strugurilor (cochilisul) — Eupoecilia 
ambiguella Den et Schiff., ordinul Lepidoptera, familia Cochilidae 


Molia brună a strugurilor este răspândită în Europa, Africa de 
Nord, Asia Centrală, Italia, Japonia, etc. La noi în ţară se întâlneşte în 
regiunile viticole mai nordice (Moldova, Transilvania). 

Descriere. Adultul are corpul de culoare cenuşie-murdar; aripile 
anterioare sunt galbene, străbătute de o bandă transversală, 
trapezoidală, de culoare brun-albăstruie. Aripile posterioare sunt brun- 
cenuşii cu franjuri pe margini. Anvergura aripilor este de 12 — 15 mm 
(Figura 91). 

Larva are 10 — 13 mm lungime, corpul de culoare brun-roşcat; 
capul, primul segment toracic şi picioarele sunt negre. 

Pupa este de culoare brun-roşcată fiind protejată într-un cocon 
din fire de mătase şi resturi vegetale. 

Biologie. Molia brună a strugurilor iernează în stadiul de pupă 
sub scoarța butucilor şi are două generații pe an. 

Adulții apar la sfârşitul lunii mai şi au un zbor nocturn. După 
împerechere, femela depune ouăle izolat, pe bobocii florali, pe frunze 
sau pe boabele în formare. Larvele se dezvoltă până la sfârşitul lunii 
iunie, cînd se transformă în pupe. 

Noii adulţi apar la începutul lunii iulie, iar femela depune ouăle 
direct pe boabe. Larvele atacă boabele coapte, iar la începutul lunii 
septembrie se retrag sub scoarţa butucilor unde se transformă în pupe, 
stadiu în care iernează. 

Plante atacate şi mod de dăunare. Este un dăunător polifag, 
care atacă peste 90 specii de plante lemnoase şi ierboase. 

Atacul este diferențiat în funcție de generație. Astfel, larvele 
generaţiei I-a rod bobocii florali şi inflorescențele; larvele generaţiei a 

II-a atacă boabele verzi, în pârgă sau coapte, consumând o parte din 
pulpă. 

Organele atacate sunt înconjurate cu fire mătăsoase albe, sub 
forma unor cuiburi. Totodată se creează microleziuni, prin care se 
scurge sucul zaharat, ce constituie un mediu foarte favorabil pentru 
dezvoltarea ciupercii Botryotinia fuckeliana. 


Fig. 91. Molia brună a strugurilor — Eupoecilia ambiguella: 
A,b-adult; c-larvă; d-pupă; e,f-inflorescenţe şi boabe atacate 
(după Lazăr) 


Combatere.Se aplică aceleaşi măsuri ca şi în cazul 
eudemisului. 

Tratamentele chimice se fac la avertizare prin urmărirea curbei 
de zbor a adulților la capcanele cu feromoni sexuali sintetici de tip 
Atrambig, utilizând produsele: Actellic 50 CE — 0,1%, Carbetox 37 
CE — 0,4%, Ekalux 25 CE — 0,1%, Nogos 50 CE — 0,1%, Vapona 48 
CE — 0,1%, Zolone 35 CE — 0,2%, Decis 2,5 CE — 0,03%, Ripcord 40 
CE — 0,03%, Karate 2,5 CE — 0,025%, Sevin 85WP — 0,15%, Insegar 
25WP — 0,03%, Bulldock 025EC — 0,05%, Bestseller 100EC — 0,01%, 
etc. 

17.4. Acarianul roşu comun - Tetranychus urticae Koch., 
ordinul Acari, familia Tetranychidae 


Acarianul roşu este o specie ubicvistă, răspândită în toate 
continentele. În țara noastră se întâlneşte în majoritatea regiunilor, dar 
mai frecvent în podgoriile din Moldova, Dobrogea şi Muntenia. 

Descriere. Femela are corpul de formă elipsoidală, uşor bombat 
dorsal, cu 7 rânduri de perişori. Aparatul bucal este stiliform. Culoarea 
corpului este variabilă, de la verde-deschis până la roşu închis (de unde 
şi denumirea). Lungimea medie a corpului este de 0,53 mm, iar lăţimea 
de 0,46 mm (Figura 92). 


Fig. 92. Acarianul roşu comun —Tetranychus urticae: 
a - femelă; b - larvă (după Claparede) 


Masculul este piriform, de culoare mai deschisă şi mai mic decât 
femela, având 0,32 - 0,38 mm lungime şi 0,24-0,28 mm lăţime. 

Oul are formă sferică; la depunere este albicios cu aspect sticlos, 
iar ulterior devine galben-portocaliu. 

Larva are corpul elipsoidal, la apariție este incolor, apoi verde- 
gălbui, cu ochii roşii. Lungimea corpului este de 0,15-0,19 mm. 

Biologie. Acest acarian hibernează ca femelă adultă în crăpăturile 
scoarţei butucilor sau a coardelor şi aracilor şi a pomilor, iar uneori sub 
frunzele căzute, resturi vegetale, muşchi, în sol etc. 

Indivizii hibernanți îşi reîncep activitatea în primăvară, când 
temperatura medie a aerului depăşeşte 10°C, de obicei spre sfârşitul 
lunii aprilie, localizându-se pe diferite plante cultivate şi spontane (viţă 
de vie, pomi, solanacee, leguminoase, crucifere, cucurbitacee etc.). Pe 
aceste plante femelele încep să se hrănească intens şi să depună ouă. 

Ponta are loc într-o pânză specială (păienjeniş), tesută de acarian, 
mai ales pe partea inferioară a frunzelor. Ponta are loc de obicei de-a 
lungul nervurilor, o femelă depunând în medie 40-60 ouă, obişnuit 3-10 

191 


ouă pe zi. Durata ovipozitară se eşalonează pe o perioadă de două 
săptămâni. Incubaţia durează în general între 5-7 zile. Dezvoltarea 
larvară în vară durează 12-15 zile, iar în primăvară şi în toamnă între 18- 
22 zile. 

Durata unei generații se eşalonează în raport de condițiile 
climatice, de obicei între 15-28 zile, iar în lunile favorabile înmulţiri 
(iulie-august) în numai 10-15 zile. Astfel, în plantațiile viticole, în cursul 
unei perioade de vegetație, se pot succeda 6-10 generaţii, în funcţie de 
condițiile climatice. 

Reproducerea la Tetranychus urticae este amfigonică şi 
partenogenetică, masculii fiind în general rari. Din ouăle fecundate apar 
ambele sexe (masculi şi femele), iar din cele nefecundate, numai 
masculi. 

Ca duşmani naturali ai acestui acarian se menționează unele 
specii din ord. Acari (Phytoseiulus persimilis, Typhlodromus caudiglans 
etc.) şi ord. Coleoptera (Stethorus punctillum etc.) şi unii agenți 
acaropatogeni (Streptomyces aureus etc.). 

Plante atacate şi mod de dăunare. Acarianul roşu comun este 
un dăunător foarte polifag, fiind semnalat la peste 180 specii de plante 
cultivate şi spontane din familii foarte variate: Vitaceae, Rosaceae, 
Cucurbitaceae, Malvaceae, Moraceae, Solonaceae, Leguminoase etc. 

Simptomatologia atacului şi pagubele produse diferă după planta 
gazdă. Astfel, în plantațiile de viţă sau pomi, în urma înțepării şi sugerii 
sevei, apar pe frunze decolorări sub forma unor pete mari, care la 
început au culoarea galbenă, apoi se colorează în roşu sau brun. 
Decolorarea începe obişnuit de la baza limbului, înaintând de-a lungul 
nervurii principale, cuprinzând uneori tot limbul foliar, ceea ce duce la 
uscarea şi căderea treptată a frunzelor. 

La atacuri puternice se produc defolieri timpurii ale butucilor de 
viță cu consecințe negative asupra producției de struguri, creşterii 
lăstarilor, coacerii lemnului şi formării mugurilor de rod pentru anul 
viitor, pagubele fiind mai mari în primăverile secetoase. 

Daunele produse sunt în legătură cu gradul de infestare al 
acarienilor. Ca soiuri mai sensibile la atacul acarianului se menţionează: 
Traminer, Aligote, Pinot gris, Riesling, Bakator, Fetească etc., iar ca 
soiuri mai rezistente: Muscat Hamburg, Afuz-Ali, Coarnă albă, 
Chasselas etc. 

Combatere. Ca măsuri preventive, în viile puternic infestate se 
recomandă adunarea resturilor vegetale (frunze, buruieni etc.) în toamnă 
şi distrugerea stadiului hibernant. În cursul perioadei de vegetaţie se vor 
distruge buruienile din plantaţii, care sunt gazde intermediare ale 
acarianului. 

Dintre măsurile curative cele mai eficiente sunt tratamentele 
chimice, care în podgoriile puternic infestate se aplică atât în perioada 
de vegetaţie, cât şi în cea de repaus. 

În perioada de repaus a viței de vie, se pot efectua tratamente în 
toamnă, înainte de îngropat sau primăvara, cu cel puţin 8-10 zile înainte 
de începerea vegetației, folosindu-se zeamă sulfocalcică, în concentraţie 
de 20 % sau polisulfură de bariu, în concentrație de 6 %. 

În cursul perioadei de vegetaţie se recomandă tratamente la 
apariția focarelor de acarieni (la o densitate de 1-6 indivizi/frunză), 
folosindu-se următoarele acaricide: Sintox 40 CE -0,1 %, Dicofol 20 CE 
-0,2 %, Kelthane 18,5 CE -0,2 %, Mitigan 18,5 CE- 0,2 %, Omite 57 E- 
0,1 %, Torque 50 WP -0,05 %, Mitac 20 CE -0,2 %, Pennstyl 25WP — 
0,1%, Rufast 15EC — 0,04%, Nissorun 10WP — 0,03%, Karathane LC — 
0,05%, Flumite 200 — 0,04%, Vermitec 1,8%EC — 0,08%, Proficol 
16EC — 0,2%, Cascade SEC — 0,1%, etc. Se vor stropi mai ales părțile 
inferioare ale frunzelor, unde se află coloniile de acarieni; la invazii mari 
tratamentele se vor repeta. 


17.5. Acarianul galicol al viței de vie — Eriophyes vitis Nal., 
ordinul Acari, familia Eriophydae 


Specie întâlnită mai ales în Europa Central-Meridională şi 
Orientală, apoi în America, Africa şi Asia, iar la noi, în majoritatea 
regiunilor viticole ale ţării. 

Descriere. Adultul este un acarian tetrapodil, are corpul alungit- 
viermiform, cu segmentele mediane mai late, lipsit de ochi, iar cefalo- 
toracele cu numai două perechi de picioare. 

Abdomenul prezintă 80 de striuri chitinoase transversale. 
Culoarea este alb-gălbuie sau roșcată, iar lungimea de 0,13 — 0,18 mm 
(Figura 93). 

Fig. 93. Acarianul galicol al viței de vie — Eriophyes vitis 
a-adult; b-mod de dăunare 


Biologie. Dăunătorul iernează în stadiul de adult în crăpăturile 
scoarţei butucilor viței de vie sau sub litieră. Primăvara, păianjenii 
apar şi se localizează mai ales pe partea inferioară a frunzelor de viță- 
de-vie şi încep să atace. La începutul lunii iunie, femelele depun 50 — 

70 ouă nefecundate, între pâslă şi epidermă, din care vor apărea 
larvele partenogenetice femele a căror dezvoltare durează 25-40 zile. 
Ajunse la maturitate „pun bazele” la a doua generaţie, ciclul biologic 
repetându-se. Către toamnă ultima generaţie dă naştere la forma 
sexuată în care hibernează. Eriophyes vitis se înmulţeşte pe cale 
ovipară, prezintă 3 — 4 generaţii pe an, din care 2 — 3 generații 
partenogenetice şi o generație sexuată. 

Plante atacate şi mod de dăunare. Friophyes vitis atacă numai 
vița de vie, daune mari înregistrându-se în primăverile şi verile 
secetoase şi calde. Acarienii atacă în colonii pe partea inferioară a 
frunzelor, prin înţepare şi sugerea sevei şi a sucului celular. În timpul 
hrănirii secretă o substanţă toxică, care acționează asupra ţesuturilor 
parenchimale şi epidermei, provocând o hipertrofiere dichotomică. În 
locul înțepăturii pe partea superioară a limbului , se formează mici 
umflături (neoformaţiuni galicole) de forma unor gale cu diametrul de 
4 — 8 mm, de unde şi denumirea de „băşicarea” sau „erinoza viței de 
vie”. În locul acestor umflături are loc şi o hipertrofiere a perilor 
epidermei inferioare, care se alungesc dând naştere la nişte pete 
pâsloase de 5 — 15 mm lungime. La începutul atacului ele sunt subțiri 
şi gălbui-albicioase, apoi devin mai mari, dense şi cafenii, iar spre 
toamnă au culoarea cafeniu-brunie. La infestări puternice păianjenii 
pot ataca şi peţiolul frunzelor, mugurii, cârceii şi chiar ciorchinii. 
Datorită atacului, frunzele se etiolează şi treptat cad, mai ales cele de 
la vârful lăstarilor, iar florile avortează, ceea ce afectează producția de 
struguri. Pagube mai mari sunt în primăveri şi veri secetoase şi la 
soiuri sensibile (Reisling italian, Cabernet Sauvignon, Muscat 
Hamburg, Pinot gris). 

Combatere. Pe suprafeţe mici se recomandă adunarea frunzelor 
atacate la începutul infestării şi distrugerea lor, iar toamna în focarele 
de erinoză, trebuie să se adune frunzele şi să se ardă. Butucii se vor 
stropi cu polifosfură de calciu — 8% sau Polibar (polisulfură de bariu) 
45 P.U. — 2 — 3%. La atacuri puternice se aplică tratamente chimice cu 
Sinoratox 25 CE — 0,2%, DEF 25 CE — 0,2%, Tedion Vis — 0,15%, 
Polacaritox 8 CE — 0,2%, Kelthane 18,5% EC —0,15%, Polisulfură de 
calciu — 0.3% sau Polibar 45 PU — 1%, etc. Tratamentele se aplică la 
atacuri intense la apariția erinozei (în luna mai). 


17.6. Forfecarul — Lethrus apretus Laxm.. 
ordinul Coleoptera, familia Scarabaeidae 


Insectă răspândită în Europa Meridională şi Orientală şi Asia 
Centrală, arealul său de dăunare cuprinzând mai ales Peninsula 
Balcanică. În ţara noastră specia este frecvent întâlnită în zonele de 
stepă şi silvo-stepă din Moldova, Dobrogea, Muntenia şi Oltenia. 

Descriere. Adultul are corpul masiv, negru mat, de 18 —22 mm 
lungime. Capul este mare, cu antenele măciucate şi mandibulele 
puternice. Pronotul este mai lat decât lung. Elitrele sunt scurte şi 
sudate pe linia de sutură, iar aripile posterioare lipsesc. Picioarele sunt 
prevăzute cu trei dinți puternici, conformate pentru săpat. 

Larva, oligopodă de tip scarabeiform, la completa dezvoltare 
are lungimea de 28 — 38 mm. Capul este brun, iar corpul alb-gălbui, 
puţin curbat (Figura 94). 


Fig. 94. Forfecarul — Lethrus apretus 
Adult şi mod de dăunare 


Biologie. Forfecarul are o singură generaţie pe an şi iernează ca 
adult în galerii în sol, la 50 — 70 cm adâncime. Pe la mijlocul lunii 
aprilie, adulții apar şi încep să-şi construiască galerii noi, de obicei în 
terenuri grele, înțelenite. Galeriile cu diametrul de 1,5 — 1,8 cm şi 
lungimea de 50 —70 cm, sunt mai întâi oblice (10 — 15 cm), apoi 
verticale (30 — 40 cm) şi apoi iarăşi oblice ( 10 — 20 cm). La începutul 
lunii mai are loc împerecherea şi ambele sexe locuiesc în galeria 
femelei, unde, în porțiunea inferioară, sapă lateral până la 12 alveole 
ovoidale, de 3-4 cm lungime, în care sunt aduse apoi frunze şi lăstari 
şi transformate în cocoloaşe. În fiecare lojă femela depune câte un ou, 
din care după 6 —12 zile apare larva. Larvele neonate se hrănesc cu 
cocoloaşele pregătite de părinți. Dezvoltarea larvară durează 20 — 30 
zile, în această perioadă au loc două năpârliri, apoi sapă în imediata 
apropiere alte loji, în care se împupează.şi acest stadiu durează 10 — 14 
zile. Noii adulţi apar în luna iulie şi rămân în aceleaşi locuri până în 
primăvara următoare. 

Plante atacate şi mod de dăunare. Lethrus apterus este un 
dăunător polifag. În afară de viţa de vie mai atacă şi pomii fructiferi, 
sfecla pentru zahăr, foarea soarelui, lucerna, rapiţa, porumb, cânepă, 

ceapa. Daunele sunt provocate de adulți, care retează mugurii, 
frunzele şi lăstari tineri de viță de vie pentru hrănirea proprie în 
perioada maturaţiei sexuale şi mai ales pentru pregătirea hranei 
larvelor. Retezarea lăstarilor este dreaptă, ca de foarfece, de unde şi 
denumirea de „forfecar”. Pagubele cele mai mari se observă în 
parcelele mărginite de pajişti, canale, taluze înierbate, care constituie 
locuri prielnice dezvoltării dăunătorului. 

Combatere. Se recomandă lucrări repetate a solului, 
întreținerea plantațiilor viticole prin lucrări de arat, săpat şi prăşit, 
pentru distrugerea galeriilor. Întrucât adulţii se deplasează prin mers 
se recomandă ca la marginea parcelelor să se sape şanţuri capcană de 
30 — 40 cm adâncime, prăfuite cu insecticide de contact 
organoclorurate (Lindatox 3 PP, PEB 5+ 3). 

La semnalarea atacurilor se vor efectua tratamente cu produse 
clorurate (Lindatox 3 PP, Lindatox 20 CE) sau organofosforice 
(Parathion 50 CE, Carbetox 37 CE, Sinoratox 35 CE, etc.). 


17.7. Cărăbuşul marmorat — Polyphylla fullo L. 
ordinul Coleoptera, familia Scarabaeidae 


Specia este răspândită în Europa Centrală şi Orientală. La noi 
este frecventă în viile de pe nisipurile din Oltenia, Câmpia Română şi 
în unele regiuni din Moldova. 

Descriere. Adultul are corpul masiv, convex de culoare neagră 
sau castaniu-roşcat acoperit cu perişori,  sternitele abdominale şi 
pigidiul cu o pubescenţă deasă şi fină, iar dimorfismul sexual este dat 
de antene. Antenele sunt lameliforme, la mascul cu măciuca formată 
din 7 lamele lungi, iar la femelă numai din 5, mai scurte. Pe elitre 
perişorii solzoşi albi şi gălbui formează pete neregulate, cu aspect 
marmorat. Ventral corpul este cenuşiu-roşcat. Lungimea corpului este 
de 28 — 38,0 mm (Figura 95). 

Larva este oligopodă, de tip scarabeid cu chetotaxia sternitului 
anal formată din 6 — 9 spinişori în fiecare dintre cele două rânduri 
simetrice longitudinale mediane. La completa dezvoltare are lungimea 
de 60 — 75,0 mm. 

Biologie. Cărăbuşul marmorat are o generație la 3 ani, mai rar 
la 4 ani, dezvoltarea stadiului larvar cuprinzând 33 — 34 luni, 
hibernând toate cele trei ierni ca larvă în sol, la adâncimi de 35 — 60 
cm. Diapauza hiemală în cea de-a treia iarnă se face ca larvă de vârsta 
a III-a şi larvele ajung la completa dezvoltare în luna mai, când se 
transformă în pupe în căsuțe specifice. După 20 — 25 zile, în luna 
iunie sau la începutul lunii iulie apar adulţii, care au o perioadă de 
zbor de 25 — 30 zile. Zborul este crepuscular, el durează în jurul orei 
20,15, şi continuă între 40 — 90 minute. În timpul zilei adulţii se 
ascund în sol sau stau imobili pe partea umbrită a coardelor viței de 

vie. La 4 — 6 zile de la apariție cărăbuşii încep să se împerecheze . 
Femelele depun câte 25 — 40 ouă , în soluri uşoare, nisipoase slab 
humifere, la adâncimi de 10 — 20 mm. 


Fig. 95. Cărăbuşul marmorat — Polyphylla fullo 


Perioada ovipozitară se eşalonează pe circa 40 — 50 de zile ( de 
la sfârşitul lunii iunie şi până la începutul lunii august -Panin, 1955). 
Dezvoltarea embrionară are o durată de 14 — 17 zile. Larvele neonate 
se hrănesc cu detritus, humus, iar spre sfârşitul toamnei coboară mai la 
adâncime, unde iernează. Prima năpârlire are loc în luna iunie a anului 
următor, iar a doua năpârlire în primăvara anului trei. Printre duşmanii 
naturali ai acestui dăunător se menţionează dipterul Satanas gigas. 

Plante atacate şi mod de dăunare. Polyphylla fullo este o 
specie polifagă care atacă mai ales în stadiul de larvă, rozând părțile 
subterane ale plantelor ierboase: porumb, grâu, floarea soarelui), 
ciperacee (Elymus, Psamma etc), dar pagube mari produc în 
pepinierele şi plantațiile de viță-de-vie tinere, îndeosebi în anul 
plantării. La viţa de vie larvele rod partea subterană a butaşului 
înrădăcinat, iar la viţa altoită rod portaltoiul. Plantele atacate se usucă. 
Poate ataca şi numeroşi arbori forestieri, conifere şi pomi fructiferi. 
Atacul maxim este produs de larvele din vârsta a III, respectiv în 
ultimul an al ciclului biologic. În urma atacului plantele nu mai 
vegetează normal şi se usucă. Adulții sunt filofagi, ei atacând frunzele 
arborilor forestieri, viței de vie şi mai rar a răşinoaselor, sub forma 
unor rosături specifice dantelate. 

Combatere. Se recomandă strângerea şi distrugerea larvelor cu 
ocazia lucrărilor solului în vii, livezi şi pepiniere (arat, copcit, prăşit 
etc.). Adunarea adulților înainte de împerechere (decada 10 — 20 iunie) 
şi distrugerea acestora . Se aplică tratamente împotriva larvelor 
descoperite de sol prin arat, prăşit utilizându-se mai ales produse 
organoclorurate condiționate ca pulberi de prăfuit şi mai ales preparate 
granulate (Sinoratox 5G — 40-60 kg/ha, Basudin SG — 30-50 kg/ha, 

Ecalux SG — 30-45 kg/ha, Furadan 10G — 10-25 kg/ha etc.), care se 
pot încorpora odată cu îngrăşămintele chimice. 


17.8. Cărăbuşelul verde al viței de vie — Anomala solida Er. 
ordinul Coleoptera, familia Scarabaeidae 


Specie întâlnită mai ales în ţările din Europa Central- 
Meridională şi în nordul Africii. În ţara noastră se întâlnește frecvent 
în viile de pe nisipurile din Oltenia, Muntenia şi Moldova. 

Descriere. Adultul are corpul oval şi convex dorsal, de culoare 
verde metalic, cu reflexe arămii sau albăstrui, iar elitrele cu puncte 
fine şi dungi longitudinale evifente. Antenele, aparatul bucal sunt 
galgene-brunii, iar marginile laterale ale pronotului sunt arcuite şi 
adesea gălbui.Lungimea corpului este de 12,5 — 16,8 mm (Figura 96). 

Larva este de tip scarabeid, are corpul format din 13 segmente, 
iar chetotaxia urosternitului, anal alcătuită din 3 câmpuri: un câmp 
central (cu 14 — 16 peri setiformi), un câmp piriform (din 22 sete 
conice), şi un câmp mare care înconjoară pe cel piriform. Culoarea 
corpului este galbenă — închis, iar capul, stigmele, ghearele şi perişorii 
de pe tergite sunt ruginii. Lungimea corpului este de 31,2 — 37,8 mm. 

Pupa este liberă, gălbuie de 18,7 mm lungime şi 8,80 mm 
lățime. 


Fig. 96. Cărăbuşelul verde al viței de vie — Anomala solida 
a-adult; b-mod de dăunare 


Biologie. Cercetări asupra morfologiei, biologie şi combaterii 
speciei, în condiţiile țării noastre a făcut B. Bobârnac în perioada 1959 
— 1979. Cărăbuşelul verde al viței de vie are o generaţie pe an. 
lernează ca larvă de vârsta a doua, în sol la 50 — 80 cm adâncime, 
uneori până la 140 cm., iar la începutul lunii aprilie larvele năpârlesc 
şi trec în vârsta a treia, continuând să atace până la sfârşitul lunii mai, 
când ajung la completa dezvoltare şi se transformă în pupe. Nimfoza 
are loc mai ales în interdune, la adâncimi de 20 — 30 cm; stadiul de 
pupă durează 17 — 18 zile. 

Apariţia primilor adulți are loc la sfârşitul lunii iunie şi zborul 

lor cuprinde 35 — 
45 zile, până la sfârşitul lunii iulie. Longevitatea cărăbuşeilor este de 
25 — 35 zile şi cuprinde două faze: preovipozitară de 10 — 15 zile şi 
faza depunerii ouălor, de 15 — 20 zile. Împerecherea se eşalonează 17 
— 20 zile şi are loc pe sol sau pe frunze. Ponta are o durată de 20 — 23 
zile, cuprinzând în medie 26 — 30 de ouă, depuse în sol la adâncimea 
de 10 — 30 cm. Incubaţia durează 17 — 20 de zile, iar eclozarea larvelor 
are loc la sfârşitul lunii iulie până la mijlocul lunii august. Larvele 
neonate sunt saprofage şi se dezvoltă în interdunele mai bogate în 
humus. După prima năpârlire după circa o lună de la ecloziune, trec în 
vârsta a II-a (septembrie) ele devin rizofage, atacând rădăcinile viței 
de vie până la începutul lunii noiembrie, când se retrag în straturile 
mai adânci pentru iernare. 

Plante atacate şi mod de dăunare. Cărăbuşelul verde este o 
specie polifagă, preferând viţa de vie şi pomii fructiferi (mai ales 
sâmburoasele), apoi salcâmul, plopul, fasolea, secara, porumbul, 
pepenii, floarea soarelui etc., din terenurile nisipoas. Adulții sunt 
filofagi, iar larvele rizofage. Adulții rod frunzele dantelat şi centrifug, 
în afară de nervuri, mai ales primele 8 — 10 frunze. Ei atacă zilnic 10 
— 12 ore. Numărul de cărăbuşei pe o frunză este de 7 — 10, atacul fiind 
în grup, pe un lăstar găsindu-se 50 — 100 exemplare, pe un butuc 500 — 
900 gândaci, iar vetrele atacate având 4 — 7 butuci. Cărăbuşeii se 
deplasează din vetrele de viță-de-vie în culturile limitrofe, ei mai atacă 
strugurii şi scoarța lăstarilor. Pagubele mai mari se înregistrează în 
plantațiile noi înființate. 

Combatere. Colectarea cărăbuşeilor de pe lăstari, dimineaţa 
sau seara, prin scuturarea energică a lăstarilor şi distrugerea lor, în 
perioada hrăniriui suplimentare. 

Tratamentele chimice aplicate împotriva adulţilor la începutul 
apariţeiei lor cu insecticide emulsonabile: Carbetox 37 CE — 0,4%, 
Sinoratox 35 CE — 0,15, Decis 2,5 EC — 0,03% etc. Pentru distrugerea 
larvelor se aplică tratamente la sol, în primăvara devreme (prin 
încorporare) cu produse granulate. 


17.9. Ţigărarul - Byctiscus betulae L. 
ordinul Coleoptera, familia Attelabidae 


Specie răspândită în Europa, Asia Centrală şi în America 
centrală, iar în țara noastră apare mai frecvent în Muntenia (podgoria 
Dealul Mare). 

Descriere. Byctiscus betulae — lungimea corpului la adult este 
de 5,5 — 9,5 mm, corpul este oviform, de culoare albastru-metalic cu 
reflexe verzui-aurii; elitrele sunt patratiforme cu striuri longitudinale 

punctate; rostrul este lung şi puţin dilatat spre vârf, pronotul este 
cordiform, la mascul cu câte un dinte lateral (Figura 97). 

Larva este apodă, de culoare alb-gălbuie, cu capul brun, de 5 — 
8 mm lungime. 


Fig. 97. Țigărarul - Byctiscus betulae 
adult 


Biologie. lernează ca adult în sol, în căsuțe nimfale sau în litieră 
şi în crăpăturile scoarței butucilor. Insecta începe să apară la sfârşitul 
lunii aprilie şi după o hrănire de 10 — 12 zile, necesară maturării 
sexuale, se împerechează. Depunerea ouălor se face în manşoane din 
frunze, construite de femele, care au forma unor ţigări, de unde şi 
denumirea de „ţigărar”. În fiecare ţigară sunt depuse 5 — 8 ouă, iar în 
total 30 — 40. Ponta se poate face şi pe nervura principală a limbului 
foliar. Incubaţia durează 10 — 12 zile. 

Larvele apărute se hrănesc cu interiorul țigărilor, timp de 22 — 
30 zile, cât durează dezvoltarea lor. Ajunse la maturitate pe la mijlocul 
lunii iulie, larvele părăsesc țigările şi pătrund în sol la 8 — 12 cm 
adâncime, unde are loc împuparea. După 8 — 12 zile apar adulţii care 
hibernează. Această insectă are o singură generaţie pe an. 

Plante atacate şi mod de dăunare. Bycriscus betulae este o 
specie polifagă, atacă frunzele la numeroase specii de arbori forestieri: 
Fagus, Corylus, castanea, Populus, Salix, Alnus, Betula, şi pomi 
fructiferi: prun, cireş, păr, gutui, preferând însă frunzele de viță-de- 
vie, pe care le răsuceşte sub forma unor ţigări, în care sunt depuse 
ouăle şi se dezvoltă larvele. 

Numărul frunzelor din care sunt confecționate țigările diferă de 
la o specie la alta. La viţa de vie 1 — 2 frunze; la pomii fructiferi 5 — 7 
frunze; la plop şi mesteacăn 8 — 15 frunze. La invazii mari poate 
produce defolierea în masă a viței de vie, ceea ce duce la scăderea 
producției de struguri şi a formării mugurilor de rod pentru anul viitor. 

Combatere. Se recomandă adunarea şi distrugerea țigărilor prin 
ardere. Aplicarera de stropiri cu produse emulsionabile (Carbetox 37 
CE, Sinoratox 35 CE, etc), la începutul apariției insectelor. 

CAPITOLUL XVIII 
DAUNATORII DIN DEPOZITE 


18.1. Viermele făinii sau moleţul — Tenebrio molitor L., 
ordinul Coleoptera, familia Tenebrionidae 


Este o specie ubicvistă, cu o largă răspândire pe glob. La noi în 
ţară se întâlneşte în mod frecvent în depozite, mori, brutării etc. 

Descriere. Adultul are corpul alungit, brun-închis dorsal şi 
brun-roşcat ventral. Pronotul este mai lung decât lat, capul este turtit, 
elitrele sunt alungite şi prevăzute cu striuri longitudinale. Lungimea 
corpului este de 12,0-20,0 mm (Figura 98). 


Fig. 98. Viermele făinii sau moleţul — Tenebrio molitor 
a-larvă; b-pupă; c-adult; 


Larva, are corpul alungit, puternic chitinizat, galben-cafeniu, 
având capul brun. Picioarele sunt scurte, prevăzute cu spini. Lungimea 
corpului este de 12,0-20,0 mm. 

Biologie. Are o singură generaţie pe an. lernează în stadiul de 
larvă în făină sau în pastele făinoase. Primăvara, are loc transformarea 
larvelor în pupă, stadiu care durează circa două săptămâni. Adulții 
apar în luna mai şi trăiesc 4-5 luni. Ei sunt mai activi în timpul nopții. 
Femela depune, eşalonat, timp de 2-3 luni, izolat sau grupat 200-500 
ouă, în stratul superior al făinii sau pe alte produse. Incubaţia durează 
10-15 zile, stadiul de larvă 10-11 luni, perioadă în care au loc 17-18 
năpârliri. 

Mod de dăunare. Este o specie polifagă. Atacă ca larvă şi ca 
adult făina, pastele făinoase, tărâţele, seminţele etc. În urma atacului 

se formează aglomerări alb-cenuşii, cu miros neplăcut şi cu resturi de 
exuvii şi dejecţii, care fac produsele atacate improprii pentru consum. 


18.2. Gărgăriţa grâului — Sitophilus granarius L., 
ordinul Coleoptera, familia Curculionidae 


Este răspândită în regiunea cu climă temperată sau rece, la noi 
în ţară fiind considerat cel mai important dăunător al cerealelor 
depozitate. 

Descriere. Adultul are corpul de 3,5-5,0 mm lungime, de 
culoare brună-neagră, lucioasă. Capul este mic, prezintă un rostru lung 
şi uşor curbat. 

Antenele sunt geniculate şi măciucate, formate din 10 articole, 
se inseră la baza rostrului. Pronotul este alungit, prezintă punctuaţii 
ovale, profunde. Elitrele sunt egale sau ceva mai scurte decât pronotul, 
unite pe linia de sutură, prezintă striuri longitudinale punctate şi 
interstriuri nepunctate, cu excepția celor alăturate liniei de sutură. 
Aripile posterioare sunt rudimentare, picioarele sunt scurte, cu femure 
robuste (Figura 99). 

Fig. 99. Gărgăriţa grâului — Sitophilus granarius 
Adult, larvă şi mod de dăunare 


Larva este apodă, eucefală, având corpul voluminos, cutat, uşor 
curbat, de culoare albă-sidefie, cu capsula cefalică mică şi brună. La 
completa dezvoltare are lungimea de 2,3-3,0 mm. 

Biologie Are 2-3 generaţii pe an şi iernează în stadiul de adult, 
larvă sau pupă. Când temperatura depăşeşte în primăvară 10°C, adulţii 
îşi reiau activitatea şi după o perioadă de hrănire au loc împerecherea 
şi ponta. Pentru pontă, femela roade un orificiu în bob, în care depune 
oul. Astupă apoi orificiul cu o substanță mucilaginoasă, care ulterior 
se întăreşte şi protejează oul. 

Într-un bob de secară, grâu, orz etc., este depus un singur ou, în 
cele de porumb pot fi depuse 2-3 ouă. Longevitatea femelelor este de 
4-5 luni, putându-se prelungi până la 2 ani, având o perioadă foarte 
lungă de depunere a ouălelor. 

Incubaţia durează 10-15 zile, dezvoltarea larvară 15-30 zile, iar 
stadiul de pupă 10 -20 zile. Transformarea în pupă are loc în interiorul 
boabelor, iar adulții din noua generație, care apar prin luna iulie, 
părăsesc bobul în care s-au dezvoltat prin roaderea tegumentului. 

Mod de dăunare. Atacă mai ales grâul, secara, porumbul şi 
mai puţin ovăzul. Adulții se pot hrăni şi cu paste făinoase, ciocolată, 
făină, dar pe care nu se reproduc. Adulții rod boabele de cereale de la 
exterior începând cu regiunea embrionului în timp ce , larvele se 
hrănesc cu, conţinutul boabelor, din care rămâne 
doar tegumentul. Boabele atacate au o valoare culturală redusă, iar 
făina rezultată este improprie cosumului, având un miros neplăcut şi 
un gust amar. 


18.3. Molia cerealelor — Sitotroga cerealella Oliv., 
ordinul Lepidoptera , familia Gelechiidae 


Specia este răspândită pe tot globul. La noi în ţară se întâlneşte 
în depozitele din toate regiunile, în zonele din vestul ţării dezvoltându- 
se şi în condiţii de câmp. 

Descriere. Fluturii au 18,0-20,0 mm în anvergură. Aripile 
anterioare sunt cafenii-gălbui, cu reflexe argintii, uneori pătate cu 
negru în regiunea humerală. Aripile posterioare sunt cenuşii-argintii 
(Figura 100). 

Fig. 100. Molia cerealelor — Sitotroga cerealella 
Adult, larvă şi mod de dăunare 


Larva, omidă adevărată, la completa dezvoltare are corpul lung 
de 6,0-8,0 mm lungime, alb-sidefiu, cu capsula cefalică brună. După 
pătrunderea în boabe picioarele false se atrofiază. 

Biologie. lernează în stadiul de larvă în boabele infestate în 
depozite. Are 2-3 generații pe an din care una în câmp şi 1-2 în 
depozite. În luna aprilie, are loc transformarea în pupă a larvelor, în 
interiorul boabelor infestate. După 6-10 zile, în aprilie-mai apar 
adulții. Aceştia sunt activi noaptea. Ziua, dacă sunt deranjaţi zboară 
rapid, în zig-zag şi se afundă imediat în vracul de cereale. 

Copulaţia şi ponta încep imediat după apariţie. Ouăle sunt 
depuse în stratul superficial al vracului de cereale, izolat sau în grupe 
de până la 20. După 5-12 zile, cât durează incubaţia, apar larvele, care 
pătrund în interiorul boabelor şi se hrănesc cu conţinutul acestora. 
După 30-40 de zile, larvele ajung la maturitate, năpârlind de 5 ori, 
când rod un orificiu în interiorul bobului, apoi se împupează în loja în 
care s-a dezvoltat, în interiorul unui cocon mătăsos. Stadiul de pupă 
durează 7-10 zile, adulții apar în luna iunie, o mare parte din ei zboară 
în câmp. Aici femelele depun ouăle între glumele spicelor sau direct 
pe boabele de la vârful pniculelor de porumb. După eclozare, larvele 
pătrund în boabe, evoluând până după recoltare şi ajungând împreună 
cu recolta, din nou în depozite, unde are loc transformarea în pupă, iar 
noii adulți dau naştere la o nouă generaţie. Larvele acesteia evoluează 
din luna septembrie şi ajunse la completa dezvoltare iernează. 

Mod de dăunare. Atacă în special stocurile de grâu, porumb şi 
orz, producând pagube directe şi indirecte. Pagube directe se produc 
prin roaderea de către larve a boabelor, într-un bob de grâu sau orz 
dezvoltându-se o singură larvă, în timp ce într-un bob de porumb se 
pot dezvolta 2-3 şi uneori 5-6 larve. Boabele atacate, având embrionul 
distrus, nu mai pot fi folosite la însămânțări şi nici pentru consum, 
deoarece lojele în care s-au dezvoltat larvele sunt pline cu exuvii şi cu 
excremente. Pagube indirecte se pot produce prin transmiterea unor 
agenţi patogeni, cum ar fi cei din genurile Fusarium, Nigrospora etc., 
care pot distruge complet stocul de cereale infestat. 


18.4. Molia fructelor uscate — Plodia interpunctella Hb., 
ordinul Lepidoptera, familia Tortricidae 


Specia este răspândită pe tot globul, la noi în ţară, este prezentă 
în toate regiunile, în spaţii de depozitare, cămări de alimentare, etc. 

Descriere. Adulții au 18,0-20,0 mm în anvergură. Aripile 
anterioare sunt galben-cenuşii, cu o nuanţă roșcată la bază, fiind 
prevăzute cu dungi transversale, ondulate brun-albăstrui, mai închise 
la culoare. Aripile posterioare sunt cenuşii-deschis, cu nervuri de 
culoare brună. Ambele perechi de aripi sunt franjurate (Figura 101). 

Larva, este o omidă adevărată, la completa dezvoltare are 12,0- 
17,0 mm lungime. La eclozare corpul este de culoare roz, apoi 
culoarea este variabilă, în funcție de hrana pe care o consumă. Capul, 

pronotul şi ultimul segment abdominal sunt brun-lucioase. Pe corp se 
disting mici tuberculi, care sunt dispuşi în rânduri şi care prezintă peri. 


Fig. 101. Molia fructelor uscate — Plodia interpunctella 
Adult, larvă şi mod de dăunare 


Biologie. Are 2-3 generaţii pe an şi iernează în stadiul de pupă, 
în locuri adăpostite din magazii. Fluturii apar în primăvară, când 
temperatura în spaţiile de depozitare este mai mare de 14°C, obişnuit 
prin aprilie-mai. Aceştia sunt mai activi în timpul nopții. Împerecherea 
şi ponta au loc imediat. Ouăle sunt depuse pe produsele depozitate, 
izolat sau în grupe mici. În funcţie de temperatură, incubaţia durează 
5-20 zile. Dezvoltarea larvară durează 30-60 zile, în condiții mai 
nefavorabile, până la 300 de zile. Transformarea în pupe are loc într- 
un cocon de formă cilindrică, confecţionat din fire mătăsoase. Stadiul 
de pupă, în funcţie de temperatură, durează 6-30 zile. În iunie-iulie, 
apar noii adulţi, care dau naştere la o nouă generaţie. În depozitele mai 
calde, se poate dezvolta şi o a treia generație, ai căror indivizi iernează 
în stadiul de pupă. 

Mod de dăunare. Dăunează larvele, care sunt polifage, 
hrănindu-se cu făină, boabe de cereale, plante oleaginoase, droguri, 
plante medicinale, dulciuri etc., pagubele cele mai mari producând 
însă la legumele şi fructele uscate, nuci şi arahide . Pagubele sunt 
produse prin consumul direct, prin prezența excrementelor, exuviilor 
şi a firelor mătăsoase, care favorizează dezvoltarea mucegaiurilor, 
producându-se o depreciere cantitativă şi calitativă a produselor, care 
devin improprii cosumului. 


18.5. Molia cenuşie a făinii — Anagasta kuhniella Zell., 
ordinul Lepidoptera, familia Tortricidae 


Specia este răspândită pe tot globul, la noi fiind prezentă în 

toate zonele țării, în mori, depozite de făină, cofetării, cămări etc. 
Descriere. Adulții au 20,0-25,0 mm în anvergură. Aripile 
anterioare sunt înguste, cenuşii plumburii, cu pete mici, negre, care în 

zona apicală şi bazală formează prin confluență trei dungi 
transversale, ondulate, difuze. Aripile posterioare sunt mai late, sunt 
alb-gălbui, cu nervurile şi marginea apicală cenuşii. Ambele perechi 
de aripi sunt franjurate (Figura 102). 


Fig. 102. Molia cenuşie a făinii — Anagasta kuhniella 
Adult, larvă şi mod de dăunare 


Larva, este omidă adevărată, la completa dezvoltare are 
lungimea de 12,0-15,0 mm. Corpul este alb-gălbui sau alb-roz, având 
capul pronotul, placa anală şi picioarele toracice brun-gălbui. Dorsal 
prezintă 6 rânduri longitudinale de negi mici, negri-roşcaţi, prevăzuţi 
cu câte un păr mic, fin. 

Biologie. lernează în stadiul de larvă matură, într-un cocon 
mătăsos, în locurile mai ferite din depozite. În aprilie-mai apar adulţii, 
care sunt activi numai noaptea. După 1-3 zile de la apariţie are loc 
împerecherea după care are loc depunerea ouălelor. Molule depun 
ouăle în grupe de câte 2-10, pe produsele depozitate. Incubaţia 
durează 5-15 zile, stadiul de larvă 50-90 zile, iar stadiul de pupă 7-15 
zile. Transformarea în pupă are loc în crăpăturile pereților şi a podelei, 
liber sau în interiorul unor coconi mătăsoşi. La noi în ţară, specia are 
2-3 generaţii pe an. În spaţii mai calde, cămări, brutării, cofetării, 
poate avea 3-5 generaţii pe an. 

Mod de dăunare. Dăunează larvele, care la adăpostul unor 
învelişuri din fire de mătase, sub formă de galerii, consumă făina de 
grâu, paste făinoase, fulgi de ovăz, griş, biscuiţi, boabe de grâu, orz, 
porumb, leguminoase, fructe şi legume uscate, droguri de plante 
medicinale, faguri din miere, precum şi sitele de mătase din mori. 
Produsele atacate, infestate cu cocoloaşe mătasoase, resturi de hrană 
şi excremente, au gust şi miros neplăcut şi sunt improprii pentru 
consum. 

Măsurile de prevenire şi combatere a dăunătorilor din 
spaţiile de depozitare: 

- pregătirea depozitelor în vederea înmagazinării produselor 
agroalimentare prin lucrări de reparații ale construcțiilor (etanşarea 
crăpăturilor din pereți, duşumele etc.) şi verificarea încheierii ermetice 
a ferestrelor şi uşilor, prin menţinerea unei igiene cât mai bune a 
depozitelor şi curățirea periodică a tuturor încăperilor cât şi a 
mijloacelor de transport şi sortare; 

- curățirea radicală a depozitelor este obligatorie şi ea se face înainte 
de înmagazinarea produselor; 

- văruirea spaţiilor de depozitare; 

- terenul din jurul depozitelor, pe o distanţă de 2 — 3 m faţă de pereți 
se va curăţi de gunoi, resturi vegetale etc.; 

- curățarea rampelor de descărcare şi a terenului din jurul acestora de 
toate resturile vegetale, gunoaie etc.; 

- dezinfecția spaţiilor de depozitare după ce acestea au fost bine 
curățate. Se poate utiliza pentru aceasta orice insecticid emulsionabil 
(Carbetox 37 CE, Sinoratox 35 CE etc.) în concentrații mărite faţă de 
concentrațiile aplicate pe plantele de cultură; 

- tratamente chimice sub formă de stropiri, prăfuiri, aerosoli sau gazări 
asupra produselor depozitate, pentru consum sau sămânță utilizând 
unul din produsele: Reldan 50 EC — 10 ml/t, Coopex 0,5%, Dust — 1 
kg/t sămânță, Coopex 25 WP — 20 g/t sămânță, Digrain 4 — 4 1/100 t, 
Prostore 157 UL — 4 1/100 t cereale de sămânță depozitată, Bromură 
de metil 30 — 40 g/m3 Dobol Fumigator — o capsulă/ 250 m3, Fumitox 
10 PF — 10 cutii/500 m3 spaţiu gol, Fertoxin — 9-15g/t produs 
depozitat, Fumlydox — 0,5 g/m3, Quickfos 3 — 5 tablete la tona de 
produs, Sulfura de carbon 600 — 1000g/t produs. 


Teme de control (Referate) 

1. Descrierea, biologia, ecologia, modul de dăunare şi combatere 
integrată a principalilor dăunători din culturile de cereale păioase. 

2. Descrierea, biologia, ecologia, modul de dăunare şi combatere 
integrată a principalilor dăunători din culturile de leguminoase perene 
şi anuale. 


207 


BIBLIOGRAFIE 


1. Andriescu Elena, 1960 - Contribuţii la cunoaşterea biologiei şi 
combaterii gărgăriței florilor de trifoi (Apion apricans Herbst. şi A. 
aestivum Germ.). Lucrări ştiinţifice, Inst. Agron., laşi, vol. IV. 

2. Baicu T., Săvescu A., 1978 - Combaterea integrată în protecţia 
plantelor. Editura Ceres, Bucureşti. 

3. Baicu T., 1982 - Combaterea integrată şi limitarea poluării cu 
pesticide. Editura Ceres, Bucureşti. 

4. Baicu T., Săvescu A., 1986 - Sisteme de combatere integrată a 
bolilor şi dăunătorilor pe culturi. Editura Ceres, Bucureşti. 

5. Balachowsky A., 1962, 1963 - Entomologie appliquée à 
l'agriculture (Traité). Tom. 1/1, II/2, Coléoptères. Ed. Masson et Cie, 
Paris. 

6. Balachowky A., 1966 - Entomologie appliquée a l'agriculture 
(Traité). Tom II, Lépidoptères. Ed. Masson et Cie, Paris. 

7. Bălăşcuţă N., 1993 - Protecția plantelor de grădină cu deosebire 
prin mijloace naturale. Editura Tipocart Braşovia. 

8. Bărbulescu Al., 1967 - Unele aspecte privind biologia şi ecologia 
ploşniţelor cerealelor. Analele I.C.C.A., secția Protecția plantelor, vol. 
III. 

9. Bărbulescu Al., 1982 - Realizări privind protecţia cerealelor şi 
plantelor tehnice împotriva atacului principalelor boli şi dăunători. 
Analele I.C.C.P.T. Fundulea, vol. 50. 

10. Beratlief C., Boguleanu Gh., 1975 - Dăunătorii produselor 
agroalimentare din depozite. Editura Ceres, Bucureşti. 

11. Beratlief C., Ciurea Alexandra, 1985 - Dăunătorii şi bolile 
culturii macului. Institutul de Cercetări pentru Protecția plantelor, 
Bucureşti. 

12. Boguleanu Gh., Bobîrnac B., Costescu C., Duvlea I., Filipescu 
C., Paşol P., Peiu M., Perju T., 1980 - Entomologie agricolă. Editura 
Didactică şi Pedagogică, Bucureşti. 

13. Boguleanu Gh., 1988, 1994 - Fauna dăunătoare culturilor agricole 
şi forestiere din România, vol. I şi II. Editura Ceres, Bucureşti. 

14. Borcan I., 1982 - Combaterea integrată a dăunătorilor legumelor 
vărzoase. Rezumatul tezei de doctorat. ASAS, Bucureşti. 

15. Brudea V., 1977 - Dăunătorii trifoiului şi duşmanii lor naturali din 
Moldova. Rezumatul tezei de doctorat. Univ. "Al.I.Cuza" Iaşi. 

16. Boney R. et colab., 1967 - La defense des plantes cultivées. Traité 
pratique de phytopathologie et de Zoologie agricole. Editions Payot 
Lausanne. 


208 


17. Ciochia V., Tărăbuţă Teodora, 1975 - Omida de stepă - 
Agronomului Trifeşti - Roman. 

18. Ciochia V., Codrescu Ana, Dumitraş Lucreția, 1980 - Protecţia 
sfeclei de zahăr. Editura Ceres, Bucureşti. 

19. Cîndea E., 1984 - Dăunătorii legumelor şi combaterea lor. Editura 
Ceres, București. 

20. Constantinescu V., 1975 - Cercetări asupra biologiei, ecologiei şi 
combaterii păduchelui cenuşiu al verzei - Brevicoryne brassicae L. 
Rezumatul tezei de doctorat, Bucureşti. 

21. Davidescu D., Calancea L., Davidescu Velicica, 1992 - Protecţia 
chimică în agricultură. Chimizarea agriculturii, vol. VII. Editura 
Academiei Române, Bucureşti. 

22. Donescu Daniela şi colab., 1996 - Ghid practic de protecţie a 
cartofului. Editura Ceres, Bucureşti. 

23. Filip I., Isac Gr., 1983 - Folosirea capcanelor cu feromoni sexuali 
sintetici în avertizarea tratamentelor la molia strugurilor. Lucr. a III-a 
Conf.Naţ. Entomol., laşi. 

24. Filipescu C., Anton Pătrăşcanu Elena, Georgescu T., 1989 - 
Entomologie agricolă. Caiet de lucrări practice. Uz intern, laşi. 

25. Filipescu C., Georgescu T., Tălmaciu M, 1993 - Protecţia 
plantelor ornamentale. Uz intern, laşi. 

26. Filipescu C., Georgescu T., Tălmaciu M., 1993 - Entomologie 
agricolă, vol. II. Partea specială şi tehnologii de combatere. Uz intern, 
Univ.Agron. şi de Med.Vet. laşi. 

27. Georgescu C.C., Ene M., Petrescu M., Ştefănescu M., Miron 
V., 1957 - Bolile şi dăunătorii pădurilor. Biologie şi combatere. 
Editura Agro-Silvică de Stat, Bucureşti. 

28. Georgescu T., 1990 - Entomologie horticolă, vol. I şi II. Uz 
intern, laşi. 

29. Georgescu T., Tălmaciu M., 1994 - Curs de Protecția plantelor 
viticole şi pomicole. Entomologie. Uz intern, laşi. 

30. Georgescu T., Tălmaciu M., 1995 - Entomologie horticolă. Caiet 
de lucrări practice. Uz intern, laşi. 

31. Georgescu T., Tălmaciu M., Bădeanu Marinela, 1996 - Caiet de 
lucrări practice de Entomologie. Uz intern, laşi. 

32. Georgescu T., Rădescu C., Martin Doina, 1996 - Rolul 
pesticidelor în combaterea integrată a gândacului din Colorado şi a 
manei la cultura cartofului. Lucrări ştiinţifice, vol. 39, seria 
Horticultură, U.A.M.V. laşi. 

33. Georgescu T., Rădescu C., Martin Doina, 1996 - Contribuţii 
privind biologia şi combaterea ploşniţelor cerealelor - Eurygaster 
integriceps Put. cu ajutorul piretroizilor de sinteză. Lucrări ştiinţifice, 
vol. 39, seria Agronomie, U.A.M.V. Iaşi. 


209 


34. Ghizdavu I., 1983 - Supravegherea populațiilor de Laspeyresia 
pomonella L. cu ajutorul capcanelor feromonale în vederea 
raționalzării tratamentelor chimice. Lucr. a VII-a Conf.Naţ. 
Prot.Plant., laşi. 

35. Ghizdavu T., Tomescu N., Oprean I., 1983 - Feromonii 
insectelor "pesticide" din a II-a generație. Editura Dacia, Cluj- 
Napoca. 

36. Ghizdavu I., Oprean I., 1987 - Feromonii în combaterea 
insectelor dăunătoare. Editura Ceres, Bucureşti. 

37. Ghizdavu I., Perju T., Muşat Despina, 1989 - Îndrumător de 
lucrări practice de Entomologie agricolă. Tipo Agronomia, Cluj- 
Napoca. 

38. Ghizdavu I., Paşol P., Pălăgeşiu I., Bobîrnac B., Filipescu C., 
Matei Iulia, Georgescu T., Baicu T., Bărbulescu Al., 1997 - 
Entomologie agricolă. Editura Didactică şi Pedagogică R.A., 
Bucureşti. 

39. Hatman M., Filipescu C., 1984 - Protecţia plantelor. Lucrări 
practice. Uz intern, laşi. 

40. Hatman M., Bobeş I., Lazăr Al., Perju T., Săpunaru T., 1986 - 
Protecţia plantelor cultivate. Editura Ceres, Bucureşti. 

41. Hrisafi Cornelia, 1951 - Insectele dăunătoare lucernei şi 
combaterea lor. Editura de Stat, Bucureşti. 

42. Hrisafi Cornelia, 1961 - Dăunătorii plantelor de nutreţ şi 
combaterea lor. Editura Agrosilvică, Bucureşti. 

43. Hulea Ana, Paulian Fl., Comeş I., Hatman M., Peiu M., Popov 
C., 1975 - Bolile şi dăunătorii cerealelor. Editura Ceres, Bucureşti. 

44. Iacob Maria, Iacob N., 1978 - Utilizarea feromonilor în prognoza 
şi combaterea dăunătorilor plantelor cultivate. ASAS, Biblioteca 
agricolă, Bucureşti. 

45. Isac Lucia, 1980 - Cercetări privind combaterea integrată a 
dăunătorilor şi bolilor prunului. Rezumatul tezei de doctorat. ASAS, 
Bucureşti. 

46. Lăcătuşu Matilda, Pisică C., 1980 - Biologia dăunătorilor 
animali. Editura Didactică şi Pedagogică, Bucureşti. 

47. Lazăr I., 1990 - Dăunătorii principali ai culturilor agricole. 
Editura Cartea moldovenească, Chişinău. 

48. Ionescu M., Lăcătuşu Matilda, 1971 - Entomologie. Editura 
Didactică şi Pedagogică, Bucureşti. 

49. Lefter Gh., 1976 - Combaterea acarienilor din culturile 
hortiviticole. Editura Ceres, Bucureşti. 

50. Lefter Gh., Minoiu N., 1990 - Bolile şi dăunătorii speciiloe 
seminţoase. Editura Ceres, Bucureşti. 

51. Manolache C., Boguleanu Gh., 1967 - Entomologie agricolă. 
Editura Didactică şi Pedagogică, Bucureşti. 


210 


52. Manolache Florica, Ignătescu I., Kolosy E., Ghiuţă M., Titz 
M., 1961 - Cercetări asupra biologiei şi combaterii capsulelor de mac 
(Ceuthorrhynchus macula-alba Herbst.). Analele ICCA, 39, Ser. C, 
Bucureşti. 
53. Manolache Florica, Nica Felicia, Săpunaru T., 1963 - Cercetări 
asupra biologiei, ecologiei şi combaterii gândacului ghebos - Zabrus 
tenebrioides. Studii şi Cercetări, seria Biologie Animală, nr. 15. 
54. Megahed M., 1978 - Contribuţii la studiul morfologiei, biologiei, 
ecologiei şi combaterii insectei Etiella zinckenella. Tr. Rezumatul 
tezei de doctorat. Inst. Agron. laşi. 
55. Minoiu N., Lefter Gh., 1987 - Bolile şi dăunătorii speciilor 
sâmburoase. Editura Ceres, Bucureşti. 
56. Mustaţă Gh., 1973 - Biologia şi ecologia insectelor parazite în 
insecte dăunătoare din Moldova. Rezumatul tezei de doctorat. Univ. 
"Al.I.Cuza", laşi. 
57. Paşol P., Costescu C., Filipescu C., Ghizdavu I., Pălăgeşiu I., 
Georgescu T., Baicu T., Cîndea E., 1991 - Entomologie horticolă, 
vol. 2 (partea specială). Tipo Agronomia, Cluj- Napoca. 
58. Pălăgeşiu I., 1993 - Curs de Entomologie agricolă. Lito Univ. de 
Ştiinţe Agricole a Banatului, Timişoara. 
59. Paulian FI., Bărbulescu Al., 1970 - Ploşniţele cerealelor. 
Biologie, pagube şi măsuri de combatere. Redacţia revistelor agricole, 
Bucureşti. 
60. Paulian Fl., 1973 - Contribuţii la cunoaşterea dezvoltării, 
ecologiei şi combaterii specii Tanymecus dilaticollis Gyll. Rezumatul 
tezei de doctorat. IANB, Bucureşti. 
61. Paulian Fl., Iliescu H., 1973 - Combaterea bolilor şi dăunătorilor 
la floarea soarelui. Editura Ceres, Bucureşti. 
62. Paulian FI., 1982 - Dăunătorii porumbului şi combaterea lor. Bibl. 
Agric., Bucureşti. 
63. Plămădeală B. şi colab., 1987 - Boli, dăunători, buruieni. Editura 
Ceres, București. 
64. Peiu M., 1964 - Curs de Entomologie agricolă, vol. II. Uz intern, 
laşi. 
65. Peiu M., 1965 - Contribuții la studiul biologiei şi combaterii 
fluturelui păstăilor de soia (Etiella zinckenella Tr.) în regiunea Iaşi. 
Analele ICCA. Secţ. Prot. Plant., II. 
66. Peiu M., Filipescu C., Pătrăşcanu Elena, 1966 - Date noi cu 
privire la metodele de combatere a muştei cireşelor (Rhagoletis cerasi 
L.). Rev. Grădina, via şi livada, nr. 5. 
67. Perju T., Bobîrnac B., Bob D., 1976 - Dăunătorii animali ai 
arbuştilor fructiferi. Editura Scrisul Românesc, Craiova. 
68. Perju T., Bobîrnac B., Costescu C., Duvlea I., Filipescu C., 
Ghizdavu I., Paşol P., 1983 - Entomologie agricolă. Editura 
Didactică şi pedagogică, Bucureşti. 

211 


69. Perju T., 1985 - Seminifagii plantelor cultivate şi perene şi 
măsurile lor de combatere. Editura Ceres, Bucureşti. 

70. Perju T., Lăcătuşu Matilda, Pisică C., Andriescu I., Mustaţă 
Gh., 1988 - Entomofagii şi utilizarea lor în protecția integrată a 
ecosistemelor agricole. Editura Ceres, Bucureşti. 

71. Perju T., Lăcătuşu Matilda, Pisică C., Andriescu I., Mustaţă 
M., 1989 - Entomofagii şi utilizarea lor în protecția integrată a 
ecosistemelor horticole. Editura ceres, Bucureşti. 

72. Perju T., Pal Olga, Brudea V., Ignătescu I., Mateiaş M., Ittu 
Mariana, 1993 — Protecţia integrată a culturilor de leguminoase 
împotriva atacului de dăunători şi agenţi patogeni. Editura Ceres, 
Bucureşti. 

73. Perju T., 1995 - Entomologia agricolă, componentă a protecției 
integrate a agroecosistemelor. Vol. I şi II. Editura Ceres, Bucureşti. 

74. Podeanu Gh., Alexandri Al., 1956 - Omida fâneţelor şi păşunilor 
şi combaterea ei. Editura Agrosilvică, Bucureşti. 

75. Popov C., 1977 - Contribuţii la studiul ecologic al speciilor 
genului Eurygaster (Heteroptera) din România cu referire specială la 
Eurygaster integriceps. Rezumatul tezei de doctorat. ASAS, Bucureşti. 
76. Rădulescu E., Bobeş I., Perju T., 1972 - Protecţia plantelor de 
nutreţ. Editura Ceres, Bucureşti. 

77. Rogojanu V., Perju T., 1979 - Determinator pentru recunoaşterea 
dăunătorilor plantelor cultivate. Editura Agrosilvică, Bucureşti. 

78. Săpunaru T., 1975 - Cercetări asupra morfologiei, biologiei, 
ecologiei şi combaterii speciilor Sitona crinitus Herbst. şi Sitona 
lineatus L. Rezumatul tezei de doctorat. Univ. "Al.I.Cuza", laşi. 

79. Săvescu A., 1960 - 1962 - Album de protecţia plantelor, vol. I - 
III. Centrul de material didactic şi propagandă agricolă, Bucureşti. 

80. Săvescu A., rafailă C., 1978 - Prognoza în protecția plantelor. 
Editura Ceres, Bucureşti. 

81. Şandru I., 1995 - Protejarea culturilor agricole cu ajutorul 
pesticidelor. Editura Helicon, Timişoara. 

82. Severin V., Dejeu L., 1994 - Bolile şi dăunătorii viței de vie: 
prevenire şi combatere. Editura Ceres, Bucureşt. 

83. Sumakov E., Gusev G., Fedorinck N., 1975 - Metode biologice 
în protecția plantelor. Editura Ceres, Bucureşti. 

84. Susea Sonica, Galani Gh., Andrei Ana-Maria, 1988 - Mijloace 
biologice şi biotehnice de combatere a dăunătorilor la plantele 
agricole. Ministerul Agriculturii, Bucureşti, 1988. 

85. Şuta Victoria, 1966 - Cercetări asupra biologiei, ecologiei şi 
combaterii muştei cireşelor - Rhagoletis cerasi L., în bazinul pomicol 
Dîmboviţa. Rezumatul tezei de doctorat. Inst.Agron. "N.Bălcescu", 
Bucureşti. 


212 


86. Șuta Victoria, Minoiu N., Lefter Gh., Gheorghiu Eftimia, 
Coman Tatiana, 1974 - Protecţia pomilor şi arbuştilor fructiferi. 
Editura Ceres, Bucureşti. 

87. Talmaciu M., 2005 — Entomologie agricolă. "Ion Ionescu de la 
Brad" lasi. 

88. Talmaciu M., 2003 — Protectia plantelor — Entomologie. Editura 
"Ion Ionescu de la Brad" Iasi. 

89. ***, 1980 - Metodici de prognoză şi avertizare a tratamentelor 
împotriva bolilor şi dăunătorilor plantelor de cultură. 

90. ***, 1993 - Ghid pentru utilizarea principalelor produse de uz 
fitosanitar. Ministerul Agriculturii şi Alimentaţiei, Bucureşti. 

9]. ***, 1999 - Codexul produselor de uz fitosanitar omlogate pentru 
a fi utilizate în România. Ministerul Agriculturii şi Alimentaţiei, 
Bucureşti. 

92, ***, 2005 - Codexul produselor de uz fitosanitar omlogate pentru 
a fi utilizate în România. Ministerul Agriculturii şi Alimentaţiei, 
Bucureşti. 


213 


